
Editorial 


PREOTUL ŞI FAMILIA CREŞTINĂ: 
COLABORATORI ÎN OGORUL BISERICII 
ŞI MARTORI AI ÎMPĂRĂȚIEI LUI DUMNEZEU ÎN LUME 


„Familie, devino ceea ce eşti!”. Cu acest îndemn, Dieceza de Iaşi se adre- 
sează familiilor creştine, şi nu numai, mai cu seamă în cei trei ani pastorali 
dedicați familiei şi căsătoriei creştine (2010-2013). Şi asta, după ce anul 
pastoral 2009-2010 a fost declarat, la nivelul Bisericii universale, Anul 
Preoţiei, desfăşurat sub motto-ul: „Fidelitatea lui Cristos — fidelitatea pre- 
otului”. 

De ce Preoţia şi Căsătoria? 

Răspunsul se află în legătura indispensabilă dintre aceste două sacra- 
mente, legătură manifestată în diferite moduri: (1) atât Preoţia, cât şi Că- 
sătoria sunt indicate de Catehismul Bisericii Catolice drept sacramente ale 
slujirii; (2) ambele sacramente presupun fidelitatea: Preoţia - fidelitatea 
față de Biserică, Căsătoria - fidelitatea dintre soţi, iar amblele - fidelitatea 
față de Dumnezeu; (3) familia fondată pe sacramentul Căsătoriei este lea- 
gănul vocaţiilor la sfânta Preoţie, ca şi mediul prim al maturizării acestor 
vocaţii; (4) preotul, ca slujitor al Bisericii, este cel ce asistă căsătoria înche- 
iată între soți, pecetluind astfel legământul dintre cei doi; (5) fundamentul 
sacramental al Preoţiei şi al Căsătoriei creştine se află în preoția comună 
sau baptismală. 

Prin această legătură preotul şi familia devin colaboratori în vastul ogor 
al Domnului, aducându-şi fiecare, în conformitate cu vocaţia şi starea pro- 
prie, talantul la răspândirea în lume a împărăției lui Dumnezeu, martori 
ai căreia sunt chemaţi a fi. Dar pentru o mărturie cu adevărat creştină este 
nevoie şi de o viață, preoțească sau familială, cu adevărat creştină. Când 
există această viaţă creştină, atât preotul, cât şi familia devin colaboratori 
în diversele activități de catehizare, evanghelizare, activități misionare, 
purtând spiritul misionar în afara diecezelor de origine. Dar legătura este 
şi mai strânsă, întrucât preotul şi familia sunt formatori în virtutea vocației 
sacre. Şi exemplele nu sunt puţine. 

Se limitează oare realitatea numai la atât? 

Schimbările profunde care caracterizează societatea umană din secolul 
al XXI-lea par să infirme existența nu numai a legăturii dintre preot şi fa- 
milie (decât în momentul celebrării sacramentului Căsătoriei). Dar mala- 
dia nu se manifestă numai aici. Ruptura familiei de Biserică prin astfel de 

fenomene ca emigrarea şi imigrarea duc la sfâşierea familiei din interior, 
fapt care nu poate să nu afecteze clerul: mai puține vocaţii la sfânta Preo- 
ție şi la viața consacrată, golirea bisericilor, îndepărtarea de sacramente, 
care, în final, nu e altceva decât îndepărtarea de Dumnezeu, atacurile viru- 
lente la adresa clerului şi a Bisericii: din colaboratori în lucrarea de evan- 
ghelizare şi în activitățile misionare, preotul şi familia devin concurenţi 
sau chiar inamici etc. Familia contemporană tot mai mult îşi pierde acea 
caracteristică de Biserică domestică. 

O parte din aceste problematici îşi au locul lor în paginile care urmează, 
fiind analizate la nivel teoretic şi practic, cu argumente biblice, magisteri- 
ale, patristice, ancorate în realitatea prezentului, cu părțile ei luminoase 
sau mai obscure. Mai mult, nu doar o analiză, ci şi oferirea de remedii la 
unele probleme care privesc direct viitorul familiei şi al căsătoriei creştine, 
cu implicaţiile lui asupra Bisericii şi a credinței. 

„Familie, devino ceea ce eşti!” 


TOŢI PREOŢI ÎN CRISTOS: FUNDAMENTUL SACRAMENTAL 
AL MISIUNII PREOTULUI ŞI A FAMILIEI CREŞTINE 


Conf. univ. dr. pr. Ştefan LUPU 
Institutul Teologic Romano-Catolic din laşi! 


Sumar: Pornind de la premisa sa prin sacramentul Botezului orice creştin este 
constituit preot, pr. dr. Ştefan Lupu analizează fundamentul sacramental al 
misiunii preotului şi a familiei creştine în societate. In prima parte a articolu- 
lui, autorul caută să evidenţieze contextul cultural al acestei misiuni, care este 
universul creştin, pentru ca în partea a doua a articolului să trateze despre 
redescoperirea preoţiei comune a credincioşilor o dată cu Conciliul al II-lea din 
Vatican. Având drept fundament texte scripturistice, autorul vorbeşte despre 
un popor „în întregime sacerdotal”, după care, pornind de la Lumen gentium 
nr. 10, să arate cum a fost „recuperată” preoţia baptismală. De aici rezultă şi 
noul chip al Bisericii, care devine un popor mesianic în misiune, ca şi omul nou, 
viu, devenit „relaţie iubitoare cu Dumnezeu”, împlinită în Isus şi reprezentând 
adevărata glorie a lui Dumnezeu. Forma preoţiei baptismale, conform autoru- 
lui, este spiritualitatea/cultura euharistică, iar titlul cel mai potrivit pentru 
această preoţie este cel de „Maica Bisericii”. In partea a treia este analizată 
spiritualitatea de comuniune ca formă a acțiunii pastorale, fiind reliefată, mai 
ales, valoarea pastorală a acestei comuniuni. 

Cuvinte-cheie: preoție baptismală/comună, sacrament, misiune, popor mesi- 
anic, Conciliul al II-lea din Vatican, Biserică, spiritualitate euharistică, spiritu- 
alitate de comuniune, om, Isus. 


Summary: Starting from the premise to the sacrament of baptism every 
Christian is made a priest, Fr. Dr. Stefan Lupu analyzes sacramental foundati- 
on of the mission of the priest and the Christian family in society. In the first 
part of the article, the author seeks to highlight the cultural context of this 
mission, which is the Christian world. In the second part of the article deal 
about rediscovering the common priesthood of the faithful with the Council of 
Vatican II. With scriptural texts as a basis, the author speaks of a people „all 
priestly” and then, from Lumen Gentium no. 10 show as „recovered” baptismal 
priesthood. Hence the new face of the Church, which is a people Messianic 


1 Conf. univ. dr. pr. Ştefan Lupu s-a născut la 9 iunie 1966 în Rotunda - Neamţ. A absol- 
vit Institutul Teologic din Iaşi în anul 1992 şi a fost hirotonit preot la 29 iunie 1992. A ur- 
mat studii postuniversitare la Universitatea Pontificală Gregoriana din Roma (1 noiembrie 
1994 — 30 septembrie 1999), unde a obţinut titlul de doctor în Teologie Sacră. Incepând cu 
data de 1 octombrie 1999, activează ca profesor de metodologie şi teologie dogmatică la In- 
stitutul Teologic din Iaşi. Email: slupuGitre.ro 

mission, as the new man, living become „loving relationship with God,” being 
fulfilled in Jesus and the true glory of God. Form of baptismal priesthood, 
according to the author, is spirituality / culture Eucharist and best title for this 
priesthood is the „Mother Church”. In the third part analyzes the spirituality 
of communion as a form of pastoral action, is especially emphasized pastoral 
value of this community. 

Keywords: baptismal priesthood / common sacrament, mission, messianic pe- 
ople, the Council of Vatican II, the Church, Eucharistic spirituality, spirituality 
of communion, man, Jesus. 


Să înaintăm cu speranţă! Un nou mileniu se deschide în fața Bisericii, 
asemenea unui vast ocean în care să te aventurezi, contând pe ajutorul 
lui Cristos. Fiul lui Dumnezeu, care s-a întrupat acum două mii de ani 
din iubire față de om, împlineşte şi astăzi lucrarea sa: trebuie 

să avem ochi pătrunzători, ca să o vedem, şi, mai ales, o inimă mare, 
ca să devenim noi înşine instrumente?. 


I. CONTEXTUL CULTURAL AL MISIUNII PREOTULUI 
ŞI A FAMILIEI CREŞTINE 


1. Ilegibilitatea contemporană a universului creştin 


Aceste cuvinte pline de optimism şi de speranță ale Papei loan Paul al 
II-lea, scrise la începutul celui de al III-lea mileniu creştin, par să fie con- 
trazise de faptul că adevărul evangheliei constituie doar pentru puţini, 
prea puţini creştini, locul de confruntare pentru o interpretare globală a 
existenței. Constatăm cu durere că mentalitatea curentă, postmodernă, nu 
mai dă nici o importanță potenţelor umanizante ale codului evanghelic. 
Dimpotrivă, aventura liberei determinări a existenței fiecărui individ îşi 
găseşte izvorul de inspiraţie în modele străine — şi nu în puţine cazuri opu- 
se — logicii creştine a unei vieţi care se câştigă în dăruirea euharistică de 
sine: împotriva invitației evanghelice la iubirea față de aproapele ca adevăr 
al libertății umane prevalează tendința către succesul lumesc, cursa către 
câştigarea poziţiilor economice şi de prestigiu relevante, dorința unei veş- 
nice tinereţi, disponibilitatea de a modifica mereu propriul punct de vedere 
pentru a aduna mai mult consens, păstrarea unei bunăstări pe cât posibil 
nelimitate (şi am putea continua). 


2 IOAN PAUL AL II-LEA, Novo millennio ineunte (6 ianuarie 2001), 58. 


TOȚI PREOȚI ÎN CRISTOS 9 


Proiectul unei vieţi inspirate de religia creştină le apare, de aceea, multo- 
ra ca fiind prea limitat şi limitant: strălucirea adevărului credinţei, dispo- 
nibilitatea necondiționată față de iubire şi aşteptarea răbdătoare a speran- 
tei par să blocheze acea dorință irezistibilă după excitare şi foamea de emo- 
ţii la care aspiră constant libertatea subiecților postmoderni. 

Alături de acest fapt trebuie să înregistrăm şi un altul. Cu sinceritate 
trebuie să recunoaştem că nu întotdeauna mărturia creştinilor este la înăl- 
țimea misiunii lor. Angajaţi în diferite sectoare şi răspândiţi pe nenumăra- 
te fronturi, creştinii nu reuşesc, prin cuvântul şi mărturia lor concretă, să 
îndepărteze cele 1001 de prejudecăţi care împiedică accesul necredincioşi- 
lor la frumusețea evangheliei. Să mai spunem că şi o anumită parte a mass- 
media se foloseşte de orice ocazie pentru a vorbi rău despre Biserică. 

Aceste două elemente - o mentalitate puțin deschisă față de exigenţele 
creştine şi o mărturie creştină în multe privinţe puţin eficientă — riscă să 
facă universul creştin prea străin oamenilor din zilele noastre. De aceea, 
nu putem să nu împărtăşim opinia sociologiei franceze, potrivit căreia 
creştinismul, ca şi alte mari instituţii omeneşti, suferă astăzi de o profun- 
dă criză de ilegibilitate, „datorată slăbirii unei identități care şi-a pierdut 
ancorarea într-o cultură comună, care a fost mult timp împărtăşită chiar 
şi dincolo de grupul subţiat al credincioşilor săi”?. 

Concret, este vorba despre a conştientiza faptul că semnele creştine par 
să nu mai fie în măsură să ridice întrebări: din simboluri fecunde şi vii, 
capabile să trezească întrebări, se reduc adesea la simple „etichete”: o bi- 
serică este o simplă clădire care aparține creştinilor, dar mai este aminti- 
rea unei deschideri a omului către transcendent? O celebrare euharistică 
este o întâlnire a unor persoane care împărtăşesc aceeaşi opinie, dar mai 
trezeşte amintirea prezenței Celuilalt pe drumurile istoriei? Şi am putea 
continua această listă. 

În Ecclesia in Europa, Papa Ioan Paul al II-lea ne-a îndemnat să fim 
atenți la apariţia unei noi culturi (dominată de mass-media şi în contrast 
cu evanghelia), în care îşi asumă un mare spațiu şi o poziție dominantă 
stiluri de gândire şi atitudini de viață împrumutate din hedonism, pragma- 
tism, relativism şi nihilism: îşi creează drum un om nou care nu are nimic 
de-a face cu omul nou al Evangheliei; este o antropologie fără Dumnezeu 
şi fără Cristos: „Cultura contemporană dă impresia unei «apostazii tăcu- 
te» din partea omului sătul care trăieşte ca şi cum Dumnezeu nu ar exista”“. 

Însă nu totul este întuneric în lume. Santinela dimineţii anunţă zorii 
eliberării de obscuritatea nopții. Sunt multe semnalele de speranță pe care 


3 D. HERVIEU-LEGER, Catholicisme, la fin d'un monde, Bayard, Paris 2003, 311. 
4 JOAN PAUL AL II-LEA, Ecclesia in Europa, nr. 9. 

Ioan Paul al II-lea le-a identificat în Ecclesia in Europa. Dintre acestea, 
amintim, mai ales, două: a) mărturisitorii credinței creştine, care „au ştiut 
să-şi însuşească evanghelia în condiții de ostilitate şi de persecuții, adesea 
până la dovada supremă a sângelui” şi care arată vitalitatea Bisericii; ei 
sunt lumină pentru Biserică şi pentru omenire, realizând „adevăratul cult 
spiritual” (Rom 12,1); b) atâția sfinți din timpul nostru, cei canonizaţi, 
dar şi cei necunoscuți, care „şi-au trăit sfințenia generoasă şi autentică în 
ascunzişul vieţii familiale, profesionale şi sociale”. 

Prin urmare, exigența primară a oricărei acțiuni ecleziale pare a fi an- 
gajamentul comun de a crea un ambient capabil să uşureze contactul sal- 
vific cu cuvântul evangheliei. Aceasta înseamnă să transformăm comuni- 
tățile noastre în locuri marcate de sfințenie. Este un cuvânt care ar putea 
să trezească o anumită rezistență. Cu toate acestea, sfințenia, pentru Noul 
Testament, este calitatea unei vieți marcate de prezenţa virtuţilor teologa- 
le ale credinței, speranței şi iubirii, virtuți care reprezintă încarnarea exis- 
tențială a Duhului Sfânt în viața celui credincios. Aşadar, în măsura în 
care comunitățile noastre se transformă în ambiente pline de Duhul Sfânt, 
în care a avea credință nu înseamnă să profesezi o ideologie, ci să-ți încre- 
dințezi Domnului Isus baricentrul existenței; în care a face fapte de carita- 
te nu se reduce la pomană, ci se traduce în gesturi de apropiere zilnică de 
frați şi surori; în care speranța nu-şi asumă asemănările unui vag opti- 
mism, ci constituie o mărturisire continuă a necredinţei în atotputernicia 
răului, atunci în aceste ambiente i se va oferi celui necredincios sau credin- 
ciosului căldicel oportunitatea acelui contact delicat şi adevărat cu cuvân- 
tul evangheliei, care convinge inima omului că poţi avea încredere în Dum- 
nezeu, că Dumnezeu nu este un concurent al nostru, nici un obstacol pen- 
tru realizarea noastră. Cu alte cuvinte: că Dumnezeu iubeşte omul. Doar 
iubirea deschide porţile credinței. „Doar iubirea este credibilă”, afirma 
Von Balthasar, iar Newman spune: „Noi credem pentru că iubim”. 

Creştinii trebuie să devină, aşadar, martori ai „amabilităţii” lui Dumne- 
zeu: comunitatea creştină, în toți membrii ei, trebuie să facă vizibil faptul 
că trăieşte (poate să trăiască) iubirea predicată. Este necesar să investim 
mai multă energie pentru a realiza o tendinţă credincioasă care ținteşte 
mereu mai sus. Astfel, „semnele creştine vor putea să redobândească în- 
treaga lor strălucire de „simboluri” ale lui Dumnezeu viu în mijlocul nos- 
tru. Pentru aceasta, consider că este de un real folos redescoperirea preo- 
ţiei comune a tuturor credincioşilor. 


5 IOAN PAUL AL II-LEA, Ecclesia in Europa, nr. 13. 
6 IOAN PAUL AL II-LEA, Ecclesia in Europa, nr. 14. 

II. REDESCOPERIREA PREOŢIEI COMUNE 
A CREDINCIOŞILOR 


Doctrina „preoţiei comune a credincioşilor” ar putea să pară greu de 
prezentat, de înțeles şi de trăit, însă ea corespunde unui adevăr salvific 
foarte simplu: Dumnezeu locuieşte „personal” în om. În Isus — prin Duhul 
„său”, întrucât este înviat din morți —, omul devine o „creatură nouă”, 
deoarece este locuința lui Dumnezeu, templul în care îi place lui Dumne- 
zeu să locuiască şi în care se aduce acel cult spiritual „plăcut mirositor”, pe 
care Dumnezeu îl primeşte. O „nouă locuință”, un „nou templu”, un „nou 
sacrificiu”, o „nouă adoraţie”: de aceea, o nouă preoție. „Nouă”, în special, 
pentru că este preoția lui Cristos care, în persoana Fiului veşnic al Tatălui, 
prezent în lume, inaugurează o noutate, un novum absolut şi inepuizabil; 
este preoția lui Cristos „transferată” întregului popor al lui Dumnezeu, 
care, astfel, este noul popor al lui Dumnezeu. 


2. Un popor „în întregime sacerdotal” 


Credința creştină se naşte din evenimentul prezenței imediate a lui 
Dumnezeu în om. Cristos este omul care este identic cu Dumnezeu, creşti- 
nul este omul care trăieşte propria umanitate altoită pe Cristos: omul creş- 
tin nu este Cristos, ci este cristic, trăieşte din Cristos. Aceasta comportă o 
schimbare radicală față de trecut: ceva nou s-a întâmplat chiar în punctul 
în care omul este om, întâlnirea sa cu Dumnezeu. Prin Cristos, omul „se 
lipeşte” de Dumnezeu imediat, adică „fără medieri”, sau, mai bine zis, în 
unica, definitiva şi „tipica” mediere, cea a lui Cristos, mijlocitorul absolut 
între Dumnezeu şi om. 

Marile figuri ale „mijlocirii între Dumnezeu şi om” în Israel erau — după 
cum se ştie — regii, profeţii şi preoții: primii doi erau prin alegere, în virtu- 
tea unei carisme; preoţia, în schimb, era o „instituție de mediere”?. „Preo- 
ţia” reprezenta „spaţiul instituțional” al cultivării experienței lui Dumne- 
zeu care se apropie de om, acordându-i harul său, şi a omului care încearcă 
un contact cu Dumnezeu, oferindu-i sacrificii. Raportul Dumnezeu-popor 
era oricum mediat de o instituție. 

Pentru o înțelegere fără echivocuri, să luăm în considerare cazul elibe- 
ratorului Moise, care, la început, a fost cea mai mare figură a acestei medi- 
eri: poporul îi vorbea lui Moise; Iahve se întâlnea cu Moise în cortul său şi 
îi comunica deciziile sale; Moise apoi le transmitea poporului ca fiind voin- 
ţa lui Dumnezeu. Moise era puntea între Dumnezeu şi popor. Acum, în 
Isus, acest tip de mediere „pontificală” a luat sfârşit, s-a epuizat, întrucât 


1 Cf. R. DE VAUX, Les Institutions de l'Ancien Testament, IL, Paris 1960, 210-211. 

a ajuns la împlinire. În Isus, „totul s-a împlinit”. Orice veche mediere este 
împlinită (continuitate), deoarece — pentru multe aspecte — a fost întrerup- 
tă, ruptă (discontinuitate), sfâşiată o dată cu „vălul templului” în momen- 
tul răstignirii Fiului lui Dumnezeu. 

Semnificaţia cultuală şi sacerdotală a persoanei lui Isus şi a gesturilor 
sale este prezentată, mai ales, de Scrisoarea către Evrei: Isus este preotul 
„singular” şi unic care îi substituie pe mulții preoți din vechime. Şi sacrifi- 
ciul său este unic, „o dată pentru totdeauna” (Evr 7,27; cf. 10,12), aşa cum 
sunt şi mijlocirea şi intrarea sa în sanctuar. Jertfa sa este unică şi irepeta- 
bilă, deoarece nu oferă „lucruri”, ci însăşi viața sa (Evr 9,13-14). Isus este 
„marele preot al credinței pe care o mărturisim” (Evr 3,1). Desigur, este 
asta nu pentru sângele taurilor şi al țapilor, pentru holocausturi şi alte 
sacrificii oferite pentru păcat, ci pentru că Isus îşi oferă existența ca dar şi 
în trupul său face voința Tatălui. 

Putem înțelege originalitatea acestei preoţii sub două aspecte strâns 
legate de realitatea personală a lui Isus: în calitate de Fiu unit cu Tatăl, el 
are o relație cu Dumnezeu pe care nu şi-o putea permite nici un alt preot; 
în calitate de Cuvânt făcut trup, el trăieşte o legătură profundă cu alți oa- 
meni, care îi permite să se solidarizeze cu ei mai mult decât ar fi putut-o 
face vreodată preoţii evrei în slujirea lor sacerdotală. 

Or, dacă creştinul este altoit în Cristos în virtutea Botezului, asta are 
loc tocmai în preoţia lui Cristos. Dacă creştinul este transferat prin har în 
acel eu mai mare care este Cristos, atunci el trăieşte din Cristos şi din ceea 
ce Cristos însuşi trăieşte. Întreaga noutate a lui Cristos „trece” în creştin. 
Nu ne surprinde, prin urmare, afirmaţia atât de energică a lui Petru: 
„Apropiaţi-vă de el, piatra cea vie aruncată de oameni, dar aleasă şi prețu- 
ită de Dumnezeu. Şi voi, ca nişte pietre vii, sunteţi zidiți într-o casă spiri- 
tuală pentru o preoţie sfântă, ca să aduceţi jertfe spirituale plăcute lui 
Dumnezeu prin Isus Cristos” (1Pt 2,4-5). Sacrificiile de odinioară sunt 
înlocuite de sacrificiile spirituale ale creştinilor, care sunt chemați să-i 
aducă lui Dumnezeu un cult demn de el prin Cristos (In 2,21; Rom 1,9), 
deoarece se zidesc ca o „locuinţă spirituală” (1Cor 3,16-17; Ef 2,20-22). 
Ascultarea filială este sacrificiul plăcut mirositor pe care Tatăl îl acceptă. 
Această ascultare implică întreaga persoană, aşa cum cere şi Paul în Scri- 
soarea către Romani: „Vă îndemn, aşadar, fraților, pentru milostivirea lui 
Dumnezeu, să vă oferiţi trupurile voastre ca un sacrificiu viu, sfânt şi plă- 
cut lui Dumnezeu; acesta este cultul vostru spiritual” (Rom 12,1). 

În special însă, originalitatea noului popor al lui Dumnezeu constă în 
faptul că „se poate aduna în jurul” lui Cristos şi al lui Dumnezeu: vechiul 
popor, constituit în jurul Muntelui Sinai, nu se putea apropia (Ex 19), 
acum, în schimb, există o nouă stâncă pe care se poate construi, piatra 

„aruncată” de zidari, în jurul căreia ne putem aduna. De aceea, exultă din 
nou Petru: „Voi sunteţi un neam ales, o preoție împărătească, o naţiune 
sfântă, poporul luat în stăpânire de Dumnezeu, ca să vestiți faptele mărețe 
ale celui care v-a chemat din întuneric la minunata sa lumină. Voi, care 
odinioară nu erați popor, acum sunteți poporul lui Dumnezeu; voi, care nu 
aveaţi parte de îndurare, acum aţi obținut îndurare” (1Pt 2,9-10). 

Şi apostolul Ioan în Apocalips — având în faţa sa creştini persecutați, 
condamnați şi victime — îi invită să se scufunde în sângele lui Cristos şi să 
devină împreună cu Cristos „preoţi şi regi”, deoarece Cristos însuşi i-a fă- 
cut „o împărăție de preoți pentru Dumnezeul său şi Tatăl” (Ap 1,6). J. 
Ratzinger, comentând acest text, scrie: „Aceasta înseamnă că creştinii pre- 
iau demnitatea proprie Israelului — cu alte cuvinte că Botezul reprezintă 
noul Sinai. (...) Ca atare, Biserica trebuie să fie locuinţa lui Dumnezeu în 
lume şi locul adorării lui; prin ea, lumea trebuie să fie angajată în adoraţie”?. 


3. Lumen gentium 10: „recuperarea” preoţiei baptismale 


Doctrina conciliară despre preoţia comună a credincioşilor (sau, de pre- 
ferat, cu o expresie mai simplă şi mai directă, „preoţia baptismală”) „reia” 
adevărul biblic, îl recuperează şi îl exprimă din nou în propria viziune 
ecleziologică, în noua concepție despre Biserică. Biserica este „popor sacer- 
dotal”: paştele lui Cristos este evenimentul care creează din nou omenirea, 
actualizând-o în logica darului, prin revărsarea Spiritului. Duhul Celui În- 
viat constituie şi însuflețeşte Biserica ca o preoţie sfântă. Botezul realizea- 
ză în om noua condiție ontologică, teandrică şi mistică, prin care „orice 
creştin, într-un anume fel, îl reprezintă pe Cristos. Fiecare botezat este 
îmbrăcat în Cristos, trăieşte în Cristos şi Cristos trăieşte în el. Orice creş- 
tin, aşadar, poate şi trebuie să mărturisească şi să-l facă prezent, prin cu- 
vinte şi fapte, pe Cristos în fața altora”. Astfel, continuă W. Kasper, „potri- 
vit ultimului conciliu, toți botezaţii participă la întreitul minister al lui 
Isus Cristos şi constituie un popor profetic, preoţesc şi regal (1Pt 2,5-10). 
Tocmai aceasta înțelegem atunci când vorbim despre preoţia comună a 
celor botezați. La urma urmei, Biserica în ansamblul ei este trupul lui 
Cristos şi deci reprezentarea lui în lume”?. 

Numărul 10 din Lumen gentium este textul de referință pentru această 
doctrină conciliară. ÎI recitim în expresia sa directă, notând toate referin- 
tele biblice neotestamentare: „Cristos Domnul, Preot ales dintre oameni 


8 De aceea, „preoția Noului Testament tinde să facă din lumea ca atare un templu şi o 
jertfă pentru Dumnezeu, pentru ca la sfârşit Dumnezeu să fie totul în toți” (cf. 1Cor 15,28), 
J. RATZINGER, „La natura del sacerdozio”, Il Regno-Documenti 21 (1990) 656. 

° W. KasPER, Teologia e Chiesa, II, Queriniana, Brescia 2001, 142. 

(cf. Evr 5,1-5), a făcut din noul popor «o împărăție de preoţi pentru Dum- 
nezeu, Tatăl său» (Ap 1,6; cf. 5,9-10). Intr-adevăr, cei botezați sunt consa- 
craţi prin regenerarea şi ungerea Duhului Sfânt pentru a fi lăcaş spiritual 
şi preoție sfântă, pentru a oferi, prin toată activitatea lor de creştini, jertfe 
spirituale şi pentru a vesti puterea aceluia care i-a chemat din întuneric la 
minunata sa lumină (cf. 1Pt 2,4-10). De aceea, toți ucenicii lui Cristos, stă- 
ruind în rugăciune şi lăudându-l împreună pe Dumnezeu (cf. Fap 2,42-47), 
să se ofere pe ei înşişi drept jertfă vie, sfântă, plăcută lui Dumnezeu (cf. 
Rom 12,1), să dea mărturie despre Cristos pretutindeni, iar celor care le-o 
cer, să le dea seamă de speranţa vieții veşnice aflate în ei (cf. 1Pt 3,15)”. 

Această doctrină nu este „nouă”. Ea e prezentă peste tot în literatura 
patristică, mai ales acolo unde sfinții părinți scot în evidență distincția 
dintre preoţia comună a credincioşilor şi slujirea preotului hirotonit. Pen- 
tru Augustin, preoţii lui Dumnezeu şi ai lui Cristos din Ap 20,6 nu sunt 
episcopii şi prezbiterii, ci toți aceia care au primit ungerea: „Li considerăm 
preoți pe toți credincioşii, pentru că sunt membrele unicului preot”. Pen- 
tru el, episcopos „este denumirea unei funcții, nu a unei demnităţi”!!. Este 
faimoasă expresia: „Pentru voi — episcop, cu voi — creştin”!?. Asta are o 
mare importanță pentru chestiunea legată de preoţie: cea a medierii salvi- 
fice. Există un singur mijlocitor, Isus Cristos, preot unic şi veşnic de care 
depinde mântuirea: „Pentru a ne veni în întâmpinare cu iertarea, Domnul 
s-a făcut mijlocitor şi intervine pentru noi; ar fi absurd ca oricine altul, fie 
chiar un episcop, să se declare mijlocitor”. 

La rândul său, Leon cel Mare, câteva decenii după, plecând de la 1Pt 
2,5-9, subliniază demnitatea comună a creştinilor, pe care apoi se constru- 
ieşte diversitatea: „De fapt, toţi cei care sunt renăscuţi în Cristos devin 
regi cu semnul crucii şi sunt consacrați preoți cu ungerea Duhului Sfânt, 
astfel că, dincolo de slujirea specifică legată de ministerul nostru, toți creg- 
tinii, care sunt conştienţi de aceasta, nu pot să nu recunoască faptul că 
sunt părtaşi la neamul regesc şi la funcţia sacerdotală”. 

Citările textuale şi referințele doctrinale ar putea să continue din bel- 
şug. De ce atunci doctrina Conciliului al II-lea din Vatican despre preoția 


10 AUGUSTIN DE HIPPONA, De civitate Dei, XX, 10. 

11 AUGUSTIN DE HIPPONA, De civitate Dei, XIX, 19. 

12 AUGUSTIN DE HIPPONA, Sermo CCCĂL, 1. 

13 Aşa sintetizează E. Castellucci răspunsul lui Augustin în scrierea Contro Parmeniano 
(cf. II, 8, 15) către episcopul donatist, care „aplicase la miniştrii creştini unele pasaje vete- 
rotestamentare referitoare la preoţii evrei şi concluzionase că episcopii trebuie să fie oa- 
meni fără pată, pentru că, dacă în ei s-ar afla păcatul, nu ar putea fi mijlocitori şi deci să 
transmită oamenilor darurile lui Dumnezeu”, E. CASTELLUCCI, „«Ordinati Puno all’altro». 
Paradigmi e modelli storici del rapporto fra ministri ordinati e laici”, CredereOggi 23 
(1/2003) 43. 

14 LEON CEL MARE, Sermo IV, 1. 

comună a credincioşilor pare a fi „nouă”? Răspunsul e simplu: începând de 
la unii părinţi, cum ar fi Clement Alexandrinul, Grigore Nazianzenul, loan 
Crisostomul, Dionisiu Areopagitul, s-a impus un proces de „sacralizare” a 
ministrului hirotonit, care, puţin câte puţin, l-a aşezat „deasupra” boteza- 
ților obişnuiţi, potrivit unei gradații ierarhice care aşază într-un raport 
analogic „treptele bisericeşti” (episcopi, prezbiteri, diaconi) cu cele ale 
„ierarhiei îngereşti”: acelea sunt un reflex al acestora”. Preoţii miniştri 
sunt înțeleşi ca „mijlocitori de har”, cu puteri speciale în raport cu alți 
oameni: mijlocitor între cer şi pământ, episcopul este pentru Dionisiu Are- 
opagitul cel „prin” care e posibil să primeşti de sus darurile lui Dumnezeu 
şi oamenii pot să participe la realitățile divine. De aici necesitatea ca epi- 
scopul să fie sfânt, pentru a-şi putea îndeplini cât mai bine această funcție 
de „punte” între Dumnezeu şi oameni!f. Evul Mediu va continua să apro- 
fundeze această cale care va duce la a-i considera pe laici „în afara preoți- 
ei”. Devalorizarea preoţiei comune este un fapt progresiv: pe măsură ce 
Biserica-instituţie se ocupă şi de organizarea acțiunii pastorale, o dată cu 
răspândirea creştinismului la sate şi naşterea parohiilor, sacerdos este tot 
mai mult doar acela care exercită o slujire, adică prezbiterul. În tot acest 
proces are loc şi asimilarea structurilor Bisericii la puterea politică, până 
acolo că episcopii devin funcționari ai imperiului, până la anomalia de a-i 
numi ca episcopi pe unii „domni” pentru a avea jurisdicție, dar fără a avea 
hirotonirea, spre deosebire de prezbiterii care aveau puterea sacramenta- 
lă, dar nu şi jurisdicția. 

Nu avem aici timpul să documentăm întregul drum care a dus la doctri- 
na celor duo genera christianorum, prezentă cu toată claritatea în Decre- 
tum Gratiani (sec. XII) şi reafirmată de canonişti până la Codex iuris cano- 
nici din 1917: „Există două tipuri de creştini. Primul, întrucât este însăr- 
cinat cu un oficiu divin şi dedicat contemplaţiei şi adoraţiei, este potrivit să 
stea departe de orice zarvă a lucrurilor temporale. Din acesta fac parte 
clericii şi cei care sunt consacraţi lui Dumnezeu, şi anume călugării. (...) 
Celălalt tip de creştini este constituit de laici. (...) Acestora le este permis 
să posede bunuri temporale, însă doar pentru uz”!?. Distincția dintre laici 
şi clerici va deveni tot mai mult separare şi se va accentua în contextul 


15 Astfel, „Apostolul scrie că ei, înălțați «printre nori» (1Tes 5,17), mai întâi vor fi dia- 
coni, apoi înscrişi în consiliul prezbiterilor, potrivit treptelor de glorie (deoarece este glorie 
şi glorie), până vor ajunge la starea «omului desăvârşit» (1Cor 15,41 şi Ef 4,13)”, CLEMENT 
ALEXANDRINUL, Stromata, VI, 13. 

16 Cf. DIONISIU AREOPAGITUL, Ierarhia bisericească, III, 3, 14. 

17 Şi se aprofundează sfera a ceea ce azi am numi spaţiul secularității laicului: „Acestora 
le este permis să se căsătorească, să cultive pământul, să judece între om şi om, să trateze 
cauzele în tribunal, să depună oferte pe altar, să plătească zeciuiala: astfel se vor putea 
mântui, dacă vor evita viciul şi vor face binele”, Decretum Gratiani: PL 187, 884-885. 

controversei luterane. Pentru Luther, „suntem toți preoți, dacă suntem 
creştini. Cei pe care îi numim preoți sunt miniştri aleşi de noi pentru a 
acționa în numele nostru, iar preoția nu este altceva decât un minister”!t. 

Viziunea luterană este inacceptabilă pentru catolicism. Conciliul din 
Trento o va clarifica, punând în strânsă relaţie preoția miniştrilor cu sacri- 
ficiul crucii şi al jertfirii din iubire a Fiului lui Dumnezeu, care, la ultima 
cină, a instituit preoți, ca să repete consacrarea pâinii şi a vinului în amin- 
tirea sa!?. Ministerul sacerdotal nu este o funcţie, ci un adevărat şi propriu 
sacrament, din care se naşte o adevărată şi proprie preoție, mai ales întru- 
cât conferă capacitatea de a consacra Fuharistia. Pus să prezideze cultul, 
preotul este „separat” de oameni, alter Christus, care, asemenea lui Cris- 
tos, se sacrifică şi îl adoră pe Dumnezeu „pentru” popor. Asta va duce la 
exagerarea superiorității „preotului” față de popor, potrivit unei spiritua- 
lități accentuat sacrale, care va ajunge de-a dreptul să stabilească superio- 
ritatea ministrului sacru față de îngeri şi chiar față de Maria”. Este extre- 
mizarea unui model care va ajunge până în pragul secolului al XX-lea şi 
care trăieşte într-o uitare totală a preoţiei comune a credincioşilor. 

Şi totuşi, preoţia comună era o doctrină ale cărei urme se pot găsi în 
Catehismul tridentin din 1566, unde se vorbeşte despre o preoţie „interioa- 
ră” la care sunt părtaşi toți credincioşii botezați, dar, mai ales, „drepţii 
care posedă Duhul lui Dumnezeu şi au devenit, prin harul divin, membre 
vii ale lui Isus Cristos, marele preot” ($ 284). Sunt elemente ce vor fi relu- 
ate şi de papii Pius al XI-lea şi Pius al XII-lea şi care se prezintă ca „semne 
prevestitoare şi anticipatoare” ale doctrinei pe care doar Conciliul al II-lea 
din Vatican o va expune cu toată claritatea, grație reînnoirii generale a vi- 
ziunii Bisericii: de la „societate perfectă”, cu accentuarea aspectelor juridi- 
ce şi instituţionale în raport cu membrii ei, la „comuniunea poporului lui 
Dumnezeu”, cu sublinierea atâtor daruri sau carisme cu care este înzestrat 
orice membru în virtutea Botezului. 

De aceea, deşi recunoaşte diferența „nu numai de grad, ci şi de esență” 
(essentia et non gradu tantum) a preoţiei ministeriale, Conciliul reafirmă 


18 De aici rezultă că „cine nu predică cuvântul lui Dumnezeu, fiind chemat tocmai pen- 
tru aceasta în Biserică, nu este nicidecum preot, iar sacramentul Preoţiei nu este altceva 
decât ritul prin care este ales predicatorul în Biserică”, M. LUTHER, La cattivită babilonese 
della Chiesa, Claudiana, Torino 2006, 328-334. 

19 DS 1'740-41.52. 

2 Maria, de fapt, „l-a oferit pe Isus oamenilor o singură dată, în timp ce preotul poate 
să-l ofere ori de câte ori vrea, când celebrează Euharistia”, E. CASTELLUCCI, „«Ordinati luno 
all’altro». Paradigmi e modelli storici del rapporto fra ministri ordinati e laici”, CredereO- 
ggi 23 (1/2003) 53. Mai multe despre această temă se poate citi în Y. CONGAR, „Il sacerdozio 
del Nuovo Testamento. Missione e culto”, în Y. CONGAR - J. FRISQUE, ed., I preti. Formazione, 
ministero e vita, AVE, Roma 1970. 

şi susține realitatea unei preoții comune a tuturor credincioşilor: „Domnul 
Isus, «pe care Tatăl l-a sfinţit şi l-a trimis în lume» (In 10,36), face întregul 
său trup mistic părtaş la acea ungere a Duhului pe care a primit-o el însuşi: 
în el, toţi credincioşii formează o preoţie sfântă şi împărătească, îi oferă lui 
Dumnezeu jertfe spirituale prin Isus Cristos şi vestesc faptele minunate 
ale aceluia care i-a chemat din întuneric la minunata sa lumină. Aşadar, nu 
există nici un membru care să nu fie părtaş la misiunea întregului trup, ci 
fiecare trebuie să-l sfințească pe Isus în inima sa şi să dea mărturie despre 
Isus cu spirit de profeție” (PO 2)2. 

Preoția comună, aşadar, nu depinde de preoția ministerială, având „ra- 
țiune de scop”: este scopul pentru care serveşte ministerul sacerdotal. 
Intr-adevăr, „preoția ministerială este în slujba preoţiei comune, are în 
vedere dezvoltarea harului baptismal al tuturor creştinilor”, aşa afirmă 
Catehismul Bisericii Catolice, asumându-şi doctrina conciliară. Viaţa în 
Duh, după virtuțile teologale ale credinței, speranței şi iubirii, legată de 
harul baptismal, trebuie ajutată să se dezvolte şi să crească. lată că preoția 
ministerială „este unul dintre mijloacele cu care Cristos continuă să con- 
struiască şi să conducă Biserica”. 

Este interesant să notăm că Conciliul nu foloseşte termeni ca „mijloci- 
tor” pentru a desemna preoția ministerială, nici pe cea baptismală. Insist: 
în modul de a trăi, de a actualiza şi înțelege „mijlocirea” găsim aspectul 
specific al preoţiei lui Cristos şi, prin urmare, al preoţiei noului popor al lui 
Dumnezeu, unde preoţia tuturor credincioşilor este finalitatea pastorală a 
preoţiei hirotonite (tocmai de aceea se numeşte „ministerială”). 


4. Noul chip al Bisericii: popor mesianic în misiune 


Pentru a înțelege toate acestea, este important să identificăm noul 
punct de plecare la care a ajuns Conciliul: viziunea sa despre Biserică drept 


21 Doctrina despre preoția comună a credincioşilor apare şi în alte afirmaţii conciliare, 
cum ar fi atunci când vrea să fundamenteze şi să justifice mărturia creştină a credinciosului 
laic: „Cristos Isus, Marele Preot veşnic, voind să-şi continue şi prin laici mărturia şi sluji- 
rea, le dă viaţă prin Duhul Său şi îi îndeamnă necontenit la tot lucrul bun şi desăvârşit. 
Într-adevăr, acelora pe care îi leagă intim de viața şi de misiunea sa le împărtăşeşte şi din 
funcția sa preoțească, pentru ca ei să aducă un cult spiritual spre gloria lui Dumnezeu şi 
mântuirea oamenilor. Prin urmare, laicii, fiind dăruiţi lui Cristos şi ungi de Duhul Sfânt, 
sunt chemaţi şi înzestrați în mod minunat, pentru ca roadele Duhului să crească în ei tot 
mai bogate. Într-adevăr, toate lucrările, rugăciunile şi iniţiativele lor apostolice, viaţa con- 
jugală şi de familie, munca zilnică, destinderea trupului şi a sufletului, dacă sunt trăite în 
Duhul, ba chiar şi încercările vieţii, dacă sunt suportate cu răbdare, devin jertfe spirituale 
plăcute lui Dumnezeu prin Isus Cristos (cf. 1Pt 2,5), care, în celebrarea Euharistiei, sunt 
oferite cu adâncă evlavie Tatălui împreună cu ofranda trupului Domnului. Astfel, şi laicii, 
acționând peste tot cu sfințenie ca adoratori, îi consacră lui Dumnezeu lumea însăşi” (LG 34) 

22 CBC, 1547. 

popor mesianic în misiune. Este vorba despre misiunea lui Cristos în lume, 
înrădăcinată în voința Tatălui de a-i mântui pe toţi oamenii cu puterea 
Duhului său: această misiune a lui Cristos continuă în timp prin Biserică”. 
În acest scop, Cristos i-a constituit pe Cei Doisprezece, pentru ca în ei, prin 
proclamarea evangheliei şi celebrarea sacramentelor, opera mântuirii să se 
realizeze în lume şi să se împlinească acea misiune încredințată întregului 
popor sacerdotal: să facă să strălucească libertatea fiilor lui Dumnezeu, în 
participarea la victoria lui Cristos asupra păcatului şi asupra morţii. Elibe- 
rați de lanțurile păcatului şi vii în Duh, toţi creştinii dau mărturie despre 
ungerea spirituală pe care au primit-o, de a fi creaturi noi, capabile de o 
„viaţă nouă”: „Însă voi nu sunteţi în trup, ci în Duh, din moment ce Duhul 
lui Dumnezeu locuieşte în voi” (Rom 8,9). Această regenerare este „în 
Duh”, care este întotdeauna Duhul Celui Înviat, revărsat în inima credin- 
cioşilor: de aceea, ei sunt chemaţi „împreună” la o restaurare a lumii care 
atinge nu doar istoria umană, ci şi Cosmosul: „planul ca să fie reunite toa- 
te lucrurile din cer şi cele de pe pământ” (Ef 1,10). 

În egala demnitate a tuturor membrilor, Duhul Sfânt trezeşte daruri şi 
carisme, a căror coordonare presupune ministerul ierarhic, acel minister 
care în numele lui Cristos şi cu puterea sa, adică sacramental, face „active” 
(L. Scheffezyk) şi prezente darurile Domnului pentru Biserica sa. 

Împotriva oricărui democratism, dar şi dincolo de orice sociologism în 
modul de a privi Biserica, ea este „poporul mesianic” care îl are pe Cristos 
drept cap şi care are „starea demnităţii şi libertăţii fiilor lui Dumnezeu şi 
în fiecare locuieşte Duhul Sfânt ca într-un templu. El are drept lege porun- 
ca nouă de a iubi precum însuşi Cristos ne-a iubit (cf. In 13,34). În sfârşit, 
are drept scop împărăția lui Dumnezeu începută pe pământ de Dumnezeu 
însuşi şi care trebuie să se răspândească neîncetat, până când, la sfârşitul 
veacurilor, va fi desăvârşită de el însuşi”; astfel, „deşi nu-i cuprinde în fapt 
pe toți oamenii şi nu o dată apare ca o turmă mică, este totuşi pentru în- 
treg neamul omenesc un germen foarte puternic de unitate, speranță şi 
mântuire” (LG 9). 

Acest popor, într-adevăr, trimis în toată lumea, arată mântuirea lui 
Cristos ca slujire a celor mai suferinzi, potrivit spiritului lui Cristos: „Bise- 
rica îi înconjoară cu dragostea sa pe toți cei apăsați de povara slăbiciunii 
umane; ba, mai mult, ea recunoaşte în săraci şi suferinzi chipul Întemeie- 
torului său sărac şi suferind, îşi dă toată silința să înlăture mizeria lor şi 
vrea să-l slujească pe Cristos în ei” (LG 8). Pe această cale se zideşte Tru- 
pul lui Cristos şi toți — învăţători, păstori, slujitori — au „o adevărată egali- 


23 Cf. G. CALABRESE, Per una ecelesiologia trinitaria. Il mistero di Dio e il mistero della 
Chiesa per la salvezza del'uomo, EDB, Bologna 1999. 

tate cât priveşte demnitatea şi acțiunea comună” (LG 32). În acest mod, 
poporul sfânt al lui Dumnezeu îi dă lui Cristos o mărturie vie, îi aduce lui 
Dumnezeu un sacrificiu de laudă, trăind din credinţă şi caritate, se bucură 
de o asistență specială din partea Duhului Sfânt, care „îl conduce şi îl îm- 
bracă cu virtuţi”, conferind „darurile sale după cum voieşte” şi „revărsând 
şi între credincioşii de orice grad haruri speciale”, în particular „simțul 
supranatural al credinței în tot poporul lui Dumnezeu”, care „nu poate 
greşi în credință” (LG 12). Pregătind venirea împărăției lui Dumnezeu — 
care nu este din această lume —, Biserica, „sacrament universal de mântu- 
ire”, cheamă toţi oamenii să facă parte din acest popor al lui Dumnezeu, 
care, „rămânând unul şi unic, trebuie să se extindă la toată lumea şi în 
toate veacurile” (LG 13). De acum e clar că criteriul apartenenţei — şi chiar 
dinamismul misiunii — este unul singur: o viață de credinţă care să arate 
pe viu şi fără echivocuri noul chip al lui Dumnezeu descoperit în Isus din 
Nazaret, cel al lui Dumnezeu care este iubire (1In 5). Astfel, Biserica este 
direct implicată, prin credința credincioşilor ei, în aprofundarea înălțimii, 
lungimii şi profunzimii misterului lui Dumnezeu în Cristos. Pentru aceas- 
ta, creştinii au primit o ungere, o crismă, care rămâne în ei şi îi instruieşte, 
făcându-i capabili să judece şi să discearnă adevărul de falsitate (1In 2,27)”. 

Potrivit viziunii Conciliului, nu se poate susține o perspectivă individu- 
alistico-burgheză a pietăţii creştine: devoţionalismul atâtor membri ai po- 
porului creştin confundă interioritatea cu intimismul. În legătura lor spi- 
rituală, fundamentată pe comuniunea trinitară, creştinii sunt „poporul 
celor mântuiţi”, şi sunt asta nu doar în spaţiul sacristiilor sau doar în 
gesturile devote consumate în timp, ci în istorie, în realitățile pământeşti, 
în societate, în mărturia în fața lumii: „Preoţia poporului lui Dumnezeu, 
în definitiv, se exprimă în urmarea lui Cristos (sequela), în dăruirea de 
sine, în aproprierea logicii crucii. Cu alte cuvinte, preoția poporului lui 
Dumnezeu se realizează într-o existenţă care - aici şi acum - lasă să se 
vadă memoria lui Isus”%. Este existența omului nou, a creaturii noi în Cristos. 


24 Se poate spune, desigur, că doctrina preoţiei comune a credincioşilor se exprimă în 
termeni noi prin alte învățături importante ale Conciliului, care ar trebui aprofundate: cea 
a lui sensus fidelium din LG 12, dar şi cea din DV 8, potrivit căreia credincioşii, prin studiul 
şi meditarea cuvântului lui Dumnezeu şi cu înţelegerea experenţială a credinţei trăite (in- 
telligentia quam experiuntur), contribuie la creşterea depozitului credinţei. Cf. L. SARTORI, 
„Qual e il criterio per stabilire il «sensus fidelium»?”, în E.R. TURA, ed., Per una teologia in 
Italia, I, EMP Padova 1997, 485-492. 

25 B, MAGGIONI, „Il sacerdozio nella Sacra Scrittura”, CredereOggi 23 (2003) 34. 

5. Dacă unul este în Cristos, este o creatură nouă (2Cor 5,17) 


Păcatul originar este ruptura originară a relației cu Dumnezeu şi, de 
aceea, a oricărei relaţii vii, a lui Adam cu Eva, a omului cu el însuşi şi cu 
pământul, care nu-şi va mai da roadele decât cu sudoarea frunţii. Conse- 
cințele sale, în toate formele asumate în istoria trecută şi recentă, sunt 
întotdeauna o rană mortală produsă esenței omului, nucleului incandes- 
cent în care rezidă demnitatea umană, relaţia de iubire a omului cu Dum- 
nezeu. Păcatul este întotdeauna o ofensă adusă lui Dumnezeu, pentru că 
urâțeşte omul: îl atinge pe Dumnezeu în om, întrucât omul este creat de 
Dumnezeu „după Dumnezeu”, după imaginea şi asemănarea sa, adică în 
Cristos. Evanghelia ne spune clar: în Dumnezeu, Dumnezeu nu este sin- 
gur, ci este comuniune veşnică a persoanei Tatălui nenăscut, a persoanei 
Fiului în care Tatăl se dăruieşte în întregime, a persoanei Duhului iubirii, 
extaz al lui Dumnezeu în Dumnezeu şi în afara lui Dumnezeu în creaţie şi 
în omul răscumpărat de iubirea Fiului răstignit şi înviat. Numai el, Fiul, 
„imaginea Dumnezeului nevăzut”, poate cu darul vieţii sale să întrerupă 
definitiv şi „o dată pentru totdeauna” muşcătura letală a răului şi a morţii 
care desfigurează imaginea lui Dumnezeu în om. Este tocmai el, Cristos, 
imaginea omului în om, cel pe care acum — după păcat - trebuie să-l recon- 
struim şi să-l facem să strălucească, ca să apară omul „după Dumnezeu”, 
adică omul care trăieşte din iubirea agapică (descrisă admirabil în 1Cor 
12-13). Omul nou în Cristos trăieşte de acum din Cristos şi, de aceea, îşi 
recentrează existența pe Cristos: îşi deschide „eul” găsindu-l în abisul cel 
mai profund de sine şi ajunge la interioritatea de sine, unde locuieşte „pro- 
priul său adevăr”, adică privirea lui Dumnezeu asupra lui, relaţia sa iubi- 
toare determinantă, întregul conţinut al predestinării sale, în Cristos, de a 
fi fii adoptivi ai Tatălui. 

Acum, filialitatea creaturală se aprofundează în filiațiunea cristică. 
Imaginea şi asemănarea, care este omul, se împlineşte în întâlnirea cu 
Imaginea-Dumnezeu: Fiul devine carne şi locuieşte aproape de om. O nouă 
putere izvorăşte din întâlnire, omul este recreat: „Dacă unul este în Cris- 
tos, este o creatură nouă” (2Cor 5,17). Dintotdeauna capax Dei, omul tră- 
ieşte acum „dumnezeieşte”, plin de harul lui Dumnezeu în virtutea inha- 
bitării personale a lui Dumnezeu care şi-a făcut locuinţă în el, în Duhul 
Fiului. Omul este astfel „plin de Duh”, iubire revărsată în inima sa: este 
„spiritual”, nu mai judecă realitatea, lumea, pe ceilalți „după carnea” ego- 
ismului, a urii, a acaparării, a autosatisfacerii cu orice cost, pe spinarea 
oricui; de acum este „spiritual”, raţionează în iluminarea Duhului iubirii, 
percepe mişcările sale şi se dedică delectării sale, devine atunci dar şi ier- 
tare. Întreaga sa existenţă este calificată de „inima nouă” creată de Duhul 

lui Cristos în el, de aceea, legea vieţii sale este „legea iubirii” care învinge 
orice duritate a inimii: „Umblaţi potrivit Duhului şi nu veţi fi duşi să sati- 
sfaceţi dorinţele cărnii” (Gal 5,16). Învață stilul carităţii în aceeaşi direcţie 
a lui Isus, care îl ruga astfel pe Tatăl: „pentru ca iubirea cu care m-ai iubit 
să fie în ei şi eu în ei” (In 17,26). Agape-iubire este modul de a sluji, de a 
iubi, de a-şi dărui viața asemenea lui Cristos, asemenea lui Dumnezeu, 
trăind logica lui Cristos, care este întreaga înțelepciune a evangheliei. De 
aceea, credința creştină — care înseamnă a fi cufundaţi în iubirea lui Cris- 
tos, asumându-i forma în propria viață — „învinge lumea”: pentru că per- 
mite să vezi sensul autentic al evenimentelor, pornind de la adevărata sem- 
nificație a propriei existențe şi a celorlalți, a naturii şi a istoriei, oferind 
tuturor „răspunsul care este mântuire”, adică acțiunea lui Dumnezeu care 
schimbă lumea, o eliberează, o răscumpără, deschizând omenirea către 
speranță, dincolo de orice disperare. Speranţa creştină nu este încredere 
necontrolată sau simplism în citirea evenimentelor: este mai curând încre- 
dere în Duhul care se experimentează şi este recunoscut lucrând; este în- 
suşirea punctului de vedere al lui Cristos şi al lui Dumnezeu asupra schim- 
bărilor omeneşti, pentru că crede că Dumnezeu nu este o idee abstractă de 
infinit sau un sentiment generic față de ceva ce învăluie Cosmosul, ci unul 
care acționează în istorie, cel care transformă viața omului din interior. 


6. „Voi toţi sunteţi una în Cristos Isus” (Gal 3,28) 


Ce se întâmplă de fapt? O experienţă personală şi, totodată, obiectivă, 
descrisă de Paul cu următoarele cuvine: „Nu mai sunt eu care trăiesc, ci 
Cristos trăieşte în mine” (Gal 2,20). Explicăm aceasta cu câteva afirmaţii 
ale cardinalului J. Ratzinger, Papa Benedict al XVI-lea: 


Eul încetează să mai fie un subiect autonom, care are în el propria consistență. 
Este smuls din el însuşi şi inserat într-un subiect nou. Nu că eul ar dispărea 
pur şi simplu şi definitiv; trebuie să se lase să cadă, să se piardă, ca apoi să se 
primească din nou într-un eu mai mare, şi împreună cu acesta%. 


Evenimentul creştin duce la naşterea unui „nou” subiect în persoană. 
Această nouă subiectualitate nu este atât o lărgire a propriului eu, o mări- 
re a sa, ci mai curând „intrarea într-un eu mai mare”, dacă nu „îmbrăca- 
rea cu un Altul”. Spune Apostolul: „Toţi câți aţi fost botezați în Cristos v- 
ați îmbrăcat în Cristos”; şi aceasta devine acum esenţială pentru definirea 
propriei umanități, pentru a o califica cu demnitate: fără apartenenţa poli- 
tico-etnică („nu mai este nici iudeu, nici grec”), fără condiție socială („nu 
mai este nici sclav, nici liber”), fără chiar propria condiție antropologică 


26 J. RATZINGER, Natura e compito della teologia, Jaca Book, Milano 2005, 50. 

legată de gen („nu mai este nici bărbat, nici femeie”). Motivația esențială 
este unică şi exclusivă: „Deoarece voi toți sunteți una în Cristos Isus” (Gal 
3,27-29). Iată adevărata experienţă a Botezului: pătrunderea lui Cristos în 
viața cea mai intimă a eului, fapt pentru care orice subiect poate să spună: 
„eu, şi totuşi nu eu” trăiesc: ci Cristos trăieşte. Eul se găseşte pe sine par- 
ticipând, fiind cufundat în Cristos: este, desigur, un moment mistic, dar nu 
în sens privat, ci mai degrabă în cel al unei mistici obiective: prin Botez 
suntem cu adevărat cuprinşi de Cristos şi, prin Cristos, în Duhul său; în- 
tâlnirea omului cu Dumnezeu are loc în mod personal. Întâlnirea este 
„personală”, deoarece are loc în subiect şi pentru că duce eul oricărui su- 
biect în acel „subiect mai mare” care este a fi „una în Cristos”, adică comu- 
niune de viață şi de existență cu Cristos: „Noul subiect este mai curând 
«Cristos însuşi» şi Biserica nu este altceva decât spaţiul acestui nou su- 
biect unitar”?. A fi inseraţi în obiectivitatea misterului lui Cristos, prin 
Botez, înseamnă să participi la viaţa lui Cristos oferită tuturor: aceasta are 
sensul eclezial de a deveni din mulți „un singur trup”, adică un subiect cu 
o singură viață, cu o singură credinţă, cu o singură pâine, cu o singură in- 
tenție şi finalitate sau proiect: cel al Tatălui care vrea să facă din Cristos 
inima lumii, dărâmând toate diafragmele care provoacă hiatusul, fractura, 
distanța, diastaza imensă dintre om şi Dumnezeu. Sacrificiul lui Cristos 
aboleşte orice separare: în el este oferită tuturor posibilitatea de a se apro- 
pia de Dumnezeu în siguranță (Evr 10,19-22). 

Dacă Cristos distruge orice zid de separație, atunci el distruge şi ziduri- 
le religioase care i-ar îndepărta pe oameni de Dumnezeu şi pe Dumnezeu 
de oameni. Critica lui Isus cu privire la practicile religioase ale ebraismului 
din timpul său era de tip profetic: el denunţă toate practicile religioase şi 
tradițiile omeneşti care închid ochii şi inima omului, împiedicându-l să 
vadă apropierea lui Dumnezeu de om şi să recunoască prezența lui Dum- 
nezeu în fratele său: „Împărăţia lui Dumnezeu este aproape, convertiți-vă 
şi credeți în evanghelie”. În Isus, Dumnezeu se apropie într-un mod atât 
de personal de om, încât omul poate acum să trăiască din imediata apropi- 
ere a lui Dumnezeu şi în această „renaştere de la capăt” să se vivifice în- 
continuu de la izvorul viu care țâşneşte spre viața veşnică: omul îşi împli- 
neşte umanitatea în această experiență de apropiere personală a lui Dum- 
nezeu de viața sa şi această experienţă instituie în istorie o ascultare, as- 
cultarea unei învățături care este urmarea unei persoane: persoana lui 
Cristos”. 


21 De aceea, Biserica „este mult mai mult decât o pură şi simplă interacțiune socială”, J. 
RATZINGER, Natura e compito della teologia, 52. 

% Într-adevăr, „Botezul este descris aici ca un a fi transferați în ambianța unei anumite 
«forme de învăţătură» (...) şi subiectul corespunde acestei încredințări într-un spațiu comun 

Această urmare ar fi imposibilă oamenilor dacă Dumnezeu însuşi nu ar 
fi personal în ei. Credinţa creştină este practicabilă pentru că este mistică, 
adică se naşte din experienţa întâlnirii reale cu Dumnezeu. Duhul în per- 
soană este în om: acum credinciosul i se poate adresa lui Dumnezeu che- 
mându-l pe nume, cu numele propriu al lui Isus: Abba. Acesta e numele 
intimităţii filiale, al relației Fiului cu Tatăl, relație singulară, pentru că 
Isus nu este „fiul lui Dumnezeu” în sensul generic şi slab cu care spunem 
că orice om venit pe lume este fiul său. Isus este homousios, din aceeaşi 
substanță a Tatălui, Dumnezeu-Fiul în Dumnezeu-comuniune veşnică de 
iubire: cel care se află în fața Tatălui şi care este exegeza şi explicația Ta- 
tălui (n 1). Botezul permite intrarea reală în dinamica paternă-filială a lui 
Dumnezeu. Aceasta, pentru că cel botezat este umplut de Duhul Sfânt, 
acelaşi care prezidează întâlnirea intratrinitară dintre Tatăl şi Fiul. Prin 
Duhul Sfânt, omul răscumpărat intră personal în inima însăşi a iubirii lui 
Dumnezeu, este implicat în dinamismul comunional şi este, în Duhul 
Sfânt, chemat să intre în spațiul comunional pe care la Rusalii Tatăl „şi l-a 
creat” în istoria oamenilor: Biserica”. Din acest motiv este minunată defi- 
niția cu care se deschide Lumen gentium: „Biserica este în Cristos ca un 
sacrament, adică semn şi instrument al unirii intime cu Dumnezeu şi al 
unității întregului neam omenesc” (LG 1). Este o afirmație care atinge 
umanul omului: vorbeşte despre realitatea profundă a Bisericii, cea de a fi 
spațiul omenirii „visate” de Dumnezeu în Cristos, înainte de toate veacurile. 


1. Omul este „relaţie iubitoare cu Dumnezeu”, împlinită în Isus 


Această înălțare filială a celui credincios, rod al lucrării lui Dumnezeu 
în viața omului, nu este arbitrară sau discriminatoare: este mai curând 
înscrisă în esența însăşi a lui Dumnezeu-iubire, comuniune trinitară veg- 
nică, ce a creat omul şi l-a gândit „după Dumnezeu”, „în proiectul său”. 
Omul atunci nu este atât de autonom, de autarhic, încât să nu fie „depen- 
dent”. În schimb, omul este stabilit nativ „în relație”: s-a născut astfel, ca 
aliat al lui Dumnezeu, într-o legătură de afecțiune şi de iubire, de priete- 
nie, în care poate creşte dacă rămâne „legat” de Dumnezeu, în libertatea 
ascultării sale (termenul „religie” vine de la religare şi indică tocmai aceas- 
tă legătură). Libertatea omului constă în declinarea acestei legături funda- 
mentale care îl constituie, îl determină şi este interioară vieţii sale: nu este 


de cunoaştere printr-o ascultare care se naşte din inimă” (Rom 6,17), J. RATZINGER, Natura 
e compito della teologia, 51. 

2 Într-adevăr, „Duhul nu vorbeşte despre sine; ascultă şi învaţă la ascultare; adică nu 
adaugă nimic la Cuvânt, ci introduce în Cuvânt, care, în ascultare, se face lumină. (...) 
Duhul produce un spațiu de ascultare şi de memorie, un «noi», care în loan defineşte Bise- 
rica drept loc de cunoaştere”, J. RATZINGER, Natura e compito della teologia, 53. 

om fără. această relaţie, fără această apropiere. Această proximitate perso- 
nală actualizează în special „asemănarea sa”: tocmai aici se leagă posibili- 
tatea răscumpărării întregii umanităţi a omului, a valorii sale, a demnită- 
ţii sale. Această apropiere personală a lui Dumnezeu de om era, de aceea, 
invocată de cel care se ruga: „viața mea constă în faptul că tu, Doamne, mă 
priveşti”; de aceea, „arată-mi chipul tău, Tată, şi voi trăi”. 

Dorul inimii rugătorului, „care vrea să trăiască”, s-a împlinit în Isus, 
în întruparea Cuvântului, prin Fiat-ul Mariei. Astfel, raportul dintre pre- 
oția comună a credincioşilor şi Maria este un „raport interior”, nu extrin- 
sec. Graţie Mariei, din punct de vedere istoric, experiența umană se des- 
chide către o nouă aventură, cea de a-l vedea în mod real pe Tatăl, privin- 
du-l pe Fiul său: „Filip, cine mă vede pe mine îl vede pe Tatăl” şi aceasta 
ajunge. „A-l vedea pe Tatăl” şi „a realiza sensul propriei umanități” repre- 
zintă acelaşi lucru: un unic destin. „A-l întâlni pe Tatăl” şi a deveni „păzi- 
torii fraților” aparțin aceleiaşi experienţe: cu naşterea pruncului din Betle- 
em în sânul Mariei, misterul întâlnirii dintre om şi Dumnezeu îşi asumă 
forme inedite în existenţa fiecărui om. Începând de la această recunoaşte- 
re, de la această judecată: omul este în sfârşit liber, pentru că „Dumnezeu 
îl priveşte în Isus”. Privirea lui Dumnezeu în Isus defineşte demnitatea 
omului ca om. Isus Cristos este măsura umanităţii. El este omul adevărat 
după care se judecă calitatea umanului în om. Sub această privire a lui 
Dumnezeu (sub ochii grijulii ai Maicii Domnului care îl naşte în istorie pe 
Fiul lui Dumnezeu), marginalizatul este un om, săracul este un om, incul- 
tul este un om, şomerul este un om, copilul este un om, cel nesemnificativ 
pe plan social şi politic este un om, chiar şi cel care nu are asemănări şi 
gesturi umane — dar e doar „potență de umanitate” —, cum este embrionul, 
este un om... şi s-ar putea continua: iată înălțarea, recunoaşterea umani- 
tății omului în valoarea sa substanțială, ființa sa de a fi iubit de Dumnezeu, 
privit de el, considerat „demn de apropierea sa”, şi adesea, în ciuda păca- 
tului şi a mizeriei morale, pentru că „nimic nu poate separa omul de iubi- 
rea lui Dumnezeu”, şi apropierea devine întotdeauna harul milostivirii şi 
purificarea vieţii. 

Acolo unde oamenii introduc categorii discriminatoare care duc la justi- 
ficarea atâtor conflicte sociale şi toate operațiunile de dominare şi de ex- 
ploatare, de asuprire a omului, acolo se consumă degradarea umanului, 
însărăcirea şi înmizerarea sa morală, în barbaria care ia avânt, în timp ce 
Dumnezeu este îndepărtat cu orgoliu din existența trăită în maturitatea 
lui etsi Deus non daretur (ca şi cum Dumnezeu nu ar fi şi omul ar pretinde 
să facă totul singur). A nominaliza aceste barbarii cu termeni precişi ne 
duce la identificarea locurilor şi a timpurilor în care se consumă pe tot 
Globul ură, războaie, gelozii, infidelități, nedreptăţi, distrugeri, lupte fra- 

tricide, dezechilibre sociale între cei bogaţi şi cei săraci, rupturi şi drame 
de toate felurile. În toate acestea — şi multe altele —, monstruozitatea îşi 
asumă asemănări umane şi găseşte propriile justificări ideologice, în timp 
ce durerea se răspândeşte, sub emblema atâtor mame în lacrimi, noi „Ra- 
hele” nemângâiate, disperate pentru că fiii morţi nu pot să se mai întoarcă 
la viață sau, pur şi simplu, pentru că nu au de mâncare sau de băut apă 
curată şi să respire aer curat. Lanţul violenței gâtuie şi ucide în masă pes- 
te tot. A-ţi închide ochii pentru a nu vedea nu mai este posibil în era globa- 
lizării crescânde şi a tehnologizării mass-mediale înaintate: indiferența şi 
„a sta deoparte” pentru orice motiv (chiar sociologic sau religios) este boa- 
la mortală actuală a inimii. Tocmai aici relația iubitoare cu Dumnezeu 
este ruptă (deşi aproape întotdeauna distrusă), este compromisă: omul se 
închide în el însuşi, se încovoaie, renunţă la respiraţia lui Dumnezeu (su- 
flul vieţii sale), se îndepărtează de izvorul vital al existenței sale. 


8. Spiritualitatea/cultura euharistică: forma preoţiei comune 


Diferită este situaţia pentru cei care trăiesc în plinătate preoția baptis- 
mală şi devin „instrumente docile în mâinile lui Dumnezeu” pentru planul 
de mântuire. Aceştia trăiesc din credință, speranţă şi iubire, trăiesc din/în 
Euharistie: repetă gestul lui Isus în existența lor şi devin şi ei „pâine frân- 
tă” şi „sânge vărsat” din iubire. Aceştia sunt sfinţii, toţi sfinții, în special 
cei în care — fiind canonizaţi — străluceşte în mod inechivocabil „misterul” 
preoţiei baptismale: „şi-au spălat hainele în sângele Mielului” şi sunt pre- 
oți care au făcut din persoana lor un „cult spiritual”, oferind sacrificiul 
plăcut mirositor, bine primit de Tatăl, cel al libertăţii lor dezvoltate în ca- 
ritatea/agape, expresie a lui Dumnezeu-lubire. 

Papa Benedict al XVI-lea, vorbind tinerilor la Marienfeld la prima sa 
ZMT, în august 2005, le-a cerut tuturor să crească într-o spiritualitate eu- 
haristică: „În Euharistie, Dumnezeu nu mai este Cel cu Totul Altul, ci este 
în noi şi iubirea sa pătrunde toate. A-l adora înseamnă că libertatea nu 
este a te bucura de viață, ci să te orientezi după măsura adevărului şi a 
binelui, pentru a deveni astfel noi înşine adevăraţi şi buni”. Euharistia 


3 Un mare sociolog contemporan, Z. Bauman, afirmă că diferenţa dintre propagatorul 
răului şi spectatorul pasiv al răului este „tot mai mult” juridică şi „tot mai puţin” morală”. 
Astăzi, în societatea digitală, a nu întreprinde acțiuni de rezistență la propagarea răului 
este acelaşi lucru cu a-l face: Bauman spune în legătură cu globalizarea: „În lumea interde- 
pendenţei globale, diferenţa dintre spectator şi co-propagator, complice sau favorizator în 
acţiunea de a face răul, devine tot mai subţire”, Z. BAUMAN, „Orientare o subire il cambia- 
mento”, în UFFICIO NAZIONALE PER LE COMUNICAZIONI SOCIALI — SERVIZIO NAZIONALE PER IL PROGET- 
TO CULTURALE, Progetto di ricerca interdisciplinare, Quaderni della Segreteria generale della 
CEI, 21 (octombrie 2002), 7-12. 

marchează marea transformare care reînnoieşte lumea: „Violenţa se trans- 
formă în iubire şi moartea în viață”. 

Spiritualitatea euharistică activează un proces de transformări vitale 
care schimbă istoria umană: deschide la comuniune, la unire, la împărtăşi- 
re. Ne face disponibili față de alţii în forme de voluntariat şi de apropiere 
care transformă existenţa într-un „dar continuu”. Cu Euharistia are loc 
mântuirea: această convertire a interiorităţii care eliberează cu adevărat 
libertatea şi o deschide la noi orizonturi de caritate, fraternitate, solidari- 
tate, de sens. 

De aici urgenţa de a comunica, de a transmite marea bucurie care izvo- 
răşte din întâlnirea cu Domnul şi de a da o bună dovadă (ca o demonstraţie 
în fața lumii şi a tuturor oamenilor) că urmarea lui Isus - adorarea Dum- 
nezeului cel viu în Isus — este modul cel mai bun pentru a sluji umanul, 
pentru a-l elibera de orice putere nedreaptă, de orice violență şi conflictu- 
alitate, aşezându-l pe căile „adevărate şi bune” ale dreptăţii şi ale păcii 
pentru toți. Aici ar trebui să se lege pastoral relevanța publică a creştinis- 
mului, care nu e doar o chestiune de dezbatere culturală referitoare la lai- 
citate şi neconfesionalitatea societăţii şi a statului, ci este o chestiune rele- 
vantă pentru acțiunea eclezială: este vorba despre limpiditatea mărturiei 
creştine şi despre limfa ei salvifică în interiorul societăţii şi al comunităţii 
umane. E necesar, într-adevăr, să declinăm cultural (fără a lăsa deoparte 
spaţiile societăţii şi ale politicii) propria experiență euharistică. loan Paul 
al II-lea, în Mane nobiscum, Domine, nr. 26, ne-a invitat în mod expres să 
facem aceasta în anul dedicat Euharistiei: cine învaţă să „aducă mulțumi- 
re” asemenea Celui Răstignit — devenind pâine frântă şi sânge vărsat din 
iubire — poate doar să facă bine lumii cu această iubire, pentru că poate să 
fie doar şi întotdeauna un martir şi niciodată un criminal: 


„Cultura Euharistiei” promovează o cultură a dialogului, care găseşte în ea 
puterea şi hrana. Greşeşte cine consideră că referința publică la credință poate 
să afecteze justa autonomie a statului şi a instituţiilor civile, sau chiar să poată 
încuraja atitudini de intoleranţă. 


În barbaria cu chip uman - exprimată în atâtea lupte fratricide şi în 
războaiele mondiale din secolul al XX-lea, dar şi în atâtea reducționisme 
ale omului la materie, la obiect, la consum, la bazele sale bio-mecanice, în 
slujba unei tehnocraţii care taie respirația umanului (M. Heidegger) —, co- 
dul euharistic al dăruirii de sine până la moarte pentru viaţa celuilalt apa- 
re ca o resursă umană pe care să o folosim pentru noul mileniu, pentru 
acea civilizație a iubirii, singura care va putea să potolească foamea de 
dreptate şi de pace care nelinişteşte nu doar inima omului singular (per- 
soană sau subiect), ci şi inima colectivă a popoarelor şi a națiunilor. O 

reafirmă, între altele, şi Instrumentum laboris al Sinodului episcopilor des- 
pre Euharistie, la nr. 10: 


Euharistia este răspunsul la semnele timpurilor ale culturii contemporane. La 
cultura morții, Euharistia răspunde cu cultura vieții. Împotriva egoismului in- 
dividual şi social, Euharistia contrapune iubirea. În fața pozitivismului ştiinți- 
fic, Euharistia proclamă misterul. Opunându-se disperării, Euharistia învață 
speranța sigură a veşniciei fericite. 


Euharistia marchează marea transformare care reînnoieşte lumea. Din 
nou, cuvintele Papei Benedict al XVI-lea adresate tinerilor: când Euharis- 
tia devine centrul vieții suntem introdugi în „ora” lui Isus, „ora care învin- 
ge iubirea”, ora în care Dumnezeu învinge, „pentru că el este iubire”. 
Atunci timpul liber — gol fără Dumnezeu - se „transformă” în spațiu vital 
de umanizare: este bucuria sărbătorii împlinirii umanului. Moartea nu 
este ultimul cuvânt al vieţii omului: ea este înghițită de victoria iubirii 
asupra urii. 

Toate acestea trebuie să devină experiență de viaţă, o ştiinţă spirituală 
comunicabilă care să influenţeze cultura timpului nostru şi să-i orienteze 
schimbările spre culmi mai umane, solidare, pacifice, comunionale. Preoția 
comună a credincioşilor nu este pentru intimismul religios în umbra sa- 
cristiilor: este pentru actualizarea publică a umanului, potrivit idealului 
creştin al omului. Această mărturie creştină de umanitate „nouă” devine 
reînnoire socială şi cosmică pe calea dreptăţii şi a păcii. 


9. „Maica Bisericii”, titlul care corespunde preoţiei baptismale 


În sfinți, dar mai ales în Maria putem contempla bogăţia preoţiei comu- 
ne, idealul creştin al omului: „Ea dovedeşte, în persoana ei, întâlnirea a 
două dimensiuni esenţiale ale creştinismului: cea a inițiativei divine şi cea 
a răspunsului uman”; dar şi: 

Graţie Fecioarei, perfecțiunea la care Biserica tinde pe pământ nu este o idee 

abstractă: se prezintă într-o persoană şi s-a realizat într-o viață concretă, în 

exterior asemănătoare cu cea a multor oameni. (...) Sarcina Mariei este cea de 

a arăta în ce fel s-a realizat perfecțiunea într-o creatură simplă, şi într-o femeie”!. 


La inițiativa sa, Papa Paul al VI-lea, pe 21 noiembrie 1964, în discursul cu 
privire la aprobarea finală a constituţiei Lumen gentium, a promulgat titlul 
de „Maica Bisericii”, în ciuda multor obiecţii prezente în aula conciliară. A 


31 Într-adevăr, „acţiunea Bisericii în lume este ca o prelungire a grijii Mariei, a acțiunii 
sale materne, mai ales, față de cei umili, săraci, slabi, care sunt privilegiații împărăției lui 
Dumnezeu. Maria poartă în sine întregul ideal escatologic al Bisericii. Ea a primit harul de 
a realiza acest ideal nu pentru ea însăşi, ci mai ales pentru Biserică”, G. PIANA, „Parlare di 
Maria oggi: riflessioni antropologiche”, CredereOggi 9 (1989) 15-16. 

fost un gest „profetic”, în sensul că acel titlu corespundea foarte bine la 
ceea ce Conciliul declarase despre Biserică drept popor al lui Dumnezeu şi 
despre creştini ca „pietre vii” ale acestui edificiu spiritual, al cărui mister 
îşi are rădăcinile în comuniunea veşnică a Dumnezeului trinitar şi în sacri- 
ficiul pascal al Fiului mort din iubire față de toți. Introducerea capitolului 
VII despre sfânta Fecioară Maria în constituția despre Biserică ducea Con- 
ciliul la rezolvarea chestiunii perspectivelor mariologice opuse: cea cristo- 
tipică şi cea ecleziotipică. Conciliul doar în aparenţă a optat pentru a doua. 
În realitate, a evitat radicalizările uneia sau alteia: aici Maria este „tipul 
Bisericii”, este Biserica în fizionomia ei personală. Însă aceasta leagă şi 
mai profund Biserica, prin Maria, de misterul lui Dumnezeu şi de Cristos, 
pentru care Biserica este „trupul mistic”. Pentru L. Sartori, titlul de „Mai- 
ca Bisericii” 


vrea să ia în serios dogma centrală, cea a „trupului mistic”, şi deci a „planului 
veşnic” al lui Dumnezeu care îi adună în unitate pe Cristos şi „ai săi”. (...) 
Maria care „dă” tuturor, şi nu doar că „împreună cu alţii primeşte”; Maria 
care, într-un anumit mod, „vine mai înainte” şi stă de partea harului care este 
dăruit de Dumnezeu, şi nu doar de partea harului cu care noi suntem copleşiți. 


Este o mare reamintire a priorității harului: Biserica este rodul harului, 
al inițiativei lui Dumnezeu: „Titlul «Maica Bisericii» aminteşte Bisericii 
această dependență de iubire”:?. 

Maria este, aşadar, „cazul” absolut şi radical al omului răscumpărat: 
aparține omenirii mântuite de Cristos, dar într-un mod cu totul special şi 
proeminent (cf. dogmele Neprihănitei Zămisliri şi Asumpțiunii)**. De ace- 
ea, este modelul Bisericii, nu doar pentru că joacă un rol de „paradigmă de 
referință”, ca orice model, ci pentru că ceea ce se întâmplă ontologic în ea, 
în persoana şi în viața ei, „naşte” Biserica, contribuie la naşterea ei: 


Maternitatea Mariei conferă maternității Bisericii un aspect personal cu o po- 
sibilitate de dialog. O colectivitate nu are un chip ca o persoană; formează un 
tot mai vast, dar rămâne anonimă; ca să i te poţi adresa, trebuie să aibă o indi- 
vidualitate precisă şi concretă. Or, Maria conferă funcției materne a Bisericii 
tocmai această individualitate; cu Maria se poate începe dialogul iubirii filiale 
pus în faţa iubirii materne“. 


32 L., SARTORI, „Maria madre della Chiesa”, CredereOggi 9 (1989) 78. 

3 Raportul tipologic dintre Maria şi Biserică îi permite lui J. Ratzinger să explice cu 
argumentări foarte interesante cum s-a ajuns la conştiinţa credincioasă nu numai a dogmei 
mariane originare a Mariei „fecioară şi mamă”, ci şi la dezvoltarea ei în dogmele moderne 
ale Neprihănitei Zămisliri şi Asumpţiunii. Cf. J. RATZINGER, La figlia di Sion, Jaca Book, 
Milano 2005, 37-79. 

34 J. GALOT, „Maria tipo e modello della Chiesa”, în G. BARAUNA, ed., La chiesa del Vati- 
cano II, Vallecchi, Firenze 1965, 1162. 

10. Omul viu în Isus este adevărata glorie a lui Dumnezeu 


Creştinul, în virtutea propriului Botez, este trimis să vestească lumii 
evanghelia, dând mărturie despre „posibila imposibilitate” a iubirii care 
s-a manifestat în evenimentul pascal şi care este trăită sacramental în Eu- 
haristie. Misiunea este o lucrare dificilă, desigur, dar la înălțimea darului 
pe care creştinul l-a primit: Duhul iubirii lui Dumnezeu revărsat în inima 
sa. Tocmai această realitate ontologică justifică speranţa vie într-o existen- 
tă dăruită pentru cauza evangheliei: angajarea misionară este, într-un 
anume sens, garantată de Dumnezeu însuşi, de prezenţa sa în istoria şi în 
acțiunea concretă de fiecare zi a omului. De aceea, eforturile de evangheli- 
zare — dincolo de incalculabilele şi obiectivele dificultăţi în transmiterea 
credinței — nu pot să rămână decepționate, nu pot să ducă la o tragică frus- 
trare a aceluia care — asemenea danaidelor — este condamnat să „ia mereu 
apa cu vase fără fund”, sau — ca Ixion - să „fie legat la mâini şi la picioare 
de o roată care se învârte mereu”. Dumnezeul care îşi revelează definitiv 
în Isus din Nazaret chipul ultim şi adevărat, în „gloria” sa (kabod, adică 
iradiere a esenței sale intime), arată legătura profundă pe care o are cu 
omul (alianță, pact), ca altoită pe structura originară a fiinţei sale dăruite. 
Omul este dar la origine, însă este dar şi la sfârşit. Destinația sa finală, 
darul de sine în libertate, adică dăruirea. Omul este relație iubitoare (A. 
Rosmini). Religio, mai înainte de a fi o legătură a omului cu Dumnezeu, 
este alianță, pactul lui Dumnezeu cu omul în primatul absolut al unui 
Dumnezeu care ia inițiativa şi se implică în jocul existenței umane, împăr- 
tăşindu-se, confundându-se, devenind asemenea unui om, întrupându-se, 
fiind un om. Chipul unui om, Isus din Nazaret, este identic (simbolic, sa- 
cramental) cu chipul lui Dumnezeu, îl identifică în adevărul său, astfel ca 
în om Dumnezeu să poată fi recunoscut în gloria sa: adevărata glorie a lui 
Dumnezeu este omul viu în Cristos şi omul viu în Isus este adevărata glo- 
rie a lui Dumnezeu”. 

Este atât de puternică această religio, că, în locul dăruirii umane, al 
dăruirii sale extreme, Dumnezeu se identifică şi se comunică personal. 
Este vorba, întâi de toate, despre dăruirea omului Isus, omul adevărat 
(ecce homo), în care Dumnezeu se descoperă ca fiind ceea ce este din veşni- 
cie: agape, iubire, minunată şi inefabilă unire a Trei, Tatăl, Fiul şi Duhul 
Sfânt, communio. „Dumnezeu este iubire”, iubire revărsată în inima omu- 
lui: aceasta este revelația tulburătoare (discontinuitate), dar şi corespon- 
dentul (continuitate) relației iubitoare care este omul, prin definiție, întrucât 


3 Este un concept care se poate exprima în multe moduri. E important însă de subliniat 
că „acțiunea noastră istorică poate astfel să devină modul de a fi al lui Dumnezeu pentru 
alţii în istorie. În acţiunea noastră este în joc Dumnezeu însuşi”, W. KasPER, Fede e storia, 
Queriniana, Brescia 1970, 140. 

este dar şi sarcină de mântuire: de aceea, doxologia trinitară este soteriolo- 
gia lumii (W. Kasper), deoarece contemplarea gloriei trinitare — în credința 
creştină -— este puternica energie divină de transformare a lumii, izvor al 
eliberării sale, întrucât este iradiere a communio veşnice, devenind prin 
Biserică „practică comunională” identificabilă obiectiv: „Credinţa creştini- 
lor este o practică în istorie şi în societate, care se înțelege ca speranță so- 
lidară în Dumnezeul lui Isus, Dumnezeul celor vii şi al celor morți, care îi 
cheamă pe toţi să fie subiecți în fața sa”®®. 


III. SPIRITUALITATEA DE COMUNIUNE 
CA FORMA A ACȚIUNII PASTORALE 


A face din Biserică casa şi şcoala de comuniune: iată marea provocare ce ne stă 
în față în mileniul care începe, dacă vrem să fim fideli planului lui Dumnezeu 
şi să răspundem şi la aşteptările profunde ale lumii. Ce înseamnă concret 
aceasta? Şi aici discursul s-ar putea face imediat operativ, dar ar fi greşit să 
urmezi acest impuls. Mai înainte de a programa inițiative concrete, trebuie să 
fie promovată o spiritualitate de comuniune, făcând-o să apară ca principiu 
educativ în toate locurile unde se plăsmuieşte omul şi creştinul, unde sunt 
educați slujitorii altarului, cei consacraţi, lucrătorii pastorali, unde se constru- 
iesc familiile şi comunităţile”. 

Communio, ca exaltare a dimensiunii comunitare a existenţei, realizată 
într-o comunitate împărtăşită, apare — în creştinism — ca unicul mod de a 
deveni „subiecți în fața ta”, adică persoane, simboluri reale ale iubirii lui 
Dumnezeu, martori ai lui Dumnezeu-agape, oglindă a comunităţii trinita- 
re. Întrucât Dumnezeu nu este o monadă, ci o familie, omul făcut după 
chipul şi asemănarea sa va găsi inevitabil în el izvorul, modelul, scopul 
comuniunii sale cu alţii şi cu Dumnezeu însuşi. Biserica atunci este forma 
sacramentală prin care aceasta are loc în istorie, deoarece ea „este în Cris- 
tos ca un sacrament, adică semn şi instrument al unirii intime cu Dumne- 
zeu şi al unităţii întregului neam omenesc” (LG 1). 

Sfânta Treime, speculație dificilă, incomprehensibilă rațional, trimite şi 
spune un adevăr salvific foarte simplu: este iubirea Tatălui față de Fiul 
care îl dă pe Duhul Sfânt, iubire revărsată în istorie pentru a recapitula 
lumea în unitate, pentru a depăşi atâtea fragmente ale Universului într-o 
armonie superioară, pentru a valoriza multiplicitatea într-o comuniune de 
diferiți, dincolo de orice diviziune, pentru a conduce la înțelegere (con-cor- 
dia) popoarele contrapuse de fracturi sfâşietoare, pentru a instaura pacea 
mesianică, ca o trecere a comuniunii trinitare în viața oamenilor. 


3% J. B. METZ, La fede, nella storia e nella società, Queriniana, Brescia 1978, 81. 
37 IOAN PAUL AL II-LEA, Novo millennio ineunte, 43. 

11. Valoarea pastorală a „spiritualităţii de comuniune” 


Spiritualitatea de comuniune - la nr. 43 al scrisorii Novo millennio ine- 
unte — este prezentată ca modalitate de a fi care fundamentează orice acți- 
une posibilă şi necesară în Biserică. Aşa citim angajamentul Papei loan 
Paul al II-lea de a declina diferitele semnificaţii ale spiritualității de comu- 
niune, cu scopul de a evita riscul genericismului abstract al unei idei care 
este pastoral foarte rodnică. 

Prima dintre aceste semnificaţii se referă la esenţa sa, definiția proprie: 
„Spiritualitatea de comuniune înseamnă, întâi de toate, privirea inimii în- 
dreptate către misterul Preasfintei Treimi care locuieşte în noi şi a cărei 
lumină trebuie văzută şi pe chipul fraţilor care ne stau alături”. O medita- 
re a Treimii comportă îndată recunoaşterea fratelui ca „aproapele” de iu- 
bit şi de îngrijit: „adoratorii Tatălui şi păzitorii fraților” poate să fie un 
slogan cu care să se exprime legătura puternică existentă între Dumnezeu, 
oameni şi realitate. Falsele relaţii dintre persoane pot avea loc tocmai pen- 
tru că se ignoră acest raport între Dumnezeu şi om, dar şi pentru că Dum- 
nezeu nu este primit aşa cum este. 

A doua semnificație indicată de loan Paul al II-lea este cea eclezială: 


Spiritualitatea de comuniune înseamnă apoi capacitarea de a simți fratele în 
credință în unitatea profundă a trupului mistic, aşadar, „ca unul care îmi apar- 
ţine”, pentru a şti să împărtăşeşti bucuriile şi suferințele sale, pentru a intui 
dorinţele sale şi a te îngriji de nevoile lui, pentru a-i oferi o adevărată şi profun- 
dă prietenie. 


Necesitatea medierii cristologice pentru o relaţie iubitoare autentică şi 
împlinită între oameni — fapt pentru care comuniunea cu alții trece prin 
comuniunea cu Cristos — este o dimensiune specială a evenimentului creg- 
tin şi a propunerii creştinismului ca mântuire şi eliberare a omenirii de 
puterile mundane ale egoismului şi ale replierii autoreferenţiale, izvoare 
periculoase ale barbariei umane în dezastrele afective, în duşmănii, în 
agresivităţi, în orice formă de asuprire a omului, în orice logică aberantă 
de dominare. Biserica este locul în care circulă această iubire între oameni, 
adică are loc schimbul dintre relaţiile umane cu relaţiile trinitare: în Du- 
hul lui Cristos trimis de Tatăl, bărbaţii şi femeile, în Biserică, trăiesc şi îşi 
schimbă iubirea reciprocă, drept apartenenţă reciprocă, deoarece toți sunt 
membre ale unicului trup. 

A treia semnificaţie concentrează dimensiunea „credincioasă” a spiritu- 
alității de comuniune, întrucât este comuniune încrezătoare şi „graţioa- 
să”: „Spiritualitatea de comuniune este apoi capacitarea de a vedea, înain- 
te de toate, ceea ce este pozitiv în celălalt, pentru a-l primi şi valoriza ca 
dar al lui Dumnezeu: «un dar pentru mine», mai mult decât pentru fratele 

care l-a primit direct”. Ochii credinței nu sunt „ochelari de cal” pentru 
distorsionarea realității. Sunt mai degrabă condiția pentru a o vedea aşa 
cum este, cum ar trebui să fie şi cum va fi. 

În sfârşit, a patra semnificație a spiritualității de comuniune este cea 
etico-extatică: „spiritualitatea de comuniune înseamnă, în sfârşit, să ştii 
«să faci spațiu» fratelui, purtând «povara unii altora» (Gal 6,2) şi respin- 
gând tentaţiile egoiste care dau mereu atac şi generează competiţie, carie- 
rism, neîncredere, gelozie”. Principiul responsabilității începe să se răs- 
pândească şi să devină central: eşti responsabil nu numai față de ceilalți 
contemporani, ci şi față de generaţiile viitoare. Spiritualitatea de comuni- 
une nu contrazice, dimpotrivă, integrează principiul responsabilității. Îl 
instruieşte şi asupra formelor sale istorico-practice pe care le asumă: sunt 
formele convertirii ca slujire (diakonia) înrădăcinată în convertirea ca au- 
todăruire (kenosis), care duce la convertirea drept comuniune şi viață co- 
munitară (koinonia). 

Din acest motiv, Papa Ioan Paul al II-lea, subliniind aspectul interior şi 
profund al convertirii, avertizează: „Să nu ne facem iluzii: fără acest drum 
spiritual, puţin folosesc instrumentele exterioare ale comuniunii. Ar deve- 
ni aparate fără suflet, măşti ale comuniunii, în loc să fie căile sale de expri- 
mare şi de creştere”. Spiritualitatea de comuniune implică, aşadar, o con- 
vertire religioasă, pentru a putea fi proces de transformare, de răsturnare, 
de metanoia deschisă spre primirea adevărată (şi nu falsă sau provizorie, 
ci radicală şi definitivă) a celuilalt ca altul, fără proiecții subiectiviste de 
sine asupra chipului său, fără exploatări de orice fel: un proces lung cât o 
viață, care introduce un drum fără opriri, în discernerea critică (= teologi- 
că) a purificării sale mereu necesare. 

Contemplând Gloria iubirii care este Dumnezeu din veşnicie, angaja- 
mentul pentru a duce la maturitate o spiritualitate de comuniune se poate 
articula în următoarele zece cuvinte, construite pe obişnuitul Decalog: 

1. recunoaşte-l în Dumnezeu-iubire pe unicul răscumpărător al istoriei, 

2. predică numele său trinitar în fapte şi adevăr; 

3. arată în comunitatea creştină sfințenia sa ca secretul sărbătorii; 

4. cinsteşte sacralitatea afectelor cu legături angajante care durează toa- 
tă viața, 

5. împinge dăruirea de sine până la moarte, pentru ca alţii să trăiască 
în plinătate; 

6. îngrijeşte-te de dreptate, puritate şi transparență în raporturile noas- 
tre umane; 

7. exercită-te să dăruieşti mereu, pentru a fi liber de orice alipire de bani; 

8. trăieşte adevărul comuniunii prin sacrificarea individualismului 
tău; 

9. iubeşte bogăţia darurilor lui Dumnezeu în alţii, ca să nu se piardă 
nimic; 

10. dăruieşte cu generozitate timpul şi energiile tale pentru construirea 
comunităţii. 


Spiritualitatea de comuniune -— văzută şi prin acest decalog - funda- 
mentează şi susține construirea unei comunități concrete. Iubirea lui 
Dumnezeu regenerează viața oamenilor: doar iubirea va rămâne: „E mort, 
noi l-am ucis. Unii afirmă că e viu. Este o credință dincolo de abis! Este 
trecerea imensă care depăşeşte valea obscură unde totul se prăbuşeşte. 
Este afirmaţia nemaiauzită, mereu neauzită, a unei omeniri care îndrăz- 
neşte să prefere viața în locul morţii. Atunci totul poate fi translocat? 
Această translocaţie inimaginabilă care se află în centrul ritului creştin, ba 
chiar în centrul credinţei, ar fi atunci ultimul adevăr? Şi eu cine sunt, ca să 
vorbesc în acest mod? (...) Ce am eu, aşadar, în umilința, sărăcia, în mize- 
ria vieţii mele, care să aibă deja acest gust? Ce ne-a fost dat din această 
realitate cu totul inaccesibilă? Omul de lumină: «Cine mă vede pe mine îl 
vede pe Tatăl”. Dar iarăşi, cum îl voi cunoaşte pe acest Cristos într-o ma- 
nieră vie şi concretă? Unde, dacă nu în acea agape, în acea iubire dintre 
frați despre care apostolul Ioan îndrăzneşte să spună: «oricine iubeşte aşa 
este născut din Dumnezeu şi îl cunoaşte pe Dumnezeu»? Aşadar, în câmpul 
vieţii noastre muritoare avem ceva experimental care dă mărturie despre 
viața veşnică: agape”*:. 

Sumar: Tema pe care o tratează autorul articolului ar dori să contribuie la 
realizarea acelor lucruri la care Biserica invită în mod repetat: să înnoim cele- 
brările liturgice, pregătirea pentru sacramente şi dezvoltarea harurilor primite 
în ele, pentru ca, prin sacramente, credincioşii să intre în comuniune cu Sfânta 
Treime, să experimenteze participarea la natura divină şi, în felul acesta, prin 
ei să se zidească Biserica, drept semn şi realizare a prezenţei lui Dumnezeu în 
lume. După o prezentare teoretică a acestora, autorul trece la analiza lor prac- 
tică, adică la analiza modului în care pregătirile pentru primirea sacramentelor 
devin roditoare. Astfel, autorul tratează despre modul în care îi privim pe cei 
ce cer sacramentele, despre durata pregătirilor şi despre alcătuirea unui model 
de pregătire conform prescripţiilor Bisericii, despre unele reguli de respectat la 
prima întâlnire, despre felul de adresare față de necredincioşi cu ocazia admi- 
nistrării sacramentelor, încheind cu mistagogia primei întâlniri. Apoi, sunt 
rând pe rând analizate, prin prisma acestor premise, pregătirea pentru primi- 
rea sacramentelor şi modalitatea administrării lor. 


Cuvinte-cheie: sacramente, pregătire, administrare, mistagogie, Botez, Eu- 
haristie, Căsătorie, Mir, Ungerea bolnavilor, Preoţie, preot, Biserică. 


Summary: The theme that treats the author would like to contribute to those 
things which the Church invites repeatedly: to renew our liturgical celebrati- 
ons, preparing for graces received in the sacraments and developing them for 
the sacrament, the faithful enter into communion with the Holy Trinity, to 
experience participation in the divine nature and, thus, they should be built by 
the Church as a sign and realization of God's presence in the world. After a 
theoretical presentation of their authors proceed to analyze their practice, that 
is to analyze how the preparations for receiving the sacraments become fruit- 
ful. The author deals with how we look at those who ask for the sacraments, 
how long preparations and the creation of a model of training as prescribed by 

the Church, about some rules to be followed in the first meeting, how to address 
unbelievers during the administration of the sacraments, ending with mysta- 
gogy of the first meeting. Then, one by one analyzed in the light of these pre- 
mises, preparing to receive the sacraments and how they are administered. 


Keywords: sacraments, training, administration, mystagogy, Baptism, Eu- 
charist, Marriage, Confirmation, Anointing of the Sick, Holy Orders, the pri- 
est, the Church. 


Aşadar, mergeţi, faceţi ucenici din toate naţiunile, 
botezându-i în numele Tatălui şi al Fiului şi al Sfântului Duh, 
învățându-i să țină toate câte v-am poruncit (Mt 28, 19-20). 


Cu aceste cuvinte, Isus Cristos, înainte de se înălța la cer şi a se aşeza 
de-a dreapta lui Dumnezeu Tatăl (cf. Ef 1,20), i-a trimis pe ucenicii săi să 
proclame Vestea cea Bună în lumea întreagă. Ei reprezentau un mic grup 
de martori ai lui Isus din Nazaret, ai vieţii sale pământeşti, ai învățăturii 
sale, ai morţii şi, mai ales, ai învierii (Fap 1,22). Misiunea era enormă, pes- 
te posibilitățile lor. Ca să-i încurajeze, Isus le-a promis şi l-a trimis pe Duhul 
Sfânt, focul iubirii lui Dumnezeu, care „să-i înveţe tot adevărul” (In 16,13). 

Duhul Sfânt este la originea Bisericii, care prin natura sa este misiona- 
ră. Transformaţi de darul Duhului Sfânt, ucenicii s-au împrăştiat în lumea 
întreagă şi au vestit „evanghelia lui Isus Cristos, Fiul lui Dumnezeu” (Me 
1,1), succesorii lor au continuat această misiune, care rămâne actuală până 
la sfârşitul veacurilor. Cât timp există Biserica, trebuie să vestească evan- 
ghelia venirii Împărăției lui Dumnezeu, învățătura Domnului şi Învățăto- 
rului ei şi, mai ales, persoana lui Isus Cristos. 

În ultimele decenii, începând cu 1983, s-a vorbit despre urgenţa noii 
evanghelizări. Noua evanghelizare este adresată mai degrabă celor care 
s-au îndepărtat de Biserică în țările vechi creştine, dar şi în țările unde 
Vestea cea Bună a fost anunțată în veacurile mai recente, dar până acum 
nu a fost primită suficient, aşa încât să transforme viața personală, famili- 
ală şi socială a creştinilor. Este vorba despre o mare provocare pentru Bi- 
serica universală. Din această cauză, Sanctitatea Sa Benedict al XVI-lea, 
după ce a ascultat părerea confraţilor în episcopat, a decis convocarea celei 
de a XIII-a Adunări Generale Ordinare a Sinodului Episcopilor pe tema: 
Noua evanghelizare pentru transmiterea credinţei creştine, ce va avea loc 
de la 7 la 28 octombrie 2012. 

Tot din această cauză, prin Scrisoarea pastorală Familia, legământ de 
iubire, leagănul vieții şi sanctuarul iubirii, dată la laşi, 25 oct. 2010, Prea 
Sfinţitul Petru Gherghel chema întreaga dieceză, începând cu prima duminică 

din Advent (28 noiembrie 2010), la un an pastoral dedicat familiei şi căsă- 
toriei creştine, având ca moto: „Familie, devino ceea ce eşti!”, cuvinte luate 
din exortaţia apostolică Familiaris consortio (nr. 17). 

Familia şi Căsătoria creştină vor sta în centrul atenţiei timp de trei ani, 
până la solemnitatea Cristos, Regele Universului 2013. Fiecare dintre 
aceşti trei ani va avea o direcție care va fi tratată în cateheze, omilii, con- 
ferinţe şi va fi urmărită în acțiunile pastorale. Astfel, în primul an, planul 
pastoral va avea ca scop Apropierea Bisericii de familie. În al doilea an, 
acțiunile pastorale vor urmări Apropierea familiei de Biserică. Tema celui 
de-al treilea an va fi: Biserica şi familia, oglinda Sfintei Treimi. 

În acest sens au fost gândite şi temele zilelor de Formare permanentă a 
preoților, iar tema pe care vreau să o dezvolt vrea să răspundă la întreba- 
rea foarte clară: pastorația trebuie să se orienteze asupra primirii 
sacramentelor, sau asupra dorinței de a face din candidat un 
membru viu al Bisericii? Ce urmărim: să sacramentalizăm, sau să 
evanghelizăm? 

Da, trebuie să urmărim, în primul rând, evanghelizarea, dar nu se poate 
evangheliza dacă mai întâi nu ne evanghelizăm noi înşine, dacă nu suntem 
noi mai întâi obiect al evanghelizării, după cum spunea Fericitul papă loan 
Paul al II-lea. Şi explica: „Să ne hrănim cu Cuvântul lui Dumnezeu pentru 
a fi «slujitori ai Cuvântului» în misiunea de a evangheliza: aceasta este cu 
siguranță o prioritate pentru Biserică la începutul noului mileniu, pentru 
că numai un om transformat de legea iubirii lui Cristos (scoasă din evan- 
ghelie) poate să facă o adevărată convertire a inimilor şi a minţii altor oa- 
meni, a mediului, a naţiunii sau a lumii. Transformarea omului devine 
astfel izvor al mărturiei aşteptate de lume. Ea se rezumă, înainte de toate, 
în iubirea față de aproapele”. 

Sfântul Părinte concentrează deci re-evanghelizarea personală în prac- 
tica iubirii în care stă toată Legea şi Profeţii. Iubire pe care el o înțelege 
trăită de fiecare, dar şi reciproc între mai multe persoane. 

Aşadar, să începem! Fiecare creştin „se întâlneşte” cu sacramentele. 
Creştinii credincioşi trăiesc taina adâncă a sacramentelor în viața persona- 
lă, în familie, în viața parohiei lor; ei experimentează în aceste semne vii, 
dătătoare de viață, iubirea care se dăruieşte a Mântuitorului Cristos. 

Noutatea pastoraţiei sacramentale - şi a teologiei sacramentale din zi- 
lele noastre — constă în faptul că ea priveşte sacramentele pe baza unor 
criterii noi. De ex.: 

— ea nu mai vorbeşte doar despre şapte sacramente, ci vede aceste mis- 
tere într-o perspectivă mai amplă (Cristos, Biserica, cele 7 sacramente, 
Cuvântul lui Dumnezeu, comunitatea, omul credincios, iubirea). 


SACRAMENTALIZARE VERSUS EVANGHELIZARE 37 


- consideră cele şapte sacramente în relația lor cu Biserica: adică nu 
consideră cele şapte sacramente ca daruri sfinte independente, ci ca instru- 
mente ale unirii cu Isus, care sunt menite să zidească Biserica. În acest 
context, este evident ceea ce Biserica ne învață astăzi că sacramentele sunt 
izvoarele „noii evanghelizări ”, fiindcă misiunea lor este de a hrăni comuniunea 
în Isus a credincioşilor, a Bisericii, şi, din comunitatea iubirii apărută astfel, 
din unitatea divină, lumea îl poate recunoaşte pe Dumnezeu (In, 17,22). 

Tema devine interesantă şi prin faptul că ne ocupăm de probleme în 
care şi punctul de vedere al Bisericii a cunoscut o transformare în ultimele 
decenii. De acest aspect se leagă şi faptul că pastorația deceniilor trecute a 
avut puţine teme care să fi declanşat dispute atât de aprinse în rândul pre- 
oților şi al credincioşilor, sau chiar mai mult, în cercurile mai largi ale so- 
cietăţii, precum problematica administrării sacramentelor. 

Ca urmare a acestui fapt, cei care au studiat teologia acum câteva dece- 
nii şi acționează pe baza acesteia procedează în mai multe privinţe altfel 
decât ar trebui, în conformitate cu modul de gândire actual al Bisericii. 
Acest lucru ne obligă să înțelegem logica practicii de odinioară; pe de altă 
parte, să putem arăta cerințele noi ale vremurilor schimbate. 

Observăm că mulți primesc sacramentele fără destulă pregătire. În ast- 
fel de cazuri ne putem bucura că în cineva s-a trezit interesul pentru lu- 
mea divină, dar ne doare când simțim că misterele, care înseamnă atât de 
mult pentru noi, sunt atinse în mod nedemn. 

În alte cazuri suferim când avem impresia că în cineva s-a trezit intere- 
sul sincer pentru lumea supranaturală, dar nu a primit suficient ajutor de 
la preoţi, de la Biserică, de la creştini, pentru a găsi drumul spre Biserică. 
Sacramentul nu a devenit pentru acea persoană poartă de intrare în Bise- 
rică. Aceste probleme sunt prezente în viața fiecărui creştin viu şi, într-un 
mod aparte, sunt problemele pastoraţiei. 

Conform concepției Bisericii de după Conciliu, evanghelizarea este în- 
datorirea tuturor creştinilor, respectiv, în primul rând, a comunității creş- 
tine. Rolul preotului este de a-i aduna pe credincioşi, de a-i uni. 

Tema pe care o voi trata ar dori să contribuie la realizarea acelor lucruri 
la care Biserica invită în mod repetat: să înnoim celebrările liturgice, 
pregătirea pentru sacramente şi dezvoltarea harurilor primite în 
ele, pentru ca, prin sacramente, credincioşii să intre în comuniune cu 
Sfânta Treime, să experimenteze participarea la natura divină şi, în felul 
acesta, prin ei să se zidească Biserica, drept semn şi realizare a prezenţei 
lui Dumnezeu în lume (EiE 49, 70). 


3 Vezi EdE 22, 26 

Principiile Conciliului tridentin s-au realizat după vreo 150 ani, iar nu- 
meroase principii ale Conciliului al II-lea din Vatican încă nu au pătruns în 
practica de la noi nici în primii ani ai mileniului al treilea. Reprezintă o 
mare provocare pentru preoți, pentru candidaţii la preoţie şi pentru cola- 
boratorii pastorali, în mileniul al treilea, să-şi clădească practica pastorală 
sacramentală pe concepţia actuală a Bisericii asupra acestor lucruri. 

Studenţii la teologie învață multe la seminar. Dar se întâmplă ca tainele 
teoretice ale credinţei să nu prindă rădăcini într-o persoană: modul nou al 
Bisericii de a vedea lucrurile şi sacramentele nu determină în suficientă 
măsură modul ei de gândire. Când persoana ajunge în pastoraţie, „se afun- 
dă” în acel făgaş pe care îl cunoaşte din copilărie, sau pe care îl vede la 
preoții mai vârstnici. De aceea, trebuie să cunoaştem cu răspundere spori- 
tă îndrumările actuale ale Bisericii pe această temă. 

Conform concepției Conciliului, considerăm cele 7 sacramente în felul 
următor: scopul lor nu este, în primul rând, SFINȚIREA INDIVIDULUI — nu re- 
prezintă o devoțiune individuală —, ci construirea Bisericii, CONSTRUIREA 
TRUPULUI LUI CRISTOS. Țelul lor este să întemeieze Biserica sacrament — 
care este instrumentul principal al noii evanghelizări“, să hrănească Bise- 
rica, pentru ca ea să devină ceea ce trebuie să fie, adică: a) Cristos, b) 
icoana Sfintei Treimi, imaginea ei pe pământ. Astfel — în comunitatea iubi- 
rii —, Biserica va fi sacramentul unităţii, al Sfintei Treimi pentru lume (LG 1; 
SC 2; EdE 22-23; In 17,21). 

Sarcinile legate de sacramente reprezintă partea importantă a activității 
pastorale. Aici preotul se întâlneşte cu cele mai multe persoane care caută- 
întreabă, nesigure în credinţa lor. Atunci se deschide oportunitatea de a 
invita, de a se adresa celor care caută. 

În cele ce urmează, să căutăm răspuns la mai multe întrebări legate de 
acest aspect: 

a) Oare cine este îndreptăţit, după ce fel de pregătire şi în ce condiţii să 
primească sacramentele? 

b) Cum se poate conştientiza mai bine în pastorație faptul că scopul 
sacramentelor este edificarea Bisericii (sacramentul de bază); respectiv că 
pastorația nu trebuie să se orienteze asupra primirii sacramentelor, ci 
asupra dezideratului de a face din candidat un membru viu al Bisericii? 

c) Ce putem face, pe lângă conştientizarea teoretică, pentru ca un nu- 
măr cât mai mare dintre cei care solicită sacramentele să devină membri 
activi ai Bisericii? 

d) Ce formă poate lua, în cazul fiecărui sacrament, mistagogia corectă, 
îngrijirea ulterioară eficace? 


1 Vezi EdE 22, 24. 

Teologia, respectiv oficiul de învățătură al Bisericii, a încercat în decur- 
sul istoriei şi până în zilele noastre să cuprindă în diferite moduri, cu di- 
verse imagini, noțiuni, esența Bisericii. Între acestea, ecleziologia comu- 
nitară descoperită la Conciliu are un mesaj decisiv în legătură cu sacra- 
mentele, precum şi pentru pastorație. 

(A fost nevoie de un întreg parcurs istoric pentru a depăşi o viziune a 
parohiei care o reduce prea mult la comunitate de cult, unde se celebrează 
liturghia, se administrează sacramentele şi se desfăşoară funeraliile, în 
timp ce rămâne pe plan secund aspectul esenţial al Foinoniei — faptul de a 
fi comunitate vie a Poporului lui Dumnezeu.) 

Ce înseamnă ecleziologia comunitară? Să rezumăm, în formularea Con- 
ciliului, respectiv a lui Ioan Paul al II-lea: NMI 42-43 (vezi LG 1.9). 

Porunca cea nouă a lui Isus este: „Să vă iubiți unii pe alții, cum v-am 
iubit şi Eu pe voi... Prin aceasta vor cunoaşte toți că sunteţi ucenicii mei, 
dacă veţi avea dragoste unii pentru alţii” (In 13,34). Aceste cuvinte ale lui 
Isus formulează caracterul de semn sacramental al Bisericii. 

Isus nu a spus despre nici un sacrament că lumea îl va recunoaşte din el 
pe Dumnezeu, ci doar despre comunitatea devenită unitate în Cristos: „Ca 
să cunoască lumea că Tu m-ai trimis” (In 17,23). Acesta este țelul suprem 
al Bisericii. 

Conciliul al II-lea din Vatican formulează sarcina pastorală: pregătirile 
pentru sacramente trebuie să conştientizeze în cei care cer sacramentele 
dimensiunea comunitară a sacramentelor! (vezi SC 2.27.42.48) Preoţii să 
nu aibă ca ţel doar să administreze cuiva un sacrament, ci să caute ca acea 
persoană să se şi integreze în comunitatea bisericească (v. EiE 50). 

Şi decretul Conciliului despre viața şi slujirea preoților a prevăzut că 
„îndatorirea de păstor nu se limitează numai la grija față de credincioşi la 
modul individual; ea se extinde, mai ales, la formarea unei autentice co- 
munităţi creştine” (PO 6). 

- Conform părerii Papei loan Paul al II-lea, pastorația mileniului al III- 
lea are ca singură îndatorire centrală formarea „spiritualităţii comunita- 
re”; iar aceasta este condiția pentru eficacitatea pastoraţiei (NMI 43) 

Dacă scopul primordial al pastoraţiei este ca din credincioşii reuniți în- 
tru Cristos să se formeze comunitatea creştină, Biserica, care este sacra- 
ment pentru lume, atunci pastorația sacramentelor este fundamentul şi 
culmea pastoraţiei şi al evanghelizării. (v. căs. la orice oră) 

PROBLEME PRACTICE 


După formele obişnuite de pastoraţie care s-au dovedit funcționale (dar 
uneori golite, devenite mecanice) trebuie să găsim forme noi, un limbaj 
nou, cu care să ne adresăm omului de astăzi. Şi aceasta constituie o parte 
a „noii evanghelizări”.5 

Tema centrală a pastoraţiei sacramentelor este modul în care devin 
roditoare pregătirile noastre: cum sunt conduşi candidaţii către cre- 
dință, mai mult chiar, în comunitatea creştină, respectiv: cum pot fi con- 
duşi către sacramente chiar şi cei care cer aceste semne sfinte aproape în 
necunoştință de cauză. 

Preoţii zilelor noastre trebuie să pornească spre zonele societăţii stră- 
bătute de secularism, individualism, globalizare, pluralism — cu smerenia 
credinţei: şi cu acea convingere că Dumnezeu este înscris în sufletul oame- 
nilor din toate timpurile. 


Cum îi privim pe cei care cer sacramentele? 


Una dintre cele mai importante şi permanente practici ale pregătirii 
pentru munca de pastoraţie trebuie să fie curățarea sufletului nostru de 
judecata emisă asupra altora, de supărare şi să ne însuşim mereu chema- 
rea Sfintei Scripturi: „Să nu judeci pe nimeni!”; „Fiecare să-l considere pe 
celălalt mai presus de sine!” (Fil 2,3). 

În zilele noastre, marea parte a celor care cer sacramentele nu o fac 
dintr-o convingere religioasă matură, ci dintr-o intuiţie religioasă sau din 
respect pentru tradiţii. (Problema este semnalată şi de documentele Bise- 
ricii — v. FC 68; DGC 58.) 

În legătură cu pastorația celor care cer sacramentele fără a avea experi- 
ență în domeniul credinţei ne întâlnim cu două modele extreme (după cum 
am văzut deja), ceea ce dă naştere la două atitudini diferite: 

- În primul caz se simte neputinta față de candidaţi. Cel care îi pregăteş- 
te nu ar vrea să-i supere (şi nici să-i îndepărteze şi mai mult de Biserică). 
El se sprijină pe părerea că sacramentele au efect „necondiționat”, „opus 
operatum”, fapt ce va compensa lipsa credinței. Deci, cerând o pregătire 
minimă (sau nici atât), el administrează sacramentul. 

- În cealaltă extremă cad cei care afirmă că harul sacramentelor devine 
„roditor” doar prin credinţă, dar au puţină speranță că aceşti candidați 
şi-ar asuma o pregătire mai îndelungată. De aceea, vorbesc cu aceştia fără 
încredere, uneori în mod respingător, şi, astfel, cu ocazia primei întâlniri, 
îi sperie pe cei mai mulți (care apoi participă la sacramente, fără condiţii, 
în parohia învecinată). 


5 Şi cărţile cardinalului Ratzinger sunt pătrunse de spiritul „Noii Evanghelizări”. 

De multe ori auzim că o persoană care cere sacramentele s-a îndepărtat 
cu amărăciune de parohia X, pentru că l-a simțit dur şi neîncrezător pe 
preotul care, asemenea unui judecător, îngira în fața persoanei motivele 
pentru care o consideră imatură pentru a participa la sacramente şi îi ară- 
ta condiţiile pe care ar trebui să le îndeplinească pentru acest lucru. Astfel 
de relatări „iritate” ale respectivelor întâlniri exagerează de cele mai mul- 
te ori. Dar nu se pune la îndoială faptul că o parte dintre preoţii noştri au 
acumulat atâtea experiențe negative în acest domeniu, încât îi privesc cu 
reţinere pe candidaţii la care constată lipsuri religioase; şi, astfel, la prima 
discuţie, neîncrederea îşi pune deja amprenta. 

- Apare şi „calea de mijloc” a pastoraţiei. La baza acesteia stă speranța 
că în candidatul la sacramente se ascunde o căutare autentică a lui Dum- 
nezeu,; iar sarcina preotului este de a îngriji şi dezvolta cu iubire acest mi- 
nuscul germene dumnezeiesc (de la caz la caz, cu fermitatea evangheliei). 

Oricât de vagă ar fi motivaţia religioasă cu care cineva cere sacramente- 
le, să-l primim cu încredere. Această încredere nu vrea să sugereze super- 
ficialitatea pregătirii pentru sacramente, dimpotrivă, dacă păstorul spiritu- 
al crede în setea de Dumnezeu ascunsă în sufletul celui care i se adresează, 
atunci îndrăzneşte să-l invite la pregătirea serioasă, respectiv (la timpul 
potrivit) şi la integrarea în viața Bisericii. 

Şi Familiaris Consortio îi îndeamnă în mod deosebit pe preoţi să se 
ocupe de pregătirea temeinică a logodnicilor, dar precizează în plus că, în 
situaţiile-limită ale lumii de azi, Biserica îi „îngăduie la sacramente şi pe 
aceia care nu sunt perfect pregătiți” (68): pe cei care primesc valorile căsă- 
toriei creştine, dar pe calea credinței au făcut abia primii paşi. 


Durata pregătirilor 


În pastorația din dieceza noastră - urmând directivele episcopului — 
este în formare o practică; aceasta cere ca cei interesaţi să se prezinte cu 
cel puţin 3 luni înainte de primirea sacramentelor, iar preoţii să-i invite pe 
cei care cer sacramentele la întâlniri-discuţii în număr de 6-8-10 etc. (Car- 
tea Sinodală 226$ 5. Cât priveşte durata acestei pregătiri apropiate pentru 
Căsătorie, să fie un timp mai îndelungat, de circa trei luni, şi în mod gra- 
dat să se treacă de la actualele trei sau patru întâlniri la un număr mai 
mare, prevăzând, pe cât este posibil, şi un moment de spiritualitate sau de 
reculegere, dacă este cazul, la nivel zonal.) 

După ce pastorația a descoperit importanța pregătirii mai temeinice 
pentru sacramente, a încercat mai întâi să îndeplinească aceste cerințe 
prin cursuri (cursurile logodnicilor). În ultima vreme a devenit limpede 
faptul că acest lucru este util, dar nu suficient. Aceste cursuri pot oferi 

cunoştinţe importante, dar luate în sine nu sunt suficiente să conducă spre 
credința vie, respectiv spre viața bisericească. Cateheza poate fi stearpă 
„dacă cel căruia i se administrează sacramentele nu este primit într-o co- 
munitate care trăieşte din credință” (Catechesi Tradendae 24). loan Paul 
al II-lea şi sinodul european rezumă în documentul intitulat Ecclesia in 
Europa direcţia înnoirii: 

- „Nu-i suficient ca adevărul şi harurile să fie oferite cu propovăduirea 
cuvântului şi cu administrarea sacramentelor: 

- acestea trebuie şi primite, adică ele trebuie trăite, 

- şi trebuie făcută integrarea în viaţa comunităților bisericeşti ” (EiE 49). 


Cum este alcătuit un model de pregătire, 
în conformitate cu prescripţiile Bisericii? 


a) Păstorul spiritual trebuie să conştientizeze că scopul cursurilor nu 
este doar comunicarea cunoştinţelor, ci pornirea spre credinţă şi intrarea 
în legătură cu Biserica. Deci aceste „cursuri” trebuie să îmbrace asemenea 
forme încât să ofere ajutor pentru paşii făcuţi în direcția credinței şi a Bi- 
sericii. 

b) În primul rând, trebuie clarificate cu ei problemele de bază ale credin- 
tei — şi ei trebuie conduşi spre practicile de bază ale vieţii conform evanghe- 
liei (iubirea aproapelui, rugăciunea, pocăinţa etc.), la fel cum trebuie aju- 
taţi să ajungă în legătură cu Biserica (cu parohia). Doar în paralel cu aces- 
tea vom putea ajunge să vorbim apoi despre sacramentul respectiv. 

c) Primul pas al înnoirii (şi eficientizării) pregătirilor pentru sacramen- 
te: dacă se poate, să anulăm pregătirile cu câte o persoană (conduse de un 
preot sau de câte un laic), ținute între patru ochi sau în grup. Cei care as- 
tăzi mai fac astfel de pregătiri să ia alături de ei câțiva credincioşi de vârstă 
şi condiţie de viață apropiată cu aceea a candidaţilor. 


Câteva reguli pentru prima întâlnire 


În primul rând, păstorul trebuie să fie uman. 

a) Primirea cu toată iubirea: „Lăudat să fie Isus” sau „Bună ziua, ce 
doriți?”; „Bine aţi venit! Ne bucurăm că aţi venit!”. 

b) „Bucuraţi-vă cu cei care se bucură şi plângeți cu cei care plâng” (Rom 
12,15). 

c) Pregătirea pentru vocea răstită. 

Cuvintele tensionate pot fi domolite, dacă răspundem cu pace. Să sim- 
tim starea sufletească a celuilalt om: să încercăm s-o facem a noastră şi să 
răspundem armonizând cu sufletul său. 

d) Să fim precauți cu folosirea termenilor bisericeşti. 

e) Din spatele biroului? 
f) Inregistrarea datelor şi înmânarea „promisiunilor”. 


Câteva probleme esenţiale pentru primele discuţii 


Uneori depinde de lucruri mărunte ca la primele discuţii candidatul să 
se simtă chemat sau, dimpotrivă, lezat. 

a) Cum se poate face chemarea spre o pregătire sacramentală mai înde- 
lungată ? 

Gândeşte-te care ar fi modalitatea de a chema la aşa ceva, încât candi- 
datul să nu protesteze instinctiv, ci să se simtă invitat! Nu despre condiții 
să vorbim! Să prezentăm pregătirea ca pe o posibilitate (căci aşa este cu 
adevărat!) prin care am vrea să-l ajutăm pe candidatul la sacramente să 
facă cunoştinţă cu liturgia sacramentelor şi cu tainele aflate în spatele 
acesteia. 

b) Cum putem face mai atractivă cunoaşterea credinței ? 

Candidaţii vin cu mai multă plăcere la pregătire dacă aceasta se dove- 
deşte a fi interesantă, având mesaje pentru ei. Cum se poate formula fru- 
musețea creştinismului? Există vreo valoare, căutată de omul de astăzi, pe 
care o poate găsi tocmai în creştinism? 

c) A căuta cuvintele „afirmării” (şi reacția noastră la învăţăturile greşite). 

Baza oricărui dialog, mai ales cel al primelor întâlniri, este: să evităm 
controversele şi să găsim „ceea ce ne leagă”, la care să putem spune „da” 
(krishna, sau yoga, „new age”). 

d) A cere iertare pentru combaterea atacului. Trebuie să exersăm cuvin- 
tele prin care cerem iertare. 


Felul de a ne adresa necredincioşilor 
cu ocazia administrării sacramentelor 


a) Cum ne adresăm necredincioşilor 


Este o problemă caracteristică la cununii, la înmormântări, de aseme- 
nea, la sfintele liturghii, la care vin şi rudele celor ce participă la sacramen- 
te (sau ale celor decedați). 

Introducerea decretului privitor la căsătorie prevede următoarele: 


Păstorii spirituali să acorde o atenţie deosebită celor ce sunt prezenţi la litur- 
ghia căsătoriei sau ascultă evanghelia, însă nu sunt catolici, ori sunt astfel de 
catolici care nu participă deloc sau foarte rar la sfânta jertfă a liturghiei, ba, 
mai mult, posibil să-şi fi pierdut şi credința. Oricum, preoţii trebuie să propo- 
văduiască evanghelia lui Cristos pentru toată lumea (OCM 9). 

Această declaraţie trebuie aplicată pentru toate cazurile asemănătoare. 

Cum să ne adresăm necredincioşilor prezenţi? Întâi de toate, să facem 
regulă de viață din faptul că dorim să ne adresăm lor. Să nu facem ca şi 
când ar fi prezenţi doar credincioşii şi ar fi posibil să folosim doar noțiuni 
religioase. 

Pentru fiecare taină există o formulare religioasă sau catolică şi există 
şi o formulare umană, care, de asemenea, conţine taina religioasă. În pre- 
zența necredincioşilor să căutăm acea taină umano-divină aflată în legătu- 
ră cu sacramentul sau cu binecuvântarea şi, pornind de la ea, formulând-o 
şi pe înţelesul necredincioşilor, să ajungem la Vestea cea Bună a lui Isus. 
Acest lucru este primit cu gratitudine de cei prezenţi, care nu sunt religi- 
oşi, pentru că descoperă în ea iubirea adresată lor, pornind către ei. Şi, 
astfel, ei pot primi un îndemn evanghelic care li se adresează. 


b) Felul de adresare pentru necredincioşi în sfânta liturghie 


Cei prezenţi la sfânta liturghie, nepracticanţi, în general, nu ştiu ce au 
de făcut, mai ales la împărtăşanie. Mulţi dintre ei, văzând că toată lumea 
merge la împărtăşanie, se duc şi ei. 

Preoţii care celebrează liturghia sunt neliniştiți când văd necredincioşi 
la sfânta liturghie (mărturisesc asta în repetate rânduri), pentru că se tem 
că aceştia vin să se împărtăşească şi este greu să-i trimiţi de acolo în acel 
moment. 

Iar această comportare a noastră semnalează şi faptul că nu ne-am obiş- 
nuit să ne adresăm oamenilor, la nevoie, şi în acele momente ale liturghiei 
prielnice pentru acest scop. Decretele de după Conciliu invită de mai multe 
ori ca (prin posibilitățile date, respectând sacralitatea liturghiei) preotul 
să se adreseze cu cuvinte familiare celor prezenţi, să-i atragă la celebrarea 
sfântă. Aşa cum scrie în introducerea decretului la căsătorie, citat mai sus: 
să avem o grijă deosebită pentru persoanele care s-au îndepărtat de credin- 
ță şi care vin la noi. 

Dacă la sfânta liturghie vedem persoane neliniştite, sau care nu se poar- 
tă „liturgic”, să încercăm să înțelegem neliniştea în mediul străin lor; să-i 
mulțumim lui Dumnezeu că totuşi au venit; este o posibilitate să ne adre- 
săm lor. Adresarea trebuie să fie în conformitate cu „tema” sacramentului 
sau, la înmormântări, cu „tema” liturgiei. 

Să ne adresăm lor deja la începutul liturghiei. Să le spunem: „Liturghia 
este rugăciunea profundă a creştinilor. La prima vedere, multe simboluri 
nu sunt de înțeles pentru cei ce sunt rareori printre noi, dar invităm pe 
fiecare dintre cei prezenți să facă linişte în suflet şi, astfel, să se alăture 
rugăciunii şi stării de linişte comune”. Să-i ajutăm pe cei prezenți să se 

gândească la taina dată conform temei liturgiei şi, pe scurt, să exprimăm 
în ce fel îi privesc şi pe ei aceste taine: fie că este căsătoria, botezul ori în- 
mormântarea. (Să formulăm „numitorul comun”, acea rădăcină a tainelor, 
care, fiind în legătură cu evenimentul dat, se află în adâncul sufletului fie- 
cărui om.) 

Când ne pregătim pentru împărtăşanie ne putem adresa celor veniți de 
departe aproximativ cu astfel de cuvinte: „Acum, acei catolici care s-au 
pregătit pentru împărtăşanie vor veni să se împărtăşească. Ceilalţi rămân 
la locurile lor. Dar această împărtăşanie este o ocazie pentru toți cei pre- 
zenți de a medita în linişte. Creştinii cred că atunci când, rugându-se, iau 
cu credință Pâinea se împlineşte în mod tainic promisiunea lui Isus: se 
unesc cu lubirea Nemărginită a lui Dumnezeu, cu Isus (cu ocazia înmor- 
mântării, de exemplu, putem spune: cu Domnul Vieţii Veşnice, cu Cerul, 
acolo unde s-a dus fratele nostru/sora noastră). Şi pentru cei care nu se 
împărtăşesc, acest moment poate fi potrivit, pentru ca, în timp ce unii cre- 
dincioşi se împărtăşesc, şi ei să mediteze în linişte. Să trăim cu toţii împre- 
ună taina că am dori să ne unim toţi cu Iubirea Nemărginită, am dori să ne 
hrănim cu lubirea Nemărginită, cu Pâinea Vieţii Veşnice”. 

După sfânta liturghie ar fi bine ca preotul sau un colaborator să se ducă 
spre persoana sau grupul celor „veniţi de departe”. Câteva cuvinte frățeşti 
sunt primite de toată lumea cu recunoştinţă, atunci când se află într-un loc 
străin, pentru că îndepărtează stinghereala. (Cei veniți de departe sunt 
deseori recunoscători pentru faptul că ne-am îndreptat cu atenţie spre ei.) 

Se întâmplă ca preotul să observe doar în timpul împărtăşaniei că se 
apropie sau deja se află în fața sa o persoană nepregătită. Cu iubire şi în 
şoaptă să întrebe: „Aţi fost la prima împărtăşanie?” Sau: „V-aţi pregătit 
acum prin spovadă?” Dacă persoana este nesigură, desenaţi o cruce pe 
fruntea sa şi şoptiţi-i la ureche: „După sfânta liturghie să mă căutaţi, ca să 
stăm de vorbă”. (Aceste cuvinte semnalează că nu vrem să-l trimitem cu 
„duritate” de acolo pe cel în cauză, ci că îl invităm la o discuţie.) 


Îndatoriri după primirea sacramentelor (Mistagogia) 


Biserica străbună i-a condus spre sacramentele inițierii creştine doar pe 
indivizii deja integrați în comunitatea bisericească. Dar, pe lângă aceasta, 
la fel de firesc a fost pentru ea faptul că, o dată cu primirea sacramentelor, 
nu s-a terminat îngrijirea spirituală. 

Conducerea spre sacramente ar fi în zadar, dacă nu ar fi urmată de via- 
ţa în Isus Cristos, de viața integrată în Biserică, care creşte şi se dezvoltă 
acolo în ea. „Nu este de ajuns ca adevărul şi harul să fie oferite prin procla- 
marea cuvântului şi prin celebrarea sacramentelor” — am citat din îndem- 

nul apostolic EiE; cei care au primit sacramentele trebuie să fie introduşi 
„în modul de viață specific creştinilor şi comunităţilor ecleziale. Aceasta 
este una dintre provocările cele mai mari care aşteaptă Biserica din Europa 
la începutul noului mileniu!” (ELE 49; v. DGC 56, 69-72; 158-159, 253-254) 


BOTEZUL: Model pentru o serie de discuţii 


În schița care urmează vă prezentăm un model pentru o discuţie pregă- 
titoare. Căror criterii trebuie să le acordăm atenţie? 

1. Ceea ce, în general, se realizează: Am dori să predăm cunoştințe de 
bază referitoare la credință şi la sacramente. 

2. Ceea ce se omite de multe ori: Fiecare întâlnire să dea un imbold pen- 
tru transpunerea în viaţă a „cunoştinţelor” dobândite: candidații să pri- 
mească o temă „care poate fi trăită”. (Scopul nu este doar dobândirea cu- 
noştinţelor, ci pornirea spre viața creştină.) 

3. Întâlnirea şi „cunoştinţele” predate devin interesante pentru partici- 
panţi, atunci când ele răspund la întrebările lor®. 

4. Cei care cer sacramentele au parte de trăiri speciale: să-şi primească 
locul în discuție. 

5. Să ne străduim să facem trimitere la taina sacramentului, la liturgia 
sacramentului şi, mai ales, la obligația asumată, precum şi la viața izvorâ- 
tă de aici. 

6. Scopul discuţiilor este de a conduce înspre comunitatea Bisericii. 

În cele ce urmează dăm un model pentru pregătirea pentru botez. 

. Cunoaşterea. Omul caută Infinitul 
. Dumnezeu şi rugăciunea 

. Biblia — revelaţia 

. Cred în Isus Cristos 

Cred în Mântuitor 

. Sfânta Treime şi iubirea reciprocă 
. Sacramentele — botezul 

. Biserica 

. Despre educaţia creştină 

10. Misiune (lumânare — haină albă) 


OPOADAUPPONDR 


Mistagogia care urmează MIRULUI 


„După mir nu trebuie să înceteze îngrijirea celor miruiți, ca să se inte- 
greze tot mai mult în viaţa comunităţii parohiale”. 


6 Şi principiul călăuzitor al Conferinţei Episcopale Italiene formulează astfel, referindu-se 
la logodnici: „Logodnicii au nevoie, în primul rând, ca cineva să le asculte impresiile. Fără 
povestirea impresiilor, cu greu porneşte în ei meditarea importanței evenimentului trăit”. 

Întreaga noastră pastorație trebuie să conştientizeze faptul că sacra- 
mentele nu sunt scopul final, ci stații pe calea care duce spre Isus/Biserică. 
În mod deosebit trebuie conştientizat acest lucru în cazul mirului. 

Pregătirea să se petreacă într-o grupă parohială, nu în cadrul orelor de 
religie din şcoală; pentru ca şi în acest fel să se împiedice automatismul 
prin care toți merg la miruire, fără discernământ. Preoţii trebuie să asigu- 
re astfel de condiţii care să facă posibil ca prezentarea pentru mir să izvo- 
rască dintr-o decizie personală şi să nu fie motivată doar de „obiceiuri” ale 
familiei, ale şcolii, ale parohiei. 


EUHARISTIA 


„Jertfa euharistică este izvorul şi culmea întregii vieți creştine” (LG 11) 
şi „ale întregii evanghelizări” (EdE 22). „Celelalte sacramente şi toate ope- 
rele de apostolat ale Bisericii sunt strâns unite cu Preasfânta Euharistie şi 
converg spre ea”, spune canonul 897. 

Se ştie faptul că până în sec. al XII-lea Biserica era considerată corpus 
verum al lui Cristos, în timp ce euharistia era considerată corpus mysti- 
cum. Mai târziu uzul acestor două expresii s-a inversat, iar accentul s-a 
pus pe „prezența reală” în euharistie, în înțelesul de corpus verum. 

Dacă scopul „ideal” al pastoraţiei este acela de a colabora pentru ca 
credincioşii şi preoții să devină deopotrivă „Isus” (vezi Gal 2,20; Rm 6,3-9), 
şi în El să devină o comunitate (In 17,22), trebuie să recunoaştem că mulți 
vin la Biserică pentru „a asculta slujba”, pentru a primi euharistia, pentru 
a se ruga, pentru a împlini porunca, pentru că aşa e tradiția... Dar câți o 
fac pentru a re-crea acea relație fraternă care ne face „Biserică”, ekklesia 
— adunare —, care ne face să fim ca primii creştini, „o inimă şi un suflet”? 
Câţi intră în biserică cu acea dispoziţie de iubire față de toţi, care „atrage” 
prezenţa lui Isus Înviat în mijlocul comunității? Câţi sunt conştienţi că 
prima datorie, atunci când ne reunim în adunarea duminicală, este aceea 
de a compune Trupul mistic viu, mai înainte chiar de a ne hrăni cu Cuvân- 
tul său şi cu El Euharistie, convinşi că, dacă nu circulă iubirea între toţi, 
comunitatea nu mărturiseşte prezenţa lui Dumnezeu în mijlocul ei? 

Taina Euharistiei semnalează şi conţine taina întregii pastoraţii a tutu- 
ror sacramentelor. În ea se găseşte taina ecleziologiei comuniunii, respec- 
tiv „a noii evanghelizări””. 

Şi Papa Ioan Paul al II-lea îi cheamă pe păstorii spirituali ca în planurile 
pastorale să pună pe primul loc întâlnirea cu Euharistia (vezi NMI 29-36). 


1 Vezi Mane Nobiscum 3, 4, s. Vezi NMI 30-31;42-43;, EN 21,23. 
8 NMI vorbeşte aici şi despre conducerea spre sfințenie, spre rugăciune - al cărei vârf 
este punerea în centru a Euharistiei. 

Scopul Euharistiei ar fi următorul: să-i facă pe credincioşi să fie una, iar 
comunitatea să fie sacrament. Fuharistia este izvorul unităţii Bisericii, 
al parohiei. Dar în câte locuri sunt conştienţi credincioşii, respectiv în câte 
locuri pastorația conştientizează că Euharistia nu este, în primul rând, 
sacramentul evlaviei personale, ci este sacramentul comunității, al unită- 
ţii? Dacă nu există dorința radicală de unitate (de iubire şi acceptare reci- 
procă) şi strădania în acest sens a credincioşilor, atunci vor fi multe împăr- 
tăşanii, dar comunitatea parohială va fi neputincioasă şi moartă (v. EdE 
35; NMI 43). 

Când preotul de astăzi vrea să aducă mai aproape de credincioşi taina 
Euharistiei, ea trebuie prezentată ca sacrament al comunității, al 
unităţii. Acolo va fi roditoare Euharistia, unde cu orice preț există străda- 
nie pentru clădirea relațiilor comunitare — „să vă iubiți unii pe alții, aşa 
cum v-am iubit şi eu pe voi” —, a unităţii comunităţii (pusă în pericol în fi- 
ecare zi de egoismul nostru), chiar şi cu prețul renunțărilor, al crucii. 
Aceasta este vocaţia de astăzi a Bisericii. 

Celebrarea Euharistiei este, prin natura ei, o sărbătoare comunitară. O 
dată cu declinul viziunii comunitare, „ascultarea sfintei liturghii” a deve- 
nit în multe locuri o obligaţie religioasă individuală. În interesul partici- 
pării tuturor la liturghie, a crescut tot mai mult numărul liturghiilor de 
duminică; iar comunitatea s-a fărâmiţat: unii merg sâmbăta la liturghie, 
pentru a putea pleca în excursii — alții „comandă” alte liturghii, acomodate 
la condițiile de drămuire a timpului lor. Sfânta liturghie poate fi numită tot 
mai puțin o sărbătoare a comunităţii. 

Ioan Paul al II-lea vorbeşte în scrisoarea sa apostolică intitulată Dies 
Domini despre faptul că liturghia de duminică are putere şi misiune 
creatoare de comunitate şi că preoţii trebuie să fie atenţi la acest lucru. 

Dacă în liturghiile solemne devine vizibil faptul că aici sunt laolaltă fa- 
miliile tinere, copiii lor şi cei mai în vârstă, cei handicapațţi şi intelectualii, 
tinerii şi vârstnicii, acest lucru prezintă realitatea Bisericii (unitatea ei). 
Atunci când Biserica a prescris în Conciliu ca sacramentele să fie (pe cât 
posibil) celebrate în cadrul unei sfinte liturghii comune, a arătat tot 
în această direcție. 

Dacă Biserica este străbătută de conştiinţa faptului că sfânta liturghie 
nu este o devoțiune individuală, ci sărbătoarea comunității, atunci pasto- 
rația trebuie să-şi pună întrebarea în ce fel liturghia se poate transforma, 
în parohiile date (foarte deosebite între ele), într-un loc de întâlnire sacra- 
mental-comunitară a credincioşilor. 

În oraşe această problemă este şi mai complexă decât la sate. Orăşenii, cu 
precădere locuitorii cartierelor, îşi petrec în mod regulat sâmbetele şi dumi- 
nicile în satele părinţilor sau în casele lor de vacanță. Cum să se integreze 

în liturghia parohiei lor? Acest lucru este dăunător în mod deosebit pentru 
copiii care merg la orele de religie. Pentru cei care-şi petrec altundeva sfâr- 
şitul de săptămână, o oarecare soluţie sunt liturghiile de duminică seara, 
la care vin întorcându-se acasă. În cazul copiilor sau al celor care participă 
la sacramente, este de dorit ca cel puţin o dată pe lună familia şi copiii să 
participe la liturghia de la parohie, pentru a avea o relaţie cu comunitatea 
locală, cu preoţii lor. 

Ne-am obişnuit, şi din multe puncte de vedere este şi corect, ca o anu- 
mită clasă de vârstă, o anumită grupă, să aibă o liturghie proprie, dar este 
mai important ca în viața comunităţii bisericeşti şi în evenimentele sale de 
vârf, cu precădere în sfintele liturghii, să se exprime faptul că suntem o 
comunitate, că zidim unicul trup al lui Cristos. 

În oraşele mai mari este oportună întocmirea unor planificări comune ale 
parohiilor, ca într-una dintre biserici să se celebreze, de exemplu, o liturghie 
mai târzie duminica, la care să poată participa cei care sosesc acasă mai târziu. 
În mod asemănător putem întâlni cerința unor liturghii foarte matinale. 

- Pastoraţia parohiilor trebuie să ţină cont şi de faptul că astăzi este 
atât de divers programul de lucru al credincioşilor, încât la fixarea momen- 
tului pentru liturghiile din cursul săptămânii nu este oportună doar res- 
pectarea „tradiției de secole”, ci trebuie verificat şi care moment anume ar 
fi adecvat şi pentru aceia care uneori ar dori să participe şi în timpul săp- 
tămânii la sfintele liturghii. 


SACRAMENTUL POCĂINȚEI 


În multe țări europene se vorbeşte astăzi despre criza sacramentului 
pocăinței. Unde însă este descoperit în spovadă izvorul, sacramentul cre- 
dinței, al vindecării, al puterii reînnoitoare a vieţii - prezența Mântuitoru- 
lui, care ne ridică pe noi din păcatele noastre —, acolo apar adevăratul chip 
şi puterea adevărată a sacramentului. 

Până acum, în fața cercului larg de credincioşi, spovada a apărut ca şi 
cum centrul ei ar fi fost păcatul, adică mărturisirea şi iertarea „automată” 
care urma după aceasta, şi nu convertirea, adică înaintarea pe calea urmă- 
rii lui Cristos (să ne gândim la spovezile de Crăciun sau de Paşti). Şi astăzi 
întâlnim oameni care, atunci când se spovedesc, după recunoaşterea păca- 
telor consideră că spovada s-a încheiat, fără să-şi planifice convertirea şi 
viața pe urmele lui Cristos. 

Secole de-a rândul, pastorația a considerat spovada, în primul rând, ca 
un act individual; astăzi o privim şi ca acțiune eclesial-comunitară. Ea nu 
serveşte doar la curățarea individului, ci semnalează şi realizează misiunea 
comunitară a Bisericii. 

Din mulți penitenţi şi din multe spovezi (mai ales de Crăciun şi de Paşti) 
lipsesc elementele esenţiale ale sacramentului pocăinței. Îndatorirea prin- 
cipală a pastoraţiei sacramentale este să-i educe pe credincioşi astfel încât 
ei să ajungă la primirea eficientă a sacramentului. 

Fiecare sacrament poate să-şi exercite efectul atunci când este asigura- 
tă colaborarea credinciosului (opus operantis); respectiv dacă cel care pri- 
meşte sacramentul trăieşte ceea ce semnifică sacramentul (şi semnul aces- 
tuia). Dacă nu este reală convertirea inimii, „faptele pocăinței rămân nero- 
ditoare şi mincinoase”, spune CBC (1430). 

Spovada este sacramentul reînnoirii vieții, al mântuirii, al bucuriei, 
care are drept scop să ne conducă la o viaţă tot mai unită cu Isus şi pe calea 
sfințeniei. 


Direcţiunea spirituală 


În epoca noastră, mulţi caută căile mai profunde ale vieţii spirituale. În 
acelaşi timp, oamenii se plâng că nu găsesc conducători spirituali cu care 
să-şi discute problemele şi ajung să adere la secte, respectiv la grupări cu 
orientări spre mistica asiatică sau la cele de tipul New Age. 

Numeroase documente bisericeşti mai recente indică direcțiunea spiri- 
tuală drept cea dintâi sarcină a pastoraţiei. 

Rădăcina tuturor înnoirilor Bisericii a constituit-o dăruirea totală lui 
Dumnezeu. Invers, originea oricărei decăderi este diminuarea dăruirii to- 
tale lui Dumnezeu. Condiţia reînnoirii Bisericii este conducerea personală 
a sufletelor! 

Conform părerii papilor loan Paul al II-lea şi Benedict al XVI-lea, scopul 
noii evanghelizări, primul obiectiv al planurilor pastoral-spirituale, este de 
a ne conduce pe noi înşine şi pe cei încredinţaţi nouă spre viaţa în unire cu 
Cristos, spre sfințenie (v. NMI 30-31; DCE 16-18). Instrumentul esenţial 
pentru atingerea acestui scop este direcțiunea spirituală. 

Un mare număr de preoți îşi doresc de multe ori cifre mari (o mare 
masă de oameni la sfânta liturghie, o mare audienţă la cateheze) sau se 
ocupă tocmai de mulțimi. „Evangelii Nuntiandi” însă scrie următoarele: 
„Este nevoie să vorbim mulțimii, dar, în afară de propovăduirea publică a 
evangheliei, va fi întotdeauna nevoie şi de cealaltă formă de transmitere: 
de la om la om... Şi Domnul nostru a practicat de multe ori acest lucru... şi 
apostolii au făcut aşa...” (EN 45.46; v. DpPMV 36) 

Cine vrea să muncească pentru reînnoirea parohiei sau pentru înființarea 
comunității, pentru aprofundarea acesteia, trebuie să ştie că aceasta nu înce- 
pe cu masele, ci printr-o relaţie personală cu 1-2-3 persoane, prin aprofun- 
darea spirituală. Iar iubirea personală „investită în ei” va creşte de sute de ori. 

În sens mai larg vorbim despre direcțiune spirituală în cazul celor care 
se spovedesc cu regularitate la acelaşi preot, sau în cazul celor care merg la 
un director spiritual care nu este preot şi care primesc cu regularitate spri- 
jin pentru progresul spiritual. Îndatorirea confesorului la fiecare spovadă 
este de a-l ajuta pe cel ce se spovedeşte să se înnoiască continuu?. 

Cei care încep viața religioasă trebuie să parcurgă anumiţi paşi de bază. 
Primele trepte sunt următoarele: 

1. Rugăciunea făcută cu regularitate — de ex., rugăciunea de seară; 

2. mai târziu: spovada lunară — respectiv făcută cu regularitate, împăr- 
tăşania duminicală; 

3. seara - mulțumirea şi examinarea conştiinţei, dimineața — oferirea 
zilei lui Dumnezeu. 

4. Timp de mai mulți ani, aceste trei puncte au corespuns concepției 
mai vechi, dar nu corespund, de ex., enciclicei noi a Papei Benedict al XVI-lea, 
care a fost scrisă în concepția spiritualității epocii noastre. În ce constă deci 
prima sau a doua îndatorire spre care trebuie să invite conducătorul spiritual? 

„Iubirea aproapelui este un drum de întâlnire cu Dumnezeu, iar închi- 
derea ochilor în fața aproapelui înseamnă să devii orb în fața lui Dumne- 
zeu”. (DCE 16) Direcţiunea spirituală corespunzătoare concepţiei epocii 
noastre fixează printre primele îndatoriri: iubirea duşmanului sau a omu- 
lui „dificil” — respectiv iubirea aproapelui. Atât începătorul, cât şi cel 
„avansat” ajung, deopotrivă, cel mai aproape de Dumnezeu prin practica- 
rea concretă a iubirii aproapelui! 

5. Cel de-al doilea principiu de bază este al Papei loan Paul al II-lea şi al 
Conciliului: Direcţia principală a vieţii spirituale este construirea relaţiei, 
a comunităţii. Deci de primii paşi ţine reglementarea relaţiilor familiale, 
comunitare — căci în acestea se realizează iubirea, pe ele se bazează viața 
întru Isus. 


UNGEREA ŞI ÎNGRIJIREA BOLNAVILOR 


Îngrijirea bolnavilor ţine de esenţa spiritualităţii creştine şi a pastorați- 
ei parohiale. În prima sa enciclică, Deus Caritas Est, Papa Benedict al XVI- 
lea invită la o nouă responsabilitate în această privinţă. „Biserica nu poate 
să neglijeze slujirea carităţii, după cum nu poate neglija nici sacramentele, 
nici Cuvântul”, scrie papa, altminteri L-ar propovădui pe Dumnezeul iubi- 
rii fragmentar şi insuficient. Slujirea sfântului Maslu, precum şi îngrijirea 
pastorală a bolnavilor, a muribunzilor şi a membrilor familiilor ține deci de 
misiunile esenţiale ale slujirii pastorale; împrospătarea acestora aduce un 
nou elan în viața pastorală, în viața parohiei. 


°’ V PO5 

Spiritul sfântului maslu şi păstorul spiritual 


Cea mai directă îndatorire pastorală la administrarea maslului este să-l 
chemăm pe bolnav la credința în ceea ce semnifică maslul. Toate sacramen- 
tele sunt sacramente ale credinţei: iar pentru cel care le primeşte, ele sunt 
roditoare atunci când cerem harul lui Cristos crezând în puterea acestora. 

Sfântul maslu semnalează harul întăritor al lui Dumnezeu. Preotul tre- 
buie să îndrăznească să vorbească despre următoarele: 

a) despre puterea spirituală pe care bolnavul o primeşte din puterea 
mântuitoare a lui Cristos, prin sacrament şi prin rugăciunea Bisericii; 

b) despre întărirea trupească. În mulți creştini trăieşte concepţia unila- 
terală despre ungerea bolnavilor, conform căreia aceasta dă putere doar 
sau în primul rând pentru ca bolnavul să suporte boala şi pentru o moarte 
bună. În realitate, maslul este sacrament vindecător: chiar „materia sa”, 
ungerea cu ulei, semnalează vindecarea; 

c) Documentul care defineşte rânduiala sacramentului precizează, de 
asemenea, că în acest sacrament Biserica „îi încurajează pe bolnavi să-şi 
asume voluntar comuniunea cu suferința şi moartea lui Cristos şi, astfel, 
să ducă înainte binele Poporului lui Dumnezeu”(5). 


Îngrijirea bolnavului şi a mediului său 


În cazul fiecărui bolnav să observăm patru cerinţe de bază: 

1. Dorinţa de a fi iubit; şi, din acest motiv, bolnavul se plânge mult, 
eventual pomeneşte de moartea sa; dar şi în acest fel vrea să atragă spre el 
iubirea celorlalți. 

2. Caută rostul vieţii sale: Pentru ce trăiesc? De ce sufăr? Dacă nu-l asi- 
gurăm pe cel bolnav de faptul că acum este, în mod special, co-părtaş al 
Mântuitorului suferind şi nu-l încurajăm să-şi ofere boala (pentru tineri, 
pentru vocaţii, pentru sufletele în suferință etc.), el se poate considera cu 
uşurinţă ca om de o valoare redusă. Semnul acestui fapt este că începe să- 
şi reducă relaţiile personale: „Nu trebuie să fiu vizitat, Lăsaţi-mă în pace”, 
spune el. 

3. Orice bolnav, chiar şi cel necredincios, are nevoie de iertare, de aceea, 
vorbeşte cu plăcere despre trecutul său, despre greşelile sale, despre păca- 
tele sale. Să-l asigurăm că Dumnezeu este milostiv şi iartă totul (v. Le 
15,11-32). 

4. În final, bolnavul îşi caută țelul: Ce va fi cu mine? Unde voi ajunge 
după ce mor? Să-l asigurăm că viața omenească tinde spre Dumnezeu şi 
să-i vorbim despre rai, despre faptul că raiul este aproape. Este dureros 
dacă credincioşii (poate şi ca urmare a unor lipsuri de credinţă ale pastora- 
ției, ale comunităţii credincioşilor) nu au ajuns, cât timp au fost sănătoşi, 

la recunoaşterea faptului că viața de pe pământ este „viaţa veşnică deja 
începută”. 


Întărirea celor apropiaţi bolnavului 


Trebuie să ne îngrijim de cei apropiaţi bolnavului, prin a-i invita: pe de 
o parte, să înțeleagă formele de manifestare ale bolii, pe de altă parte, să 
încerce să vadă în membrul familiei lor pe Cristos cel suferind-muribund: 
atunci se deschide pentru ei posibilitatea marii întâlniri cu Isus (iar bolna- 
vul nu va mai fi doar o povară). 

Ceea ce le putem spune în mod raţional pentru înțelegerea bolii este: 

1. să suporte cu înțelegere tulburările emoționale ale bolnavului, irita- 
bilitatea, indispoziția sa; 

2. că este perturbată şi funcționarea centrală a bolnavului (percepţia, 
capacitatea de recunoaştere): vederea, auzul, pipăitul se pot deteriora (pre- 
zintă funcţionare diminuată sau mărită), eventual poate avea loc şi o dete- 
riorare calitativă (percepţie iraţională, iluzii sau chiar percepția fără sti- 
muli, halucinaţii etc.); 

3. că pot fi perturbate şi fenomenele instinctive, ca, de ex., lipsa apetitu- 
lui sau lăcomia, problemele legate de somn, clătinarea echilibrului instinc- 
telor sexuale etc.; 

4. că poate fi perturbată şi activitatea voluntară a bolnavului: nesigu- 
ranță, incapacitate de decizie, senzaţia de a fi la discreţia cuiva; 

5. că sunt frecvente tulburările de mişcare, de vorbire, de gândire şi de 
conştiinţă. 

Preoţii trebuie să acorde atenţie acestor perturbări şi să-i îndemne pe 
cei apropiaţi la înțelegere şi iubire. De la caz la caz, se poate arăta şi bolna- 
vului cauza unor perturbări, dacă se apreciază că acest lucru este util. Dar 
în fiecare caz să sublinieze că Dumnezeu îl iubeşte pe cel bolnav în orice 
nesiguranţă a lui şi vrea să îndrepte totul spre binele său (de ex., şi slăbi- 
ciunea, în aşa fel încât îl invită să se încredințeze numai lui Dumnezeu). 


Viaticul 


Sacramentul muribunzilor nu este ungerea bolnavilor, ci Euharistia: vi- 
aticul (Viaticum). Obligaţia spirituală a credinciosului aflat în orice pericol 
de moarte este participarea la sfânta împărtăşanie. 

Obligaţia preotului este de a veghea ca primirea sacramentului să nu 
sufere întârziere, ci credincioşii să participe la el pe deplin conştienţi (27). 
Obligaţia parohului este vizitarea şi îngrijirea [spirituală] cu regularitate 
a bolnavilor (42-43). 

În ceea ce priveşte împărtăşirea cu regularitate, mulți oameni vârstnici 
merg zilnic la liturghie, la sfânta împărtăşanie, şi apoi, dintr-o dată, lipsesc 
de la locul lor obişnuit. De multe ori se observă abia după una-două săptă- 
mâni că au căzut la pat. Aceşti bătrâni care se împărtăşeau zilnic arată cât 
de mulți ar dori sfânta împărtăşanie zilnic şi pe patul lor de suferință, însă 
nici nu îndrăznesc să-i ceară acest lucru preotului supraîncărcat cu probleme. 

Pastoraţia noastră trebuie să facă mai mult în acest sens, încât la îm- 
părtăşirea bolnavilor să fie cooptați cât mai mulți colaboratori laici şi, prin 
aceasta, să se ofere întărire pentru cei suferinzi. lar cei care îndeplinesc 
această sfântă slujire a administrării sacramentelor se îmbogățesc ei înşişi 
în haruri, prin această îndatorire. 

După apariția OUI trebuie să existe în parohii grupuri pentru vizitarea 
bolnavilor şi pentru împărtăşirea lor cu regularitate (cu aprobarea episco- 
pului). Iar acest lucru serveşte cu adevărat nu numai bolnavilor, ci, chiar 
mai mult, celor care administrează împărtăşania, ba chiar şi comunităţii 
bisericeşti. 


Administrarea în comunitate a sfântului Maslu 


În contrast cu practica de odinioară, una dintre cele mai importante 
înnoiri ale OUI este că deschide o posibilitate pentru administrarea solem- 
nă, comunitară, a sacramentului, „în biserică sau într-un alt loc potrivit”, 
care poate avea loc în cadrul sfintei liturghii sau al liturgiei cuvântului 
(86-92). 

O înnoire semnificativă o constituie şi faptul că maslul poate fi primit şi 
de către persoanele bolnăvicioase şi de către bolnavii pe care boala nu-i 
ţintuieşte la pat. În parohii trebuie să devină firesc faptul ca bolnavii 
care se pregătesc pentru internarea în spital să primească sfântul 
maslu înainte de plecarea lor, în cadrul liturghiei din cursul săptămânii. 
Ideal ar fi dacă ar participa la acea liturghie şi la primirea sacramentului 
toți cei apropiaţi bolnavului. 

Există un principiu adevărat şi înțelept, care, încetul cu încetul, devine 
maximă în Biserica noastră: despre Isus Cristos să vorbeşti doar atunci 
când eşti întrebat, dar să trăieşti aşa încât să fii întrebat. Concluzia este 
limpede: trebuie să fim prezenţi printre oameni cu gândirea noastră creş- 
tină şi cu stilul nostru de viață. Preoţii, colaboratorii pastorali trebuie să 
fie, în primul rând, prezenți printre oameni, să fie în familii, printre bol- 
navi: nu cu încercări de convertire fanatice, dezamăgitoare, ci cu zâmbetul 
lor, cu iubirea lor care arată interes şi cu o cunoaştere temeinică a credinței. 
Atunci vor fi întrebaţi. Şi atunci bolnavii înşişi vor cere sacramentele sau 
mângâierea credinţei, respectiv între preot şi bolnav se va forma o relaţie 

de aşa manieră încât va apărea posibilitatea oferirii sacramentelor, fără 
nici o forțare. 


ÎNGRIJIREA VOCAȚIILOR PREOȚEŞTI 


Îndatorirea pastoral-spirituală legată de sacramentul preoţiei este, în 
primul rând, îngrijirea vocaţiilor, respectiv trezirea vocației. 

Îngrijirea vocaţiilor este o parte esenţială a activităţii pastorale a Biseri- 
cii, mergând mână în mână cu aceasta, este elementul principal al întregii 
pastoraţii” (Pdv 34). 


a) Impedimentele: raționalismul individualism. materialismul practic 
şi cel existențialist. se destramă familia şi se denaturează adevăratul sens 
al sexualității umane: Şi în interiorul Bisericii ne întâlnim cu fenomene 
negative care au efecte asupra vieții preoților şi asupra evaluării vocației: 
tendinţele (liberale-postcomuniste) care atacă Biserica, preoții. 


b) Fenomene pozitive 


Alţi factori ai epocii noastre trezesc în oameni conştiinţa demnității per- 
sonale, precum şi deschiderea către valorile religioase, către Evanghelie şi 
spre slujirea preoțească. „Se întăresc dorința de adevăr şi de pace, respon- 
sabilitatea oamenilor față de lume şi față de natură; cresc solidaritatea 
între popoarele lumii şi strădania pentru clădirea unei ordini mondiale noi 
şi drepte”. 

Se deschid posibilităţi noi în fața evanghelizării şi a vieţii bisericeşti. Se 
răspândeşte cunoaşterea Sfintei Scripturi; în mulți tineri se trezeşte dorin- 
ta de spiritualitate: ei vor să experimenteze rugăciunea, întâlnirea perso- 
nală cu Cuvântul lui Dumnezeu în Sfânta Scriptură, şi de aceea vor să 
studieze teologia. 


a) Principiile de bază ale întâlnirilor cu ministranții 

1. Scopul să nu fie doar ca cineva să stea lângă altar, ci să urmărim zidi- 
rea unei relaţii spiritual-amicale serioase cu băieţii, educarea lor corectă. 

2. Intâlnirile să aibă o parte de joc, de mişcare, dar şi o parte spirituală 
religioasă, de învățare. 

3. Baza vieţii grupei să fie faptul că aceia care îi conduc pe ministranţi 
- şi îndeosebi preotul — să aibă iubire pentru aceşti băieți. 

b) Practica întâlnirilor 


1. În îngrijirea serioasă a ministranţilor este nevoie de întâlniri regula- 
te cu ministranţii: nu doar în perioada de pregătire, ci şi în cea următoare. 

2. Pregătirea ministranților pentru examinare reprezintă începutul 
educaţiei lor. Aceasta trebuie să fie serioasă şi să-i introducă în tainele sfin- 
te, potrivit vârstei lor. Ei trebuie să atingă acel stadiu în care simt că se 
pregătesc pentru o îndatorire sfântă — pentru slujirea lui Isus. 

3. Formarea vieții lor este un element important al acestor întâlniri. 
Tema permanentă a întâlnirilor să fie motivarea ministranţilor (ocazional, 
un schimb de experiență), pentru ca ei să trăiască în iubirea activă pentru 
Isus şi pentru semenii lor. 

4. Iniţierea. În cursul unei pregătiri de câteva luni, candidaţii îşi însu- 
gesc (pe cât posibil, cu ajutorul unui conducător al ministranţilor) noțiuni- 
le de bază necesare pentru ministrare şi modul ministrării — apoi vor da un 
examen în fața preotului şi a conducătorilor ministranţilor. 

Poate avea un efect educativ bun, în cazul în care candidații vor începe 
să ministreze parcurgând anumite trepte ale acestei activităţi: aproxima- 
tiv cu o lună înainte de examen să înceapă să participe o dată în cursul 
săptămânii la sfânta liturghie — şi deja atunci pot să participe la pregătirea 
liturghiei. Acest lucru îi ajută să se pregătească pentru a veni la sfânta li- 
turghie de dragul lui Isus, şi nu doar de dragul de a avea un „rol”. 

După examen, timp de o lună, ei vor ministra la liturghiile din timpul 
săptămânii, apoi, dacă vin cu regularitate şi sunt consideraţi demni, vor fi 
inițiați şi din acest moment vor începe să ministreze şi la liturghiile din 
sărbători. Iniţierea lor este bine să aibă loc duminica sau la o sărbătoare: 
astfel subliniem importanţa evenimentului. 

Instrucţiunea Redemptoris Sacramentum din anul 2004 recomandă: 
„Este un fapt lăudabil să menţinem tradiția apreciată ca băieți sau bărbaţi 
tineri, care sunt numiți ministranţi, să îndeplinească slujirea la altar ca 
acoliți. Nu trebuie să uităm faptul că în decursul secolelor din rândul aces- 
tor băieți a ieşit o uriaşă mulțime de slujitori ai altarului”. (Făcând referire 
la aprobarea anterioară, instrucţiunea adaugă: „conform aprecierii episcopi- 
lor diecezani, pentru această slujire se pot admite şi fete şi femei” RS 46.) 


Îngrijirea vocaţiilor în timpul anilor de seminar 

Îngrijirea vocaţiilor în anii de seminar este încredințată episcopului şi 
educatorilor seminariştilor. Însă un rol important revine şi în continuare 
parohiei, preoților, familiei. 

ÎNGRIJIREA PASTORALĂ A SACRAMENTULUI CĂSĂTORIEI 


Astăzi, mai mult ca oricând, Biserica consideră o îndatorire mai urgentă de a 
propovădui tuturor planul lui Dumnezeu despre căsătorie şi despre familie şi 
de a apăra bogăţia originară a acestui plan, în epoca prezentă a istoriei, când 
asupra familiei se năpustesc multe forțe care doresc să o nimicească sau cel 
puţin să o distorsioneze, 


scrie Papa Ioan Paul al II-lea, rezumând materialul sinodului episcopi- 
lor despre familie (FC 3). 

Volumul de documente despre logodnă al Conferinței Episcopilor Itali- 
eni declară că Biserica trăieşte într-o astfel de epocă în care „a venit vre- 
mea să gândească altfel despre logodnă”, despre familie; şi a venit vremea 
ca pastorația pregătirii pentru căsătorie, care ajută apoi la dezvoltarea sa- 
cramentului, să se înnoiască în totalitate”. 


Situaţia celor care se pregătesc pentru căsătorie în zilele noastre 


Pastoraţia care se ocupă de căsătorie, de logodnă, trebuie să se confrun- 
te cu acea lume în care trăiesc cei care se pregătesc pentru căsătorie şi cei 
căsătoriți. 

Societatea liberală a epocii noastre pune în fața copilului, a tânărului, 
idealul răstălmăcit despre libertate: educă generaţiile care cresc pentru 
„libertatea” drogului şi sexualitate libertină. În ziua de astăzi copilul mai 
învață iubirea dezinteresată, atentă la celălalt? 


Cum îşi imaginează mulți tineri căsătoria în vremurile noastre? Unii 
trăiesc în relații ocazionale; alții trăiesc împreună, dar nu vor să încheie 
căsătorie pe viață; unii ar vrea să se căsătorească, dar nu îndrăznesc, pen- 
tru că nu sunt siguri că nu intervine vreun obstacol neaşteptat din cauza 
căruia totuşi trebuie să se despartă; conform părerii unora, fără căsătorie 
pot rămâne mai liberi etc. 

În acelaşi timp, un mare număr de boli psihice (în primul rând, la femei) 
semnalează rezultatul dăunător al nesiguranţei, al relaţiilor trecătoare; 
copiii prezintă într-o proporție tot mai mare tulburări psihice şi deviații de 
comportament ca urmare a leziunilor apărute în căsătoria părinților. 


Principiile de bază ale pregătirii pentru căsătorie 


„Catehezele pregătitoare pentru căsătoria creştină trebuie reînnoite, 
dacă dorim ca sacramentul să fie primit cu o pregătire morală şi spirituală 


1 Biroul Naţional pentru Pastoraţia Familiei (şi Serviciul Naţional pentru Tineri) al 
Conferinței Episcopilor Italieni, 7. 

corespunzătoare, iar viaţa să fie trăită din acest sacrament” — formulează 
Papa în numele sinodului (FC 66). 

Pastoraţia nu poate utiliza aceleaşi instrumente în pregătirea pentru 
căsătorie şi la îngrijirea căsătoriei ca în urmă cu 100 de ani. 

Mai nou, conferințele episcopilor din diferite țări europene şi-au ridicat 
glasul pentru aprofundarea pregătirii logodnicilor, respectiv au publicat 
principii călăuzitoare pe această temă. 

Conferinţa Episcopilor Italieni i-a invitat deja în 1969, 1973, 1975", 
19931 pe preoți ca îngrijirea logodnicilor să urmeze spiritul catecumenatu- 
lui: să fie suficient de lungă, în spiritul evangheliei, să intre în profunzimea 
tainelor căsătoriei şi ale logodnei, să fie legată de comunitatea parohială”. 


a) Forma actuală a pregătirii pentru căsătorie 


Documentele bisericeşti ale epocii noastre arată că formele pregătirii 
sau ale cursurilor pentru logodnici rămase în uz în multe locuri până as- 
tăzi nu mai corespund nevoilor epocii şi ale pregătirii sacramentale. Prele- 
gerile, seriile de prelegeri în sine, nu sunt suficiente pentru a aprofunda 
credința celor care cer sacramentul şi cu atât mai puțin pentru a-i integra 
în viața Bisericii. 

Este nevoie de o astfel de pregătire care să-i introducă în credința vie şi 
în comunitatea Bisericii. În acest scop, este nevoie de timp şi de o „grupă 
de primire”. 

Îndatorirea imediată a pregătirii logodnicilor este deci, conform docu- 
mentelor, aceea de a înființa (pe cât posibil, din perechi tinere căsătorite) o 
grupă de primire cu ajutorul căreia să-i conducem pe logodnici spre cu- 
noaşterea credinței şi spre transpunerea ei în viață, precum şi spre legătu- 
ra vie cu Biserica şi cu sacramentele. 


b) Viitorul pregătirii pentru căsătorie 


În perspectivă însă, pregătirea pentru căsătorie cere mult mai mult de- 
cât atât. „Mult mai intens trebuie să arătăm cât de urgentă este, în munca 
pastorală a Bisericii, îndatorirea de sprijinire a familiei. Toate eforturile 
noastre trebuie depuse pentru ca îngrijirea familiilor să se bucure de prio- 
ritate, pentru că evanghelizarea viitorului depinde de familia-biserică ” — 


1 Evangelizzazione e sacramenti 1973; Evangelizzazione e sacramento del matrimonio 
1975. 

12 Conferința Episcopilor Italieni: Direttorio di pastorale famigliare, Roma 1993, şi Bi- 
roul Naţional pentru Pastorația Familiei al Conferinței Episcopilor Italieni. Vezi Consiliul 
Pontifical pentru Familie: Preparazione al sacramento del matrimonio, Vatican 1996. 

13 Conferinţa Episcopilor Italieni: Matrimonio e famiglia oggi in Italia 1969. 

scrie loan Paul al II-lea (FC 65). Congregația pentru Educaţie Catolică a 
trasat deja în 1995 drept sarcină a educaţiei preoților şi a învățământului 
teologic aceea de a da mai multă greutate formării pastorale legate de că- 
sătorie şi de familie‘. 

Conform documentelor citate şi literaturii pastorale de specialitate, este 
nevoie deopotrivă ca întreaga pastoraţie şi toate categoriile de vârstă, luate 
în ansamblu, să se gândească la viitorul pregătirii pentru căsătorie. În cele 
ce urmează cităm din Familiaris Consortio, pentru că în spiritul acesteia 
au fost elaborate mai detaliat şi îndrumările conferințelor episcopale”: 

1. Pregătirea mai îndepărtată: Copiii de vârstă şcolară care merg la ore 
de religie să primească deja şi ei „o asemenea formare spirituală şi catehe- 
tică, menită să le explice căsătoria ca misiune şi să nu fie uitată nici posibi- 
litatea că viața poate fi pe deplin dăruită lui Dumnezeu prin preoție sau 
călugărie” (FC 66). 

2. Pregătirea mai apropiată: 


Pregătirea mai apropiată -— împreună cu cateheza corespunzătoare vârstei — 
poate fi considerată ca un catecumenat care conţine pregătirea deosebită pen- 
tru sacrament. Catehezele de pregătire pentru căsătorie trebuie înnoite, dacă 
dorim ca sacramentul să fie primit cu o pregătire morală şi spirituală corespun- 
zătoare şi ca cei care-l primesc să trăiască din el. 

Nu trebuie să uităm nici să-i pregătim pentru apostolatul familiei, pentru 
colaborarea cu alte familii; să-i pregătim pentru felul în care pot participa la 
grupe, asociaţii, mişcări şi iniţiative care sprijină valorile creştine şi umane ale 
familiei (FC 66). 


3. Pregătirea imediată: 


Este util ca pregătirea imediată să aibă loc în lunile şi săptămânile de dinainte 
de încheierea căsătoriei; şi examinarea de dinainte de căsătorie, cerută de 
Dreptul canonic, a primit un nou conținut, o nouă temă şi formă. De această 
pregătire, oricum importantă, au nevoie, mai ales, acei logodnici care prezintă 
lipsuri în probleme de învățătură şi viață creştină. 

În pregătirea pentru căsătorie, asemănătoare catecumenatului — care poate 
fi percepută şi ca o cale ce conduce la credință —, în materia predată trebuie să 
se acorde loc misterului lui Cristos şi al Bisericii, harului, îndatoririlor căsăto- 
riei creştine, dar trebuie să fie cuprinsă şi pregătirea pentru participarea con- 
ştientă şi activă la liturgia căsătoriei. Familiile creştine şi întreaga comunitate 
bisericească trebuie să-şi asume participarea la parcurgerea treptelor schițate 
mai sus ale pregătirii logodnicilor pentru căsătorie. 


14 Congregația pentru Educaţia Catolică: Direttive sulla formazione dei seminaristi 
circa i problemi al matrimonio e alla famiglia. 

15 Faţă de aspectele pastorale ale FC, temele legate de logodnă au fost prelucrate mai 
detaliat de documentele citate ale Conferinței Episcopilor Italieni despre familie şi logodnă. 

c) Pregătirea colaboratorilor pentru viitor 


În toate parohiile trebuie pregătit un plan pastoral în care să nu pri- 
mească loc doar pregătirile schițate anterior, ci şi „instruirea” acelor tineri 
şi perechi tinere care să fie în stare să facă pregătire pentru căsătorie cu 
diferitele grupuri sau să colaboreze la aceasta în parohie. 

Forma cea mai firească a acestei formări este ca pastorația să se îndrep- 
te cu o atenţie deosebită spre tinerii care-şi trăiesc credința. Pe aceştia să-i 
conducă nu doar printr-o convorbire scurtă a logodnicilor, ci printr-un curs 
profund despre logodnă, care poate să-i facă apți pentru această îndatorire 
plină de responsabilitate!f. 


Noul loc al logodnicilor în Biserică şi binecuvântarea lor 


Documentele care se ocupă de pregătirea pentru căsătorie îndeamnă pasto- 
raţia şi pe credincioşi, de asemenea, la o nouă descoperire a stării de logodnă. 


a) Binecuvântarea logodnicilor 


Teologia pastorală subliniază deja de un timp încoace că în comunitățile 
bisericeşti ar trebui să se acorde mai multă „demnitate” perioadei de lo- 
godnă, respectiv logodnicilor; pentru ca şi acest aspect să contribuie la pre- 
gătirea pentru sacramentul căsătoriei şi să scoată în relief frumuseţea lo- 
godnei şi a căsătoriei creştine. 

In mai multe țări (de ex., în Canada, în Franţa, apoi în Italia, în Spania) 
s-a introdus deja de câteva decenii binecuvântarea logodnicilor, al cărei țel 
este de a face ca logodna să fie „problema” parohiei sau, în sens mai larg, a 
comunităţii: pentru ca parohia să sărbătorească împreună cu logodnicii 
această perioadă (după cum sărbătoreşte alături de catecumeni pregătirea 
pentru celelalte sacramente); iar logodnicii să simtă că ei se pregătesc pen- 
tru căsătorie însoțiți de rugăciunea Bisericii. 

Însăşi Biserica universală ne încurajează spre această nouă concepție 
prin faptul că în „Cartea binecuvântărilor”, apărută în 1984, a fost inclusă 
formula de binecuvântare a logodnicilor (pag. 85). 


Pregătirea pentru căsătorie 


Spiritul tuturor prescripţiilor bisericeşti şi ale FC este ca felul principal 
al pregătirii să fie mereu conducerea către viaţa şi căsnicia întru Cristos. 

Prezentarea pentru efectuarea cununiei bisericeşti trebuie să aibă loc 
cu cel puţin trei luni înainte. Astfel se simplifică în mare măsură programarea 
orelor de pregătire. 


16 Vezi Conferința Episcopilor Italieni: Direttorio di Pastorale Famigliare 43-53. 

Prezentarea pentru căsătorie este acceptată doar atunci când este făcută 
de către logodnicii înşişi. Prezentarea tinerilor este deja o bună ocazie 
pentru prima convorbire. 

Cu ocazia prezentării a) trebuie să cunoaştem intenția logodnicilor şi 
cultura lor religioasă (de aceasta depind numărul şi tematica orelor de 
pregătire); b) trebuie să se clarifice dacă nu există impedimente pentru că- 
sătorie (vezi dreptul canonic!); c) se cere adeverinţa de botez (cu o vechime 
maximă de cel mult 6 luni), respectiv se planifică procurarea acesteia; d) se 
înregistrează datele în matricola logodnicilor; e) se fixează termenele în- 
tâlnirilor pregătitoare şi data cununiei. 

La începutul discuţiei trebuie să clarificăm care este gradul de religiozi- 
tate al logodnicilor. 

În măsura în care pregătirea logodnicilor are loc la altă parohie, ei tre- 
buie să aducă adeverinţă despre acest fapt. Atunci trebuie să discutăm cu 
ei dacă se vor spovedi şi împărtăşi şi unde anume. 


Pregătirea imediată pentru căsătorie 


În pastorația actuală este în formare practica ce prevede o pregătire 
formată din 8-12 întâlniri (există şi locuri cu mai puţine întâlniri), prin 
care preoții se străduiesc să-i călăuzească pe calea credinţei şi a apartenen- 
ței de Biserică pe cei care cer sacramentul. 

a) În cazul persoanelor practicante, discuţiile se ocupă, în primul rând, 
de problemele sacramentului căsătoriei, ale vieţii creştine de familie, pre- 
cum şi de cele ale educaţiei creştine (vezi Ordo Matrimonii 5). 

b) În cazul celor care nu cunosc bazele credinței, trebuie să vorbim, în 
primul rând, nu despre „pregătirea pentru logodnici” , Ci despre inițierea în 
credință, respectiv despre pregătirea pentru sacramente. 

„Logodnicii care prezintă lipsuri sau au greutăţi privitor la problemele 
învățăturii şi vieţii creştine... să participe la o pregătire pentru căsătorie 
asemănătoare catecumenatului ” — scrie FC. „In materia predată trebuie să 
se acorde loc misterului lui Cristos şi al Bisericii, harului, îndatoririlor 
căsătoriei creştine, dar trebuie să fie cuprinsă şi pregătirea pentru partici- 
parea conştientă şi activă la liturgia căsătoriei” (66). „Căsătoria sacramen- 
tală se va amâna doar în cazul în care nici una dintre părți nu prezintă o 
intenţie serioasă pentru pregătirea căsătoriei sacramentale, ci cei doi vor 
să facă acest lucru din considerente pur umane”. 


Materia pentru pregătirea logodnicilor pentru persoanele care 
deja şi-au însuşit bazele credinței. (Pentru pregătirea părinților complet 
neinformaţi în problemele credinței, am adus deja exemple în capitolul des- 
pre botez.) 

1. Cunoaşterea. Indisolubilitatea căsătoriei. Facem cunoştinţă cu „sa- 
cramentul” căsătoriei, cu tainele sale, cu ritualul său. Să-i invităm să se 
prezinte (se pot prezenta în grupă unul pe celălalt, în câteva cuvinte: care 
este însuşirea pe care am îndrăgit-o în celălalt). 

2. Unitate şi sexualitate în căsătorie: „îți voi fi credincios/credincioasă 
în orice împrejurare, fericită sau nefericită...!”. 

3. Copiii în familie. În ritualul căsătoriei, candidaţii fac promisiunea: 
„Sunteţi pregătiți să primiţi cu dragoste copiii pe care Dumnezeu va bine- 
voi să vi-i dea şi să-i educați după legea lui Cristos şi a Bisericii Sale? 
(Da)”. Cu siguranţă, cei doi s-au gândit deja la copii, la numărul lor. Poate 
au făcut deja un plan. Să vorbim despre această temă. 

4. Despre familia şi educaţia creştină. În numele Bisericii, preotul îi în- 
treabă pe părinţi: „Sunteţi pregătiți să-i educați după legea lui Cristos şi a 
Bisericii Sale?” „Da”. Ce însemnă a educa după legile lui Cristos şi ale 
Bisericii? 

5. Sacramentul, ceremonia căsătoriei, locul soţilor în biserică. 


PREOTUL ŞI FAMILIA CREŞTINĂ, 
FORMATORI PRIN VOCAȚIE SACRA 


Pr. Felician TIBA 
Universitatea Sfântul loan din Lateran, Roma (Italia)! 


Sumar: Autorul, în articolul care urmează, analizează problematica preotului 
şi a familiei creştine ca formatori prin vocaţia sacră. Întâi, pr. F. Tiba tratează 
despre geneza acestei realităţi care se cheamă „familia”, căutându-i originile, 
privind-o în momentele sale de glorie, dar şi de cădere, individualizându-i ne- 
cesităţile. Autorul menționează că familia este prima instituţie naturală, care 
trece dincolo de limitele creştinismului, noutatea adusă de Cristos fiind iubirea 
şi instituirea sacramentului Căsătoriei. În continuare, plecând de la simbolis- 
mului oaselor, pr. F. Tiba accentuează demnitatea femeii, dar şi la rolul ei în 
cunoaşterea lui Dumnezeu de către bărbat. După ce vorbeşte despre influența 
păcatului asupra relației om-Dumnezeu şi bărbat-femeie, autorul tratează des- 
pre instituirea sacramentului Căsătoriei de către Isus Cristos, pentru ca apoi 
să facă o radiografie a familiei contemporane. După ce analizează relaţia dintre 
preot şi familie, se vorbeşte despre copilărie şi tinereţe ca două etape în pregă- 
tirea căsătoriei, după care se tratează despre familia nou-creată. În final, îna- 
inte de a vorbi despre familia formatoare, autorul prezintă câteva coordonate 
ale formării familiei. 


Cuvinte-cheie: căsătorie, sacrament, familie, bărbat, femeie, Dumnezeu, Isus 
Cristos, preot, copilărie, tinereţe, pregătire, formare. 


Summary: The author of the article which follows, examines issues priest and 
the Christian family as trainers through sacred vocation. First, Fr. E Tiba 
deals with the genesis of this reality that is called „family”, seeking his roots 
on her moments of glory, and the fall, identifying his needs. The author states 
that the natural family is the first institution that goes beyond Christianity, 
Christ is love novelty and establishing the sacrament of Matrimony. Further, 
based on the symbolism bones, Fr. F Tiba emphasizes the dignity of women, 
but also its role in the knowledge of God by man. After speaking of the influen- 
ce of sin on the relationship between man and God, man, woman, the author 
deals with the establishment of the sacrament of Matrimony by Jesus Christ, 
and then make a picture of the contemporary family. After analyzing the rela- 


1 Pr. Felician Tiba s-a născut la 4 mai 1974 în Oţeleni — Iaşi. A absolvit Institutul Teolo- 
gic din laşi în anul 1999. A fost sfinţit preot la 29 iunie 1999. Din 2009 urmează cursuri de 
master şi doctorat la Universitatea „Sfântul Ioan din Lateran”, Roma (Italia). 

Email: feliciantiba(Oyahoo.com. 

tionship between priest and family, talking about his childhood and youth as 
two stages in the preparation of marriage, then discusses the newly created 
family. Finally, before talking about forming family, the author presents some 
coordinates of family formation. 


Keywords: marriage, sacrament, family, man, woman, God, Jesus Christ, pri- 
est, childhood, youth, training 


Introducere 


În perioada în care am fost formator la Institutul Teologic „Sf. Iosif” 
din laşi, din experiența cu seminariştii, am învățat că adevărata „față” a 
unui seminarist nu era nicidecum cea pe care o întâlneam pe holurile se- 
minarului, în sala de curs sau în capelă, ci, paradoxal, adevăratul semina- 
rist, cu adevărata sa „față”, se revela atunci când răspundea aproape vio- 
lent la un fault comis pe terenul de fotbal, când reacționa nervos la o notă 
mică sau la o decizie a superiorilor. Din cele constatate, adevărata „față” a 
seminaristului era mai degrabă cea pe care nu o arăta, decât cea pe care o 
prelucra într-o clipă şi în aceeaşi clipă îi şi dispărea. 

Din această experiență am învăţat că adevărata persoană nu este cea pe 
care o întâlnim şi care se prezintă înaintea noastră ca fiind X sau Y. Persoana 
este mai degrabă ca un iceberg; mai mult nu se vede decât se vede. Ceea ce 
exteriorizează o persoană spre a se face cunoscută este foarte puţin în com- 
parație cu ceea ce rămâne necunoscut. Şi dacă persoana este astfel, fami- 
lia, care este compusă din persoane, din mai multe persoane, cu atât mai 
greu se va lăsa abordată şi acompaniată în drumul său, fie şi de către preot. 

Dincolo de seminaristul care mă saluta respectuos pe holul seminarului 
sau se prezenta impecabil la ora de formare umană, ori era pătruns în toată 
profunzimea de prezența lui Dumnezeu în capelă, dincolo de toate acestea, 
acel seminarist purta cu sine o istorie, o istorie şi o chemare care se îmbinau, 
uneori în mod fericit, alteori în mod dramatic. Vocea exterioară a omului 
întâlnea vocea tainică a lui Dumnezeu, iar din întâlnirea celor două „voci” 
se țesea preoţia, zi după zi, experiență după experiență. Formarea, în acest 
caz, trebuia să devină obligatoriu „însoţire”, o însoţire, nu spre a sufoca 
persoana, ci spre a o ajuta, mai ales acolo unde în sens strict era nevoie. 

Familia, la rândul ei, este întâlnirea, uneori fericită, alteori dramatică, 
a două sau mai multe persoane. Fiecare persoană care o compune are indi- 
vidualitatea şi istoria ei. Fiecare persoană are misterul ei. A început totul 
într-o zi, în mod inexplicabil, în urma unei întâlniri sau a unei simple pri- 
viri. Persoane care până mai ieri nu aveau nimic în comun, deodată, desco- 
peră că pot pune totul în comun?. Ba, mai mult, se pare că erau create una 


2 Mai multe despre acest aspect se pot găsi în J. NORIEGA, Il destino dell'eros. Prospettive 
di Morale Sessuale, EDB, Bologna, 2006, 44-49. 

pentru cealaltă şi lipsea doar acea scânteie care să declanşeze ceea ce mai 
apoi vor numi „noi”, în loc de „eu” sau „tu”. 

Această geneză a familiei cere din partea membrilor ei o atenţie conti- 
nuă. A avea o familie nu presupune doar sacramentul căsătoriei, ci presu- 
pune acea grijă continuă, specifică fecioarelor înțelepte din Parabola des- 
pre cele zece fecioare, care au avut grijă să pună ulei în candelele lor. 

Nu este suficient să ai o candelă, după cum nu este suficient să fi înche- 
iat sacramentul căsătoriei. În candelă trebuie avut grijă să fie mereu ulei 
pentru a putea arde, după cum în familie, pentru a putea fi ceea ce este 
chemată să fie prin vocaţie sfântă, trebuie să fie uleiul iubirii. În familie nu 
se poate spune: „Am iubit destul, mi-am făcut datoria, mă pot odihni!”, 
după cum nu se poate spune acest lucru nici în viața de credință. Cu fieca- 
re moment în care familia îşi fundamentează existența pe iubire, se com- 
pletează uleiul din lampă, păstrându-se astfel mereu aprins focul identită- 
ţii familiale‘. 

Familia are pulsul său, asemenea pulsului inimii. 

Noi, ca preoţi, uneori suntem tentaţi să spunem că e un sector în care 
„ei cu ei”, „noi cu noi”. Este mai prudent să fii prudent decât să plăteşti 
apoi imprudenţa! I-am pregătit, i-am căsătorit, le botezăm copiii, le facem 
prima sfântă Împărtăşanie, mai mult... Iar familiile din comunitățile noas- 
tre continuă să aibă probleme. 

Vom continua să avem familii în care se consumă alcool, în care nu exis- 
tă respect reciproc, familii ai căror membri vor fi nevoiți să emigreze pen- 
tru un trai mai bun, ai căror copii suferă din cauza lipsei părinților şi, ceea 
ce este mai nou, familii care ajung la divorț, ai căror copii conviețuiesc 
înainte de căsătorie, şi care familii, treptat, renunță să mai participe şi la 
viața de credinţă. 

Vă propun în continuare să intrăm în geneza acestei realități care se 
cheamă „familia”, să-i descoperim originile, s-o vedem în momentele sale 
de glorie, dar şi de cădere, să-i individualizăm necesităţile şi să vedem care 
va trebui să fie partea noastră. 


3 Cf. Mt 25,1-13. 

1 Piesa de teatru a Fericitului Ioan Paul al II-lea, publicată sub pseudonimul A. JAWIEN 
sau K. WoyryLa, La bottega dell'orefice, Libreria Editrice Vaticana, Città del Vaticano 2009, 
tradusă în limba română sub titlul Magazinul bijutierului, Sapientia, laşi 2011, în partea a 
doua, prezintă drama „fecioarelor neînțelepte”, care, adormind, au uitat să mai completeze 
uleiul în candelele lor. Prin analogie, aceste fecioare sunt asimilate soţiei sau soțului care, 
deşi căsătoriţi, uită că iubirea nu e chestiune de o zi, ci implică întreaga viață şi întreaga 
fiinţă. 

1. Familia, prima instituție naturală 


Aga cum există o lege naturală, a cărei origine se găseşte evident în 
Dumnezeu, la fel există şi o instituție naturală, pentru care a fost nevoie 
de o astfel de lege. Legea naturală, a cărei sinteză sunt cele zece porunci, a 
fost dată în vederea menținerii ordinii. Pornind, nu de la cauză la efect, ci 
în sens invers, de la efect la cauză, e lesne de înțeles că o lege nu se dă pen- 
tru „nimeni”. Orice lege are un destinatar precis. Ne gândim aici la legea 
pozitivă al cărei destinatar poate fi chiar şi o singură persoană. Legea na- 
turală, spre deosebire de cea pozitivă, presupune prin excelență familia, 
care este, aşa cum am spus, prima instituţie naturală. 

Fiind familia o instituție naturală, înseamnă că ea depăşeşte granițele 
creştinismului. Nu se poate vorbi doar despre familia creştină. Se poate 
vorbi, în schimb, despre sacramentul creştin al căsătoriei. Musulmanii, 
spre exemplu, au instituţia familiei, dar nu au sacramentul căsătoriei. Fa- 
milie au şi triburile nomade din pustiul Saharei, ca şi triburile încă nedes- 
coperite din pădurile amazoniene, dar nu au sacramentul căsătoriei. Exis- 
tă în bărbat o înclinaţie naturală spre femeie, dar şi invers, o tensiune 
naturală care îi poartă la a se întâlni, cunoaşte şi descoperi unul pe celă- 
lalt, la a se dărui total unul altuia şi, astfel, la a forma familia5. 

Isus Cristos înființează sacramentul căsătoriei, nu şi familia care exista 
deja. Aş spune: îi dă familiei, acestei instituţii naturale, un nou sens, îi dă 
ceva în plus, acel ceva ce exista încă din veşnicie la Dumnezeu şi care se 
cheamă „iubire”. 

Până la Isus Cristos, această instituţie se baza pe lege sau pe anumite 
cutume. Isus Cristos este cel care „impune” căsătoriei legea supremă a 
iubirii. Aceasta este marea diferenţă dintre familia creştină şi familiile necreş- 
tine. În timp ce familia creştină are la bază comuniunea de iubire a celor 
doi, a bărbatului şi a femeii, ca şi libertatea lor, celelalte familii, necreştine, 
continuă să rămână instituţii, mai ales pentru omul modern, uneori bizare. 
În astfel de familii, singura persoană, valid recunoscută ca atare, rămâne băr- 
batul, restul, inclusiv soţia şi copiii, sunt simple obiecte în inventarul lui. 

Familia creştină are la bază sacramentul căsătoriei, sau 


pactul matrimonial prin care bărbatul şi femeia stabilesc între ei comuniunea 
pentru toată viața, comuniune prin natura ei orientată spre binele soților, spre 
procrearea şi educarea copiilor. Între cei botezați, notează Catehismul Bisericii 
Catolice, acest pact a fost ridicat de către Isus Cristos la demnitatea de sacrament’. 


5 Cf. O. Goza, L'amore e il suo fascino. Bellezza e castità nella prospettiva di San 
Tommaso d'Aquino, Cantagalli, Siena 2011, 271-328. 

6 Cf. Familiaris consortio, 12. 

1 Catehismul Bisericii Catolice (11.10.1992) 1601. 

Aşadar, noutatea pe care o aduce Isus Cristos este iubirea. El însuşi, 
venit între oameni din iubire, doreşte ca toţi să se iubească, iar familia nu 
putea să nu beneficieze de acest mare dar. 

Ne întrebăm însă de ce a fost nevoie de intervenţia lui Isus Cristos spre 
a da familiei demnitatea pe care Creatorul a pus-o în ea încă de la început. 
Nu a fost suficientă legea naturală spre a reglementa relaţiile existente în 
cadrul ei? De ce a fost nevoie de un sacrament? Cum a fost familia la înce- 
put şi ce nu a funcționat? De ce familia are nevoie şi astăzi de o continuă 
formare? În acest sens, inevitabil, trebuie să ne întoarcem la primele pa- 
gini ale Cărţii Genezei. 


2. „Os din oasele mele şi carne din carnea mea!” (Gen 2,23) 


Văzându-l singur, Dumnezeu a creat pentru primul om toate viețuitoa- 
rele pământului şi toate păsările cerului, dar el nu a găsit în ele nici un 
ajutor (cf. Gen 2,18-20). Atunci Dumnezeu are „ingenioasa” idee de a o 
crea pe femeie. O scoate, aşa cum citim în Cartea Genezei, din coasta lui 
Adam şi i-o pune dinainte ca pe o „capodoperă” a creaţiei. Spun „capodo- 
peră”, pentru că primul care o percepe ca atare este tocmai Adam, primul 
bărbat. Afirmația este confirmată şi de exclamaţia lui: „lată os din oasele 
mele şi carne din carnea mea...” (Gen 2,23). 

Suntem înainte de căderea în primul păcat, in principio, aşa cum defi- 
neşte Fericitul loan Paul al II-lea în Catehezele sale de miercurea această 
etapă. 

Aşadar, in principio omul încă nu era înclinat spre păcat, concupiscența 
nu-i cuprinsese nici inima, nici ochii şi nici mintea. Când bărbatul exclamă 
în fața primei femei: „Iată os din oasele mele şi carne din carnea mea...” 
(Gen 2,23), pentru că nu avea încă în suflet primul păcat, ceea ce vede mai 
întâi la prima femeie nu este carnea, ci oasele. „Os din oasele mele”, spune 
el! Abia apoi adaugă şi „carne din carnea mea”! 

Osul sau oasele, în general, sunt cele care mențin omul în poziție verti- 
cală. Fără oase omul nu ar putea sta în picioare. Este de la sine înțeles! Ca 
atare, oasele sunt esențiale! Dar a sta în picioare este pentru om şi un 
semn de demnitate. 

Dacă primul bărbat, privind la prima femeie, în loc să exclame mai întâi 
„carne din carnea mea”, exclamă „os din oasele mele”, înseamnă că el are 
capacitatea de a privi dincolo de ceea ce se vede în aparență. Exclamând 


8 Sunt mai multe variante de traduceri în ceea ce priveşte Catehezele de miercurea ale 
Fericitului Ioan Paul al II-lea ținute în perioada 1979-1984, având ca temă iubirea umană. 
Eu mă voi referi la ediția GIOvANNI Paoro II, L'amore umano nel piano divino. La redenzio- 
ne del corpo e la sacramentalità del matrimonio nelle catechesi del mercoledì (1979-1984), 
îngrijită de G. MARENGO, Libreria Editrice Vaticana. Città del Vaticano 2009. 

„os din oasele mele”, primul bărbat vede în prima femeie ceea ce este esen- 
țial, adică „osul” sau „oasele”, „esența”, ceea ce o face să stea cu demnita- 
te în fața lui. 

Simbolismul însă nu se termină aici. Dacă oasele sunt acelea care fac 
persoana să stea în picioare, a sta în picioare înseamnă a face legătura din- 
tre pământ şi cer. Privind la prima femeie, prin ea, Adam, primul bărbat, 
ajunge la cel care a creat-o şi i-a pus-o dinainte, la Creator, la Dumnezeu. 
Femeia, pentru primul bărbat, devine astfel „mijlocul” prin care el ajunge 
să-l preamărească pe Creator. 

Cu alte cuvinte, Dumnezeu a creat femeia pentru ca bărbatul, prin în- 
tâlnirea cu ea, prin iubirea lui față de ea, prin dăruirea totală de sine ei, 
dar şi a ei față de el, să-l descopere şi să-l preamărească pe El, care este 
Creatorul. 

Faptul că şi lui Isus, pe cruce fiind, nu i-au zdrobit nici un os confirmă 
teza că esenţa este inatacabilă. L-au lovit în umanitatea sa, dar în dumne- 
zeirea sa nu l-au putut atinge. 

Acolo, la începutul creaţiei, primul bărbat priveşte esența primei femei 
şi prin ea ajunge la Creator. Ce avea să urmeze avea să răstoarne pentru 
totdeauna acest mod de a privi. 


3. „Li s-au deschis ochii şi au văzut că erau goi!” (Gen 3,7) 


A venit însă momentul neascultării, momentul primei inițiative umane; 
o decizie în care omul, pentru prima dată, îl exclude pe Dumnezeu. Vrea să 
„guste”, el doar vrea să vadă cum e, e curios, vrea să forțeze pentru prima 
dată barierele „harului”, să vadă ce este dincolo. E momentul adolescenți- 
al al omului. Se săturase deja de atâta iubire din partea lui Dumnezeu, 
vrea să experimenteze şi altceva, iar inevitabilul se produce; omul gustă 
din fructul oprit al neascultării! 

Este momentul în care intră în mod oficial dezechilibrul în creaţie; nu 
doar în omul ca atare, creat de Dumnezeu, ci în general, în toată creația. 

„În acel moment, notează cartea Genezei, li s-au deschis ochii şi şi-au 
dat seama că sunt goi” (Gen 3,7). 

Putem observa deja diferența: înainte de căderea în primul păcat, băr- 
batul, privind la femeie, vede în ea esenţa, „osul”, şi, astfel, îl vede pe Cre- 
ator. După căderea în păcat, cei doi nu mai au capacitatea de a vedea mai 
întâi „osul”, esența, ci carnea. Şi imediat îşi dau seama că sunt goi! Dar goi 
erau şi până în acel moment. De ce nu au observat? 

Păcatul este cel care schimbă radical modul de a privi. Iar de atunci, de 
la primul păcat, omul continuă să privească, nu esenţa, ci carnea. lar isto- 
ria o confirmă! 

Bărbatul este slab în fața femeii, iar aceasta ajunge de multe ori un 
simplu obiect care să satisfacă plăcerea bărbatului. Când carnea ia locul 
esenței, omul este un veşnic adolescent. Niciodată nu este mulțumit. Ni- 
meni şi nimic nu-l satisface! 

Acel „Pentru aceasta bărbatul îl va lăsa pe tatăl său şi pe mama sa şi se 
va uni cu soţia sa şi amândoi vor forma un singur trup” (Gen 2,24), dorit 
de Dumnezeu in principio, a devenit pentru om ca o povară. Locul acestei 
imagini paradiziace este luat de „naşterea în dureri a copiilor, de domina- 
rea uneori instrumentalizatoare a soţiei din partea soțului, de oboseală şi 
transpirație în obținerea hranei de zi cu zi, de spini şi pălămidă, iar la fina- 
lul vieţii, de întoarcerea în pământul din care a fost luat (cf. Gen 3,16-19). 

Păcatul este cel care a „îmbolnăvit” omul şi, o dată cu el, prima relație 
dintre bărbat şi femeie. El a îmbolnăvit instituția naturală a familiei. Car- 
nea a devenit „marfă” de consum, a devenit sex care se vinde, care se cum- 
pără, care se modelează după propria plăcere, care se foloseşte şi apoi se 
aruncă asemenea pungilor de plastic din supermarketuri. 

In acest context, era nevoie de cineva care să refacă în sens invers dru- 
mul parcurs de primii oameni. Trebuia reîntoarsă privirea spre „os”, şi nu 
spre „carne”, spre esență, şi nu spre aparenţă. 

Isus Cristos, prin oferta sa de sine Tatălui pe lemnul crucii pentru mân- 
tuirea lumii, reface armonia de la început. In el, în iubirea lui, îşi află pli- 
nătatea orice lucru (cf. Col 1,19), inclusiv familia. Este străpuns, dar nu 
are nici un os zdrobit. Ca atare, din esență renaşte speranța. 


4. Isus Cristos şi sacramentul Căsătoriei? 


Citind cu atenţie începutul evangheliei sfântului loan, din cronologia 
zilelor ne putem da seama cum Isus reparcurge practic acelaşi drum bătă- 
torit altădată de către Creator. Ceea ce este divers este doar şirul eveni- 
mentelor. Concluzia însă ne trimite la o nouă creaţie, mai exact, la o re- 
creaţie a lumii pornind de la familie. De data aceasta, protagonistul nu mai 
este doar omul-bărbat, ci omul în dualitatea sa, bărbat şi femeie, mirii de 
la Cana Galileii. 

Evanghelia sfântului loan se deschide cu un cuvânt pe care, aşa cum am 
afirmat la începutul acestei conferinţe, Fericitul loan Paul al II-lea îl folo- 
seşte pentru a defini perioada paradiziacă de dinaintea căderii în primul 
păcat, „in principio”!. Este acelaşi cuvânt pe care autorul sacru îl foloseşte 


% Această parte a conferinței este o prelucrare a capitolului despre Nunta din Cana Ga- 
lileii, prezentată de către B. OGNIBENE, în Cursul Famiglia nel Nuovo Testamento, Pro ma- 
nuscripto, Istituto Giovanni Paolo II Studi per Matrimonio e Famiglia, Roma, 2010. 

10 Cf. GIOVANNI PAOLO II, L'amore umano nel piano divino. La redenzione del corpo e la 
sacramentalită. del matrimonio nelle catechesi del mercoledì (1979-1984), îngrijită de G. 
MARENGO, Libreria Editrice Vaticana. Città del Vaticano 2009, 31-32. 

la începutul Sfintei Scripturi. „La început Dumnezeu a creat cerul şi pă- 
mântul...” (Gen 1,1). 

Versetul 29 continuă cronologia începută cu primul verset şi citim: „A 
doua zi...” (In 1,29). Versetul 35 continuă: „În ziua următoare...” (In 1,35). 
Iar versetul 43 ne aminteşte de: „A doua zi...” (In 1,43) de după „În ziua 
următoare...” (In 1,35). 

În sfârşit, la începutul celui de-al doilea capitol citim: „În ziua a treia, 
s-a făcut o nuntă în Cana Galileii şi mama lui Isus era acolo. A fost invitat 
la nuntă şi Isus cu discipolii lui” (In 2,1-2). 

Făcând un calcul elementar, vom avea mai întâi in principio, începutul, 
prima zi. Urmează a doua zi, apoi ziua următoare, apoi a doua zi după ziua 
următoare, apoi a treia zi. Ca atare, Isus ajunge la nunta din Cana Galileii 
în a şasea zi, exact atunci când a fost creat omul. 

Aici, la nunta din Cana Galileii, notează evanghelistul loan că „mama 
lui Isus era acolo” (In 2,1). Femeia este cea care, conform cărții Genezei, 
gustă prima din fructul oprit, apoi îi dă şi bărbatului (cf. Gen 3,6). Altfel 
spus, dezordinea în primul cuplu intră în lume printr-o femeie, acum, Ma- 
ria, noua Evă, este pregătită să reintroducă în cuplu, în familie, ceea ce s-a 
pierdut la început, adică ordinea, harul, bucuria etc. 

Maria este cea care vine la Isus şi-i spune: „Nu mai au vin” (n 2,3), dar 
noi ştim că vinul este simbolul bucuriei, al harului, cel care va deveni apoi 
Sângele lui Isus Cristos. Afirmând Maria că „Nu mai au vin” (n 2,3), pare 
să facă o radiografie completă a ceea ce a devenit familia imediat după că- 
derea în păcat. Lipsa vinului e lipsa bucuriei, a harului. Unde lipseşte bu- 
curia, tristețea îi ia locul, unde lipseşte harul, păcatul îi ia locul. 

La nunta din Cana Galileii, Isus este pregătit să ofere familiei ceea ce ea 
a pierdut prin păcatul primilor oameni: bucuria harului, esența a ceea ce 
îți dă speranţă în viață, iubirea. Vinul transformat de către Isus în Sângele 
său la Cina cea de Taină este, alături de pâinea transformată în Trupul 
său, semnul prin excelență al iubirii şi al dăruirii lui Isus pentru mântui- 
rea oamenilor. 

La nunta din Cana, Isus aduce o noutate în ceea ce priveşte căsătoria, şi 
anume: pentru a încheia sacramentul căsătoriei, cei doi, bărbatul şi feme- 
ia, au nevoie de iubire, iubire materializată în bucuria de a sta mulțumiți 
împreună, fără a fi ispitiți să mai privească şi să dorească „fructul oprit”. 

Faptul că toate acestea se întâmplă acum, în a şasea zi, că în a şasea zi 
Maria descoperă că noul cuplu, noua familie, nu mai are vin confirmă do- 
rința lui Isus de a repurta imaginea familiei la origini şi de acolo la un nou 
început, de data aceasta, bazat pe iubire. 

„Ce ne priveşte pe mine şi pe tine, femeie? Încă nu a venit ceasul meu” 
(n 2,4) va fi replica lui Isus la cererea mamei sale. Cu alte cuvinte: „Eu am 

plinătatea harului. Şi tu, «femeie», o ai. Ţi-a spus-o îngerul Gabriel când 
ţi-a adus vestea naşterii mele. Dacă ei nu mai au vin, dacă nu mai au har, 
ce-au făcut cu el?” „Faceţi tot ce vă va spune”, va continua Maria (In 2,5). 
Ştia că Isus nu o poate refuza. 

Revenind la ispita şarpelui de la început, când intră în dialog cu prima 
femeie, el foloseşte, ca şi Maria, acelaşi verb - „a spune”: „E adevărat că 
Dumnezeu v-a spus să nu mâncaţi din nici un pom din grădină?” (Gen 3,1) 
Maria „striveşte” capul şarpelui cu acelaşi verb: „Faceţi tot ce vă va spune” 
(n 2,5). 

Iar ascultarea aduce cu sine schimbarea. Mirii nu sunt nevoiți să supor- 
te povara ruşinii, să se vadă încă o dată goi, lipsiţi de haina harului şi a 
bucuriei, simbolizată prin lipsa vinului. 

Nu au avut capacitatea de a prevedea. Nu se aşteptau să aibă atâţia in- 
vitaţi. Poate că unii au consumat mai mult, poate că unii şi-au bătut joc de 
vinul lor. Poate au fost mulţi şi din cei care au apreciat vinul lor, dar acum 
era pe sfârşite şi o dată cu el se termina şi bucuria, şi o dată cu bucuria şi 
nunta, rămânând doar cu ruşinea insuccesului. 

De atunci, ba, mai mult, de la căderea primului cuplu în păcat, familia 
are mereu nevoie de sprijin. Singură nu poate să prevadă tot ceea ce va 
urma. Are nevoie, mai presus de toate, de „vin”, de vinul harului, de pre- 
zenţa bucuriei, a iubirii, a depăşirii cu maturitate şi responsabilitate a mo- 
mentelor dificile. Are nevoie de noi, de preoţi, care suntem pentru ea „ca- 
nale” prin care poate curge harul. Prin sacramentele pe care doar noi, prin 
vocaţie sacră, le putem celebra, prin învățătura noastră sacră, ea va continua 
să celebreze cu noi bucuria prezenţei lui Isus la nunta continuă a vieții lor. 


5. O radiografie a familiei de astăzi 


În realitate însă, în ceea ce priveşte familia, există din partea noastră, a 
preoților, un fel de reținere, o reținere prudentă. Cum spuneam la început: 
„Este mai prudent să fii prudent decât să plăteşti apoi imprudența!” Dar 
noi vom continua să reclamăm lipsurile familiilor noastre. Vom arăta cu 
degetul spre ceea ce nu funcționează, ne vom arăta uneori obosiţi, neştiind 
ce metode să mai adoptăm spre a avea familii bune. 

Voi face în continuare o scurtă radiografie a situației familiei de astăzi, spre 
a intui apoi măcar parțial tratamentul necesar, acolo unde el se presupune. 

Mai mult decât oricând, din cauza industrializării excesive, a mişcărilor 
feministe, a egalității care se doreşte a fi între bărbat şi femeie şi, de ce nu, 
şi din cauza „lipsei harului”, a sacramentului căsătoriei dintre cei care 
conviețuiesc fără a fi soț şi soţie, toate acestea şi multe altele, astăzi nu se 
încurajează familia. 

Faptul că femeia a fost nevoită să meargă, la rândul ei, să muncească, 
faptul că imediat după naştere copilul este dus la creşă şi apoi la grădiniță 
şi că el nu rămâne permanent cu părinţii măcar în primii şapte ani din 
viaţă constituie obstacole în a avea o familie autentică. 

Incredințarea copiilor imediat după naştere unei creşe coincide astăzi 
din ce în ce mai mult cu încredințarea părinţilor în vârstă, din partea copi- 
ilor, azilurilor de bătrâni. Părinții nu mai au timp să-şi îngrijească copiii, 
iar copiii răspund la fel părinților lor. 

Se pare că nimeni nu mai are timp pentru nimeni. În familii, soții nu 
mai au timp unul pentru celălalt şi împreună pentru copii din cauza orelor 
târzii la care se întorc de la serviciu, ca şi din cauza oboselii şi a stresului 
generat de acesta. Uneori se văd în treacăt, îşi întâlnesc copiii în treacăt, 
iar viața le trece, la fel, în treacăt. 

Prioritatea nu mai sunt ei înşişi, ci cum să supraviețuieşti într-o „jun- 
glă” de facturi, de asigurări, de servicii, de noutăţi pe care ţi le pretind co- 
piii, tehnica, lumea. În acest context, copiii nu mai constituie o prioritate, 
actul conjugal nu mai este momentul de sărbătoare al întâlnirii dintre cei 
doi, ci aproape totul se bazează pe folosirea celeilalte persoane doar pentru 
momente scurte de plăcere. Persoanele nu se mai consideră dar, ci obiecte 
şi se folosesc ca atare. 

Pe de altă parte, societatea tinde să impună modele noi de relaţii!!. Se 
vorbeşte din ce în ce mai des despre schimbarea de pe documente a nume- 
lui „Tată” şi „Mamă” şi înlocuirea lor cu „Părinte 1” şi „Părinte 2”. Se 
vorbeşte despre excluderea sexului feminin sau masculin şi înlocuirea lor 
cu un pătrăţel gol în care fiecare, când va considera, să treacă ceea ce se 
simte. 

Organizația Mondială a Sănătăţii a scos deja de câțiva ani homosexuali- 
tatea şi lesbianismul din nomenclatorul bolilor genetice, devenind pe zi ce 
trece drepturi de sine stătătoare. 

Se vorbeşte astăzi despre un copil care poate avea până la trei mame şi 
doi taţi, despre bărbaţi care pot fi mame sau despre femei care pot fi taţi. 

Însăşi instituția căsătoriei este amenințată. Este mai indicat să nu fii 
căsătorit, pentru că aşa poți presta mai multe ore de muncă la serviciu, 
poți rămâne peste program şi, mai ales, poți răspunde prezent ori de câte 
ori o cere patronul. 

Familia de astăzi, mai mult decât cea de ieri, este nevoită să facă față cu 
mai mult curaj provocărilor care o ameninţă din toate părțile. 


1 Despre această abordare se poate consulta S. BELARDINELII, L'altro illuminismo. Poli- 
tica, religione e funzione pubblica della verită, Rubbertino, Soneria Mannelli, 2009, 76-95. 

6. Preotul şi familia 


Ceea ce am spus până acum în ceea ce priveşte situaţia actuală a famili- 
ei nu este de speriat, dacă ținem cont că marea parte a familiilor încă se 
bucură de normalitate, chiar dacă, la rândul lor, sunt provocate de ceea ce 
se întâmplă în jur. Nu înseamnă că peste tot sunt anomalii. Dincolo de ceea 
ce poate să pară deja putred şi greu de recuperat, apar în toată splendoarea 
lor familii care dau o adevărată mărturie de viață, de credință şi, mai ales, 
de iubire. Ele sunt printre noi şi fiecare, dată fiind experiența pastorală a 
fiecăruia, poate să confirme această realitate. 

Am fi tentaţi să spunem că astăzi familia este o problemă, dar nu fami- 
lia este o problemă, ci familia are probleme. 

Concret, ce putem face noi ca preoți în favoarea formării familiei şi cum 
ne poate ajuta ea în ceea ce priveşte ministeriul nostru pastoral? 

Se vorbeşte astăzi despre necesitatea unui tip de pastorală centrată 
strict pe familie, al cărei subiect să fie în sens strict familia. S-ar putea 
obiecta: „Dar eu când celebrez sfânta liturghie şi celelalte sacramente, 
când predic, când propun o cateheză etc., toate acestea pentru cine le fac, 
nu pentru familie?” În general, destinatarul direct, în astfel de cazuri, nu 
este familia, ci comunitatea în diversitatea ei. 

Pastorala familiei trebuie să fie adresată în exclusivitate doar familiei, 
cu teme specifice, ca în cazul pastoralei copiilor, a tinerilor, a bolnavilor etc. 

Ca atare, avem înaintea ministeriului nostru sacerdotal familia, familia 
cu problemele ei, familia, aşa cum am spus, ca instituţie naturală, voită de 
Creator şi fundamentată pe sacramentul căsătoriei, simbol al noii Alianțe 
dintre Cristos şi Biserica sa. 

Aş vrea în cele ce urmează să creionez câţiva dintre pilonii de bază ai 
formării familiei. lar pentru început mă voi opri asupra momentului de 
dinaintea întemeierii ei. 


6.1. Copilăria — pregătirea îndepărtată pentru căsătorie 


Formarea pentru familie începe tocmai din familie, mai exact, din copi- 
lărie. Copilul care a fost educat să fie un bun copil va fi un logodnic bun, 
după cum va fi apoi un soţ şi un tată bun. 

Încă de mic, copilul trebuie educat având mereu conştiinţa că nu este 
rezultatul întâmplării şi nici al dorinței exprese exagerate a părinţilor lui, 
ci este darul lui Dumnezeu pentru părinți. Dumnezeu a privit la iubirea 
părinţilor lui şi, văzându-i cum se iubesc, le-a oferit acest „dar” care se 
cheamă copilul. El trebuie să crească mereu în acest respect față de părinți 
şi față de Creator. 

În acest sens, părinții de astăzi comit o gravă şi repetată eroare; oferă 
totul copiilor lor, fără a pretinde nimic în schimb, motivând: „Noi am sufe- 
rit când eram ca ei, măcar ei să nu mai sufere”. A le procura totul, fără a 
pretinde nimic în schimb, echivalează cu eşecul educației copilului. Noi 
trebuie să le spunem acestor copii, la predici, la cateheze, la orele de reli- 
gie, că nu e important ca în viață să aibă tot ceea ce-şi doresc, ci ceea ce au 
să respecte. Şi părinţii, la rândul lor, trebuie să cunoască acest lucru şi să 
înveţe din greşelile altora sau chiar din ale lor. 

Un copil care creşte în respectul față de părinţi şi față de ceea ce are în 
jur va fi tânărul şi apoi adultul care va şti să-şi respecte părinții, prietenii 
şi apoi partenerul sau partenera de viaţă în cadrul sacramentului căsători- 
ei. In schimb, un copil care nu a fost crescut şi educat în spiritul respectu- 
lui va face până şi din partenerul sau partenera de viață un simplu obiect, 
pe care îl va folosi după bunul-plac, iar când nu va mai fi util, se va debara- 
sa de el aşa cum s-a debarasat de jucării, de jocuri, de telefonul mobil, de 
computer etc. 


6.2. Tinereţea — etapa diferitelor experiențe 


Tinerii, la rândul lor, au nevoie de sprijinul nostru. Este vârsta prieteni- 
ilor, a diferitelor experienţe, iar noi ca preoți putem ajunge uşor la inima lor. 

Va trebui să insistăm din nou pe respectul față de ceea ce este în jur, pe 
demnitatea persoanei şi, mai ales, pe demnitatea unui prieten sau a unei 
prietene. Responsabilitatea care trebuie să caracterizeze această vârstă 
este, fără îndoială, ingredientul de bază în relaţiile care se încheagă în 
această perioadă. 

Este o etapă a vieţii în care tinerii sunt deschişi şi chiar curioşi să abor- 
deze subiecte delicate, precum prietenia, îndrăgostirea, sexualitatea, căsă- 
toria, viaţa de familie etc. 

În lipsa unei persoane prietene şi autorizate care să le vorbească despre 
sexualitate, adolescenţii şi apoi tinerii se vor orienta, în primul rând, spre 
ei înşişi, spre mass- -media, Internet, filme etc. În acest caz, în loc să se in- 
formeze corect spre a fi formaţi corect, se vor bloca în ceea ce văd şi care îi 
va atrage mult mai mult decât ceea ce li se poate propune spre formare. 

Pregătirea pentru căsătorie ar trebui să depăşească cu mult simpla me- 
morare a principalelor rugăciuni şi adevăruri de crezut. Dacă părinţii nu le 
spun nimic despre viață, despre actul conjugal, despre ceea ce este legitim 
sau ilegitim, moral sau imoral, preotul, ca persoană autorizată, o poate 
face şi o va face mult mai bine decât părinţii, care, oricum, se jenează să 
deschidă în conversațiile lor astfel de subiecte. 

Aici intervine o problemă a noastră, a preoţilor. Va exista mereu teme- 
rea că se vor întreba: „Dar părintele de unde ştie?” De fapt, ceea ce va 

trebui să împărtăşim tinerilor în cadrul pregătirii pentru căsătorie nu e 
altceva decât învăţătura Bisericii în ceea ce priveşte morala specială, mo- 
rală fundamentată pe documentele Bisericii, pe enciclicele de profil, pe 
Conciliul al II-lea din Vatican, învățături care în Biserica Catolică au ca 
scop respectarea demnității persoanei. 

Personal, cred că nici unul dintre părinți nu-i va spune băiatului sau 
fetei când un viitor act conjugal este conform voinţei lui Dumnezeu sau nu, 
când este moral sau imoral, licit sau ilicit. Şi dacă părinţii nu o spun, me- 
dicii nu sunt interesaţi s-o spună, deoarece ar pierde în ceea ce priveşte 
afacerile cu medicamente; dacă nici preotul nu o spune, atunci nimeni nu 
o va spune, iar soţii, familiile noastre, vor continua să meargă înainte în 
spiritul instrumentalizării persoanei de către persoană. 

În general, tinerii care vin la pregătirea pentru căsătorie aşteaptă să 
audă de la preot ceea ce nu au avut ocazia să audă de la părinți. Avizaţi cu 
respect şi tact pedagogic, aceştia vor colabora deschis la pregătirea lor, aşa 
încât monologul care se poate instaura la începutul pregătirii, spre final, 
va deveni cu siguranță dialog. 

A le propune tinerilor cu umilință adevărata învățătură a Bisericii, 
chiar dacă aceasta este delicată, presupune din partea preotului un act de 
curaj, dar în acelaşi timp e şi o datorie. 

Va depinde mult de cum vom şti să ne apropiem de tinerii noştri şi cum 
vom reuşi să le captăm atenţia, pentru că de receptivitate la această vârstă 
nu duc lipsă. Ca atare, trebuie doar să încercăm să ne apropiem de ei, aşa 
cum am mai spus, cu multă umilinţă şi, de ce nu, cu multă iubire şi răbda- 
re, făcându-i prieteni, şi nu simple persoane care, oricum, depind de noi ca 
preoți să le celebrăm sacramentul căsătoriei. Este şi o anticipare a ceea ce 
va trebui să facem după încheierea sacramentului căsătoriei. 


6. 3. Familia nou-întemeiată 


Vorbeam la început despre necesitatea de a-l cunoaşte pe seminarist în 
toată profunzimea sa şi că adevărata lui imagine nu este cea pe care o ara- 
tă în momentele oficiale ale vieții de seminar. O bună formare a lui va 
trebui să ţină întotdeauna cont de ceea a fost, de ceea ce este şi de ceea ce 
urmează să devină. Aceasta înseamnă a-l însoți în drumul său formativ. 

Adevărata familie care s-a întemeiat prin celebrarea sacramentului că- 
sătoriei nu este nicidecum cea formată din tinerii care au participat la 
pregătire şi care au celebrat sacramentul căsătoriei. 

Adevărata familie este cea care, după decantarea a tot ceea ce a fost 
„broderie”, romantism, visare cu ochii deschişi, înfruntă viaţa de zi cu zi, 
aşa cum se prezintă ea. 

Nu trebuie să le ascundem tinerilor că viața de căsătorie presupune 
multe şi mari sacrificii, după cum presupune şi momente de adevărată 
bucurie. 

Pregătirea pentru căsătorie nu se termină o dată cu celebrarea ei, ci, aşa 
cum noi, preoții, avem nevoie de formare continuă, la fel are nevoie şi fa- 
milia. În acest sens, cum spuneam, nu sunt suficiente predicile de dumini- 
că, pentru că ele nu sunt adresate familiei, ci comunităţii în ansamblul ei. 

Va trebui să păstrăm legătura cu familia şi dincolo de pregătirea pentru 
căsătorie, iar aceasta o vom putea face prin cateheze speciale, prin implica- 
rea familiilor aşa-zis „bune” din parohiile noastre, în pastorala familiei în 
general. Va trebui să nu ne fie frică de familie. Doar apropierea de ea cu 
sinceritate, cu responsabilitate şi spirit de slujire ne va ajuta cu adevărat 
în ministeriul nostru sacerdotal. Pentru că cine este, dacă se poate spune, 
„materia primă” în ceea ce priveşte slujirea noastră, dacă nu familia? 


1. Câteva coordonate ale formării 


Iubirea este prima şi cea mai importantă coordonată a formării familiei. 
Iubirea este cea care îi uneşte pe tineri în sacramentul căsătoriei şi ea tre- 
buie să-i însoțească pe tot parcursul vieții de familie. Dar care iubire? Sfân- 
tul Toma defineşte iubirea ca fiind „dorința de bine” în favoarea persoanei 
iubite. „Îţi vreau binele!” Dar care bine? Nu este prea general? Care este 
binele pe care trebuie să şi-l dorească soții unul altuia? „Acest bine!” 

Viaţa este formată din momente bine determinate. A o aborda în an- 
samblu înseamnă a n-o trăi în profunzime. La rândul lui, fiecare moment 
are specificul său. Într-un moment sunt chemat să am răbdare, în altul să 
ofer un gest concret de iubire, în altul să iert, să fiu tolerant, să duc copiii 
la şcoală, să ajut la bunul mers al casei etc. Ca atare, a spune „te iubesc” 
înseamnă a spune „îţi vreau un bine”, „acest bine din acest moment”!?. 
Obişnuită astfel încă de la pregătirea pentru căsătorie, viitoarea familie 
sau familia nou-înființată va şti că iubirea nu se termină în momentele 
dificile, ci abia atunci este mai mare nevoie de ea, pentru că în fiecare mo- 
ment al vieţii va fi şi de un gest de iubire. Înţeleasă astfel, nu ne va frică 
nici nouă ca preoți să „vrem binele tuturor”. 

Fidelitatea este prima caracteristică a iubirii. Familia nou-înființată va 
trebui să ştie că fără fidelitate nu există iubire, fidelitate nu doar în ceea ce 
priveşte actul conjugal, ci în tot ceea ce înseamnă viața de familie: înclina- 
ţii ale celor doi soţi, micile secrete ale casei, ajutorul reciproc, atât fizic, 
sentimental, cât şi spiritual. 


12 Cf. J. NORIEGA, Il destino dell'eros. Prospettive di Morale Sessuale, EDB, Bologna, 
2006, 111-116. 

Respectul este piatra de căpătâi a familiei. Fără respect nu se pot con- 
strui relaţii interumane. Soții vor trebui să-şi amintească mereu că în ca- 
drul celebrării sacramentului căsătoriei şi-au promis unul altuia respect. A 
se respecta în cadrul familiei înseamnă a ține cont de tot ceea ce înseamnă 
persoana celuilalt, mergând până acolo încât, dacă este nevoie să se corec- 
teze ceva, să se facă fără a se ofensa persoana. 

Iertarea este parte esenţială din viața de familie. Ea ne face să stăm cu 
demnitate în picioare”. Aşa cum sunt pregătiți să o ceară, trebuie să o şi 
acorde. Va trebui să se pornească de la premisa că omul este slab, că poate 
greşi şi că are nevoie să fie iertat. A nu acorda iertarea sau a nu o cere, în 
cadrul familiei, echivalează cu o condamnare sigură la eşec. 

Nu mai puţin importantă este deschiderea față de viață, nu numai față 
de viața fizică, ci şi față de viața de credință!“. 

Amintesc pe scurt şi alte calități necesare familiei şi care trebuie amin- 
tite de către preotul care pregăteşte şi însoţeşte familia. Optimismul, cura- 
jul, bucuria, rugăciunea, afectivitatea, gentilețea, recunoştinţa, a lua masa 
împreună, capacitatea de a se minuna unul de celălalt, momentele de inte- 
rioritate, de ce nu, lectura unei cărți împreună, citirea unui fragment din 
Sfânta Scriptură, privitul la televizor împreună etc. 

Când preotul vorbeşte familiei cu gingăşie şi fără resentimente, dar cu 
fermitate, în acelaşi timp transmite esențialul, dar mişcă şi conştiința!?. 
Cu alte cuvinte, preotul este chemat să ofere ceea ce, la rândul său, a pri- 
mit, convins fiind că familia nu aşteaptă de la el decât împlinirea misiunii 
lui. 


8. Familia, la rândul său, formatoare 


La rândul său, familia bine formată devine formatoare. Într-o familie în 
care predomină iubirea, deschiderea față de valorile vieţii, față de credință, 
se va face simțită şi deschiderea față de societate. Când familiile sunt bune, 
şi societatea este bună. În caz contrar, când familia este „bolnavă”, la rân- 
dul ei, societatea este „bolnavă”. 

Ce valori va trebui să transmită familia mai departe societății? Exact 
aceleaşi valori pe care preotul le transmite familiei: iubirea, fidelitatea, 
respectul, iertarea, sinceritatea, entuziasmul în a munci, înțelegându-se că 
familia este prima şi cea mai importantă şcoală la care se învață munca'$. Mai 


13 P PELLEGRINO, I valori le vitamine dell'educazione, Astegiano, Marene (CN), 201. 

14 Cfr. A.A. Vv., La famiglia: il lavoro e la festa. Catechesi preparatorie per il VII Incontro 
Mondiale delle Famiglie, Libreria Editrice Vaticana 2011, 16. 

13 Cfr. D. CASTENETTO, L'educatore e il suo profilo spirituale. Sulle orme dell'unico 
Maestro, La Scuola, Brescia 2011, 28. 

16 Laborem exercens, 10. 

amintesc aici: optimismul, curajul, bucuria, recunoştinţa, sinceritatea etc. 

Ceea ce însă este cel mai important pentru o familie în ceea ce priveşte 
capacitatea ei de a forma este, în primul rând, datoria de a le impregna 
copiilor ceea ce numim în mod generic „cei şapte ani de acasă”. Familia 
rămâne pentru copil leagănul educației. Acolo, în familie, copiii învață pen- 
tru prima dată respectul față de persoane şi față de lucruri. În acest sens, 
primii ani de viață sunt fundamentali. Doi părinți care se respectă şi care 
vor transmite, la rândul lor, copiilor conştiinţa că trebuie să respecte vor fi 
primii beneficiari ai roadelor educației oferite. 

Părinţii însă, familia ca atare trebuie să devină, la rândul ei, „formatoare” 
şi pentru preot. Preotul va trebui să învețe mereu de la familie: să învețe 
prioritățile familiei, necesităţile cele mai urgente, să-i vină în întâmpinare 
prin cuvântul său de încurajare, prin deschiderea față de ea, prin implica- 
rea în diversele inițiative ale parohiei, printr-o implicare directă şi activă. 
O familie neluată în seamă devine imediat anonimă, iar un anonim este 
destinat treptat anihilării. 

Pentru a avea familii cu adevărat vii, va trebui să le implicăm în bunul 
mers al parohiei noastre drept comunitate; la pregătirea celebrărilor litur- 
gice, cu ocazia unor cateheze speciale pe care să le pregătească şi să le 
prezinte chiar familia, la pregătirea altor tineri pentru căsătorie, în cadrul 
momentelor de rugăciune, ca şi cu ocazia diferitor activităţi caritative şi 
sociale. 

A lăsa familia să „amorțească” în anonimat fără a o implica în bunul 
mers al comunităţii de credință echivalează cu „schimonosirea” planului 
inițial al Creatorului, care a vrut o familie dinamică, o familie care să „se 
înmulțească şi să stăpânească pământul” (Gen 1, 28-29). 


Concluzie 


Am văzut că „familie” se cheamă nu doar cea creştină, ci toate, din toa- 
te timpurile, din toate religiile şi culturile. Însă specific familiei creştine 
este sacramentul căsătoriei, sacrament la baza căruia se află Isus Cristos, 
binecuvântarea lui Dumnezeu, „da”-ul liber al celor doi, al bărbatului şi al 
femeii, ca şi dorinţa lor sinceră de a se iubi pe tot parcursul vieții. 

Nu putem nega că familia de astăzi are multe şi diverse probleme, pro- 
bleme care îşi află originea fie în limitele umane ale persoanelor care o 
compun, fie în influenţa societăţii în care trăieşte. 

Însă, tocmai pentru că sunt probleme, ea are nevoie de ajutorul nostru, 
al celor chemați prin vocaţie sacră tocmai pentru a fi sprijin, pentru a în- 
curaja, pentru a lumina, folosindu-ne de pârghiile pe care demnitatea sa- 
cerdotală ni le pune la dispoziţie. 

Nu trebuie să ne fie frică de familie, dar nici nu trebuie să luăm locul 
nici unui membru din familie. Fiecare are rolul său bine determinat. Ceea 
ce trebuie să facem este doar să ajutăm la individualizarea acestui rol, să 
sprijinim cu umilință şi cu respect, să corectăm cu bunătate ceea ce trebu- 
ie corectat şi, aşa cum vrem să găsim o uşă deschisă ori de câte ori intrăm 
într-o casă, la fel să lăsăm şi noi o uşă deschisă pentru toți aceia care vor să 
ne calce pragul. 


FAMILIA ŞI FENOMENUL EMIGRĂRII 


Pr. Isidor IACOVICI: 


Sumar: Pornind de la premisa că nici una dintre familiile plecate în străinăta- 
te nu a ales această cale spre a-l căuta pe Dumnezeu, pentru a se sfinți, ci pen- 
tru a câştiga bani, autorul articolului care urmează analizează problematica 
fenomenului imigrării şi a impactului acestui fenomen asupra familiei. Mai 
întâi, autorul indică faptul că familia este nevoită să emigreze şi evidențiază 
cauzele acestei necesităţi, dar şi pericolele pe care le presupune. O altă realita- 
te dureroasă tratată de pr. I. lacovici este cea a necorespunderii promisiunii cu 
realitatea din țara în care se emigrează. In acest context, autorul vorbeşte des- 
pre implicarea Bisericii în fenomenul imigrării, prin trimiterea de preoți care 
să se îngrijească spiritual de conaţionalii lor, prin ajutorarea imigranţilor şi 
prin diferite manifestări cu caracter cultural şi spiritual. In continuare, auto- 
rul analizează situația familiei în contextul emigrării, precum şi consecințele 
acesteia, printre care este şi cel al conviețuirii nesacramenale, împotriva căreia 
sunt aduse şi unele argumente şi remedii. In final, se tratează despre emigranți 
şi muncile pe care le prestează în țara-gazdă. 


Cuvinte-cheie: familie, emigrare, Biserică, imigranţi, conviețuire, muncă, 
bani, pastoraţie, soț, soție, copii. 


Summary: Assuming that none of the family who went abroad did not choose 
this way of looking at God, to the saints, but to earn money, which is the author 
analyzes the phenomenon of immigration issues and the impact of this pheno- 
menon on family. First, the author indicates that the family is forced to emigra- 
te and highlights the reasons for this need, but also dangers involved. Another 
painful reality treated by Fr. James I. Nonconformity is the promise to reality 
in the sending country. In this context, the author talks about church involve- 
ment in immigration phenomenon by sending priests to spiritual care of their 
countrymen by helping immigrants and different cultural and spiritual mani- 
festations. Further, the author analyzes the family in the context of migration 
and its consequences, among which is that of coexistence sacrament against 
which they are made some arguments and remedies. Finally, it deals with im- 
migrants and jobs they provide in the host country. 


1 Pr. Isidor Iacovici s-a născut la 9 aprilie 1958 la Bacău. A absolvit Institutul Teologic 
Romano-Catolic „Sfântul Iosif” din laşi în anul 1984 şi a fost hirotonit preot la 29 iunie 
1984. In prezent urmează cursuri de masterat şi doctorat la Institutul Pontifical „Teresia- 
num” din Roma (Italia). Email: giacomo2000ro(libero.it 

Keywords: family, immigration ministry, husband, wife, children. Church, im- 
migrants, companionship, work, money. 


Introducere 


În prezentarea acestei teme voi porni de la premisa că nici una dintre 
familiile noastre plecate în străinătate nu a ales această cale spre a-l căuta 
pe Dumnezeu, pentru a se sfinți, trebuie să fim realişti, ci pentru a câştiga 
bani, cât mai mulți bani, pentru a putea achita datorii făcute în ţară, pen- 
tru a construi o casă, pentru a cumpăra o maşină sau, pur şi simplu, pen- 
tru a deschide o afacere, fie în ţară, fie chiar acolo, în străinătate, unde se 
află. Am fi idealişti să considerăm că, asemenea Fericitului Ieremia, mai 
pleacă astăzi cineva în străinătate pentru a se sfinți. 

Ca atare, în prezentarea temei de față va trebui să pornesc de la această 
realitate?. Va trebui să acceptăm că aceasta este realitatea, să încercăm să 
o înțelegem, să-i dăm un sens şi să vedem la ce concluzii se poate ajunge. 


Familia nevoită să emigreze 


Astăzi, pentru mulți, a pleca în străinătate nu mai este un lux, ci, cu 
durere o spunem, este o necesitate. Făcând un simplu „tur” în comunități- 
le noastre, pe lângă cei care s-au „realizat” deja, ne putem da cu uşurinţă 
seama că există o serie de oameni, de familii care trăiesc de pe o zi pe alta. 
Şi sunt foarte mulţi! În acest caz, cu riscurile şi sacrificiile de rigoare, mul- 
ți aleg să emigreze, fie influențați de realizările vecinilor şi ale prietenilor, 
fie condiționaţi de prețul mare al facturilor de la utilități, dar şi de preţul 
din ce în ce mai mare al „coşului” zilnică. 

A emigra însă nu este echivalent cu a pleca până la Bucureşti şi a te 
întoarce după două zile. A emigra, pentru o persoană sau pentru o familie, 
comportă o serie întreagă de necunoscute. 

Mai întâi, comportă lăsarea propriei case, a localităţii natale, a ţării, a 
familiei lărgite, a prietenilor, a tot ceea ce a însemnat existența până în 
acel moment şi îmbrățişarea unei noi realități: o nouă ţară, o nouă locali- 
tate, noi prieteni, noi relaţii“. 


2 În prezentarea acestei teme mă voi folosi în mod special de realitatea pe care o întâlnesc 
ca păstor al comunității românilor catolici din Roma şi pe care, în mod frecvent, o dezbatem 
în cadrul întâlnirilor din cadrul Oficiului pentru Migranţi din cadrul Vicariatului de Roma. 

3 La nivelul anului 2011, potrivit prognozelor prezentate de Institutul de Statistică, fie- 
care dintre cei aproximativ 23 milioane de români avea o datorie medie de circa 4.500 euro. 

4 Mai multe dintre efectele concrete ale emigrării pot fi furnizate, mai ales, de Caritas 
Roma, care prestează diverse servicii pentru a veni în întâmpinarea necesităţilor de primă 
urgenţă ale celor care emigrează. 

În al doilea rând, vorbim despre schimbarea culturii, a obiceiurilor şi, de 
ce nu, a modului de a înțelege civilizația. Dacă acasă „merge şi aşa”, în 
noua realitate „nu mai merge”. De aici intervin dificultăți de adaptare. 

În al treilea rând, vorbim despre schimbarea locului de muncă. Oameni 
obişnuiţi în țară să lucreze într-un anumit domeniu, ajunşi în străinătate, 
lucrează în cu totul alt domeniu, ceea ce, din nou, creează dificultăți de 
adaptare. 

Nu în ultimul rând, vorbim şi despre factorul financiar. Mirajul banului 
schimbă sau are puterea de a schimba chiar şi cea mai „virtuoasă” persoa- 
nă. Din acest motiv apar nenumărate probleme, unele total neprevăzute, 
iar altele oarecum previzibile: din acest motiv se destramă familii, se con- 
struiesc relații adulterine sau se ajunge la uniuni libere. 


Emigrarea, de la promisiune la realitate 


În drumul lor spre „ţara făgăduită”, persoanele sau familiile care aleg 
să emigreze trec printr-o serie de surprize care le influențează viața. Sau 
cum spunem noi: „prețul de acasă nu se potriveşte întotdeauna cu cel din 
târg”. Sunt persoane sau familii cărora li se promite mult, dar, odată ajun- 
se în străinătate, mai mult decât beneficiari ai promisiunilor, devin victime 
ale altor persoane: de la primul salariu pe care de multe ori trebuie să-l dea 
persoanei care le-a găsit locul de muncă la munca neplătită, la cazarea in- 
umană, la acceptarea cu mari umilințe a unui loc de muncă, la lipsa asis- 
tenței sociale şi sanitare etc. Toate acestea şi multe altele fac persoana sau 
familia în general vulnerabilă. 

Ne sunt cunoscute promisiuni de locuri de muncă bine plătite, cu efor- 
turi minime, cu posibilitatea de a accede imediat pe scara socială, dar, la 
final, persoanele implicate au ajuns să sfârşească în stradă, în diferite rețe- 
le de prostituție”. 

Pe de altă parte, ideea că pot îngriji un bătrân sau un copil uneori le dă 
mari speranţe celor care acceptă un astfel de loc de muncă, dar nu de puți- 
ne ori o astfel de muncă duce persoana la depresie şi apoi la diferite forme 
de nebunie. 

Mai nou, țări care reglementează accesul la muncă al românilor, pe lân- 
gă faptul că nu mai acceptă noi muncitori, încep să-i concedieze treptat pe 
cei mai în vârstă, care au deja vechime în câmpul muncii în țările respecti- 
ve, în favoarea tinerilor care vin cu forțe noi. Într-un astfel de context apar 


5 La acest capitol, Organizaţia Internaţională pentru Migrări, prezentă şi la Roma, are 
exemple dintre cele mai terifiante, care îngrozesc nu doar persoanele în cauză, care oricum 
sunt victime, dar şi pe cei abilitaţi să scoată astfel de persoane din mâinile traficanţilor. In 
acelaşi timp, existând mirajul „banului uşor câştigat”, multe dintre tinerele din România, 
dar şi din alte țări din Est, aleg „strada” din proprie iniţiativă. 

noi probleme legate de achitarea ratelor pentru obiectele cumpărate sau 
pentru achitarea împrumuturilor din bănci, împrumuturi făcute pentru 
achiziționarea unei case, a unei maşini sau pentru alte nevoi personale. 


Ce face Biserica într-un astfel de context? 


Într-un astfel de context, Biserica face şi poate să facă multe! 

În primul rând, e de lăudat inițiativa episcopilor noştri de a trimite pre- 
oți acolo unde se află enoriaşi români catolici. Sigur, nu e uşor! Astfel de 
preoți, de multe ori, ca şi credincioşii pe care îi urmează, trebuie să renun- 
ţe la ţară, la prieteni, de ce nu, la bisericile pline de acasă, la credincioşii 
care la noi îl respectă şi îl iubesc pe preot, pentru a merge într-un mediu, 
nu doar de misiune, ci uneori chiar ostil misiunii sale. Pentru că, „între noi 
fie vorba”, fie el cât de preot o fi, într-o ţară străină, tot străin este! 

Spuneam că Biserica face multe pentru emigranți. Şi o să enumăr câte- 
va dintre cele pe care le face. 

În primul rând, prezența chiar şi a unui singur preot duce o părticică 
din „acasă” acolo unde românii noştri nu sunt acasă. Expresii de genul: 
„M-am simţit acasă!”, sau „De mult nu am mai gustat cu adevărat o litur- 
ghie aşa cum am făcut-o astăzi!”, sau „Ne-aţi adus casa în străinătate!” 
etc. nu sunt nicidecum vorbe aruncate în vânt. Românii plecaţi în străină- 
tate, chiar dacă nu toţi, simt dorința de a participa la liturghiile în limba 
română, de a se spovedi în limba lor şi, mai ales, de a auzi un cuvânt de 
învățătură aşa cum l-au auzit încă din copilărie. 

În al doilea rând, prin intermediul diferitelor organisme diecezane, cum 
este Caritasul sau Oficiul pentru emigranţi din diecezele în care se află, 
unii emigranţi sunt ajutaţi să înfrunte dificultatea primelor zile, lipsa unui 
spaţiu de cazare, dar şi lipsa hranei şi a îmbrăcămintei. 

În al treilea rând, acelaşi Oficiu pentru emigranți organizează diferite 
întâlniri culturale, etnologice, folclorice, uneori chiar şi academice, eveni- 
mente la care sunt cooptați emigranții în măsura în care pot oferi ceva din 
patrimoniul loc specific. 

În mod concret, la Roma, realitatea pe care o cunosc în mod personal, 
astfel de întâlniri se materializează prin diverse liturghii celebrate şi îm- 
preună cu alte comunităţi de altă limbă, prin organizarea Sărbătorii po- 
poarelor, care are două părți; una liturgică şi una de divertisment, aceasta 
având, la rândul ei, trei componente: prezentarea mâncărurilor cu specific 
românesc, a portului popular, ca şi a cântecelor populare. La toate aceste 
momente enoriaşii noştri participă nu numai la evenimentul în sine, ci şi 
la pregătirea lui. Vorbim aici şi despre formaţiile de dansuri Dor călător şi 
Plai mioritic, care oferă din timpul lor pentru pregătirea şi apoi executarea 

unor spectacole de adevărată gală şi care aşază comunitatea română prin- 
tre comunitățile cu prestigiu din Roma. 

Ne vom întreba ce au toate aceste evenimente cu Biserica. Ceea ce le 
leagă de Biserică este că atât pregătirea, cât şi desfăşurarea propriu-zisă a 
acestor întâlniri au loc fie lângă Biserică, fie la inițiativa Bisericii. De altfel, 
sunt evenimente pe care Oficiul pentru Migranţi din cadrul Vicariatului de 
Roma le premiază de mult timp şi nu ar vrea să se debaraseze de ele, pentru 
că ele constituie punctul central al tuturor evenimentelor de acest profil’. 


Familia şi emigrarea 


Este binecunoscut fenomenul nociv al emigrării doar a unui membru 
din familie; a soțului sau a soției sau a ambilor părinți, iar copiii sunt lăsaţi 
la bunici, ori la una dintre rude. În acest sens, a trăi fără soție sau fără soţ 
aproape este până la urmă o chestiune care se poate întâmpla, dar a trăi 
fără părinţi aproape, cel puţin pe termen lung, are ca rezultat creşterea 
dezastruoasă a acelui copil. 

Regula era aceasta: bărbatul mergea primul, iar după un timp chema şi 
restul familiei. Alteori era soția cea care pleca prima şi apoi chema şi restul 
familiei. De multe ori însă, atât unul, cât şi celălalt, odată ajunşi în aşa- 
numita „țară a tuturor promisiunilor”, nu se mai auzeau, pentru că, între 
timp, fie cel plecat, fie cel care rămânea se angaja într-o altă relație. Aceas- 
ta a fost, dacă putem spune, la început. Uneori mai este şi astăzi! Ulterior 
s-a produs un alt fenomen: au plecat împreună din ţară, au găsit de muncă, 
au început o viață nouă, dar obiceiurile vechi de acasă, mai ales alcoolul şi 
scandalurile de tot felul, i-au condus mai întâi la separare şi apoi la divorţ. 

Şi pentru ca tabloul să fie întregit, între timp s-a mai întâmplat şi se mai 
întâmplă un fenomen: sunt foarte mulţi tineri care aleg să trăiască astăzi 
fără să fie căsătoriţi religios. Fie că se întâlnesc în străinătate direct, fie că 
vin şi-şi iau din ţară pe cineva, aleg să trăiască împreună fără a avea bine- 
cuvântarea lui Dumnezeu, ceea ce devine şi pentru părinți o mare suferin- 
ță. La acest aspect voi mai reveni pe parcursul acestei prezentări. 

Spuneam despre familiile care, deşi la început de drum păreau foarte 
stabile, poate că multe erau parte din elita parohiilor noastre, odată pleca- 
te în străinătate încep să se clatine: fie că unul dintre soți a găsit pe altci- 
neva care să-i umple viața, fie că banii le-au orbit capacitatea de a vedea în 
mod limpede, fie că unul dintre ei nu mai are de lucru sau că nu se mai 
interesează de copii, toate acestea şi multe altele fac într-adevăr ca famili- 
ile plecate din țară să treacă prin provocări deosebite. 


6 A se consulta în acest sens articolul „Românii care au incendiat Roma!”, publicat pe 
site-ul Episcopiei Romano-Catolice de Iaşi, în luna mai 2011. 

Mai amintim aici şi ruptura culturală, socială şi chiar spirituală, care 
poartă familia pe nişte tărâmuri greu de anticipat, ca şi greutatea unui 
membru al ei în a se acomoda noii realități. 


„Impreună”, dar nu căsătoriți 


O adevărată provocare pentru comunităţile noastre catolice, astăzi, 
este, fără îndoială, conviețuirea fără celebrarea sacramentului căsătoriei. 
Fie că încep acest tip de viață acolo, în străinătate, fie pleacă din ţară pentru 
a trăi astfel acolo, oricum ar fi, este o realitate nouă, pe care, deşi Occidentul 
o cunoaşte de mult timp, pentru noi rămâne ca o plagă greu de acceptat. 

Vă propun ca în continuare să vedem ce îi determină pe tinerii de astăzi 
să trăiască astfel”: 

Mai întâi, este lipsa de curaj în a întemeia o familie bazată pe sacramen- 
tul căsătoriei. Aceşti tineri sunt copiii născuţi imediat după Revoluţia din 
'89. Odată liberi, părinţii, mai ales ei, au considerat că nu mai trebuie să le 
impună copiilor un anumit mod de a participa la binele familiei. Treptat 
copiii au devenit micii „tirani” ai casei, în jurul cărora trebuia să se învâr- 
tă totul, fără ca ei să participe în vreun fel la acest totul. Cu alte cuvinte, li 
s-a oferit totul fără a li se pretinde nimic în schimb. În acest fel, aceşti copii 
au crescut fără a avea simțul responsabilităţii şi nici curajul de a propune 
ceva. Dacă aşa au crescut, cum vor avea curajul să îşi asume un proiect atât 
de grandios şi de nobil precum este familia?! Ca atare, din tot acest proiect 
rămâne doar ceea ce ține de partea instinctivă din noi, şi anume: înclinația 
naturală spre sexul celălalt, satisfacerea propriilor nevoi sexuale, ca şi tea- 
ma de a sta singuri. 

Ceea ce îi mai determină pe tinerii de astăzi să trăiască fără sacramen- 
tul căsătoriei mai este şi situația social-economică precară. Sunt destule 
voci care spun: o căsătorie costă, o viaţă de familie costă şi mai mult. În 
realitate însă, şi aici se ascunde incapacitatea de a fi responsabili. Pentru 
că ar costa mult mai puțin să fii căsătorit şi să trăieşti viața de căsătorie în 
toată profunzimea ei, decât să trăieşti de pe o zi pe alta cu teama că totul 
s-ar putea ruina. Şi aici explic: e mai simplu ca, odată căsătoriţi, tânăra 
familie să aibă o singură casă, o singură maşină etc., decât ca fiecare să 
aibă casa lui, maşina lui şi, în ultimă instanță, planul lui de rezervă în 


7 Ceea ce am expus în această parte a conferinței este concluzia la care am ajuns în urma 
discuţiilor cu cei implicaţi într-un astfel de model de viaţă. 

8 A se vedea V. IoRI, Separazioni e nuove famiglie. L'educazione dei figli, Raffaello Cor- 
tina, Milano 2006, 164-165, care vorbeşte pentru prima dată despre riscul asumării din 
partea unor astfel de copii a aşa-numitului concept de „socialitate difuză”. Copilul este 
confuz. Mai ales atunci când este nevoit să interacționeze cu societatea, în mod special cu 


provocările majore ale ei, căsătoria fiind una dintre aceste provocări. 

eventualitatea că relația nu merge bine. 

Un alt argument care justifică aparent conviețuirea fără sacramentul 
căsătoriei este că „oricum toți fac la fel”. Acesta este cel mai des argument 
auzit din gura a doi tineri care amână la nesfârşit ziua căsătoriei şi, de cele 
mai multe ori, sfârşesc prin a nu o încheia, iar dacă o încheie, după o scur- 
tă perioadă de timp se destramă. La rândul lui, şi acest argument ascunde 
incapacitatea celor doi tineri de a fi responsabili față de ceea ce fac. 


Câteva argumente împotriva conviețuirii 
fără sacramentul căsătoriei 


Înainte de toate, prima întrebare pe care şi-o pune o pereche de tineri 
care conviețuiesc astfel este următoarea: „De ce Biserica nu este de acord 
cu acest tip de conviețuire, deoarece persoana pe care o doresc alături de 
mine pentru tot restul vieții trebuie să o probez din toate punctele de ve- 
dere?” Unei astfel de întrebări îi trebuie răspuns astfel : „Dar tu de ce do- 
reşti asta?” Înainte să te întrebi de ce Biserica nu este de acord, întreabă-te 
tu de ce vrei asta! 

De fapt, de ce Biserica nu este de acord? 

În primul rând, pentru că un astfel de mod de a trăi viața este o lezare 
a demnităţii persoanei. Persoana nu poate fi folosită. A nu te căsători în- 
seamnă a lăsa posibilitatea ca într-o zi fiecare să-şi continue drumul aşa 
cum va voi. Ca atare, cei doi se folosesc unul de altul, dar lasă şi o portiță 
spre urmarea la un moment dat a propriului drum, dacă se constată că cei 
doi „nu se potrivesc”. 

În al doilea rând, ceea ce este între cele două persoane nu se cheamă 
iubire, chiar dacă ele spun că se iubesc. A te folosi de persoana altuia fără 
a-i garanta fidelitate înseamnă a instrumentaliza persoana. Este orice, dar 
nu iubire. Se poate chema interes, frică, profit, teamă de singurătate, opor- 
tunism etc., dar nu iubire. lubire sau a iubi înseamnă a voi binele celeilalte 
persoane, or, căsătoria, în cazul tinerilor chemaţi la o astfel de viață, este 
cel mai nobil bine pe care persoanele implicate şi-l pot dori. 

În al treilea rând, dacă nu sunt oficial soţ şi soţie, dintre cei doi tineri se 
exclude şi capacitatea de a da viață. În consecinţă, cei doi nu doresc copii 
tocmai pentru că nu au siguranţa că ei vor rămâne împreună pentru tot 
restul vieții. Ca atare, e mai bine să fie evitați decât să devină apoi un 
inconvenient în eventualitatea unei despărțiri. De aici se ajunge din nou la 
instrumentalizarea actului sexual, la evitarea vieţii, la instrumentalizarea 
persoanei de către persoană. 

Nu în ultimul rând, vorbim aici despre implicarea anumitor factori ex- 
terni sau a unor terțe persoane care devin victime colaterale. Printre aceş- 

tia, principalele victime sunt părinții, dar şi restul familiei. Spun victime, 
nu vinovați, pentru că tinerii care aleg să trăiască astfel, de obicei, sunt 
destul de recalcitranți la îndemnurile repetate ale părinților, indiferenți la 
lacrimile lor şi, de cele mai multe ori, indiferenți chiar şi la glasul conştiin- 
ței. 


Remedii 


În cazul acestor tineri, disperarea, pe de o parte, sau duritatea, pe de 
altă parte, în condițiile de astăzi, nu mai funcționează. În acelaşi timp, nici 
indiferența față de ei nu este o soluție. 

Va trebui să intre în joc pedagogia pastorală. Trataţi cu duritate, vor 
deveni şi mai recalcitranţi. Calea prin care se poate ajunge la ei trebuie să 
fie cea a răbdării, a rugăciunii, a sfatului bun, a înțelegerii situaţiei în care 
se află şi în găsirea împreună a soluţiilor potrivite. 

Trebuie ajutaţi să înțeleagă că situaţia în care se află nu le este favora- 
bilă, nici din punct de vedere social, nici uman, cu atât mai puţin spiritual. 

Va trebui să fiți convinşi că, mai ales față de cei care trăiesc astfel în 
străinătate, se fac eforturi susținute în aducerea lor pe drumul cel bun. Se 
ajunge la ei prin prieteni, cu ocazia binecuvântării caselor, de ce nu, prin 
intermediul celebrărilor liturgice etc. 

Cei mai mulți nici nu ştiu că, alegând un astfel de mod de viață, nu pot 
primi dezlegarea în cadrul sacramentului căsătoriei şi se angajează să re- 
medieze situaţia. 

Oricum ar fi, va rămâne ca noi, ca preoţi, să individualizăm aceste ca- 
zuri, în libertatea credinţei, şi cu tact pastoral să îi conştientizăm că nu 
aceasta este calea care îi poartă spre adevărata fericire şi, într-o zi, să îi 
invităm în fața altarului pentru a spune „da”-ul lor de iubire. 


Emigranţii şi munca 


În cadrul pastoraţiei românilor catolici emigranţi, am insistat şi insis- 
tăm frecvent pe următorul aspect: „Nu suntem în străinătate doar pentru 
a munci şi a trimite bani în ţară, ci, dincolo de aceasta, suntem şi pentru că 
față de aceşti oameni care ne-au deschis granițele şi casele lor ca să le mun- 
cim avem o datorie de onoare. Noi trebuie să li-l dăm lor şi pe Dumnezeu”. 

Mulțumită lui Dumnezeu şi înaintaşilor noştri în credință, românii noş- 
tri au primit din belşug darul credinței. De multe ori însă se întâmplă ca 
acolo unde ajung să nu găsească o credinţă la fel de ferventă ca acasă. În 
acest caz, există riscul de a pierde ceea ce s-a construit de-a lungul timpu- 
lui. În acest sens, insistăm foarte mult pe datoria de a împărtăşi credința, 
de ce nu, italienilor, şi cred că la fel e şi în cazul spaniolilor, francezilor etc., 

ceea ce ei, de mult, pe vremuri, prin misionarii italieni, ne-au împărtăşit 
nouă. Atunci a fost rândul lor, astăzi este rândul nostru. Şi pentru că pre- 
oții se pare că nu erau suficienți, Dumnezeu a rânduit să mergem acolo cu 
tot cu credincioşi. Iar credincioşii noştri, dincolo şi de multele lipsuri, de 
mijloacele lor simple, transmit credința uneori cu mari sacrificii. 

Un alt aspect, nu mai puțin important, este legat de munca pe care o 
desfăşoară. Trebuie să fim convinşi că nu fac muncă de birou. Cei mai mul- 
ți lucrează în condiţii foarte dure, fie pe şantier, fie în diverse familii unde 
îngrijesc bătrâni sau bătrâne foarte dificile, ca şi copii cu tot felul de capri- 
cii. Nu o dată îi cuprind disperarea, descurajarea şi chiar depresia, dar ră- 
mân în astfel de condiții din lipsă de altceva. 

O inițiativă în acest sens ar putea fi ca în luna august, atunci când revin 
pentru concediu acasă, să se facă celebrări de bun revenit, să fie salutaţi la 
celebrările liturgice, să se spună în mod oficial: „Iată, acest obiect religios 
este donat de cei care lucrează în Italia, sau în Spania”, după caz. De ce nu, 
să fie puşi în cadrul unor cateheze speciale să împărtăşească condițiile în 
care muncesc, să vorbească despre valoarea lui Dumnezeu în viața lor de 
emigranți, despre valoarea banului şi a muncii pe care o presupune. 

A-i implica în viața de credinţă a parohiei înseamnă a îmbogăţi parohia. 


Concluzie 


Spuneam la început că a emigra nu este un lucru uşor. Presupune atâ- 
tea sacrificii şi atâtea renunțări, astfel încât, dacă s-ar cunoaşte toate aces- 
tea din timp, cred că s-ar renunţa la idee. 

In urma unui astfel de fenomen se destramă familii, se renunţă foarte 
uşor la anumite valori, iar fenomenul în sine nu este deloc de neglijat. 

În înțelepciunea ei, mai ales Biserica locală de Iaşi a ales să trimită pre- 
oți care să însoțească credincioşii acolo unde ei au decis să se oprească. 
Vorbim despre o slujire nu întotdeauna uşoară, dar care, făcută cu suflet, 
dă roade. Şi emigranții vor simţi bucuria că nu sunt singuri dacă, acolo 
unde sunt, se vor şti iubiţi şi preţuiți de acasă, dacă de acasă le vor veni 
veşti bune şi se vor simţi şi mai fericiți dacă păstorii lor de acasă i-ar vizita 
şi încuraja cu prezența lor. 


FAMILIA ŞI FENOMENUL EMIGRĂRII 

Sumar: În articolul de faţă, autorul analizează familia în contextul fenomenu- 
lui tot mai răspândit al emigrării, pornind de la realitățile concrete existente în 
Biserica locală de Iaşi. Mai întâi, vorbeşte despre schimbările intervenite în 
societate o dată cu căderea regimului comunist şi despre nevoia care impune 
familia să ia drumul emigrării, pentru ca mai apoi să prezinte pe scurt implica- 
tiile emigrării asupra familiei. In continuare se referă la realitatea dură de care 
se ciocnesc multe familii emigrate, realitate mult deosebită de ceea ce li s-a 
promis înainte de plecare. În aceste situaţii dramatice, autorul se întreabă cum 
acţionează Biserica, atât cea locală, cât şi cea universală, tot el răspunzând 
prin exemple concrete de implicare a Bisericii pentru ajutorarea materială şi 
spirituală a celor imigraţi. Nu sunt trecute cu vederea nici urmările emigrării 
pentru instituţia familiei, fiind, de fapt, prezentate unele dintre acestea, un 
accent deosebit fiind pus pe cazul tinerilor care conviețuiesc fără a se căsători, 
aducându-se şi unele argumente şi remedii împotriva acestei stări de lucruri. 
Articolul se încheie cu prezentarea raportului emigrație-muncă. 


Cuvinte-cheie: familie, muncă, emigrație, căsătorie, Biserica locală, tineri, 
convieţuire, implicaţiile emigrării, consecințele emigrării. 


Summary: In this article, the author examines the family in the context of 
increasingly widespread phenomenon of migration, based on existing realities 
in the local Church of Iasi. First, he talks about the changes in society with the 
fall of the communist regime and the need to impose family migration. Then he 
summarizes the implications of migration on the family. He still refers to the 
harsh reality that many families emigrated collide, in reality much different 
from what they had been promised before departure. In these dramatic cir- 
cumstances, the author wonders how the Church works, both the local and the 
universal context. All he replied by concrete examples involving the Church for 
spiritual and material support to the immigrants. Not overlooked consequen- 
ces of migration for family institution, is actually shown some of these, with a 
particular focus on the case of young people who live without marrying, brin- 
ging some arguments and remedies to this situation. The article ends with the 
report-labor of emigration. 


1 Pr. Daniel Mărtinaş s-a născut la 3 decembrie 1973 la Cordun - Neamţ. A absolvit In- 
stitutul Teologic Romano-Catolic „Sfântul Iosif” din Iaşi în anul 1998. A fost sfinţit preot 
la 24 iunie 1998. Din 2005 este responsabil pentru comunitatea română din Verona (Italia) 
Email: prmartinasdaniel(Oyahoo.it . 

Keywords: family, work, emigration, marriage, local Church, youth, coexis- 
tence, migration, consequences of emigration. 


Introducere 


Este cunoscut fiecăruia dintre noi că în țara noastră trecerea de la regi- 
mul comunist la firavul regim capitalist a dus la schimbări foarte mari în 
ceea ce priveşte locurile de muncă, diminuarea posibilităților ca o familie 
să-şi poată construi o locuință proprie ş.a.m.d. Exigenţele copiilor, pe care 
publicitatea îi influențează enorm, trăind, de fapt, într-o cu totul altă soci- 
etate decât cea de dinainte de '90, au crescut foarte mult. Acestea şi alte 
aspecte au dus la necesitatea de a emigra pentru mulţi dintre ai noştri, 
pentru ca viața familiilor, în general, şi a fiecăruia, în particular, să poată 
avea o desfăşurare mai normală. 

Sigur că puţini sunt aceia care au luat drumul străinătăţii pentru a-şi 
urma o vocaţie pe care Dumnezeu le-a adresat-o, pentru o viață consacrată 
lui. Majoritatea familiilor sau a unor membri au luat drumul emigrării din 
considerente economice. Mai toți au pornit sau pornesc cu gândul că vor 
sta puţin timp, atât cât să-şi poată achita vreo datorie sau să-şi facă un mic 
buget cu care să poată să întrețină mai bine familia. 

O evoluţie a cunoscut şi posibilitatea de a emigra - foarte dificilă la în- 
ceput şi mult mai uşoară în timpurile de față. Dar la fel de adevărat este că 
s-a schimbat şi situația economică a celor două țări, Italia şi Spania, care 
au permis multora dintre ai noştri să poată mânca o pâine mai albă. 

Aceasta este starea de fapt de care trebuie să ținem cont în analiza şi 
prezentarea noastră. Neputând să facem abstracție de ea, va trebui să în- 
cercăm să-i dăm un sens şi să vedem, la modul practic, dacă putem să fa- 
cem ceva, influențând în mod pozitiv, sau, pur şi simplu, va trebui să spu- 
nem că situaţia nu depinde de noi şi, prin urmare, trebuie să o acceptăm 
aşa cum este. 


Familia nevoită să emigreze 


Cred că nu este parohie în dieceza noastră în care preotul să nu constate 
dificultățile multor familii care trăiesc la limită. Preţurile cresc, locurile de 
muncă dispar tot mai mult, întreţinerea zilnică a întregii familii ajunge la 
stele şi, uite aşa, apare tot mai mult necesitatea de a pleca. „Vecinul(a) a pu- 
tut, trebuie să pot şi eu”. Numai că nu este o simplă aventură. Una îţi închi- 
pui, alta găseşti. Prieten la telefon, necunoscut şi nevăzut la fața locului. 

Personal, gândesc că din anumite puncte de vedere este mai greu să 
emigrezi azi decât în trecut. În primul rând, din perspectiva lipsei locurilor 

de muncă şi, apoi, individualismul şi indiferentismul care i-a cuprins pe 
mulți dintre românii din afară, care poate, cu un pic de efort, ar putea să 
mai dea o mână de ajutor. 


Implicaţiile emigrării 


Dar, înainte de toate, cred că este bine să facem o analiză a implicațiilor 
pe care le are fenomenul emigrării asupra familiilor. 

Acest fenomen implică ieşirea dintr-un ambient familial şi social: lăsa- 
rea în spate a familiei lărgite, a localităţii natale, a prietenilor, a gliei, a 
pământului pe care ai călcat atâţia ani, pentru ca apoi să te transpui într-o 
altă realitate: o nouă ţară, un nou ambient, la început poate fără nici un 
prieten, fără relaţii care să te facă să simți că faci parte din acel loc. 

Apoi se întâlnesc o altă cultură, alte obiceiuri, altă civilizație, la care 
trebuie să încerci să te adaptezi (grătarul nu se mai poate face oriunde, 
pescuitul nu se face decât pe anumite râuri şi numai după achitarea unei 
taxe). Astfel de aspecte şi multe altele duc la dificultăți de adaptare. Nu tot 
ceea ce este bun şi permis aici este sau trebuie să fie bun şi permis şi acolo. 

Continuând cu enumerarea schimbărilor care pot avea loc ca urmare a 
emigrării, evidențiem şi necesitatea de a te adapta la mai multe genuri de 
muncă, în funcție de cerințele pieței, care nu rareori a dus la dificultății în 
ce priveşte adaptarea. 

Zicala „banul schimbă omul” este un alt aspect care duce la schimbări 
de atitudine şi de comportament atât față de cei din familie, cât şi față de 
prieteni şi cunoscuţi. Aprecierile că mulți s-au schimbat de când au prins 
gustul banului pot fi uneori obiective, alteori subiective, dar, din păcate, de 
multe ori efectiv se verifică. 


Emigrarea, între închipuire şi realitate 


Foarte multe familii sau persoane care decid să emigreze trec prin nişte 
momente sau situații pe care nici măcar nu şi le-au putut închipui şi care 
le influențează viaţa. „Planul de acasă nu se potriveşte mereu cu cel din 
târg”. Rămâi de-a dreptul impresionat de ce îți este dat să auzi de la cei 
care îți povestesc situaţiile neplăcute sau aventurile dureroase pe care a 
trebuit să le înfrunte şi care au lăsat răni adânci în suflet. Li s-a promis 
una şi au găsit alta. In loc să fie beneficiari, au devenit victime ale trafican- 
ților de persoane, ale intermediarilor locurilor de muncă. Muncă prestată 
pe degeaba pentru mai multe luni, cazare sub orice critică, lipsa unei asis- 
tențe medicale de bază şi multe altele. De subliniat capcana în care au pi- 
cat sute sau chiar mii de tinere românce care au muşcat din momeala locu- 
rilor de muncă bine plătite prin efort minim, ajungând în mijlocul diferitor 
rețele ale conaţionalilor sau străinilor, pentru prostituție. 

Persoanele din toate aceste categorii, odată ieşite la liman, sunt foarte 
vulnerabile, pentru că nu mai vor să trăiască momente ca acelea. 

Pentru unele femei dornice de a emigra pentru motive mai sus mențio- 
nate, ideea de a trebui să îngrijeşti un bătrân sau de a face babysitting nu 
pare a fi atât de apăsătoare. Dar nu se conştientizează necesitatea de a sta 
zile întregi fără a putea ieşi din casă sau că-i posibil să dai peste o familie 
care îți poate face viața un calvar. Astfel de situaţii au dus de multe ori la 
depresii acute sau la diferite forme de nebunie. 

Fenomene ca: disponibilizarea oamenilor care nu mai dau randament 
maxim din cauza vârstei sau a neputinței; falimentului unei firme; un 
membru sau uneori chiar doi membri ai unei familii rămân fără muncă, în 
timp ce poate au un împrumut la bancă pentru că şi-au cumpărat o casă 
sau un alt bun; tineri daţi afară pentru că au neşansa să fi întâlnit un şef 
care este de o anumită coloratură politică şi motivează că tinerii italieni au 
prioritate în ocuparea locului de muncă; acestea şi altele ca acestea sunt 
aspecte mai noi care preocupă multe persoane, văzându-se nevoite să 
schimbe din nou sensul de mers al vieţii familiei. 


Ce face Biserica într-un astfel de context? 


Aici vorbim fie despre Biserica locală de unde au emigrat persoanele, fie 
despre Biserica locală unde au imigrat aceste persoane. Biserica, per an- 
samblu, poate şi într-adevăr face mult. 

Acolo unde era necesar şi posibil, a fost trimis un preot care reprezintă 
un punct de referință sub multe aspecte. Sigur că trebuie şi aici să fim re- 
alişti şi sinceri şi să spunem că nici pentru un preot, întrucât este şi el om 
înainte de toate, nu lipsesc dificultăţile ieşirii din propriul context şi intra- 
rea într-unul care uneori este total necunoscut. Preotul aici este cineva, 
acolo de multe ori este considerat egal cu ceilalți, dacă nu şi mai rău. 

Din experiența mea, spun că nu a fost întotdeauna uşor, dar, trăgând o 
linie, după această experienţă de şase ani la Verona pot să declar cu inima 
deschisă că a fost de mare ajutor pentru mine ca om şi preot şi simt că şi 
pentru multe familii şi persoane care nu s-au simțit lăsate singure. Ştiu că 
nu sunt zile de exerciţii spirituale, dar în acest context al analizei situații- 
lor familiilor noastre, dați-mi voie să provoc la o analiză personală, fără a 
voi să jignesc pe nimeni: Cât avem noi la inimă familiile din comunităţile 
noastre, care au emigrat? 

În mod normal, prezența unui preot care are ca mandat îngrijirea pas- 
torală a românilor plecaţi în afara țării duce la trăirea unor momente litur- 
gice şi nu numai, în care omul se simte cel puțin pentru un pic de timp ca 
la el acasă. Această trăire intensă o au, în primul rând, persoanele care 

înțeleg însemnătatea unei Liturghii bine trăite şi nu se limitează numai la 
achitarea de o datorie față de Dumnezeu, pentru că în acest caz, de multe 
ori, merg la cea mai apropiată biserică. Mă refer la persoanele care mai au 
un oarecare spirit de naționalism sănătos. Acest aspect, din nefericire, lip- 
seşte din ograda multor români care au emigrat. Cu alte cuvinte, prezența 
unui preot care are un minim de spirit de dăruire este pentru cei de acolo 
de un real folos şi fiți siguri că laicii observă şi mulțumesc pentru acest 
lucru. 

În ceea ce priveşte Biserica locală care ospitează imigranții catolici şi nu 
numai, trebuie să spunem că există organisme diecezane, cum ar fi Carita- 
sul diecezan sau Centrul pastoral diecezan pentru imigranţi, care cu tim- 
pul au lărgit atenţia față de toate necesitățile oamenilor care vin şi rămân 
pe drumuri fără vina lor, care nu au ce mânca, unde dormi sau unde se 
spăla. 

Centrul pastoral pentru imigranţi, care este un organism diecezan, are 
ca scop reunirea periodică a comunităților etnice pentru a face cunoscut 
patrimoniul cultural, folcloric, etnologic al fiecărei națiuni prezente pe te- 
ritoriul diecezei. 

La Verona, acolo unde am avut ocazia să cunosc şi să particip la diferite 
momente de acest gen, ele se desfăşurau în două moduri: fie pe scară re- 
strânsă, pentru comunităţile de străini catolici; fie pe scară largă, pentru 
comunităţile sau asociaţiile de străini, indiferent de religie. Pe plan religi- 
os, punctul culminant este constituit de celebrarea sărbătorii Epifania Po- 
poarelor, pe 6 ianuarie, în catedrala din Verona, împreună cu episcopul 
diecezei. De partea cealaltă, centrul tuturor întrunirilor cu caracter cultu- 
ral-artistic este constituit de Sărbătoarea Popoarelor, care se desfăşoară în 
fiecare an la Rusalii şi care adună circa zece mii de participanţi. Cu această 
ocazie sunt prezentate mâncăruri specifice, porturi tradiționale, ca şi dan- 
suri populare. Prin aceste inițiative Biserica demonstrează încă o dată că a 
reprezentat şi reprezintă în continuare o instituţie care a ştiut să adune şi 
să promoveze cultura şi valorile unei naţiuni, pentru ca după aceea să ves- 
tească evanghelia. Bineînţeles că Biserica încearcă să colaboreze cu primă- 
ria sau cu asociaţiile de laici care sunt dispuse să colaboreze prin mijloace 
proprii. 


Familia şi emigrarea 


M-aş bucura să greşesc în aprecierea mea, dar cred că în fiecare parohie 
a diecezei există cel puţin un caz problematic apărut din cauza fenomenu- 
lui emigrării: emigrarea a adus multe beneficii, în special economice, dar a 
făcut şi foarte mult rău în multe familii. Şi putem vorbi despre familii în 

care plecarea numai a unuia dintre soți a dus la răcirea relaţiilor familiale. 
Apoi, copiii care au fost pentru o perioadă sau pentru totdeauna abando- 
naţi şi, astfel, nu au mai avut parte de afecțiunea şi educaţia de bază de 
care un copil are nevoie în mod normal. 

Analizând fenomenul de infracționalitate care se verifică din partea 
multor tineri români pe teritoriul Italiei, se poate constata cum infracțiu- 
nile sunt comise de tineri care au vârsta în jurul a douăzeci de ani, perioa- 
dă care corespunde cu timpul de când unii, atunci când erau foarte mici, au 
fost lăsaţi în grija bunicilor sau a unor persoane care nu erau foarte inte- 
resate de educaţia lor. Este răspândită în rândul tinerilor din țara noastră 
concepția că în Occident se poate câştiga uşor şi repede. Este suficient să 
fii isteț, ca să nu te prindă. Personal, cred că sunt mulți factori care conduc 
la astfel de comportamente sociale negative şi, prin urmare, fiecare sector 
va trebui să contribuie. 

De subliniat apoi numărul foarte mare de persoane, bărbați sau femei, 
care ajung la infidelitate sau la divorț. Motivele sau justificările lor perso- 
nale sunt fie că îl văd ca un fenomen normal pentru societatea în care 
trăiesc: „Părinte, s-au schimbat vremurile; în ziua de azi este o practică 
normală”, fie că au găsit un refugiu într-o altă persoană datorită situaţiei 
uneori, adevărat, foarte greoaie, pe care a trebuit să o îndure: patima alco- 
olului, violență fizică sau psihică. Nu sunt puţine nici cazurile de femei 
care au fost cu adevărat cucerite de bani şi conviețuiesc cu bărbaţi italieni, 
unii mult mai în vârstă ca ele, pentru avantaje exclusiv materiale, deşi mai 
mențin şi legătura cu familia din ţară. Sigur că, din păcate, astfel de com- 
portamente sunt influențate de mediul nociv în care credincioşi de-ai noş- 
tri, consideraţi şi văzuţi ca exemple aici, ajung să-şi schimbe ideile despre 
viaţă şi familie acolo. De subliniat că în Italia, la sfârşitul fiecărui an, se 
anunță că numărul divorțurilor a crescut, iar căsătoriile se încheie din ce 
în ce mai puţin. De luat în considerare şi faptul că li se pune pe masă prin 
televizor ideea că nu este absolut nici o problemă dacă mai ai şi o altă rela- 
ție decât cea matrimonială. Soții care au copii destul de mari, şi despre care 
ani de zile ai avut impresia că reprezintă o adevărată familie, te şochează 
când auzi că familia lor, de fapt, mai atârnă de un fir de aţă din cauza infi- 
delităţilor prelungite. 


Tinerii care stau necăsătoriți 


Un fenomen nou pentru situația noastră este trăirea împreună a tineri- 
lor mai înainte să fi celebrat sacramentul căsătoriei. Fie că se înfiripă rela- 
ţia acolo, fie, mai nou, pe Internet, oricum pare o mare provocare pentru 
Biserica timpurilor noastre. 

Trebuie spus că pentru toate aceste probleme şi pentru altele de acest 
gen, pe care expunerea de față nu le cuprinde, nimeni dintre noi nu deține 
în mânecă asul magic, în măsură să rezolve probleme cât ai clipi. 

Fiind în cadrul unor zile care îşi propun să facă o analiză mai amănun- 
țită a situaţiilor familiilor din ziua de azi, cred că este bine să încercăm să 
individuăm câteva posibile cauze care îi duc pe tinerii de azi să trăiască 
împreună mai înainte de căsătorie. 

Aspectul care se verifică atât la tinerii români, cât şi la cei străini care 
trăiesc astfel este lipsa curajului de a întemeia o familie. Avem de-a face cu 
tineri care au vârsta cuprinsă între 20 şi 30 de ani. Dacă, din nefericire, au 
avut parte de părinţi care să fi înțeles greşit aspectul libertăţii, nemaiți- 
nând cont de nici o normă călăuzitoare, nici chiar de cea divină, sigur că au 
devenit nişte răsfățaţi ai părinţilor. Li s-a oferit aproape totul fără a-i res- 
ponsabiliza în aspecte esențiale care să le inspire încredere în propriile 
capacități. Crescând într-un astfel de mediu nociv, nu găsesc o motivaţie 
care să-i determine să-şi asume un proiect atât de nobil şi măreț cum este 
familia. Părinţii unor astfel de tineri, dacă sunt întrebaţi despre situația 
copiilor lor, unii conştientizează greşeala făcută în trecut şi regretă, alții, 
în schimb, afirmă foarte senin că ei trebuie să decidă, că trebuie să se cu- 
noască pentru a nu păţi şi ei ca mulți dintre cei din trecut care, voiau sau 
nu, trebuiau să suporte situaţii foarte grele ş.a.m.d. Se pare, în astfel de 
situaţii, că dintr-un proiect nobil şi complex, aşa cum a voit Dumnezeu 
căsătoria, nu rămâne pentru aceşti tineri decât atracția instinctuală față 
de celălalt, folosirea celuilalt ca un fel de marfă şi umplerea senzației de 
singurătate care nu a fost la timp rezolvată printr-o educație responsabilă. 

Un alt aspect în acest sens este, spun ei, lipsa unui suport material care 
să le dea o garanţie pentru o eventuală familie. A face o nuntă costă mii de 
euro, o casă proprie este greu de realizat, după aceea, dacă apare şi vreun 
copil, trebuie să-i putem asigura de toate. Şi în astfel de moduri de gândire 
avem de-a face cu persoane puţin responsabile care au schimbat valorile cu 
mijloacele de întreținere a vieţii. Se ştie foarte bine că, oricât de mulți ar fi, 
banii nu ajung niciodată. Sunt foarte multe exemple care demonstrează că 
nu banii ţin unită o familie, că nu pe grandomanie se realizează o familie 
împlinită. 

Argumentul cel mai des invocat de către tinerii care spun ei că ar justi- 
fica conviețuirea înainte de căsătorie este cel al majorității: „oricum, toți 
fac la fel”; „mamă, tată, vremurile s-au schimbat, în Occident tinerii aşa 
fac, ca să se poată cunoaşte bine”; şi, uite aşa, apar şi în parohiile noastre 
conviețuiri, chiar şi numai pe perioada concediului, care altădată nu se 
puteau concepe, pentru că imediat erai arătat cu degetul de vecini. 

Multe dintre cuplurile de acest gen ajung să se destrame, pentru că nu 
mai reprezintă interes, sau, dacă încheie căsătoria, aceasta se destramă 
foarte ugor, fapt care demonstrează încă o dată lipsa de responsabilitate şi 
a adevăratelor valori care trebuie să zidească o familie. 


Câteva argumente împotriva conviețuirii 
fără sacramentul Căsătoriei 


Ţinând cont mai mult de curentul aproape general al societății în pri- 
vința pregătirii şi încheierii căsătoriei, tinerii care sunt în astfel de situații 
şi care ar vrea să se simtă în regulă şi cu conştiinţa adresează anumite în- 
trebări la care aşteaptă un răspuns: „De ce Biserica nu este de acord cu 
conviețuirea înainte de căsătorie, având în vedere că trebuie să-mi cunosc 
foarte bine viitoarea soție?” „Şi Biserica mai trebuie să se adapteze la noi- 
le situaţii ale societăţii!” Sigur că sunt întrebări care ascund în spate mul- 
te aspecte. 

S-ar putea da următoarele răspunsuri: 

Biserica învaţă că oferirea în totalitate a propriului corp unei persoane 
cu care încă nu ţi-ai legat viaţa ar fi numai o minciună, dacă aceasta nu ar 
reprezenta semnul şi rodul unei dăruiri personale totale, în care este pre- 
zentă întreaga persoană: dacă o persoană şi-ar rezerva chiar şi numai o 
mică parte sieşi sau posibilitatea de a decide pentru viitor o eventuală se- 
parare, deja prin aceasta ea nu s-ar dărui în totalitate (cf. Familiaris con- 
sortio, 11). 

Pentru creştini, raporturile de dinainte de căsătorie ascund şi aduc 
ofensă adevărului iubirii din următoarele considerente: 

- sunt o minciună: 

Cei doi se consideră unul pe celălalt soţ şi soție când ştiu foarte bine că 
nu sunt. 

Gândesc că se iubesc, dar, de fapt, încă nu au ales să împărtăşească unul 
cu celălalt iubirea, fiind în căutarea plăcerii. Străduinţa pentru o viață 
castă şi renunțarea la plăcerea conjugală nu diminuează iubirea, din con- 
tră, creează premisele pentru ca ea să devină mai autentică şi solidă. 

- nu permit să se dăruiască în totalitate: 

Cei doi sunt conştienţi că încă nu sunt căsătoriți, drept urmare, gândesc 
că sunt liberi pentru viitor şi se pot lăsa fără probleme dacă relația nu mai 
funcționează. Ei trebuie să ştie că, deşi au parcurs un drum de integrare 
afectivă, consimțământul la căsătorie nu este o simplă formalitate, ci este 
un moment decisiv pentru viața celor doi. Prin consimțământ apare libera 
decizie de „a se lega” reciproc şi de a aparține unul altuia pentru totdeauna. 

- exclude intenționat viața: 

Dacă nu sunt oficial soț şi soţie, dintre cei doi tineri se exclude şi inten- 
ţia de a da viaţă. În consecinţă, cei doi nu doresc copii tocmai pentru că nu 
au siguranța că ei vor rămâne împreună pentru tot restul vieţii. Ca atare, 
e mai bine să fie evitaţi decât să devină apoi un inconvenient în eventuali- 
tatea unei despărțiri. De aici se ajunge din nou la instrumentalizarea actu- 
lui sexual, la evitarea vieţii, la instrumentalizarea persoanei de către per- 
soană. 

Trebuie să amintim aici şi suferința pe care de multe ori o îndură părin- 
ţii sau alte persoane când întâmpină o opoziție totală din partea acestor 
tineri care nu vor nici măcar să stea de vorbă despre o posibilă punere în 
ordine a vieții proprii. Nu mai vorbim despre glasul conştiinţei, care este 
înăbuşit sau tratat cu indiferență. 


Cum se poate remedia, măcar în parte, această situaţie 


O situaţie de fapt ca aceasta poate întâmpina din partea preoţilor dife- 
rite atitudini. Una ar putea fi indiferența: „Oricum, nu se poate face nimic, 
trebuie să fie lăsaţi în pace şi, când se vor decide să se căsătorească, vor 
anunța”. O altă posibilă atitudine a preotului este tratarea lor cu duritate, 
cu amenințări de tot felul, față de ei şi familiile lor. Această atitudine tre- 
zeşte de cele mai multe ori ostilitate. 

O ultimă atitudine posibilă ar fi cea a răbdării, a rugăciunii, a însoțirii 
pastorale prin întruniri catehetice personale sau de grup, prin care să fie 
conştientizați de adevăratele fundamente pe care trebuie să se construias- 
că o familie durabilă. 

Va trebui să se folosească toate momentele, inclusiv predicile, pentru 
explicarea pe lung şi pe larg a implicaţiilor nefaste pe care acest stil de 
viaţă le poate avea atât pentru ei, cât şi pentru ceilalți care au nevoie de 
persoane şi familii sănătoase din punct de vedere uman, social şi religios. 

Poate mulţi dintre tineri nu ştiu că, alegând să trăiască o astfel de viață 
dezordonată, nu pot primi dezlegare la spovadă până nu îşi reglementează 
situaţia într-o formă sau alta. Sigur că la acest punct trebuie subliniată 
dificultatea pe care o are un preot care ține la principiile unei spovezi bune, 
când i se spune din partea penitentului că a mai fost la un alt preot tot în 
această situaţie şi i s-a dat dezlegare, nemaiconsiderându-se un păcat. 


Emigranţii şi munca 


S-a fixat foarte mult în mintea multora dintre ai noştri plecaţi în străi- 
nătate ideea că singurul motiv pentru care ei sunt acolo este acela de a 
munci, ca să poată câştiga bani pentru numeroasele necesități. Şi eu cred 
că misiunea preotului, care are în păstorire o comunitate de români emi- 

granți, este şi aceea de a-i conştientiza că au de transmis un mare dar pe 
care, la rândul lor, l-au primit de la înaintaşi, şi anume darul trăirii credin- 
ței. Este foarte adevărat că mulți episcopi, preoți şi laici din țările care îi 
găzduiesc pe ai noştri recunosc deschis faptul că văd în multe persoane şi 
familii de-ale noastre o credință solidă. Fără dubii, această situaţie este un 
dar de la Dumnezeu, care a găsit un teren prielnic la înaintaşii noştri, epi- 
scopi, preoți sau laici. 

Dar, ca orice tezaur dumnezeiesc, şi acesta trebuie nu numai folosit şi 
păstrat în mod egoist, ci semănat şi fiecărui om de bunăvoință. Sigur că nu 
este întotdeauna uşor, având în vedere că se întâlnesc tot felul de atitudini 
menite să distrugă valorile credinței. Este de-a dreptul lăudabil spiritul de 
jertfă pe care îl manifestă multe familii de români care vin cu copiii, unii 
chiar mici, de la distanțe considerabile, pentru a putea participa şi trăi o 
Liturghie în limba maternă, care reprezintă, spun ei, o încărcare interioa- 
ră pentru o săptămână. 

Din realitatea pe care am cunoscut-o la Verona, pot spune, pentru cei 
care încă nu ştiu, faptul că majoritatea oamenilor noştri prestează muncile 
cele mai grele şi uneori înjositoare: pe şantiere, sau închişi în case ore sau 
zile pentru a-i asista pe bătrâni, pentru a-i îngriji pe copiii din familii de 
bani-gata care le consideră ca pe nişte sclave; sau în agricultură, unde-i 
muncă multă şi prost plătită. Munci ca acestea îi duc pe mulți la îmbolnă- 
viri, trebuind să îndure multe, mai ales în aceste vremuri, când este mare 
lipsă de locuri de muncă şi nu îţi poți găsi uşor altceva. Şi, uite aşa, se în- 
tinde coarda prea mult, până când se rupe. Sigur că un rol mare față de 
astfel de persoane îl au preoţii care sunt trimişi acolo. Dar atât prin rugă- 
ciune, cât şi prin două cuvinte pe care un preot aici, acasă, le poate spune 
la sfârşitul fiecărei Liturghii, cum ar fi: „Salutaţi-i şi pe copiii sau neamu- 
rile voastre din străinătate, asigurându-i de rugăciunea şi gândul nostru 
bun!”, pot însemna foarte mult pentru cei care au nevoie de încurajare. 

O ocazie potrivită pentru a le manifesta aprecierea şi recunoştinţa este 
perioada de concediu, în care inițiativele pentru ei pot fi dintre cele mai 
variate. Ştim că, de multe ori, fără prea multă insistență, ei pot reprezenta 
şi un mare ajutor pentru diferite inițiative care sunt în curs de desfăşurare 
în parohii. Cu tact şi adevărată dragoste creştinească față de persoanele 
lor, se pot face multe lucruri frumoase. 


Concluzie 


Fiind la sfârşitul prezentării acestei realităţi a familiei care se confrun- 
tă cu fenomenul emigrării, sper să fi reuşit măcar în parte oglindirea rea- 
lității familiilor noastre aşa cum am perceput-o acolo. Subliniez încă o dată 

că este o realitate grea, complexă, care presupune mult spirit de jertfă. 
Sunt unii dintre ei care afirmă că, dacă ştiau prin câte pot trece, cu sigu- 
ranță ar fi rămas în ţară. Spun asta, în special, aceia care şi-au pierdut fa- 
milia, prietenii şi se simt destul de apăsaţi, în ciuda faptului că poate au 
nişte bani. 

Este apreciabilă şi lăudabilă înțelepciunea episcopilor noştri, care, be- 
neficiind şi de un suport destul de consistent de personal, au avut mereu 
grijă ca, cel puțin acolo unde a fost posibil, să fie prezent permanent un 
preot care să-i unească şi să-i conducă pe calea evangheliei pe cei care au 
emigrat. Grija şi atenția dezinteresată față de ei trezesc nu numai o mul- 
ţumire pentru faptul că nu sunt lăsaţi ai nimănui, dar şi iubirea şi recunoş- 
tința pe care ştiu să o arate față de preotul care este creştin împreună cu 
ei şi păstor dedicat pentru cauza lor. 


CĂSĂTORIA, SACRAMENT AL NOII ALIANȚE 
Asist. univ. dr. pr. Iosif IACOB! 


Rezumat: Documentele Conciliului al II-lea din Vatican ca Lumen gentium, 
Apostolicam actuositatem, Sacrosanctum Concilium, şi mai ales Gaudium et 
spes subliniază interesul pe care Biserica îl manifestă pentru sacramentul Căsă- 
toriei, în contextul evoluţiilor şi noilor viziuni propuse de societatea actuală 
(divorț, avort, mişcările feministe etc.). 

Societatea contemporană, în urma unei lungi şi consolidate tradiţii teologice a 
căsătoriei, este chemată să pună în aplicare în viața de familie a vremurilor 
noastre principiile propuse de evanghelie, în scopul de a trăi o viaţă de căsăto- 
rie „în Cristos”. 

Viziunea biblică a persoanei umane, modul în care natura şi harul sunt perce- 
pute sunt punctele de plecare şi de referință pentru o imagine complexă şi 
obiectivă cu privire la sacramentul Căsătoriei. Natura, valoarea, efectele şi sco- 
pul Căsătoriei propuse de tradiția bisericească sunt aspecte fundamentale care 
dau consistență acordului Căsătoriei sacramentale. 

Moralitatea conjugală are fundamentul ultim nu în legile omeneşti, ci în legile 
divine pe care omul nu le poate schimba în funcție de propriile interese. Statul, 
în calitate de reprezentant şi garant al bunăstării comunităţii, este acuzat de 
promovarea valorilor şi principiilor pentru binele familiei şi implicit al societă- 
ţii în sine, a cărui unitate de bază este familia. În acest sens, conciliul încura- 
jează apropierea dintre valorile doctrinei şi spiritul societăţii de astăzi, precum 
şi sensibilizarea opiniei publice față de valorile doctrinare şi de credință. 
Viziunea personalistă propusă de conciliu, precum şi vocaţia la sfinţenie în viața 
de căsătorie, împreună cu ceea ce dragoste şi procrearea constituie într-o comu- 
nitate completă şi stabilă a vieţii conjugale, corespunde valorilor propuse de 
către Biserică drept o realitate sacramentală a căsătoriei, în conformitate cu 
voinţa lui Cristos pentru starea de bine a persoanei şi a întregii omeniri. 
Cuvinte cheie: căsătorie, Conciliul Vatican II, doctrina Bisericii, iubirea con- 
jugală, procrearea, moralitatea conjugală, credință, stat. 


Summary 

Documents of Vatican II as Lumen Gentium, Apostolicam Actuositatem, Sacrosanc- 
tum Concilium, and especially Gaudium et Spes highlight the interest that the 
Church manifests for the Sacrament of Matrimony, in the context of developments 
and new vision proposed by the present society (divorce, abortion, feminist 
movements etc.). 


1 Universitatea „Al.I.Cuza” Iaşi, Facultatea de Teologie Romano-Catolică, email: 
iosifiac(Oyahoo.com. 

The contemporary society, following a long and reinforced theological tradition 
of marriage, is called to implement into the family life of our times, the princi- 
ples proposed by the gospel in order to live a married life “in Christ”. 

The biblical vision of the human person, the way the nature and the grace are 
perceived are points of departure and reference for a complex and objective 
view on the sacrament of marriage. The nature, the value, the effects and pur- 
poses of marriage proposed by the ecclesiastical tradition are fundamental as- 
pects that give consistency to the consent of sacramental marriage. 

The conjugal morality has its ultimate foundation not in human laws but in 
the divine laws that man cannot change according to its own interests. The 
state, as representative and guardian of the community wellbeing, is charged 
with promoting the values and principles for the good of the family and implic- 
itly of the society itself, whose basic unit is the family. 

In this regard the Council encourages the closeness between the values of the 
doctrine and the spirit of today's society, as well as raising public awareness to 
doctrinal lasting values of faith. 

The personalist vision proposed by the council, as well as the vocation to holi- 
ness in married life, along with what love and procreation represents in a full 
and stable community of conjugal life corresponds to the values proposed by 
the Church as a sacramental reality of marriage, according to Christ's will for 
the wellbeing of the person and all mankind. 

Key words: marriage, Vatican Council II, Church doctrine, conjugal love, pro- 
creation, marital morality, faith, state. 


Forma de viaţă prin care laicul îşi găseşte plinătatea menirii sale este 
cea oferită de sacramentul căsătoriei şi viața de familie. În acest ambient 
el este chemat să colaboreze în vederea realizării Împărăției lui Dumnezeu; 
aici i se oferă posibilitatea să fie o imagine a lui Cristos în lume. În legătura 
conjugală, soții, prin misiunea pe care o au unul față de celălalt şi împreună 
față de copii, dau dovada unei vocații particulare care, în virtutea sacra- 
mentului Căsătoriei, este un simbol al iubirii reciproce dintre Cristos şi 
Biserică, iubire în care se află imboldul unei continue şi reciproce perfecţiuni. 

Conciliul al II-lea din Vatican a avut în vedere în diferite contexte şi a 
trata din mai multe perspective realitatea căsătoriei. Astfel, semnificative 
referințe şi abordări găsim în toate documentele conciliare, însă sunt sub- 
liniate în mod particular Lumen gentium, Apostolicam actuositatem, Sa- 
crosanctum concilium şi în mod special Gaudium et spes?. Această multi- 
plă abordare evidenţiază interesul manifestat de Biserică în această pro- 
blematică în mod special în contextul actualității nenumăratelor probleme 


2 Tratarea problemei căsătoriei în cadrul Conciliului al II-lea din Vatican poate fi 
regăsită în următoarele documente şi paragrafe: Lumen gentium, 11, 35, 41; Gaudium et 
spes, 41-52; Sacrosanctum concilium, 11-18; Apostolicam actuositatem, 11, 30; Gravissimum 
educationis, 3; Dignitatis humanae, 5. 

legate de căsătorie şi familie, aşa cum sunt propuse spre dezbatere de soci- 
etate:. 


1. Scurt parcurs istoric 


Căsătoria, deşi înrădăcinată în evenimentul creației omului şi în forma- 
rea comunităţii creştine de către Isus Cristos, găseşte caracterul său sacru 
în baza uniunii care există între Cristos şi Biserică. Unirea dintre bărbat şi 
femeie în istoria civilizației a avut întotdeauna o dimensiune religioasă. 
Această dimensiune nu a putut fi exclusă. 

Şi în istoria poporului lui Israel găsim o viziune puternic legată de mo- 
dul în care este concepută căsătoria în tradiția creştină; căsătoria face re- 
ferință la intervenţia Creatorului (Gen 2, 24), intervenție care mai târziu 
va primi o semnificație mântuitoare, întrucât este expresia alianței dintre 
Dumnezeu şi poporul ales. În Isus Cristos se pune din nou în lumină pro- 
iectul inițial al lui Dumnezeu, care s-a maturizat în societate o dată cu 
trecerea timpului (Mt 19). 

Comunitățile creştine caută să trăiască şi să aplice vieţii de căsătorie no- 
ile principii care ies la iveală din predica lui Isus şi a apostolilor săi. Practic, 
chiar rămânând strâns legaţi tradiţiilor de care aparțineau, se realizează o 
nouă realitate matrimonială trăită „în Domnul”, distingându-se de căsăto- 
ria dintre păgâni prin faptul că aceasta era trăită în respectul absolut al fi- 
delităţii conjugale şi asumându-şi obligația indisolubilităţii“. O dată cu tre- 
cerea timpului ia naştere un alt aspect care constă în a însoţi celebrarea 
nupţială cu acte care au o profundă semnificaţie religioasă, în care interven- 
ţia autorităţii ecleziastice era necesară mai mult din punct de vedere moral, 
întrucât nu se poate vorbi încă despre o reglementare juridică a căsătoriei. 

Reglementarea juridică se va realiza în timp o dată cu procesul de insti- 
tuționalizare a Bisericii, în particular după căderea Imperiului Roman de 
Apus şi decăderea puterii statale. Aşa începe să apară un interes mai pro- 
nunțat al Bisericii pentru raporturile sociale. 

Începutul celui de-al doilea mileniu găseşte „instituția căsătoriei” regle- 
mentată în baza unor norme juridice şi de către autoritatea bisericească. 
Studiile juridice şi teologice prezintă căsătoria ca fiind unul dintre deose- 
bitele mijloace de sfințire instituite de Cristos. Jurisdicția exclusivă asupra 


3 În perioada anilor 1960-1980, în cea mai mare parte a țărilor occidentale s-au făcut 
mari demersuri şi presiuni în ambientul civil, în vederea legalizării divorțului şi a avortului. 
Problema reglementării naşterilor, a divorțului şi a altor aspecte legate de viața de cuplu 
era mult vizată de opinia publică şi se aştepta o poziție inovatoare şi din partea Bisericii, în 
acest context istoric. 

4 Cf. P MONETA, „Il matrimonio... 
1992, 166. 


» 


, în Il diritto nel mistero della Chiesa, III, Roma, 

căsătoriei din partea Bisericii se va consolida în prima jumătate a celui 
de-al doilea mileniu, datorită aprofundărilor doctrinare”. 

O dată cu începutul epocii moderne, perioadă în care puterea statală 
reîncepe să se consolideze, întâlnim noi realități sociale care vor aduce 
schimbări în practica matrimonială canonică, întrucât anumite practici 
dintre cele înrădăcinate în tradiția bisericească nu vor fi acceptate de legis- 
laţia civilă (ex.: căsătoria minorilor, controlul părinţilor, regulile formale 
de celebrare a căsătoriei). Aceste noi exigenţe vor găsi în Conciliul Tridentin 
un punct important, întrucât, începând din acest moment, în celebrarea 
căsătoriei, se va cere o formă specială în vederea validității sacramentului?. 

În conformitate cu aceste noi formulări, doctrina juridică a început să 
facă o distincţie în cadrul actului formal al legăturii conjugale între con- 
tract şi sacrament, în care primul, adică contractul, este văzut ca un sim- 
plu act uman realizat în baza dreptului natural de care se bucură fiecare 
persoană şi stă în competenţa autorităţii civile, iar al doilea, sacramentul, 
exclusiv de drept ecleziastic, ca instrument pentru obținerea harului”. 

O dată cu reforma franceză se realizează şi ruptura totală între jurisdic- 
ţia ecleziastică asupra căsătoriei şi cea statală. Căsătoria civilă va fi văzută 
ca fiind unica valabilă recunoscută de stat. Va fi organizată în toate aspec- 
tele sale de norme civile, considerând căsătoria religioasă doar un act de 
cult fără nici o relevanţă în legislaţia civilă. 

Pe de altă parte, Biserica continuă să considere ca fiind valabilă numai 
căsătoria realizată în baza legii ecleziastice specifice tuturor credincioşilor. 
O dată cu trecerea timpului, prin acorduri şi înțelegeri între Sfântul Scaun 
şi diferitele state, căsătoria canonică va începe să aibă relevanţă juridică şi 
în ambientul civil. Acest lucru însă nu poate fi pus în discuție cât priveşte 
doar căsătoria civilă. Biserica, de fapt, trebuie să rămână fidelă misiunii 
încredințate ei, în baza căreia prevalează principiul că legătura de căsăto- 
rie dintre botezați ridicată la demnitatea de sacrament de Cristos, repre- 
zintă o realitate spirituală la care ea nu poate să renunţe?. 

Papa Leon al XIII-lea afirmă în Enciclica Arcanum divinae sapientiae, 
în favoarea jurisdicției pe care Biserica o exercită asupra sacramentului 
Căsătoriei, următoarele: „De aceea, fiind căsătoria prin natura sa o reali- 
tate întru totul sacră, este drept ca ea să fie organizată şi moderată nu de 


5 Cf. P MONETA, „Il matrimonio...”, 167. 

6 Cf. F. SALERNO, „La dignità sacramentale del matrimonio nella storia della Chiesa”, 
Monitor eccleziasticus 28 (1993) 41. 

7 Cf. F SALERNO, „La dignità sacramentale...”, 44-46. 

8 Cf. J. HENDRIX, „Battesimo, fede e sacramentalită del matrimonio”, Tus Ecclesiae 8 
(1996) 669-771. 

° Cf. P MONETA, „Il matrimonio...”, 171. 

puterea principilor, ci de autoritatea divină a Bisericii”. Aceste idei au 
fost preluate şi prezentate la nivel strict juridic în „Codex Iuris Canonici” 
din 1917. Aici găsim afirmată competenţa civilă asupra căsătoriei numai în 
ordinea efectelor strict civile, susținând competența ecleziastică în cele- 
brarea căsătoriei, „printr-un drept propriu şi exclusiv”!!. 

Papa Pius al XI-lea va susține şi confirma jurisdicția Bisericii asupra 
sacramentului căsătoriei, combătând efectele laiciste ale timpului, care ne- 
gau chiar şi efectele benefice existente în cadrul sacramentului căsătoriei. 
Intrucât sacramentalitatea este acel bine care precede celelalte beneficii 
esenţiale ale căsătoriei, ei i se recunoaşte o mare relevanță, întrucât „în- 
săşi căsătoriei naturale îi este inerent ceva sacru şi religios, însă nu ca fiind 
o adăugire, ci acel sacru care face parte din însăşi natura ființei umane, nu 
primit, ci aparținând însăşi naturii. Sensul sacru al căsătoriei care este 
intim legat de aspectele religioase şi de ordinea lucrurilor sacre derivă atât 
din originea sa divină, cât şi din finalitatea sa — procrearea şi educaţia reli- 
gioasă (îndrumarea spre Dumnezeu)”!?. 

O dată cu apariția Codului de Drept Canonic din 1983, se trece de la o 
viziune generală, în care au relevanţă toți creştinii botezați care sunt su- 
puşi legii canonice, la cea a creştinilor botezați numai în Biserica Catolică 
sau primiți în ea”. În acest sens, normativa ecleziastică reglementează 
numai căsătoria catolicilor, căsătorie care este supusă atât dreptului divin, 
cât şi dreptului canonic. 


2. Viziunea Magisteriului la momentul deschiderii Conciliului 
2.1. Fidelitate şi continuitate 


Doctrina creştină este un tezaur viu, cuvinte care sunt duh şi viață!“. 
Tocmai datorită faptului că este viu, depozitul credinței oferă în orice mo- 
ment şi în orice circumstanță istorică, rămânând autentic şi fidel sieşi, noi 
roade care se manifestă şi acţionează î în viața Bisericii. Înainte de a pătrun- 
de în învățătura conciliului care vorbeşte în modul său oamenilor societăţii 
timpului, ne-ar putea ajuta o succintă prezentare a depozitului Revelaţiei 
care va fi sămânța prin care Conciliul va aduce roadele sale. Este necesar a 
sublinia acest lucru şi dintr-o motivaţie cu caracter istoric, tocmai pentru a 


10 LEON PP. XIII, Enc. Arcanum divinae sapientiae (10.02.1880), în Matrimonio e famiglia 
nel magistero della Chiesa, Milano 1986, 160-161; ASS 12 (1879-1880) 388-394. 

1 CIC 1917, can. 1960. 

12 Prus pr. XI, Enc. Casti Connubii (31.12.1930), în Matrimonio e familia nel magistero 
della Chiesa, Milano 1986, 135 ; AAS 22 (1930) 571-573. 

13 Cf. CIC, can. 11. 

14 Cf. In 6,63. 

combate poziţiile care văd în Vatican II doar un punct de plecare, uitând 
legăturile sale şi, mai ales, fidelitatea sa față de Tradiţia Bisericii. 

Chiar dacă continuitatea este o caracteristică a oricărui act al magiste- 
riului, Vatican II, pentru a evita ca limbajul său preponderent pastoral să 
fie rău interpretat, a ţinut să sublinieze în mod explicit această continuitate”. 

Conciliul subliniază continuitatea cu poziția magisteriului preconciliar în 
privința concepției biblice asupra omului, aspecte care stau la baza moralei 
creştine despre păcat, despre legătura dintre natură şi har, gratuitatea haru- 
lui etc., manifestându-şi dorința de a le prezenta într-un mod mai clar pentru 
omul secolului XX. Va vorbi în puţine rânduri despre supranatural, însă va 
insista asupra aspectului divin al omului, al divinizării sale, de a fi asemenea 
lui Dumnezeu şi, mai ales, de a nu se face o confuzie între istoria mântuirii şi 
cea a omenirii, Cristos fiind şi rămânând unicul mântuitor al omului. 

În acelaşi timp, Conciliul confirmă poziţia obiectivă asupra conținutului 
învăţăturii morale a Bisericii, în special în ceea ce priveşte morala conjuga- 
lă: indisolubilitatea căsătoriei, inseparabilitatea dintre iubire şi procreare, 
poziţia față de curentele care promovau legalizarea avortului şi a contra- 
cepției. Toate aceste aspecte sunt atinse avându-se ca fundament poziția 
magisteriului ordinar şi extraordinar al Bisericii. Este incorect a atribui 
conciliului asumarea pretenţiei de a lăsa conştiinţa morală a individului 
fără o susținere din partea Tradiţiei şi a Magisteriului. Mai mult, el afirmă 
obiectivitatea moralei creştine, subliniind că nu este conştiinţa omului cea 
care creează şi defineşte valorile! şi că doar în Cristos aceste valori pot fi 
cu adevărat cunoscute şi trăite". În acest sens, chiar capitolul întâi al păr- 
ţii a doua din Gaudium et spes, dedicat căsătoriei şi familiei, trimite în mod 
explicit la principiile propuse în precedență despre familie aşa cum se gă- 
sesc în Sf. Scriptură, Sf. Augustin, Sf. Toma şi Magisteriul Papei Pius al 
XI-lea şi al Papei Pius al XII-lea. 


2.2. Aspecte clare ale învăţăturii Bisericii 


La începerea Conciliului, adevărurile revelate cu privire la căsătorie şi 
familie erau deja în cea mai mare parte clarificate de către Magisteriu. Ne 
gândim la doctrina ce nu putea fi pusă în discuţie de către teologi, ținând 
cont de insistența şi radicalitatea cu care aceasta a fost proclamată. Aşa 


15 Cf. R.G. de Haro, Matrimonio e famiglia nei documenti del magistero, Ares, Milano 
2000, 173-174. 

16 Cf. Gaudium et spes, 16 şi Dignitatis humanae, 3. 

17 Cf. GS, 22, 28. 

18 Putem aminti: Enciclica Papei Pius al XI-lea Casti connubii (31 decembrie 1930) şi 
intervenţiile Papei Pius al XII-lea prin Discursul adresat moaşelor din 29 octombrie 1951 
şi cel adresat membrilor Asociaţiei italiene a familiilor numeroase, din 20 ianuarie 1958. 


106 DIALOG TEOLOGIC 28 (2011) 


cum aminteşte conciliul, în afara acelor adevăruri privitoare la credință şi 
moravuri pe care Magisteriul le propune în mod definitiv, se găsesc şi cele 
în şi prin care Suveranii Pontifi doresc să sublinieze că trebuie să se mani- 
feste o adevărată şi autentică adeziune, adeziune care este cerută, „mai 
ales, din natura documentelor, sau din repetarea deasă a aceleiaşi învăţă- 
turi, ori din însuşi modul de exprimare”!?. 


2.2.1. Natura, valoarea şi finalităţile căsătoriei 


Un argument asupra căruia Magisteriul bisericesc se pronunțase în mai 
multe rânduri, şi era bine conturată şi definită orientarea, era cel al natu- 
rii, valorii şi finalităţilor căsătoriei. Căsătoria a fost instituită de Dumne- 
zeu şi nu are la origine voința omului. Prin căderea omului în păcat şi că- 
sătoria, împreună cu întreaga natură omenească, a resimţit urmările, dar 
a fost ridicată de la demnitatea pierdută, prin patima, moartea şi învierea 
lui Cristos, ba, mai mult, primeşte o nouă demnitate, cea sacramentală”. 

Căsătoria, ca instituţie voită de Dumnezeu şi orânduită după criterii 
divine şi umane, ia naştere în urma unui pact între cei doi soţi. Conţinutul 
acestui pact, tutelat şi de voința divină, are drept caracteristici unitatea şi 
indisolubilitatea, iar ca finalităţi principale, unirea matrimonială are în 
vedere procrearea şi educarea fiilor”. În afara acestor finalităţi, doctrina 
aminteşte şi alte finalităţi care sunt cunoscute ca având un caracter secun- 


» LG, 25. 

% Documentele preconciliare în care magisteriul se pronunţă cu privire la aceste aspecte 
sunt: Decr. Pro Armenis în cadrul Conciliului din Florenţa (1439): DS 1327; Conciliul 
Tridentin, Ses. XXIV, Decr. De doctrina sacramenti matrimonii: DS 1800-1801; Prus PP. VI, 
Scris. Deessemus Nos (16 septembrie 1788): Ins. 43; Leon PP. XIII, Inscrutabili (21 aprilie 
1878): Ins. 123; Enciclica Arcanum divinae sapientiae (10 noiembrie 1880): Ins. 147-153; 
Pius pe. XI, Enc. Casti connubii: Ins. 267-268. 

21 Aceste aspecte pot fi găsite în documente precum: Conciliul din Florența (1439), Decr. Pro 
Armenis: DS 1327; Conciliul Tridentin, Ses. XXIV, Decr. De doctrina sacramenti matrimonii: 
DS 1797-1798, 1802, 1805, 1807; Benenrcr PP. XIV, Enc. Matrimonii (11 aprilie 1741): Ins. 1; 
Const. ap. De miseratione (3 noiembrie 1741): Ins.3; Leon PP. XIII, Quod apostolici (28 
decembrie 1878): Ins. 127; Enc. Arcanum divinae sapientiae: Ins. 147-148; Pius PP. XI, Enc. 
Casti connubii: Ins. 267-284, 294-297; Pius PP. XII, Enc. Sertum laetitia (1 noiembrie 1939): 
Ins. 423. Magisteriul bisericesc nu se pronunțase, înainte de Conciliu, în mod destul de clar şi 
fără echivoc asupra naturii pactului conjugal. În tradiția teologică, de cele mai multe ori, prin 
pact se înțelegea acel consimțământ, în vederea unei uniri exclusive şi indisolubile, între un 
bărbat şi o femeie, având ca scop procrearea şi educarea copiilor. În câmpul canonic însă, pactul 
reprezenta, din acest punct de vedere, o cesiune a unor drepturi (ex.: ius ad corpus). Chiar dacă 
aceste două poziții coexistă, fiecare reprezentând aspecte diferite ale unicului legământ, 
Magisteriul, de cele mai multe ori, atunci când vorbeşte despre căsătorie foloseşte expresia 
consacrată în câmpul teologic societas coniugalis: LEON PP. XIII, Enc. Rerum novarum (15 mai 
1891): Ins. 210; Enc. Arcanum divinae sapientiae: Ins. 153. Uneori apare sub forma de cesiune 
a dreptului reciproc asupra corpului (can. 1081 $ 2., CIC 1917). 

dar. Aceste finalități doresc să evidenţieze fragilitatea şi limitele ființei 
umane, subliniind importanța sprijinului şi ajutorului reciproc şi remediul 
împotriva concupiscenței??. 

Consimțământul soților sau pactul conjugal este în acelaşi timp imagi- 
ne a legăturii sacramentale. De aceea, între soții creştini nu poate exista 
un pact matrimonial care să nu fie în acelaşi timp şi legământ sacramental”. 

Referitor la efectele şi roadele sacramentului căsătoriei, există o bogată 
şi variată documentație în care se subliniază că acest sacrament le conferă 
celor care au dispozițiile necesare harul habitual şi o deschidere spre haru- 
rile actuale, pentru a trăi cu responsabilitate şi în sfințenie obligaţiile pro- 
priei stări de viață”. Dacă ar fi să facem o sinteză cu privire la perfecțiuni- 
le pe care Dumnezeu le oferă căsătoriei şi vieţii de familie, aşa cum sunt 
văzute şi prezentate de Magisteriul ecleziastic până la momentul Conciliu- 
lui, le-am putea rezuma în următoarele trei valori: bonum prolis, bonum 
fidei şi bonum sacramenti”. 


2.2.2. Morala conjugală 


O primă idee care reiese din documentele conciliare referitoare la aspec- 
tele morale este aceea a faptului că legătura de căsătorie este văzută ca fi- 
ind o realitate bună şi sfântă. Cu toate acestea, celibatul are o mai mare 
valoare, căsătoria dând naştere unei misiuni inferioare celei care se naşte 
din carisma celibatului. Până la Conciliul al II-lea din Vatican era explicit 
formulată ideea că prin căsătorie soții creştini sunt chemați să caute viața 
de sfințenie, fără ca această chemare să constituie o obligație fandamenta- 
lă în împlinirea menirii lor pe acest pământ. Sfințenia era o obligație însă 
pentru cei care alegeau viața consacrată şi de celibat. Această viziune are 
adânci rădăcini în tradiția teologică creştină”. 


22 Cf. CIC 1917, can. 1013 $ 1; Prus PP. XI, Enc. Casti connubii: Ins. 319; Pius pP. XII, 
Discursul ținut la Tribunalul Apostolic Rota Romana (3 octombrie 1941): Ins. 470; Discursul 
ținut participanților la Congresul italian al moagelor (29 octombrie 1951): Ins. 633-634. 

25 Găsim abordat acest argument în documente precum: Pius IX, Syllabus (8 decembrie 
1864) Ins. 114; Leon PP. XIII, Scris. Ci siamo (1 iunie 1879): Ins. 132; Enc. Arcanum divinae 
sapientiae: Ins. 169; Pius PP. X, Scris. Afflictum proprioribus (24 noiembrie 1906): Ins. 252; 
Pius ee. XI, Enc. Casti connubii: Ins. 270; Pius PP. XII, Discursul din 5 martie 1941: Ins. 446 ş.u. 

2 Cf. Conciliul Tridentin, Ses. XXIV, Decr. De doctrina sacramenti matrimonii: DS 1799; 
CIC 1917, can. 1110; Leon ee. XIII, Enc. Arcanum divinae sapientiae: Ins. 174; Pius PP. XI, 
Enc. Casti connubii: Ins. 301-305; Pius PP. XII, Discursul din 17 februarie 1945: Ins. 513; 
Discursul din 29 octombrie 1951: Ins. 625-626; Enc. Sacra virginitas: Ins. 716-717. 

% Amintim în mod particular două documente în care sunt menţionate şi tratate valorile 
căsătoriei sub această formă: Conciliul din Florența (1439), Decr. Pro Armenis: DS 1327; 
Pius PP. XI, Enc. Casti connubii: Ins. 213-305. 

2% Cf. Conciliul I din Toledo, can. 236: DS 206; Conciliul al II-lea din Lateran (1139), can. 
23: DS 718; INOCENȚIU PP. III, Scris. Eius exemplo: DS 794; Conciliul al IV-lea din Lateran: 

O altă idee prezentă în doctrina magisteriului sublinia faptul că legă- 
mântul căsătoriei, în vederea împlinirii valorilor şi finalităților pentru care 
este realizat, este susținut şi organizat în baza unor legi divine pe care 
omul nu le poate schimba după bunul său plac sau în funcție de propriile 
interese. Respectarea acestor norme reprezintă singura cale în vederea re- 
uşitei vieții de familie şi a fericirii soților şi, în acelaşi timp, garantează 
binele întregii societăți”. 

Prin voința lui Dumnezeu, viața omului este sacră din primul moment al 
conceperii. Căsătoria este în serviciul vieţii şi, conform viziunii magisteriului, 
nimic nu poate justifica avortul şi nici un alt act îndreptat împotriva vieții”. 

Într-o altă ordine de idei, referitor la relaţia dintre iubire şi procreare, 
învățătura magisteriului tradițional al Bisericii subliniază că nu este per- 
mis soţilor creştini să creeze o ruptură între iubirea conjugală şi procreare. 
În acest sens, este specificat faptul că este în mod intrinsec imorală orice 
formă de contracepție sau de sterilizare. Tratând aceste probleme, docu- 
mentele magisteriale subliniază în mod particular aspectul intrinsec inco- 
rect, prin însăşi legea divină, a oricărui tip de perversiune a actului conju- 
gal. Este însă licită folosirea perioadelor de infertilitate în cazul în care 
există grave motive, în vederea reglementării naşterilor sau a altor situaţii 
care pot apărea în viața de cuplu”. 


DS 802; Conciliul din Florenţa (1439), Decr. Pro Jacobitis: DS 1353; Conciliul 'Tridentin, 
Ses. XXIV, Decr. De doctrina sacramenti matrimonii: DS 1810; Leon PP. XIII, Scris. Il 
divisamento: Ins. 222, Pius ve. XII, Discursul din 23 septembrie 1951: Ins. 591; Enc. Sacra 
virginitas: Ins. 101-120. 

21 Cf. Conciliul Tridentin, Ses. XXIV, Decr. De doctrina sacramenti matrimonii: DS 1800; 
Pius ee. VIII, Enc. Traditi humilitati (24 mai 1829): Ins. 64; LEON PP. XIII, Enc. Arcanum 
divinae sapientiae: Ins. 152; Pius PP. XI, Casti connubii: Ins. 267; Pius PP. XII, Discursul din 
20 septembrie 1949: Ins. 545-546; Discursul din 2 noiembrie 1950: Ins. 571-572. 

28 Cf. ŞTEFAN PP. V, Scris. Consuluisti de infantibus (14 septembrie 891): DS 670; 
INOCENȚIU XI, Decr. Sancti officii, Errores doctrinae moralis laxioris: DS 2134; LEON PP. 
XIII, Răspunsuri ale Sfântului Oficiu la diferitele întrebări legate de valoarea vieții 
intrauterine (14 august 1889): DS 3258; 24 iulie 1895: DS 3298; 4 mai 1898: DS 3336-3338; 
Pius ee. XI, Enc. Casti connubii: Ins. 323-327; Prus XII, Discursul din 29 octombrie 1951: 
Ins. 597-598; Discursul din 2 noiembrie 1950: Ins. 660-665. 

29 Cf. Prus PP. V, Catehismul Conciliului Tridentin, p. Il, c. 7, n. 13; Prus PP. VII, 
Răspunsul Penitențieriei apostolice cu privire la folosirea onanistică a căsătoriei (23 aprilie 
1822): DS2715; GRIGORE PP. XVI, Răspunsul Penitenţieriei apostolice cu privire la folosirea 
onanistică a căsătoriei (8 iunie 1842) (DS 3638-3640); Pius PP. XI, Enc. Casti connubii: Ins. 
314-315; Scris. Ap. Con singolare compiacenza (18 ianuarie 1939): Ins. 413; Prus PP. XII, 
Discursurile ţinute în 5 martie 1941: Ins. 451-453; 29 octombrie 1951: Ins. 613; 19 mai 
1956: Ins. 740-745. Despre aspectul ilicit al sterilităţii directe, temporare sau perpetue: 
Pius PP. XI, Enc. Casti connubii: Ins. 328-331; Discursul din 23 decembrie 1933: Ins. 406- 
407; Pius PP. XII, Discursurile din: 7 septembrie 1953: Ins. 684-689; 8 octombrie 1953: Ins. 
693-696; 12 septembrie 1958: Ins. 787-790. Cu privire la abstinența de la actul conjugal, 
Biserica a învăţat întotdeauna susţinând legitimitatea acestei practici, chiar o recomandă 

Referitor la importanţa fidelității conjugale, magisteriul bisericesc sub- 
liniază că orice fel de atentat la adresa fidelității conjugale, chiar şi doar la 
nivel de dorință, este în mod grav păcat. La fel, constituie păcat împotriva 
fidelității conjugale şi orice tentativă de fecundaţie artificială, ca şi tot ceea 
ce este împotriva iubirii reciproce şi împotriva ordinii stabilite de Dumne- 
zeu, specifică relaţiei conjugale". 

Morala creştină tradițională solicită să nu se încalce normele cu caracter 
negativ prezente în cadrul legilor Bisericii, încălcare care ar duce la o ruptu- 
ră cu ordinea stabilită de legea divină si, mai mult, cere o respectare a tutu- 
ror obligaţiilor care duc la împlinirea în viața de familie a celor trei valori 
fundamentale ale căsătoriei: bonum prolis, bonum fidei, bonum sacramenti. 


2.2.3. Raportul familie — societate 


O primă poziţie care stă la baza multor altor poziţii referitoare la statu- 
tul familiei în societate este aceea care prezintă această comunitate ca in- 
stituția de bază care este destinată să transmită şi să dezvolte viața în ca- 
drul societății. Familia este, aşadar, anterioară societății şi pentru aceasta 
ea constituie principalul fundament pe care întreaga sa viață se sprijină şi 
de care depinde. De binele şi realizarea familiei depind binele şi împlinirea 
societății”!. 


în anumite situaţii (cf. Catehismul Conciliului Tridentin, p. II, c.7, n. 34), în măsura în care 
ambii soţi îşi dau consimţământul în vederea împlinirii acestei hotărâri. În acelaşi timp, nu 
găsim în tradiţia învățăturii magisteriale o condamnare a actului matrimonial atunci când 
din cauze naturale soţii nu pot procrea (cf. Prus PP. XI, Casti connubii: Ins. 319, 366). Au 
apărut probleme însă o dată cu descoperirea perioadelor infertile, subliniind aspectul că 
atunci când se urmăreşte folosirea doar a acestor perioade, ar comporta o voință de 
excludere a procreării. Cu referire la această problemă s-a pronunțat atât Leon PP. XIII, cât 
şi Prus PP. XII, - LEON PP. XIII, Răspunsul Penitenţieriei apostolice cu privire la folosirea 
perioadelor infertile (16 iunie 1880): DS 3148; Pius Pr. XII, Discursurile din: 29 octombrie 
1951: Ins. 617-622; 26 noiembrie 1951: Ins. 667; 12 septembrie 1958: Ins. 787-790 — însă au 
rămas anumite aspecte ce necesitau mai multă claritate, aspecte care vor ajunge să fie 
tratate pe larg în magisteriul papei Paul al VI-lea şi în mod particular în Humanae vitae. 

3 Referitor la fidelitatea conjugală, putem remarca: Pius PP. V, Catehismul Conciliului 
Tridentin, p. II, c. 7, n. 24; Pius PP. XI, Enc. Casti connubii: Ins. 332-334; Pius PP. XII, 
Discursul din 22 februarie 1944; Ins. 507; Mesajul radio din 17 iunie 1945: Ins. 515. In 
privința fecundaţiei artificiale ca grav atentat la adresa fidelității conjugale, amintim: Prus 
PP. XII, Discursurile din: 29 septembrie 1949: Ins. 553-557; 29 octombrie 1951: Ins. 637- 
639; 19 mai 1956: Ins. 745-739. Cât priveşte aspectele care sunt împotriva iubirii reciproce 
şi cele care atentează la ordinea din interiorul familiei, amintim: Prus PP. XI, Enc. Casti 
connubii: Ins. 335; Prus PP. XII, Discursul din 2 noiembrie 1950: Ins. 571 şi Mesajul radio 
din 24 decembrie 1953: Ins. 706. O doctrină completă şi definitivă cu privire la fecundaţia 
artificială o vom regăsi în Instrucția Donum vitae (22 februarie 1988). 

31 În intervenţiile magisteriale acest argument este atins în mod special începând cu 
pontificatul papei LEON PP. XIII şi o dată cu apariția primelor documente care tratează teme 

În acelaşi timp, drepturile de care se bucură instituţia familiei, care au 
menirea de a o proteja şi a o ajuta să se desăvârşească în diferitele aspecte şi 
valenţe ale naturii sale, au origini divine, deci sunt sacre. De aceea, statul nu 
are doar misiunea de a le recunoaşte şi a le avea în vedere, ci chiar de a le 
proteja şi a le propune ca purtătoare de valori în vederea desăvârşirii famili- 
ei şi, implicit, a societății”. Şi Conciliul al II-lea din Vatican va aprofunda 
acest argument şi va sublinia rolul pe care îl au laicii de a sfinți din interior 
structurile societăţii în care ei îşi desfăşoară activitatea şi îşi împlinesc atât 
menirea de cetățeni, cât şi cea de creştini. Apoi, în Exortaţia apostolică post- 
sinodală Familiaris consortio se va preciza şi responsabilitatea prioritară pe 
care o are însăşi familia de a se apăra şi de a se susține, fără a se baza sau a 
aştepta prea mult sprijin din partea statului sau a oricărei alte instituții”. 


2.2.4. Puterea Bisericii şi a statului în materie matrimonială 


Cât priveşte puterea pe care o exercită Biserica asupra sacramentului 
căsătoriei, încă de la Conciliul din Trento, magisteriul ecleziastic afirmă şi 
susține originile sale divine. Astfel, nu este nici o putere umană care poate 
concede Bisericii o anumită autoritate şi responsabilitate cât priveşte legă- 
mântul matrimonial, ci, mai degrabă, prin însăşi natura şi misiunea sa, 
primită de la Cristos, are deplina şi exclusiva putere asupra sacramentelor:*. 

Puterea pe care Biserica o exercită asupra sacramentului căsătoriei se 
manifestă asupra a tot ceea ce ţine de însăşi existența acestui sacrament, 
de natura sa şi de efectele cu caracter religios. Ne referim în mod special la 


din doctrina socială a Bisericii: Leon PP. XIII, Enc. Quod apostolici muneris (28 decembrie 
1878): Ins. 126-127, Enc. Arcanum divinae sapientiae (10 februarie 1880): Ins. 174-175; 
Enc. Sapientiae christianae (10 ianuarie 1890): Ins. 206-207; Pius pe. XI, Enc. Ubi arcano 
(23 decembrie 1922): Ins. 257-259; Enc. Lux veritatis (25 decembrie 1931): Ins. 404; PIUS PP. 
XII, Scris. Czestochoviensis Beatae Mariae (16 ianuarie 1946): Ins. 524; Discursul din 20 
septembrie 1949: Ins. 544; Mesajul radio din 24 decembrie 1952: Ins. 673. 

32 Cf. LEON PP. XIII, Enc. Quod apostolici (28 decembrie 1878): Ins. 126; Rerum novarum 
(15 mai 1891): Ins. 210-213; Prus PP. XI, Enc. Divini redemptoris (19 martie 1937): Ins. 409- 
410; Pirus PP. XII, Mesajul radio din 1 aprilie 1941: Ins. 462-464; Discursul din 17 aprilie 
1946: Ins. 529; Discursul din 20 septembrie 1949: Ins. 545-546; Discursul din 18 septembrie 
1951: Ins. 578-583. 

33 Cf. Familiaris consortio, 42-45. 

3 Cf. Conciliul Tridentin, Ses. XXIV, Decr. Canones de sacramento matrimonii: DS 1804, 
1807, 1808, 1812; Prus PP. VI, Scris. Post factum tibi (2 februarie 1782): Ins. 37; Scris. 
Deessemus Nos (16 septembrie 1788): Ins. 43-44; GRIGORE PP. XVI, Enc. Commissum 
divinitus (17 mai 1835): Ins. 82-83; Pius PP. IX, Scris. Ap., Ad Apostolicae Sedis (22 august 
1851): Ins. 91-93; Syllabus (8 decembrie 1864): Ins. 68-70, 109-111; Leon PP. XIII, Ci siamo 
(1 iunie 1979): Ins. 130; Arcanum divinae sapientiae (10 februarie 1880): Ins. 153 ş.u., 165 
ş.u.; Scris. 1] divisamento (8 februarie 1893): Ins. 218; Prus X, Afflictum proprioribus (24 
noiembrie 1906): Ins. 250-252; Prus PP. XI, Enc. Casti connubii: Ins. 340-344; Pius pP. XII, 
Discursul din 3 octombrie 1941: Ins. 471 ş.u. 

condiţiile care stau la baza pactului matrimonial (impedimente şi forma 
juridică), diferitele procese judecătoreşti şi puterea vicarială pe care o exer- 
cită Pontiful Roman, în cazurile de desfacere a căsătoriei între nebotezaţi, 
în virtutea privilegiului paulin, şi în cazul căsătoriei neconsumate:. In 
acelaşi timp, datorită faptului că instituţia căsătoriei naturale îşi are origi- 
nea în Dumnezeu, este de competența Bisericii apărarea proprietăţilor 
esenţiale, a valorilor şi a finalităţilor oricărei căsătorii, chiar şi a aceleia 
dintre persoane nebotezate, dat fiind faptul că asemenea proprietăţi țin de 
însăşi natura persoanei umane. 

Aspectele asupra cărora se opresc documentele magisteriale atunci când 
vorbesc despre puterea pe care statul o exercită asupra căsătoriei se referă 
la recunoaşterea şi protecția ce trebuie să vină din partea puterii publice a 
tuturor aspectelor ce provin din legea naturală şi în reglementarea a tot 
ceea ce înseamnă efecte civile în cadrul căsătoriei. Se specifică însă şi fap- 
tul că statul nu are puterea şi dreptul de a se lega de substanţa căsătoriei 
sau de a împiedica exercitarea drepturilor naturale ale soţilor. La fel, nu 
poate împiedica dreptul oricărei persoane de a realiza căsătoria, sau de a 
împlini în cadrul căsătoriei finalitățile specifice acestui pact, sub pretexte 
cu caracter eugenetic, economic sau social”. 


3. Misiunea conciliului cu privire la sacramentul Căsătoriei 


La începerea conciliului, problemele doctrinare cu privire la sacramen- 
tul căsătoriei, chiar dacă nu erau de neglijat, nu reprezentau totuşi o ur- 
gență care să devină o misiune principală a Conciliului, întrucât magiste- 
riul bisericesc s-a pronunțat în mai multe rânduri în privința problemelor 
pe care societatea şi Biserica le întâmpinau pe parcursul trecerii timpului 
şi al evoluției. 


35 Cf. Conciliul al II-lea din Lyon (6 iulie 1274): DS 860; Conciliul Tridentin, Ses. XXIV, 
Decr. Canones de sacramento matrimonii, can. 4, 6, 7, 9, 11, 12: DS 1804 ş.u.; BENEDICT PP. 
XIV, Const. ap. Apostolici ministerii (16 septembrie 1747): Ins. 24; Prus pe. VI, Post factum 
tibi (2 februarie 1782): Ins. 37-38; Scris. Deessemus nos: Ins. 43-46; Pius PP. IX, Syllabus: 
Ins. 109-115; Leon PP. XIII, Arcanum divinae sapientiae: Ins. 160-168; Scris. Quam religiosa 
(10 august 1898): Ins. 241; Pius PP. XI, Enc. Casti connubii: Ins. 340-344; Prus PP. XII, 
Discursul din 22 aprilie 1942: Ins. 484; Discursul din 8 octombrie 1953: Ins. '703. 

36 Cf. LEON PP. XII, Enc. Arcanum divinae sapientiae: Ins. 143-144; Scris. Il divisamento 
(8 februarie 1893): Ins. 221; Prus PP. XI, Casti connubii: Ins. 316 şi 368. 

37 Cf. Prus PP. VII, Scris. Que votre Majesté (26 iunie 1805): Ins. 61; Prus PP. IX, Scris. La 
lettera (19 septembrie 1852): Ins. 98; Leon PP. XIII, Scris. Ci siamo (1 iunie 1879): Ins. 135; 
Enc. Arcanum divinae sapientiae: Ins. 186-187, 193; Scris. Il divisamento: Ins. 218; Scris. 
Quam religiosa: Ins. 241; Scris. Dum multa (24 decembrie 1902): Ins. 247; Prus PP. X, Scris. 
Afflictum proprioribus (24 noiembrie 1906): Ins. 252; Casti connubii: Ins. 394 ş.u.; PIUS PP. 
X, Mesajul din data de 10 iunie 1958: Ins. 769-771. 

Într-o lume care resimte schimbările aduse de industrializare, descope- 
ririle ştiinţifice, umanismul exacerbat care conduc la o tot mai adâncă se- 
cularizare, problema cea mai mare ar fi aceea de a găsi pârghiile potrivite 
şi căile adecvate pentru a putea implementa în viaţă, în noile condiţii ale 
societății, doctrina Bisericii:. 


3.1. Apropierea valorilor doctrinale de spiritul vieţii societății actuale 


Aceasta a fost prima preocupare a Conciliului, aşa cum este subliniat 
chiar în paragraful inițial din capitolul întâi al părţii a doua din Constitu- 
ţia Gaudium et spes, care tratează problema căsătoriei şi a familiei: „Con- 
ciliul, punând mai bine în lumină anumite puncte esenţiale ale doctrinei 
Bisericii, vrea să-i lumineze şi să-i întărească pe creştini şi pe toți oamenii 
care se străduiesc să ocrotească şi să promoveze demnitatea originară şi 
înalta valoare sacră a căsătoriei”. 

Face acest lucru în mod special prin gama foarte vastă a perspectivelor 
din care este privită şi prezentată căsătoria creştină. Parcurgând aspectele 
revelaţiei, evidenţiază şi prezintă căsătoria ca un mister în care Dumnezeu 
are inițiativa mântuirii, iar soţii creştini sunt chemaţi să facă experiența 
prezenţei sale care se manifestă în viața lor într-un mod particular. Pă- 
trunşi de spiritul acestei prezenţe divine care cheamă la mântuire prin pro- 
pria lor stare de viață, devin destinatarii şi martorii acțiunii lui Dumnezeu 
care îi vorbeşte omului, îl invită la o relaţie şi la o misiune particulară, 
transformându-l prin intermediul sacramentelor. „Mântuirea împlinită în 
Cristos implică, aşadar, o transformare ontologică, omul este creat din nou, 
iar prin darul cunoaşterii şi al sfințeniei, este conform imaginii lui Dumne- 
zeu. Aşadar, în acest fel Dumnezeu vorbind, creează şi dă o nouă viață”“. 

Creştinul percepe revelația lui Dumnezeu şi identitatea supranaturală 
a propriei persoane şi a propriei misiuni prin intermediul experienței de 
credință. După ascultarea cuvântului lui Dumnezeu, prin actul de credin- 
tă, creştinul mărturiseşte că este destinatar al unei alegeri făcute de Dum- 
nezeu cu privire la propria identitate şi misiune. Atribuie astfel acest nou 
statut al său intervenției divine. Mai mult, el are şi capacitatea de a răs- 
punde în mod responsabil chemării cuvântului revelat prin propria viață. 
In acest mod, ia naştere un dialog care nu are doar valențe pământeşti, ci 
deschide spre mântuire. Omul primeşte, aşadar, capacitatea de a realiza 
acte supranaturale în contextul concret istoric în care el se găseşte. 


38 Cf. Cf. R.G. de Haro, Matrimonio e famiglia nei documenti del magistero, 183. 
39? Gaudium et spes, 47. 
4 Cf. P Prva, Problemi del matrimonio, Cittadella, Assisi 1973, 93. 

Un alt aspect de mare importanță este cel al istoricității omului. Omul 
este acea ființă care impune vieții şi devenirii sale o anumită normativă şi o 
finalitate. În acelaşi timp, el duce mai departe istoria umanității în care se 
împlineşte şi propria natură. În om şi în misiunea sa converg natura sa cu 
propria devenire care implică în mod definitiv omul în istoria existenței sale“. 

Privite din această perspectivă, toate paragrafele documentului Gau- 
dium et spes, care vorbesc despre căsătorie, pot fi parcurse într-o nouă lu- 
mină. Este o realitate cu profunde caracteristici sociale, culturale, institu- 
tionale, antropologice, spirituale, care toate trebuie parcurse şi aprofunda- 
te din perspectiva complexității naturii ființei umane, chemată să se desă- 
vârşească prin această stare de viață. Nu sunt aspecte care să poată fi tra- 
tate separat fără a putea sesiza necesitatea unei mult mai complexe şi po- 
livalente abordări. Astfel, Conciliul va face referință la aspectul instituțio- 
nal, ca şi la cel personalist al căsătoriei, la cel spiritual, ca şi la cel juridic, 
la cel uman, ca şi la cel supranatural, la aspectul medical, ca şi la cel social, 
la natura căsătoriei, ca şi la efectele sale etc. „Oamenii acestor timpuri 
sunt tot mai convinşi că demnitatea şi vocația omului cer ca, prin lumina 
şi puterea propriei inteligențe, ei înşişi să poată descoperi şi cunoaşte valo- 
rile care se găsesc în propria natură, să le dezvolte fără încetare şi să le 
realizeze în propria viață într-un continuu progres. Tocmai de aceea, ei nu 
pot da o judecată arbitrară asupra acestor valori: «Căci omul are în inimă 
o lege scrisă de Dumnezeu; demnitatea lui este să se supună acesteia şi 
după ea va fi judecat»?”%. 


3.2. Sensibilizarea societăţii la valorile doctrinei şi ale credinţei 


Dacă până la Conciliul al II-lea din Vatican sfințenia era rezervată doar 
unui grup limitat de persoane din cadrul Bisericii, în special clerici şi reli- 
gioşi, prin poziția adoptată de Părinţii conciliari, sub acțiunea Duhului 
Sfânt, perspectiva se modifică. Ca soluționare a problemelor timpului este 
propusă trezirea spiritului sfințeniei prin căsătorie şi în cadrul familiei, ca, 
astfel, lumea să poată fi condusă la Dumnezeu. „Laicilor le este propriu şi 
caracteristic domeniul temporar... Chemarea specifică a laicilor este să caute 
Impărăţia lui Dumnezeu ocupându-se de cele vremelnice şi orânduindu-le 
după voința lui Dumnezeu. Ei trăiesc în mijlocul lumii angrenaţi în toate 
datoriile şi activitățile din lume şi în condiţiile obişnuite ale vieții familiale 
şi sociale din care le este țesută existența. Acolo sunt chemaţi de Dumne- 
zeu, pentru ca, îndeplinindu-şi menirea, călăuziți de spiritul Evangheliei, 


4 P Prva, Problemi del matrimonio, 94-97. 

12 GS, 16. 

43 CONGREGAȚIA PENTRU DOCTRINA CREDINȚEI, Declarația Persona humana (29 decembrie 
1975), 3, AAS 68 (1976) 78-79. 

să contribuie dinlăuntru, ca o plămadă, la sfințirea lumii şi să-L arate ast- 
fel celorlalți pe Cristos, mai ales prin mărturia vieţii lor, prin iradierea 
credinței, speranței şi iubirii lor”**. Aceasta era o misiune destul de ambi- 
țioasă. Atunci când lumea se detaşează de Dumnezeu şi de valorile propuse 
de credință, intră în declin. Continua decadență provine din faptul că ome- 
nirea nu mai caută cu destulă conştiinciozitate şi interes adevărul şi harul 
lui Dumnezeu. Societatea nu se putea redresa decât redescoperind valorile 
ce se nasc din credință. În definitiv, această problemă î îşi are rădăcinile în 
însăşi viața omului. Prin uitarea lui Dumnezeu şi a valorilor ce vin din 
credință, omul se dezumanizează. Recuperarea adevăratei sale identități 
se realizează parcurgând calea inversă prin cunoaşterea şi respectarea 
adevărurilor ce vin din învăţătura Bisericii şi prin experienţa de credință“. 


4. Legământul matrimonial sacramental — 
liniile orientative ale învăţăturii conciliare 


Adevărurile esenţiale care se prezintă ca o noutate în învățătura Conci- 
liului despre căsătorie sunt trei. În primul rând, căsătoria este prezentată 
ca vocaţie, într-un mod în care nu mai fusese prezentată până atunci. Pen- 
tru conciliu, membrii familiei sunt chemaţi să devină sfinţi şi să dea măr- 
turie de această chemare în propria lor stare de viață. 

Apoi, vorbind despre aspectele de conținut ale căsătoriei, face precizări 
cu privire la rolul iubirii conjugale în viaţa de căsătorie. Acest argument 
este dezbătut, mai ales, în contextul unor tot mai intense curente hedonis- 
te prezente în mentalitatea epocii noastre. 

Al treilea aspect asupra căruia se opreşte Gaudium et spes, care este legat 
de iubirea conjugală, este cel al legăturii dintre iubire şi procreare. Este un 
argument destul de delicat şi actual, în contextul unei mentalități care promo- 
vează lupta împotriva vieţii şi a problemelor care iau naştere din tot mai răs- 
pândita folosire a anticoncepționalelor în vederea reglementării naşterilor. 


4.1. Viziunea personalistă 


Cele trei argumente care se prezintă ca o noutate a învățăturii concilia- 
re le regăsim în cadrul larg al unei profunde viziuni personaliste. Chiar în 
deschiderea capitolului despre căsătorie, Gaudium et spes plasează o so- 
lemnă afirmaţie care subliniază valoarea personalistă a căsătoriei şi fami- 
liei: „Binele persoanei şi al societății umane şi creştine este strâns legat de 
bunul mers al comunității conjugale şi familiale”. 


“ LG, 31. 
4 Cf. R.G. de Haro, Matrimonio e famiglia nei documenti del magistero, 185. 
416 GS, 47. 

Viziunea personalistă asupra căsătoriei se înscrie într-un context com- 
plex din care evidențiem trei aspecte. Mergând pe linia învățăturii tradiți- 
onale a Bisericii, viziunea asupra căsătoriei creştine era marcată de o tra- 
dițională şi destul de rigidă concepţie contractualistă. Bogăția ce se găsea 
în dimensiunea umană şi spirituală a căsătoriei era condiționată şi supusă 
acestei perspective juridice. Adoptarea concepției personaliste are menirea 
de a tempera această viziune şi de a crea un echilibru între aspectul insti- 
tuțional şi cel personal, privat, al căsătoriei“. 

Un al doilea aspect este cel al marilor schimbări sociale care vedeau im- 
plicate atât viața individuală, cât şi cea comunitară, ca şi relaţiile interuma- 
ne. Schimbările survenite în lume prin apariția marilor centre urbane şi 
prin dezrădăcinarea unor întregi populaţii de locurile de origine, progresiva 
dispariție a familiei patriarhale, bazată pe o economie în speță agricolă, şi 
apariția nucleelor familiale reduse la puțini membri (părinţi şi copii), proce- 
sul de emancipare a femeii şi atenţia tot mai sporită acordată demnității şi 
libertății ființei umane, indiferent căror condiţii şi clase sociale ar aparține, 
descoperirea semnificației profunde a sexualităţii şi a valorii pe care ea o are 
în viața omului, ca factor de dezvoltare şi maturizare, toate sunt elemente 
care vor duce la mari schimbări în modul de a concepe căsătoria, precum şi 
valoarea şi funcția pe care aceasta o are în cadrul societății umane. Aceste 
aspecte vor pune în criză concepția clasică despre căsătorie, iar viziunea ju- 
ridică şi formalistă nu mai corespunde noilor modele sociale“. 

În al treilea rând, legat de aspectele amintite în precedență, o dată cu 
noile schimbări sociale, apar transformări şi în aspectele legate de însuşi 
modul de a realiza căsătoria ca eveniment ce trebuie să îndeplinească anu- 
mite caracteristici consacrate prin tradiție. Astfel, aspectul public al legă- 
turii matrimoniale, ca şi cel legat de aspectele economice şi sociale, care şi 
ele au o valoare publică, trec într-un plan secundar, fapt care face să prime- 
ze componentele legăturii personale, aspectele care țin mai mult de exis- 
tența individuală a celor doi soți. În acest fel, căsătoria capătă caracteristi- 
cile unei legături şi ale unui raport privat, ca un angajament individual 
personal al celor doi, care îşi are originile în motivații de natură sentimen- 
tală şi afectivă, şi care se realizează printr-o decizie luată în deplină liber- 
tate, excluzând raţiunile de conveniență familială sau socială. În acest 
mod, se ajunge la exaltarea valorilor personaliste specifice căsătoriei, chiar 
neglijându-se aspectele care provin din ceea ce este căsătoria ca instituţie, 
care, de exemplu, are drept caracteristică indisolubilitatea şi ca finalitate 
(una dintre finalităţi) procrearea“. 


47 Cf. P MONETA, „Il matrimonio”, în I diritto nel mistero della Chiesa, III, Roma, 1992, 173. 
48 Cf. P MONETA, „Il matrimonio”, 174. 
19 Cf. P MONETA, „Il matrimonio”, 174-175. 

Insistând asupra relaţiei interpersonale dintre soți şi asupra rolului 
principal al iubirii, Conciliul evidenţiază faptul că doar în măsura în care 
soții creştini trăiesc bogăția unei puternice şi personale comuniuni conju- 
gale, se realizează în viața de familie finalitățile specifice legământului ma- 
trimonial. Mai mult, în funcție de calitatea acestei dăruiri conjugale, de 
raportul orizontal şi vertical dintre membrii familiei şi ai comunităţii, şi 
societatea va ajunge să se îmbogăţească, să fie mai bine configurată şi să fie 
mai stabilă. Dimpotrivă, în măsura în care este tot mai prezentă în socie- 
tate o dăruire conjugală provizorie sau un raport interpersonal precar, da- 
torat egoismului şi interesului, atât familia, cât şi societatea fac experiența 
unei îmbolnăviri şi a unei îndepărtări de finalitatea pentru care acestea 
există®. Acest lucru se întâmplă atunci când soţii creştini sunt incapabili 
să descopere împlinirea proprie prin dăruirea reciprocă, comunicând puţin 
şi în mod ineficient, de cele mai multe ori condiționaţi, nu atât de realități 
exterioare vieții de cuplu, cât, mai ales, de fragilitatea fiecăruia şi chiar 
datorită fragilității şi limitelor relației de cuplu”!. 

Nu putem să nu remarcăm că, pe de o parte, Conciliul trăieşte experien- 
ţa unei împliniri şi se bucură atunci când observă atenţia care se acordă 
aspectelor care promovează o autentică viață de familie, respectul reci- 
proc, iubirea, dăruirea, responsabilitatea. Însă, în acelaşi timp, îşi manifes- 
tă durerea şi îngrijorarea față de marile pericole care ameninţă viața de 
familie şi, prin aceasta, însăşi viața societăți: poligamia, divorțul, egois- 
mul, hedonismul, lupta împotriva vieţii, condițiile economice, problemele 
socio-psihologice şi civile. Aceste aspecte nu sunt tratate în mod direct în 
documentele conciliare, dar sunt amintite spre a propune o viziune cât mai 
realistă asupra a tot ceea ce se întâlneşte, pozitiv şi mai puţin pozitiv, în 
societatea actuală*?. 


4.2. Căsătoria ca vocaţie la sfinţenie 


În prezent, nimeni nu ar mai putea nega caracterul vocaţional al căsă- 
toriei, înțeles drept chemare la o plinătate a vieţii creştine şi la sfinţenie. 
Inainte de conciliu însă, poziția oficială şi predominantă nu era tocmai 
aceasta. Sfințenia era văzută de mulţi ca o cale rezervată doar unei mici 
părți a Poporului lui Dumnezeu. Nu doar cei care se simțeau chemaţi la o 
viață de căsătorie erau consideraţi incapabili de a îndeplini cerințele unei 
vieţi sfinte, ci chiar şi situaţia în care se găseau preoții seculari era văzută 
ca o stare care nu permitea atingerea perfecțiunii creştine”. 


50 Cf. FE Gr HELLUIN, Il matrimonio e vita coniugale, LEV, Città del Vaticano 1996, 203-204. 
51 F Ga HELLIN, Il matrimonio e vita coniugale, 204. 

52 Cf. G. COPPA, o.c., 77-78. 

5 Cf. R.G. de Haro, Matrimonio e famiglia nei documenti del magistero, 194-195. 

Conciliul, aşadar, confirmă că Isus Cristos a instituit sacramentul căsă- 
toriei ca o deplină vocaţie la sfințenie. Afirmaţii precum cele ale lui Jose- 
maria Escriva, în care el, în nenumărate rânduri, sublinia că o căsătorie nu 
este o simplă instituție socială şi cu atât mai puţin un remediu pentru 
slăbiciunea omenească, ci o autentică vocație supranaturală, înainte de 
conciliu cauzau scandal. Astăzi însă, conştientizarea chemării la sfințenie 
şi vocația supranaturală ar putea constitui singura cale de rezolvare a cri- 
zei în care se găsesc societatea şi instituția căsătoriei. Mai mult chiar, nu 
doar sfințenia în general este remediul eficient al crizei actuale a societăţii, 
ci cea mai mare parte a creştinilor trebuie să caute sfințenia şi să ajungă la 
perfecțiune creştină în şi prin căsătorie”. 

La numărul 48 din Constituţia pastorală Gaudium et spes, în care este 
prezentată căsătoria aşa cum a voit-o Dumnezeu, şi după ce a fost remar- 
cată sacralitatea căsătoriei chiar din planul creaţiei, se afirmă: „Soții creg- 
tini sunt întăriți şi, într-un fel, consacraţi printr-un sacrament special în 
vederea îndatoririlor şi a demnităţii lor; îndeplinindu-şi prin puterea aces- 
tuia misiunea conjugală şi familială, pătrunşi de spiritul lui Cristos, prin 
care întreaga lor viață este străbătută de credință, speranţă şi iubire, ei se 
apropie tot mai mult de propria desăvârşire şi de sfințirea reciprocă, con- 
tribuind astfel împreună la preamărirea lui Dumnezeu%. 

Conciliul al II-lea din Vatican vede, aşadar, căsătoria ca vocație suprana- 
turală la o viață de sfințenie care în acelaşi timp şi chiar din acest motiv 
este şi începutul unei speciale misiuni în lume: „Soții înşişi, creați după 
chipul Dumnezeului cel viu şi constituiți ca adevărate persoane, să fie uniți 
în afecțiune reciprocă, în asemănare de gânduri şi în sfințenie comună, 
astfel încât, urmându-l pe Cristos, Izvorul vieţii, în bucuriile şi jertfele 
vocației lor, să devină, prin iubirea lor fidelă, martori ai misterului de iubi- 
re pe care Domnul l-a dezvăluit lumii prin moartea şi învierea Sa”5. 

În acest fel, vocaţia la sfințenie luminează trăirile soţilor şi comporta- 
mentul lor, dezvăluindu-le semnificaţia şi întărindu-i cu mijloacele oferite 
de Cristos şi administrate de Biserică. Este şi o chemare la a exercita în 
mod eroic trăirea virtuţilor care conduc la realizarea finalităților căsătoriei 
şi prin care se ajunge la acea perfecțiune creştină dorită. „Soții creştini, 
încrezători în providenţa divină şi cultivând spiritul de sacrificiu, îl prea- 
măresc pe Creator şi tind spre perfecţiune în Cristos atunci când îşi înde- 
plinesc menirea de a procrea cu simț de răspundere generos, uman şi 
creştin”5?. 


5 R.G. de Haro, Matrimonio e famiglia nei documenti del magistero, 195. 
5 Cf. GS, 48. 

% GS, 52. 

57 GS, 50. 

Nu putem nega dificultatea ce însoţeşte realizarea acestei vocaţii. Dificul- 
tatea este şi în ceea ce priveşte aprofundarea semnificației acestei chemări. 
A înţelege şi a aplica ideile conciliare nu este o muncă prea uşoară. Ideile 
necesită timp spre a fi analizate, aprofundate şi aplicate, şi doar o dată cu 
trecerea timpului vor putea fi propuse şi aplicate din perspectiva potrivită. 

Chemarea la sfințenie aruncă o lumină, în primul rând, asupra întregii 
morale conjugale. Biserica, plină de încredere, le propune soților creştini 
acest ideal eroic de a promova virtuțile morale în viața matrimonială. Nu 
rareori teama şi neîncrederea care însoțesc câteodată şi în anumite cercuri 
propunerea şi susținerea unor idealuri morale evidenţiază tocmai faptul că 
nu se mai crede în acest ideal al sfințeniei sau a rămas în uitare. Dacă însă 
se recunoaşte că aceasta este chemarea soţilor, nu vor lipsi nici curajul de 
a cere respectarea poruncii divine şi nici încrederea de a trece peste dificul- 
tăţile inerente stării pentru împlinirea vocației proprii’. 

Într-o altă ordine de idei, chemarea la sfințenie nu trebuie văzută doar 
ca o simplă implicare şi participare a laicilor căsătoriţi la activitățile bise- 
riceşti. Cu siguranță şi o asemenea participare are o importanţă a sa, însă 
dinamismul apostolic al familiei are conotaţii mult mai profunde. A înțele- 
ge conciliul înseamnă a recunoaşte şi a susține imensa putere şi valoare a 
căsătoriei şi a familiei, independent de oricare altă structură, aşa cum a 
fost la începuturile Bisericii. 

Pentru a trezi puterea apostolatului familiei, trebuie să se depăşească 
viziunea închisă în anumite sisteme, a ceea ce înseamnă, a ceea ce se poate 
face sau nu la nivel instituțional, şi să se descopere dinamismul particular 
pe care îl are în sânul Bisericii. Nu înseamnă a face o organizare ierarhică 
a familiilor, ci a recunoaşte valoarea pe care acestea o au ca instituţii origi- 
nare. Acest lucru îl doreşte şi îl propune Conciliul salvând familia cu pute- 
rea învățăturii şi a sacramentelor. Deoarece doar într-un climat de iubire 
omul oferă ceea ce are mai bun în sine. Omul este creat după imaginea lui 
Dumnezeu care este iubire şi „nu poate trăi fără iubire. Rămâne pentru 
sine o ființă de neînțeles, viața sa este fără sens, dacă nu i se descoperă 
iubirea, dacă nu întâlneşte iubirea, dacă nu are experienţa ei şi dacă nu 
şi-o însuşeşte, dacă nu participă intens la ea”%. Şi cum familia este locul 
prin excelență unde predomină un asemenea climat, este şi locul unde se 
realizează transmiterea, creşterea şi dezvoltarea vieții omeneşti, a fericirii 
şi puterii sale. Şi, în acelaşi timp, este şi adevărata şcoală prin care omul 
este inserat în societate şi în Biserică“. 


5 Cf. R.G. de Haro, Matrimonio e famiglia nei documenti del magistero, 196-197. 
59 Ioan Paur al II-lea, Enc. Redemptor hominis, 10. 
6 Cf. Familiaris consortio, 15. 

Fiecare vocaţie creştină ca dar al harului divin oferit unei persoane uma- 
ne are o caracteristică singulară. Este vorba despre o întâlnire personală, 
unică şi irepetabilă cu Cristos, chiar dacă El cere tuturor aceeaşi sfințenie. 
Sântul Paul spunea: „Vă îndemn eu, prizonierul în Domnul, să vă compor- 
taţi în mod vrednic de chemarea pe care aţi primit-o”. 

In mod particular, vocaţia matrimonială se înfăţişează ca o chemare la 
sfințenie prin intermediul situaţiilor obişnuite ale vieții. Vocaţia supranatu- 
rală sfințeşte şi oferă valoare supranaturală realităților umane şi tot în aces- 
tea îşi găseşte punctul de plecare. Aşadar, sfințenia soţilor şi misiunea lor în 
Biserică nu sunt străine sau rupte de trăirea vieţii zilnice“?. Această conştien- 
tizare va conduce la valorizarea deplină a căsătoriei în toate aspectele sale, 
chiar şi în cele mai simple, evidențiind faptul că, pentru soții creştini, iubirea 
umană şi obligaţiile conjugale fac parte din însăşi vocaţia lor supranaturală“. 

Această vocație nu se realizează doar la nivel individual. Ea se naşte, 
creşte şi se împlineşte î în interiorul unei comunități. În acelaşi timp, ea edi- 
fică această comunitate şi în cadrul ei are o mare importanță î în formarea şi 
creşterea altor vocaţii creştine. Soții şi părinţii creştini, „urmând propria 
cale, printr-o iubire fidelă ... edifică o fraternitate a carităţii şi se fac martori 
şi colaboratori ai rodniciei Maicii Biserici ca semn şi participare la iubirea cu 
care Cristos şi-a iubit Mireasa şi s-a dat pe sine pentru ea”; „sunt pentru 
copiii lor cei dintâi vestitori ai credinței şi educatori; prin cuvânt şi exemplu, 
îi formează la viața creştină şi apostolică, îi ajută cu prudenţă în alegerea 
vocației, iar dacă în ei se vădeşte o chemare sfântă, o favorizează cu toată 
grija”65. 


4.3. Iubirea conjugală în cadrul instituţiei căsătoriei 


Evidenţiind importanţa relaţiei interpersonale dintre soți în lumina vo- 
caţiei la sfințenie, Conciliul se deschide tratării unui nou aspect care a fost 
poate neglijat, dacă nu chiar aproape inexistent în tratatele teologice despre 
căsătorie sau în învățăturile magisteriale. Este vorba despre rolul iubirii în 
sacramentul căsătoriei. 

Cu privire la această temă, în cadrul dezbaterilor conciliare existau două 
curente care dădeau naştere şi unor adevărate polemici. Pe de o parte, era 
viziunea conform căreia exista teama că iubirii conjugale i s-ar da o aşa mare 
valoare, că ar putea pune în umbră importanța procreării ca finalitate a că- 
sătoriei. Pe de altă parte, voind să se sublinieze valoarea fundamentală a 


6 Ef4,l. 

62 Cf. GS, 48. 

6 Cf. R.G. de Haro, Matrimonio e famiglia nei documenti del magistero, 202. 
& LG, 41. 

65 AA, 11. 

iubirii conjugale în vederea binelui căsătoriei, se ajungea în practică să se 
diminueze importanța procreării. 

Gaudium et spes nu îşi va asuma nici una dintre cele două tendințe, ci 
le va depăşi printr-o aprofundare a doctrinei urmând propria linie doctri- 
nară, evidențiind demnitatea şi sfințenia căsătoriei. Iubirea şi procrearea 
nu se contrapun şi nu sunt în mod reciproc incompatibile; ele sunt comple- 
mentare. De fapt, textele constituţiei nu vorbesc niciodată despre iubirea 
conjugală ca despre o finalitate a căsătoriei, aşa cum nu prezintă procrea- 
rea ca o proprietate a căsătoriei. 

Cea de-a doua idee fundamentală a învățăturii conciliare propune căsă- 
toria ca instituție a iubirii conjugale. Au existat voci în perioada postceonci- 
liară care prezentau iubirea conjugală ca una dintre finalitățile căsătoriei, 
chiar ca o finalitate esențială: „Nu putem nega că iubirea conjugală, ridica- 
tă la nivelul unei finalități obiective a căsătoriei, a primit un loc de prim 
rang, începând a fi considerată rațiunea primară a legăturii conjugale”66. 

În defavoarea unei asemenea mentalități, însuşi documentul Gaudium 
et spes, parcurs cu atenţie şi privire obiectivă, va oferi soluții şi va clarifica 
raportul iubire-instituţie. El prezintă căsătoria ca o comunitate personală 
— communitas coniugalis — care ia naştere printr-un pact (foedus). De ace- 
ea, atunci când vorbeşte despre căsătorie foloseşte în mod indistinct ter- 
meni precum: matrimonium, communitas coniugalis şi foedus coniugale. 
De puţine ori foloseşte termenul matrimonium”, iar pe cel de communitas 
coniugalis îl găsim chiar de la începutul capitolului, în paragraful 47, în 
care se subliniază că „binele persoanei şi al societății umane şi creştine 
este strâns legat de bunul mers al comunității conjugale şi familiale”. 
Dorinţa părinţilor este aceea de a prezenta căsătoria drept comunitate 
care ia naştere din pactul conjugal, aşa cum este specificat şi în paragraful 
următor al acestui document*?. 

Principiul unităţii unei asemenea comunităţi conjugale este constituit 
de două elemente conexe: iubirea conjugală şi instituția. Acesta este, de 
fapt, şi sensul expresiei „Comunitatea intimă de viață şi de iubire conjuga- 
lă, întemeiată de Cristos şi înzestrată de El cu legi proprii” din paragraful 
48 al constituției. Cuvintele vitae et amoris nu erau prezente în prima 


6 V, HEYLEN, „La promozione della dignità del matrimonio e della famiglia”, în La Chiesa 
nel mondo di oggi. Studi e commenti intorno alla Costituzione pastorale „Gaudium et spes”, 
Vallecchi, Firenze 1966, 358. 

$ În Gaudium et spes găsim acest termen doar de 2-3 ori în fiecare dintre următoarele 
paragrafe: 48, 49, 50, 52. 

6 GS, 47. 

6 „Comuniunea intimă de viață şi de iubire conjugală, întemeiată de Cristos şi înzestrată 
de El cu legi proprii, se întemeiază pe legământul dintre soţi sau, altfel spus, pe 
consimțământul lor personal irevocabil” (GS, 48). 

schemă a constituţiei. Ele au fost introduse la cererea unui mare număr de 
părinţi conciliari care doreau să sublinieze: căsătoria nu este doar o insti- 
tuţie, ci şi o comuniune de viaţă şi iubire”. Această idee, împreună cu cea 
care va fi dezvoltată în continuarea acestui paragraf”, doreşte să evidenți- 
eze că, deşi iubirea conjugală este un element esenţial al căsătoriei, totuşi 
absenţa sa survenită într-un moment ulterior nu o invalidează. 

Deseori în capitolul despre căsătorie al acestei constituţii ceea ce se afir- 
mă legat de communitas coniugalis se afirmă şi despre amor coniugalis. În 
timp ce, luate separat, sunt uşor sesizabile marile diferențe dintre ele, 
atunci când sunt analizate împreună, în vederea sublinierii naturii şi fina- 
lităților căsătoriei, ele se completează reciproc. Fidelitatea conjugală cu 
legile care îi sunt proprii, unitatea şi indisolubilitatea, este văzută ca apar- 
ținând legăturii de iubire conjugală, însă, în egală măsură, este o exigență 
şi a ceea ce reprezintă instituția conjugală. 

Atât iubirea conjugală, cât şi instituția matrimonială au aceleaşi finali- 
tăți şi proprietăţi, şi anume procrearea şi educarea copiilor, binele soţilor, 
unitatea şi indisolubilitatea. În acelaşi timp, ele sunt perfecționate şi pri- 
mesc o valoare supranaturală prin harul sacramental specific legământu- 
lui matrimonial. lar ceea ce face ca acestea două să fie distincte în acelaşi 
timp sunt elementele care unesc în mod inseparabil. Iubirea conjugală este 
acea realitate personală pe care instituția căsătoriei o confirmă, o protejea- 
ză şi îi conferă autoritatea în fața lui Dumnezeu şi a oamenilor. Instituţia 
matrimonială, la rândul său, ia naştere din „actul uman prin care soții se 
dăruiesc şi se primesc unul pe altul”. Acest act este un act de iubire care 
conduce spre recunoaşterea sa instituțională. 

Iubirea şi instituţia iau naştere într-o dependență esenţială şi reciprocă, 
având constant nevoie una de cealaltă: iubirea are nevoie de instituție pen- 
tru a fi conjugală, iar instituția matrimonială are neîncetat nevoie de iubi- 
re spre a fi îmbogăţită şi plină de viață. De aceea, iubirea conjugală trebuie 
să fie prezentă în diferitele aspecte concrete ale căsătoriei-instituție, cum 
ar fi procrearea, educarea fiilor, ajutorul reciproc, pentru a fi pătrunse de 


1 Cf. Acta synodalia, VI, pars. I, 483. 

11 „Astfel, din actul uman prin care soții se dăruiesc şi se primesc unul pe altul, se naşte, 
chiar şi în fața societăţii, o instituţie stabilă, din orânduire divină; această legătură sfântă, 
care are în vedere atât binele soților şi al copiilor, cât şi al societăţii, nu depinde de bunul- 
plac al omului. Căci Dumnezeu însuşi este Autorul căsătoriei, pe care a înzestrat-o cu 
multiple valori şi scopuri: toate sunt de cea mai mare importanță pentru continuitatea 
neamului omenesc, pentru progresul personal şi mântuirea veşnică a fiecărui membru al 
familiei, pentru demnitatea, stabilitatea, pacea şi prosperitatea familiei şi a întregii societăţi 
umnane. Iar prin însăşi natura lor, instituţia căsătoriei şi iubirea conjugală sunt orânduite 
în vederea procreării şi educării copiilor şi prin aceasta îşi află încoronarea” (GS, 48). 

72 GS, 48. 

realitatea profund umană. La fel, atât unitatea, cât şi indisolubilitatea că- 
sătoriei cer să fie animate şi însufleţite de iubirea conjugală”. 

Iubirea conjugală căreia conciliul îi atribuie un rol atât de important nu 
constituie pasiunea sau sentimentul ce poate fi prezent în relaţia de cuplu, 
ci reprezintă acea afectivitate profund umană care se naşte dintr-o voință 
liberă şi asumă toate tendinţele naturale, înnobilându-le. „Tocmai pentru 
că este un act eminamente uman, îndreptat de la persoană la persoană în 
virtutea unei afecțiuni purtate de voință, această dragoste cuprinde binele 
întregii persoane şi, de aceea, poate înzestra cu o demnitate deosebită mo- 
dalitățile de exprimare ale trupului şi ale sufletului şi le poate înnobila ca 
elemente şi semne specifice ale prieteniei conjugale”"?. 

Iubirea conjugală este, aşadar, o iubire prietenească ce se găseşte în 
Dumnezeu şi în capodopera creaţiei sale, omul. În el, deşi îşi are rădăcina 
în spirit, îmbrăţişează întreaga persoană, trup şi suflet. Fiind un act al 
persoanei, şi nu un impuls instinctual, această iubire poate fi la originea 
stabilității căsătoriei realizate prin legământul iubirii conjugale. 

Această iubire este caracterizată de proprietăţile unității şi indisolubili- 
tăţii, proprietăţi care sunt confirmate şi ratificate prin harul sacramental. 
„Această unire intimă, dăruire reciprocă dintre două persoane, precum şi 
binele copiilor pretind fidelitatea deplină a soţilor şi unitatea indisolubilă 
dintre ei”, iar în paragraful următor adaugă: „Această dragoste, ratifica- 
tă prin angajament reciproc şi, mai presus de toate, sigilată de un sacra- 
ment al lui Cristos, rămâne în mod indisolubil fidelă, cu trupul şi cu gân- 
dul, la bine şi la rău, şi de aceea exclude orice fel de adulter şi de divorț. De 
asemenea, demnitatea personală egală ce trebuie recunoscută bărbatului 
şi femeii în afecțiunea lor reciprocă şi deplină face să apară limpede unita- 
tea căsătoriei confirmată de Domnul”. 


4.4. Legătura dintre iubire şi procreare 


În spatele argumentului, în mare parte teoretic, al legăturii dintre iubire 
şi căsătorie se găseşte şi un aspect practic. Pe fundalul unor reale sau imagi- 
nare probleme demografice şi al diferitelor viziuni asupra vieţii, au apărut 
diferite doctrine, ideologii, luări de poziţii cu privire la problema reglemen- 
tării naşterilor, a posibilităților de a face ca actul matrimonial să nu fie fe- 
cund prin mijloacele artificiale, cu privire la folosirea mijloacelor naturale. 


73 Cf. F. Gr HELLIN, „El lugar propio del amor conyugalen la estructura del matrimonio 
según la Gaudium et spes”, Anales Valentinos VI/11 (1980, Facultad de teologia - San 
Vicente Ferrer, Valencia) 35. 

1 GS, 49. 

15 GS, 48; Cf. Pius XI, Enc. Casti connubii, AAS 22 (1930) 546-547; DH 3706. 

16 GS, 49. 

Polemicile care s-au iscat pe marginea acestei teme au făcut ca Sfântul 
Părinte Papa Paul VI să îşi rezerve luarea hotărârilor în problemele mai 
delicate, aşa cum reiese din nota informativă plasată în comentariul afir- 
maţiei prin care Conciliul aminteşte că „fiilor Bisericii, întemeiați pe aces- 
te principii, nu le este îngăduit, în reglementarea procreării, să meargă pe 
căi ce sunt condamnate de Magisteriu, în interpretarea legii divine”. Con- 
ciliul, aşadar, confirmând doctrina Magisteriului, nu s-a pronunţat asupra 
caracterului contraceptiv al metodelor artificiale (pilula), aspect care a fost 
doar o dată amintit de către Magisteriu'* prin formule care nu puteau fi 
considerate definitive, rămânând deschise dezbaterilor. Humanae vitae va 
ajunge să se pronunţe şi să dea o soluție definitivă, atingând chiar şi pro- 
blema raportului dintre iubire şi procreare, adăugând conceptul de pater- 
nitate responsabilă. 

Doctrina cu privire la legătura dintre iubire şi procreare, aşa cum este 
elaborată şi propusă de Vatican II, ar putea fi rezumată în următorii ter- 
meni: „Nu poate exista o adevărată contradicţie între legile divine ale 
transmiterii vieţii şi acelea care favorizează dragostea conjugală 
autentică”. Iar atunci când se are în vedere rezolvarea anumitor proble- 
me cu caracter practic, trebuie să se țină cont atât de intenţia soţilor, cât şi 
de aspectele obiective care decurg din natura omului şi a actelor sale. 
„Atunci când este vorba despre a pune de acord dragostea conjugală cu 
transmiterea responsabilă a vieții, moralitatea comportamentului nu de- 
pinde, aşadar, numai de sinceritatea intenției şi de aprecierea motivelor, ci 
ea trebuie determinată după criterii obiective ce decurg din natura persoa- 
nei umane şi a actelor ei, criterii ce respectă semnificaţia totală a dăruirii 
reciproce şi a procreării umane în contextul adevăratei iubiri. 

Conform învăţăturii conciliare, principiul care stă la baza raportului 
dintre iubire şi procreare aminteşte că nu poate fi lezat unul dintre aceste 
două aspecte fără ca şi celălalt să resimtă urmările. Realitatea concretă în 
care cele două aspecte coexistă este o realitate armonioasă, rod al actului 
creator al lui Dumnezeu. Doar plecând de la măsura în care este respectată 
această armonie, se poate da o judecată morală asupra actelor concrete. 
Acest lucru face ca, pentru a da o judecată corectă asupra actelor cu privire 


7! LG, 51. Nota care prevede rezervarea aprofundării şi pronunțării în acestă materie a 
Sf. Părinte specifică: „Alte probleme care necesită studiu mai aprofundat au fost încredințate, 
din ordinul Supremului Pontif, Comisiei pentru problemele populaţiei, familiei şi natalității, 
urmând ca, după terminarea lucrărilor acesteia, Papa să se pronunţe. La acest stadiu al 
învățăturii Magisteriului, conciliul nu intenţionează să propună imediat soluţii concrete”. 

18 Discursul Papei Pius al XII-lea în cadrul celui de-al VII-lea congres de hematologie (12 
septembrie 1958), AAS 50 (1958) 732-740. 

»GS, 51. 

æ% GS, 51. 

la acest delicat aspect, să se urmărească: a) a se cultiva cu o inimă sinceră 
virtutea castităţii conjugale; b) dacă este vorba despre un fiu al Bisericii, de 
a cultiva ascultarea față de învățătura magisteriului, condiție care ajută la 
a nu se da curs unei conştiinţe eronate; c) a se ţine cont că „viața omului şi 
îndatorirea de a o transmite nu sunt limitate la lumea aceasta şi nici nu 
pot fi măsurate şi înțelese numai în cadrul ei, ci se referă mereu la destinul 
veşnic al oamenilor”t!. 


4.5. Căsătoria, o deplină şi stabilă comuniune de viaţă 


În încheierea prezentării viziunii cu privire la sacramentul căsătoriei în 
Conciliul al II-lea din Vatican, făcând referinţă la două paragrafe din Gau- 
dium et spes?, amintim că legământul matrimonial sacramental dă naşte- 
re unei comuniuni stabile de viaţă între persoane. Plecând de la Gen 1, 27, 
această uniune constituie prima formă şi unica, în felul său, de comuniune 
între persoane. 

Căsătoria nu reprezintă doar o instituţie, un instrument de procreare şi 
educare a copiilor, ci şi un moment şi o stare de dezvoltare a potenţialului 
profund al omului. „Sacramentul nu constă în sfințirea unei funcții gene- 
rative şi educative, ci în sfințirea vieţii în doi. Faptul conjugal este preluat 
şi potențţializat în rolul de sacrament, taină, mister. Căsătoria este o stare 
care exprimă şi realizează în modalităţi proprii istoria mântuirii. În căsă- 
torie, simbolismul nu este convenţional, ci este firesc, înscris în însăşi na- 
tura faptului, în însăşi starea conjugală: a fi pereche, a fi comunitate”. 

Aspectul sacramental şi instituțional al cestui legământ se realizează, 
conform învățăturii conciliare, într-un cadru comunitar. „Căsătoria este 
un sacrament, pentru că este un fapt eclezial, are loc în comunitatea ecle- 
zială. Este un moment de zidire şi întregire a Bisericiist 

Sacramentul căsătoriei, imagine şi participare la alianța care îl uneşte 
pe Cristos cu Biserica sa, întăreşte şi consacră soții în vederea misiunii 
creştine, conjugale şi familiale. Sprijiniți şi conduşi de puterea Duhului 
Sfânt, implică toate puterile şi întreaga lor viață pătrunsă de credință, 
speranţă şi iubire. 


81 GS, 51. 

82 GS, 12 şi 48. 

85 1. MĂRTINCĂ, Sacramentele Bisericii Catolice, ARCB, Bucureşti 2003, 235. 
84 I, MĂRTINCĂ, Sacramentele Bisericii Catolice, 235. 

CONCEPTUL DE PERSOANĂ LA JACQUES MARITAIN 
Asist. univ. dr. pr. lulian-Valerian IANUŞ! 


Rezumat: Antropologia creştină are drept fundament conceptul de persoană. 
Şi discursul antropologic al lui Jacques Maritain se centrează pe persoana 
umană, cu ale sale caracteristici. Maritain, comentator al lui Toma de Aquino, 
preia din tomism structura generală a antropologiei sale. Discursul său pleacă 
de la distincția dintre „individ” şi „persoană”, distincție prezentă încă din pri- 
mele opere. Caracteristic antropologiei lui Maritain este că ea un fundament 
metafizic. În acest sens, găsim în textele gânditorului francez o analiză profundă 
a structurii ontologice a persoanei: subzistența, înțeleasă ca ceea ce, completă 
în natură sa specifică, îşi are ființa în sine şi pentru sine; şi personalitatea (în 
sens metafizic, nu psihologic), văzută ca echilibru între subiectivitate şi obiec- 
tivitate, între independență şi dependenţă, prin care copilul creşte şi acceptă în 
mod activ condiția umană. 

Cuvinte cheie: Maritain, persoană, antropologie, subzistență, personalitate, 
cunoaştere, intelect, libertate, dimensiune socială, personalism. 


Summary: The Christian anthropology has at its base the concept of the per- 
son. The anthropologic oration of Jacques Maritain is focused on the human 
person as well, with its own characteristics. Maritain, commentator of Tomas 
de Aquino, takes from Thomism the general structure of his anthropology. His 
oration starts from the distinction between „specimen” and „person”, present 
distinction since first works. For the Maritain anthropology is characteristic 
that it is a metaphysical base. In this respect, we find in the texts of the French 
thinker a profound analysis of the ontological structure of a person: subsist- 
ence, understood as that, in its specific nature, has its being in and for itself; 
and personality (in a metaphysical sense, not psychological), seen as a balance 
between subjectivity and objectivity, between independence and dependence, 
through which the child is growing up and accepts actively the human condi- 
tion. 

Key words: Maritain, person, anthropology, subsistence, personality, knowl- 
edge, intellect, liberty, social dimension, personalism. 


1 Facultatea de Teologie Romano-Catolică, Universitatea „Al.I. Cuza” din Iaşi, email: 
ianusiulian(&hotmail.com. 

Discursul despre „om” la Jacques Maritain? ni se prezintă ca o antro- 
pologie consistentă, dar, mai ales, ca o antropologie în strânsă legătură cu 
alte domenii ale filosofiei: etica, filosofia politică şi filosofia istoriei într-un 
chip deosebit. 

Doctrina lui Maritain cunoaşte un progres: de la primele lucrări ale sale 
şi până la operele scrise la maturitate, observăm o aprofundare continuă a 
conceptelor antropologice, o maturizare a discursului şi, mai ales, o funda- 
mentare a viziunii sale despre om. 

Dintre toate problematicile şi conceptele antropologice, am ales ca dis- 
cursul nostru să se concentreze şi să fie prezentat cu titlul şi din perspec- 
tiva persoanei; tocmai conceptul de persoană este cel care înglobează şi 
sintetizează, în acelaşi timp, întreaga antropologie creştină. 


1. Distincția între individ şi persoană 


Pentru a putea vorbi despre „persoană” şi „personalitate”, este necesar 
să distingem acest concept de cel de „individ”; confuzia între aceşti doi 
termeni sau folosirea lor ca sinonime dă naştere unor erori antropologice 
fundamentale. 


1.1. Conceptul de „individ” 


Discursul despre „individ” la Maritain se fundamentează pe doctrina 
lui Toma de Aquino; aşa cum am văzut în al treilea capitol al prezentei 
lucrări, Toma defineşte individul ca fiind „ceea ce este indistinct în sine 
însuşi şi distinct de alții”, adică acea ființă determinată, particulară, con- 
cretă, care posedă un act propriu de a fi, care se bucură de calitatea trans- 
cendentală a unității. În felul acesta, omul este un individ al speciei uma- 
ne încă din momentul conceperii sale, iar ceea ce îl individualizează este 
faptul că el posedă „această carne, aceste oase şi acest suflet”. Cât priveşte 
„principiul de individuaţie”, acesta constă în materie, dar nu considerată 
oricum, ci sub o anumită dimensiune, cu o anumită determinare: materia 
quantitate signatat. 

La Maritain distincţia dintre individ şi persoană poate fi remarcată deja 
în lucrarea sa Trois réformateurs din 1925. Aici Luther este caracterizat 
ca „profet al individului”, adică al egocentrismului; eul lui Luther devine 
centrul de gravitație al tuturor şi a toate, luând rolul de „om universal”. 
Această distincţie va fi folosită de Maritain, aşa cum am văzut, în critica 


2 Pentru o viziune de ansamblu asupra vieţii şi operei lui Maritain, cf. Piero VIOTTo, 
Introduzione a Maritain, Ed. Laterza, Roma 2000. 

3 TOMA DE AQUINO, Summa Theologiae, I, 29, 4. 

4 Cf. TOMA DE AQUINO, De ente et essentia, 2, T. 

adusă doctrinelor umaniste eronate, care prezintă omul doar ca individ, ca 
parte a naturii sau a societății’. 

O definire a termenului de individ o găsim în Education at the crossroads: 
„Acest om întreg, care este, într-un anumit sens, o persoană, sau un întreg 
făcut independent de sufletul său spiritual, este şi, într-un alt sens, un 
individ material, un fragment al unei specii, o părticică dintr-un univers 
fizic, doar un punct al imensei rețele a forțelor şi influențelor (de ordin 
cosmic, etnic, istoric), fiind supus legilor acestora”$. 

Amprenta tomistă a concepţiei lui Maritain despre individ se remarcă, 
mai ales, în lucrarea sa La personne et le bien commun’; materia este rădă- 
cina individualităţii lucrurilor, ea însăşi fiind un tip de ne-ființă, o simplă 
potenţă de receptivitate. Această materie determinată, concretizată, este 
cea care încadrează ființa în spaţiu şi timp. Maritain afirmă, de altfel, că 
„în afara spiritului nu există decât realităţi individuale”; ele sunt în con- 
diția de a exercita actul de a fi. Individualitatea se opune condiţiei de uni- 
versalitate pe care lucrurile o au în spirit şi se referă la acel aspect concret 
de unitate sau indiviziune cerut de către existență şi care face posibil ca o 
natură existentă să fie distinctă de alte ființe”. 

Noţiunea de individ devine şi mai evidentă atunci când este pusă în re- 
laţie cu un alt termen, cel de „persoană”: mai exact, personalitatea umană 
scoate în evidenţă şi individualitatea omului. Omul, se poate constata uşor, 
nu este o persoană pură; dimpotrivă, „persoana umană este cea a unui 
sărac individ material, a unui animal care se naşte mai neajutorat decât 
toate celelalte”. Fără rațiune şi libertate, omul ar fi doar un animal, un 
simplu individ, „sclavul evenimentelor, circumstanțelor, mereu agăţat de 
ceva, incapabil de a se orienta singur: nu ar fi decât o parte, fără să poată 
pretindă să fie un întreg”. A dezvolta individualitatea înseamnă a trăi viața 
egoistă a pasiunilor, a te face centrul tuturor lucrurilor şi a sfârşi apoi ca 
sclav a numeroase nevoi trecătoare". 


5 Cf. CARMELO Di MARI, La „paidea” di Jacques Maritain, PU.S.T, Roma 1989, 14. 

€ Jacques MARITAN, Pour une philosophie de l'€ducation: Oeuvres Completes de «Jacques 
et Raisa Maritain, VII. Editions Univeritaires Fribourg Suisse; Editions Saint-Paul, Paris 
1984, 778. (Referințele se vor face la această ediţie a Operelor Complete, pe care o vom 
prescurta O.C.) Textul original, scris în limba engleză, a fost tradus de însuşi Maritain şi 
publicat în 1947 cu titlul L'education à la croisée des chemins; ulterior, în 1959, a fost pu- 
blicat cu titlul cu care apare în Oeuvres Completes. 

1 Publicată în anul 1947, această operă cuprinde, într-o formă mai amplă, două confe- 
rinţe susținute de Maritain: Persoana umană şi Societatea (Oxford, 9 mai 1939) şi Persoană 
şi Individ, Pontificia Universită San Tommaso, Roma 22 noiembrie 1945. 

8 J. MARITAIN, Pour une philosophie de l'education: O.C., VII, 187. 

9 Cf. C. Di MARI, La „paidea” di Jacques Maritain, 15-16. 

10 Cf. J. MARITAIN, Trois réformateurs: O.C., III, 446-453. 

Pe aceeaşi linie, Maritain afirmă că „nici o persoană creată nu este o 
pură persoană şi, în măsura în care persoana umană este şi individ mate- 
rial, intră în cetate ca o parte într-un întreg”!!. 


1.2. Conceptul de „persoană ” 


Mult mai elaborat este discursul lui Maritain în ceea ce ţine de conceptul 
de persoană!?. Convins că este un „concept de origine creştină, dezvoltat 
şi precizat datorită teologiei”, aşa cum specifică în Umanismul Integral”, 
Maritain situează acest concept în centrul gândirii sale; pe lângă conținu- 
tul antropologic, îi oferă şi o dimensiune metafizică şi morală. 

Un scurt istoric al felului în care Maritain defineşte persoana poate fi 
util în demersul nostru!f. Astfel, încă din prima operă publicată de Maritain 
- La philosophie bergsonienne (1913) —, se poate vedea interesul pentru 
persoana umană; aceasta este descrisă ca fiind „substanța completă com- 
pusă din suflet spiritual şi corp; în aşa fel încât sufletul separat, privat de 
exercițiul facultăților senzitive, care nu există fără corp, nu poate, fiind o 
substanță incompletă, să fie numit o persoană, însăşi noțiunea metafizică 
de persoană cerând integritatea naturii”!5. Reiese de aici ideea de totali- 
tate, de integralitate a persoanei, spre deosebire de termenul de „individ” 
care exprimă idea de parte. 

În Trois réformateurs, dincolo de discursul despre individualitate deja 
amintit, Maritain spune că numele de persoană este rezervat „substanţe- 
lor care posedă acest lucru divin care este sufletul” şi „substanțelor care, 
alegându-şi scopul, sunt capabile să-şi determine mijloacele şi să introducă 


1 Cf. J. MARITAIN, De Bergson à Thomas d'Aquin: O.C., VIII, 40. Pentru o viziune sinte- 
tică asupra raportului individualitate-personalitate la Maritain, cf. şi Giuseppe Rizzi, 
L'uomo in Maritain, Logos, Roma 1990, 100-103. 

12 Pentru înțelegerea conceptului de persoană poate fi util şi: Aaron J. GURJEWITSCH, In- 
dividul în Evul Mediu european, Editura Polirom, Iaşi 2004, 98-108. O viziune aparte în 
acest sens o întâlnim la Karol Wojtyla (Ioan Paul al II-lea), cel care afirmă că termenul de 
persoană a pătruns în gândirea creştină pentru a întări conceptul de divinum, acesta din 
urmă fiind negat de marxism în favoarea conceptului de humanum: „Ateismul în forma 
marxistă, negând referința la Dumnezeu Creatorul drept constitutiv pentru persoana uma- 
nă, [...] stabileşte pentru humanum forma colectivă de existenţă ca fiind fundamentală şi 
finală în acelaşi timp”, K. WoyryLa, „Il problema del costituirsi della cultura attraverso la 
«praxis» umana”, Rivista di filosofia neoscolastica 69 (83/1977) 515. Despre antropologia lui 
K. Wojtyla, cf. Alessandro Barca, La persona al centro. Modulazioni pedagogiche dal Magis- 
tero di Giovanni Paolo II, Edizioni Viverein, Roma 2009. 

2 J, MARITAIN, Humanisme Integral: O.C., VI, 306. 

14 Sintetizăm în acest scurt istoric o parte a unui studiu făcut de Carla ROMANO, „I fon- 
damenti tomistici del personalismo di Maritain”, în Conoscere Maritain, Istituto Marchigi- 
ano Maritain, Ancona 1985, 43-60. 

15 J, MARITAIN, La philosophie bergsonienne: O.C., I, 401. 

în univers, cu libertatea lor, serii de evenimente noi”; iar ceea ce „dă dem- 
nitate, ceea ce face personalitatea lor, este tocmai subzistența sufletului 
spiritual şi nemuritor şi independenţa sa”!5. Tot în această operă, Maritain 
face referință la termenul de „personalitate” în raport cu Treimea divină, 
în această personalitate atingând plinătatea actului pur. 

O specificare interesantă despre persoana umană din perspectiva liber- 
tăţii o întâlnim în Religion et culture (1930). Analizând raportul dintre 
temporal şi spiritual, Maritain face o scurtă referință la om spunând că 
„acest om atât de slab când e singur este şi o persoană moralmente liberă 
şi stăpână pe propriile acte”!". 

Un discurs mai aprofundat despre persoana umană îl găsim în Distinguer 
pour unir: ou les degres du savoir (1932); discursul despre personalitate, 
aici, este unul de ordin ontologic, rădăcina metafizică fiind subzistența. 
Această subzistență este explicată astfel: „subzistenţa este pentru natură 
sigiliul ontologic al unităţii sale. Dacă această natură este completă (un suflet 
separat nu este persoană); dacă, mai ales, este capabilă să se posede, să se 
susțină cu inteligența şi voinţa, în sfârşit, dacă aparține ordinii spirituale, 
atunci subzistența unei astfel de naturi se numeşte personalitate”. Cât 
priveşte raportul personalităţii cu individualitatea materială, observăm că 
„personalitatea fiecăruia presupune propria individuaţie prin intermediul 
materiei [...], acea rădăcină metafizică, pusă în profunzimea ființei, nu se 
manifestă decât prin cucerirea de sine din partea sinelui, cucerire progre- 
sivă care se împlineşte în timp [...]. Personalitatea, care metafizic nu se 
poate pierde, suportă multe piedici în registrul psihologic şi moral: riscă să 
fie contaminată de mizeriile individualităţii materiale [...]. Astfel, cel care 
este persoană şi subzistă în întregime în subzistența sufletului său este şi 
individ în specie şi praf în vânt”!?. 

Şi în du Regime temporel et de la liberte (1933) discursul antropologic 
este mai amplu, atenţia fiind îndreptată spre filosofia libertăţii. Aici ter- 
menul de persoană este considerat „o noțiune analogă care se realizează 
în grade variate şi pe planuri ontologice diferite în mod esenţial”. Astfel, 
ființa umană „este o persoană, adică un univers de natură spirituală dotat 
cu libertate de alegere şi destinat la libertatea de autonomie”. Însă dacă 
ţinem cont că omul este şi animal şi spirit, şi individualitate materială şi 
personalitate spirituală, atunci devine clar că personalitatea sa nu este 
una perfectă; dimpotrivă, este o „personalitate precară şi amenințată şi 
trebuie cucerită în mod progresiv”. Datorită acestei deschideri naturale, 


16 Cf. J. MARITAIN, Trois réformateurs: O.C., III, 451-452. 
1 J, MARITAIN, Religion et culture: O.C., IV, 242. 

18 J, MARITAIN, Distinguer pour unir: O.C., IV, 680-681. 
2 J, MARITAIN, Distinguer pour unir: O.C., IV, 681. 

persoana umană tinde în mod natural spre viața socială, caută nu doar 
binele propriu, ci şi binele comun; aceasta este una dintre caracteristicile 
fundamentale ale persoanei: deschiderea dialogică. Viaţa socială a omu- 
lui trebuie să fie fundamentată pe principii solide: binele comun al cetăţii 
temporale este subordonat în mod esenţial binelui persoanei, iar binele 
persoanei umane văzute ca individ, sau parte a cetății, este subordonat 
binelui total ca atare”. 

După publicarea Umanismului Integral, definirea conceptului de per- 
soană continuă în operele lui Maritain. Un discurs mai intens în acest sens 
urmează în lucrarea sa Les droits de l’homme et la loi naturelle (1942). 
După ce se afirmă că personalitatea umană „este un mare mister care locu- 
ieşte în fiecare dintre noi”, discursul despre persoană este dus din perspec- 
tiva relației acesteia cu individualitatea. Maritain reaminteşte că omul 
este şi individ, dar nu orice fel de individ, ci unul care „se conduce prin inte- 
ligenţă şi voință”, în care găsim o existență „mai bogată şi mai înaltă, o 
supraexistență spirituală în cunoaştere şi în iubire”. În acest fel, putem 
spune că este un întreg spiritual unde spiritualitatea îi conferă o demnitate 
superioară față de celelalte şi îl pune în „contact direct” cu divinitatea. 
Conceptul de personalitate le implică şi pe cele de totalitate şi independenţă: 
ca persoană, omul este mai degrabă un întreg decât o parte, mai degrabă 
independent decât sclav. Când spunem că persoana umană este „imagine a 
lui Dumnezeu” spunem, de fapt, că valoarea sa, libertatea şi drepturile 
sale „depind de ordinea lucrurilor sacre în mod natural”; se poate constata, 
aşadar, că demnitatea şi valoarea persoanei umane sunt „într-o relaţie directă 
cu absolutul, singurul în care îşi poate găsi împlinirea; patria sa spirituală 
este tot universul bunurilor care au o valoare absolută”?!. 

Publicarea în 1943 a cărții Education at the crossroads este o nouă opor- 
tunitate pentru Maritain de a prezenta viziunea sa asupra persoanei umane. 
Dincolo de discursul referitor la raportul dintre individualitate şi perso- 
nalitate, se afirmă despre aceasta din urmă că „în realitate ea semnifică 
interioritate cu sine însuşi”; această autonomie internă creşte în măsura 
în care „viața rațiunii şi a libertăţii domină asupra vieţii instinctului şi 
dorințelor simțurilor”. Nu trebuie uitat un lucru important: dezvoltarea 
ființei umane poate fi dublă, adică în sensul personalității sau al individua- 
lităţii; de această alegere existențială depind consecințele vieţii şi acţiunii, 
pe linie rațională sau pe linie instinctivă. Cu toate acestea, păstrarea uni- 
tăţii acestor două dimensiuni ale omului este fundamentală. Libertatea cu 
care este înzestrat omul nu este doar posibilitate de alegere, aceasta fiind 


20 Cf. J. MARITAN, Du regime temporel et de la liberté: O.C., V, 359-367. 
21 Cf. J. MARITAN, Les droits de Phomme et la loi naturelle: O.C., VII, 620-621. 

un dar pentru toţi, ci este „spontaneitate, expansiune sau autonomie”; 
acestea trebuie „cucerite printr-un efort constant şi o luptă continuă””. 

In De Bergson ă Thomas d'Aquin (1944) se aminteşte dimensiunea soci- 
ală a omului, omul „cerând viaţa socială” şi legătura dintre personalitate 
şi individualitate, individualitatea riscând „să fie contaminată de mizeriile 
individualității materiale”. In acelaşi timp, persoana umană are o „aspi- 
raţie ineficace, proprie ființei sale”, de a se mişca şi de a se autodetermina. 
Această aspirație este „ineficace”, pentru că este satisfăcută pe deplin doar 
în divinitate; asta nu înseamnă că Dumnezeu este un impediment în 
deplina realizare a aspirațiilor omului; divinitatea nu este o mortificare a 
libertății omului: dimpotrivă, ea este libertatea însăşi şi izvorul aspirații- 
lor profund umane”. 

Un punct de referință în privința discursului despre persoana umană 
este constituit de lucrarea La personne et le bien commun (19417), aceasta 
prezentând fundamentele metafizice ale personalismului maritainian. Din 
conținutul antropologic bogat şi bine structurat vom aminti aici doar ceea 
ce se referă la definirea persoanei. Astfel, persoana este văzută ca un „întreg 
deschis şi generos”, capabil de transcendenţă, în care libertatea se mani- 
festă în mod evident; de aceea, „omul va fi cu adevărat persoană doar în 
măsura în care viața spiritului şi a libertăţii va domina în el asupra celei a 
simțurilor şi pasiunilor”. 

In Court traite de l'existence et de l'existant se afirmă că doar persoana 
este liberă şi doar ea are cu adevărat „o interioritate şi o subiectivitate, 
pentru că se conține şi se parcurge pe sine însăşi”; ea „trăieşte o viață nu 
doar biologică şi instinctivă, ci şi intelectuală şi volitivă”%. Ambivalența, 
dar şi unitatea între material şi spiritual, între individualitate şi persona- 
litate, sunt întâlnite cu referire la persoana umană şi în operele Man and 
the State (1951) şi Pour une philosophie de l'education (1959). 

O altă remarcă a discursului nostru se îndreaptă spre La philosophie 
morale (1960), operă în care Maritain afirmă că individualitatea, perso- 
nalitatea şi libertatea pot fi cunoscute doar prin analogie, pentru că sunt 
prea inteligibile în ele însele pentru a putea fi percepute de noi fără nici o 
mediere. Rațiunea poate să perceapă individualitatea, dar în mod imper- 
fect, din cauza unui „defect intrinsec de inteligibilitate”; în schimb, „per- 
sonalitatea şi libertatea sunt inteligibile prin ele însele (per se)”, dar sunt 
neinteligibile în raport cu inteligența noastră, pentru că ele „conţin unele 
concepte profund spirituale care fac dificilă o înțelegere totală”*. 


22 Cf. J. MARITAN, Pour une philosophie de l'education: O.C., VII, 778-785. 
23 Cf. J. MARITAIN, De Bergson à Thomas d'Aquin: O.C., VIII, 102-109. 

24 Cf. J. MARITAN, La personne et le bien commun: O.C., 192-194. 

25 Cf. J. MARITAN, Court traite de l'existence et de l'existant: O.C., IX, 46-57. 
26 Cf. J. MARITAIN, La philosophie morale: O.C., 484-486. 

Mai merită amintită relația dintre persoană şi binele comun aşa cum 
este prezentată în Le paysan de la Garonne (1966). Binele comun al unei 
comunități de persoane este „comun” atât întregului, cât şi părţilor; asta 
înseamnă că el trebuie să fie distribuit în folosul şi favoarea persoanelor. 
Aşa cum a amintit şi în alte opere ale sale, Maritain subliniază încă o dată 
că binele spre care tinde persoana umană în dimensiunea ei spirituală este 
superior binelui comun temporal”. 


2. Structura ontologică a persoanei 


Din discursul istoric precedent reiese cu claritate necesitatea unui fun- 
dament al antropologiei, pentru ca aceasta să fie una solidă, obiectivă; la 
Maritain, acest fundament al antropologiei este metafizica. O scurtă pre- 
zentare a fundamentului ontologic al persoanei este, aşadar, necesară; 
cu atât mai mult cu cât şi Umanismul Integral „pleacă de la o viziune 
metafizică a omului, aceasta fiind fundamentul care dă siguranță întregii 
construcții”%. 

Cu alte cuvinte, unei antropologii „istorice” Maritain i-a „alăturat o 
antropologie metafizică, drept test al structurii permanente şi universale a 
omului, la care trebuie să facă referință în mod necesar o conduită educa- 
tivă ce vrea să dezvolte în om umanitatea personală, care nu derivă de la 
situaţia sa şi de la momentul istoric în care trăieşte, dar care este proprie 
realității profunde a fiecărui om şi priveşte existența sa spirituală şi defini- 
tivă în raport nu doar cu natura şi societatea, ci şi cu Dumnezeu ”%. 


2.1. Subzistenţa 


Când vorbim despre subzistență putem avea cel puţin două semnificații: 
într-un sens mai amplu, subzistența se referă la acea realitate căreia i se 
cuvine ființa prin sine (per se), adică direct sau prin natură, şi în sine, adică nu 
într-un subiect (materia in qua), nici dintr-un substrat (materia ex qua); 
într-un sens propriu şi deplin, subzistența indică ceea ce, complet în natura 
sa specifică, are ființa în sine şi prin sine. Doar această a doua semnificație 
este cuprinsă şi perfecțiunea proprie întregului, împlinire şi incomunicabi- 
litate; această entitate mai este numită suppositum sau ipostază“. 


27 Cf. J. MARITAN, Le paysan de la Garonne: O.C., 721-722. 

2 G. Rizzi, L'uomo in Maritain, 47. 

29 Piero VIOTTO, „I fondamenti filosofici dell'educazione cristiana”, Vita e Pensiero 55 
(1973) 51-52. 

3 Cf. Mirella LORENZINI, L’'uomo in quanto persona. L'antropologia di Jacques Maritain, 
PU.S.T., Bologna 1990, 97. 

Însă pentru a evita o înțelegere greşită trebuie spus că această subzis- 
tență, în ambele semnificaţii, nu exclude dependența cauzală: acel prin 
sine nu înseamnă de la sine. De fapt, singura entitate care este subzis- 
tentă prin sine în sens absolut, singura căreia i se cuvine existența prin 
esență, este Dumnezeu: el este singura entitate necauzată în care esența 
şi existenţa se identifică. În toate celelalte entităţi, inclusiv în substanţele 
spirituale, actul de a fi este primit de la un subiect la care se raportează ca 
actul la potență. Putem spune, astfel, că aceste entități depind în ființa lor 
de o cauză, în măsura în care orice entitate care nu este propria sa ființă a 
primit-o de la cel care este ființa prin esenţă. 

Este evident că acest lucru este valabil şi pentru om: sufletul uman, 
deşi este o formă subzistentă, nu îşi este propria ființă şi se raportează la 
aceasta ca potența la act. Astfel, sufletul uman depinde de cauze extrinseci 
(finală şi agentă), iar dacă ne gândim la faptul că este în mod real forma 
substanţială a corpului uman, atunci are nevoie, într-un anumit fel, cel 
puţin în ceea ce ține de începutul existenței sale, şi de o cauză materială. 
Ceea ce există, de fapt, este mereu un singur individ şi sufletul uman este 
individuat prin materia primă a cărei formă substanțială este şi cu care 
realizează o entitate completă a speciei umane. Sufletul uman primeşte actul 
de a fi în acelaşi moment în care dă formă, şi deci şi existenţă, corpului 
uman. De menţionat aici, pe linia lui Toma şi Maritain, că în entitatea pur 
materială forma există prin existența compusului (materie-formă) şi, nee- 
xistând în sine, ci doar în compus, în momentul coruperii acestuia ea nu 
va mai avea nici o existență proprie; în schimb, în om compusul există prin 
existența formei şi, odată corupt compusul, forma va continua să existe". 

Aşadar, omul este compus din esenţă şi existență (actus essendi), esența 
fiind o potenţă în raport cu esse care este act; pentru ca esența nu doar să 
primească ființa, ci să o şi exercite, are nevoie de această dimensiune meta- 
fizică numită subzistență, adică de acea actualizare pozitivă care „face 
esența să treacă dincolo de ordinea esenţialităţii [...] şi o introduce în ordi- 
nea existențială: situație datorită căreia esența astfel completată stă în 
fața existenţei, nu doar pentru a o primi, ci pentru a o exercita, şi constituie 
de-acum un centru de activitate existențială şi operativă, un subiect [...] 
care exercită în acelaşi timp acel esse substanţial care îi este propriu şi 
diferitele esse accidentale proprii operațiunilor pe care le produce prin 
potențele sale”:2. 

Cu alte cuvinte, tocmai datorită subzistenţei, persoana umană posedă 
propria existență ca fiind a sa în mod absolut, este o totalitate în care 


31 Cf. M. LORENZINI, L'uomo in quanto persona..., 98-99. 
32 J. MARITAN, Distinguer pour unir: O.C., IV, 1049-1050. 

întregul este în fiecare dintre părţile sale, în care întregul îşi este intern 
sieşi şi se posedă pe sine. Spune Maritain: „Când subiectul este o persoană, 
subzistența, pentru faptul că natura pe care o termină sau o supra-comple- 
tează este o natură intelectuală, [...] poartă cu sine o perfecțiune mai înaltă, 
spunem atunci că ea este o stare de exercițiu activ şi autonom, propriu 
unui întreg ce se cuprinde pe sine (în sensul că totalitatea este în fiecare 
dintre părți), deci intern sieşi şi în posesia de sine. Posedându-se pe sine, 
acest întreg îşi face proprii [...] existenţa şi operaţiunile pe care le exercită: 
acestea nu sunt doar ale sale, ci îi sunt lui proprii, proprii în măsura în care 
fac parte integrantă din posesia de sine, caracteristică persoanei”. 

Se poate observa astfel importanța deosebită pe care Maritain o acordă 
subzistenţei, subzistență numită, aşa cum am văzut în precedență, „sigi- 
liul ontologic al unităţii naturii”; ea este, în acelaşi timp, „fundamentul 
ontologic al proprietăţilor persoanei în ordinea morală, al stăpânirii pe 
care o are supra propriilor acțiuni prin liberul-arbitru, al aspiraţiei sale la 
libertatea de autonomie şi la drepturile pe care le posedă”. 


2.2. Personalitatea 


În parcursul istoric prezentat la începutul acestui capitol am văzut cum 
anume defineşte Maritain acest concept şi care este raportul personalităţii 
cu individualitatea. Adăugăm aici câteva noțiuni pe care le considerăm 
necesare pentru a completa şi a înțelege această problematică. 

Înainte de toate, trebuie reamintită unitatea profundă, în pofida dife- 
renței, între individualitate şi personalitate, asta, şi din cauza faptului că 
au fost mai multe opinii critice la adresa lui Maritain pe această temă*. 
Maritain însuşi vrea să înlăture orice dubiu asupra unui posibil dualism: 
„Acestea sunt, dacă am reuşit să le prezint în mod concret, cele două aspecte 
metafizice ale ființei umane: individualitatea şi personalitatea, cu fiziono- 
mia lor ontologică proprie. Este evident — dar e mai bine să insistăm, pen- 
tru a evita neînțelegeri şi contrapuneri — că aici nu este vorba despre două 
lucruri separate. Nu este în mine o realitate care să se cheme individ şi o 


35 J. MARITAIN, Distinguer pour unir, O.C., IV, 1050. 

34 J. MARITAIN, Distinguer pour unir: O.C., IV, 1050; cf. M. F. Canonico, Antropologie del 
nostro tempo a confronto, 212-214. 

3 Distincția între persoană şi personalitate a fost considerată „arbitrară” şi „lipsită de 
fundament” (P Descoas, „Individu et personne”, Archives de philosophie 14 [1938] 33); 
aceeaşi distincție a fost considerată ca fiind considerată în mod fals tomistă de către Mari- 
tain (S. CROTEAU, Les fondements thomistes du personalisme de Maritain, Editions de 
PUniversité de Ottawa 1955); pe aceeaşi linie s-a spus că pe această temă consideraţiile lui 
Maritain sunt exterioare şi nu coincid cu cele ale lui Toma (L. ORLANDI, „I fondamenti me- 
tafisici della filosofia sociale di J. Maritain”, Studia Patavina 3 [1956] 68). 

altă realitate care să se numească persoana mea. Este aceeaşi ființă întreagă 
care într-un sens este individ şi în celălalt sens este persoană. Eu sunt în 
totalitate individ pe baza a ceea ce îmi vine de la materie şi în totalitate 
persoană pe baza a ceea ce îmi vine de la spirit; aşa cum un tablou este în 
totalitate un complex fizico-chimic pe baza materiilor colorante din care 
este făcut şi în totalitate o operă de frumuseţe datorată artei pictorului”?®. 
Aşadar, nu este vorba despre un dualism „care ar compromite unitatea, 
ci despre o distincţie: individualitatea şi personalitatea sunt două aspecte 
care privesc omul în întregul său, în totalitatea sa”. 

Un al doilea aspect care merită subliniat aici se referă la perspectiva din 
care trebuie privit termenul de „personalitate”. În discursul lui Maritain 
termenul de personalitate are o valență metafizică; ar fi greşit să confun- 
dăm această semnificație cu personalitatea despre care vorbeşte psiholo- 
gia, care se mişcă pe un plan pur empiric. Astfel, „persoana este datul onto- 
logic prin care fiecare om este în autoconştiința sa şi în autodeterminarea 
sa un univers în sine, în timp ce personalitatea este datul sociologic al 
persoanei care prin intermediul culturii s-a realizat pe deplin, meritând să 
fie ea însăşi [...]. Se poate spune că personalitatea constă în echilibrul din- 
tre subiectivitate şi obiectivitate, între independență şi dependenţă, între 
siguranță şi nesiguranţă, prin care puiul de om ajunge la stadiul de adult 
când a învăţat să trăiască cu subiectivitate obiectivitatea sa, acceptând în 
mod activ condiția umană, fără să se mândrească şi fără să dispere”*?. 

O ultimă consideraţie pe această temă se îndreaptă spre felul în care 
trebuie să percepem individualitatea în raportul ei cu personalitatea. 
Am văzut în discursul despre conceptul de individ cum individualitatea, 
fundamentată în materie, este cea care limitează persoana deschisă spre 
universal prin suflet, este cea care ţine persoana legată de lumea aceasta a 
pasiunilor şi a „nevoilor trecătoare”, cea care îl face pe om „sclav al eveni- 
mentelor şi circumstanțelor”; acest lucru nu înseamnă că trebuie să vedem 
individualitatea ca fiind ceva negativ, ceva rău. Dimpotrivă, spune Maritain, 
„individualitatea materială nu este ceva rău în sine. Nu! Este ceva bun, 
pentru că este însăşi condiția existenței noastre. Dar tocmai în ordinea 


36 J. MARITAN, La personne et le bien commun: O.C., 193. 

37 M. F. CANONICO, Antropologie del nostro tempo a confronto, 209. 

38 Cf. M. F. Canonico, Antropologie del nostro tempo a confronto, 208. Este interesant 
faptul că una dintre criticile aduse lui Maritain propune tocmai contrariul: folosirea terme- 
nului de personalitate doar în sensul dat de psihologie; folosit cu valența ontologică, acest 
termen devine „ambiguu” şi poate duce la „eroarea de a considera personalitatea ca o for- 
mă” (M. LORENZINI, L'uomo in quanto persona..., 110). 

39 P Vrorro, Per una filosofia dell'educazione secondo J. Maritain, Vita e Pensiero, Mila- 
no 1985, 77-78. 

personalității individualitatea este bună; şi ceea ce este rău stă în a da pre- 
ponderența acestui aspect al ființei în acțiunea noastră”. 


3. Cunoaşterea 


În capitolul IV al acestei lucrări am analizat doctrina lui Maritain des- 
pre cunoaştere aşa cum era ea prezentată în operele care au precedat Uma- 
nismul Integral; dorim să prezentăm aici, în linii mari, o viziune generală 
asupra acestei doctrine, evident, dintr-o perspectivă antropologică. 

Este un lucru cunoscut şi recunoscut de toți că măreţia omului stă, în 
special, în sufletul său nemuritor înzestrat cu două facultăți deosebite: 
intelectul, prin care cunoaşte şi se cunoaşte, şi voința care îl face liber şi 
îl deschide spre Bine. Intelectul, într-un mod specific, determină natura 
umană, o înalță, prin cunoaştere, la „înălțimea” ființei subzistente în sine. 

Maritain nu doar recunoaşte importanța cunoaşterii, ci este cu adevă- 
rat fascinat de felul în care omul poate să pătrundă şi să depăşească lumea 
materială la nivel intelectiv. De altfel, pentru Maritain, „este un lucru cu 
adevărat impresionant cunoaşterea şi ni s-ar părea extraordinară dacă nu 
am fi atât de obişnuiţi cu minunăţiile sale: fiecare dintre noi, un mic punct 
în acest mare univers, un suflet de om care nu are nici o greutate, iată că 
îmbrățişează şi conţine întregul, iată-l mai vast decât lumea”. 

Maritain scoate în evidență capacitatea de a supraexista a omului în 
cunoaştere şi iubire datorită unor acțiuni perfect imanente; astfel, este 
„specific lucrurilor spirituale să nu fie zidite în ființa lor particulară şi să 
poată să se unească intrinsec cu ființa însăşi a unui alt lucru [...]. Dacă 
legea obiectului, legea fiinţei, se impune în fața inteligenţei, acest lucru se 
întâmplă pentru ca inteligența să se completeze în mod vital, într-o acți- 
une care este o pură calitate imaterială şi în care cel care constituie altul 
ca atare devine perfecțiunea-i proprie [...]. Acela este adevăratul mister 
al activității imanente, interiorizarea perfectă, prin cunoaştere şi iubire, a 
ceea ce este altul sau de la un altul provine, şi nu de la noi”?. 

Aşadar, cunoaşterea implică această identificare cu obiectul (altul), dar 
păstrând neatinsă propria identitate. În acest sens, Maritain propune o 
ierarhie a diferitelor grade de comunicabilitate între entități. 

Astfel, la nivelul cel mai de jos întâlnim „incomunicabilitatea absolută”, 
apoi incomunicabilitatea materiei prime care este incomunicabilă în sine; 


40 J. MARITAIN, La personne et le bien commun, 193-194. O viziune sintetică asupra me- 
tafizicii persoanei la Maritain se poate vedea în: V. Possenti, Una filosofia per la transizione, 
80-99; P Vrorro, „La persona secondo Maritain”, în L’idea di persona, 436-441. 

4 M. F. CANONICO, Antropologie del nostro tempo a confronto, 217. 

42 J. MARITAN, Trois réformateurs: O.C., III, 479. 

aceasta comunică însă cu forma care o actualizează, astfel că putem spune 
că „noțiunea de comunicabilitate este coextensivă la cea de ființă”. 

Al doilea nivel de comunicabilitate aparţine ființelor neînsufleţite care 
pot comunica doar prin acțiunea tranzitivă: îşi pot comunica „doar modi- 
ficările pe care le suportă unele de la altele şi care sunt legate, fiecare în 
parte, la o pierdere corespunzătoare”. La limita superioară, „două corpuri 
îşi comunică naturile proprii distrugându-se pentru a nu mai exista decât 
virtual într-un al treilea, de specie diferită”. 

În cel de-al treilea grad de comunicabilitate întâlnim fiinţele însufleţite 
de un suflet senzitiv: şi aici avem de-a face cu mişcarea tranzitivă, dar e 
vorba despre ceea ce se transmite celuilalt corp prin intermediul unui organ 
senzitiv. Obiectul „luat în funcție de caracterele individuante ce țin de mate- 
rie este încă sigilat în condiţiile date hic et nunc al acţiunii înseşi”; el „se 
comunică doar în funcție de aceste condiții materiale: ființa sa rămâne 
ascunsă”. 

În ultimul grad, al patrulea, vorbim despre cunoaşterea intelectuală: 
incomunicabilitatea lucrurilor este „înlăturată în raport cu posibilitatea 
lor de a exista în alţii, adică într-un subiect cunoscător sau într-un suflet, 
şi asta, în funcţie de însăşi ființa lor; nu doar în funcție de acțiunea lor 
tranzitivă accidentală, ci în funcție de ceea ce sunt”. Este vorba aici des- 
pre o existenţă intențională de ordin inteligibil, existenţă ce caracterizează 
tocmai cunoaşterea intelectivă: de fapt, când omul cunoaşte poartă în sine 
obiectul cunoscut“. 

Maritain a fost preocupat să înțeleagă cât mai bine acest fenomen şi 
în acelaşi timp mister care se numeşte „cunoaştere”; mai bine zis, a dorit 
să înțeleagă natura intimă a cunoaşterii. Convins că filozofii moderni nu 
aprofundează în mod adecvat acest aspect, autorul nostru propune „întoar- 
cerea” la Toma, cel care nu doar a formulat în mod adecvat această pro- 
blemă, dar i-a şi dat „o soluție profundă”. Să vedem, în mod sintetic, cum 
anume analizează şi prezintă Maritain natura şi valoarea cunoaşterii“. 

a. La Maritain există o legătură strânsă între cunoaştere şi imateri- 
alitate: o ființă este cunoscătoare în măsura în care este imaterială. Doar 
imaterialitatea permite „să devii altul ca şi altul”, doar printr-un act spi- 
ritual este posibilă această încorporare particulară a obiectului în subiect, 
menținând şi, mai ales, subliniind identitatea subiectului şi alteritatea 
obiectului“5. Iată ce spune Maritain: „cunoaşterea nu constă nici în a primi 
o amprentă, nici în a produce o imagine; este ceva mult mai intim şi mai 


43 Cf. M. LORENZINI, L'uomo in quanto persona..., 35-36. 

sti Împărţirea punctuală a doctrinei lui Maritain despre acest aspect al cunoaşterii, aşa 
cum o prezentăm aici, se inspiră din textul lui G. Rizzi, L'uomo in Maritain, 127-129. 

15 Cf. M. LORENZINI, L'uomo in quanto persona..., 38. 

profund. A cunoaşte înseamnă a deveni; a deveni non-eul. Înseamnă deci a 
pierde propria ființă şi a fi absorbiți în lucru? [...] În realitate, nici o specie 
de unire sau de transformare materială nu poate ajunge la gradul de unire 
între cunoscător şi cunoscut. Dacă mi-aş pierde ființa în altul prin unirea 
cu el, nu aş deveni acest altul, dar el şi cu mine am forma împreună un 
compus, un tertium quid; acolo unde cunoscătorul devine însuşi cunoscu- 
tul. Unirea cunoscătorului cu cunoscutul este astfel o unitate adevărată, ei 
sunt unu mai mult decât materia şi forma împreună. Dar a pune o astfel de 
transsubstanţiere între doi termeni care îşi păstrează fiecare propria ființă 
[...] înseamnă a spune că este vorba în acest caz despre o devenire imate- 
rială, despre o identificare imaterială şi că această cunoaştere depinde de 
imaterialitate. Cunoaşterea constă deci în a deveni în mod imaterial altul 
ca şi altul, aliud in quantum aliud”*®. 

b. Putem spune, cu alte cuvinte, că inteligența în act se identifică cu 
inteligibilul în act şi această identitate intențională scoate în evidență două 
aspecte importante: pe de o parte, obiectul este prezent în cunoscător în 
mod imaterial, pentru că facultatea intelectivă este imaterială (quidquid 
recipitur ad modum recipientis recipitur); pe de altă parte, intelectul uman 
este cel care se uniformizează, se adecvează la obiect, şi nu invers (veritas 
est adaequatio intellectus ad rem). În felul acesta, Maritain, pe aceeaşi linie 
cu 'Toma, pune cunoaşterea într-o dependență absolută în raport cu ceea 
ce este: cunoaşterea este în mod esenţial cunoaşterea a ceva, ceva care, „în 
măsura în care specifică actul meu cunoscător, nu este produs de cunoaşte- 
rea mea, ci, dimpotrivă, o măsoară şi o reglementează şi posedă deci o ființă 
proprie independentă de cunoaşterea însăşi”. Putem spune că suntem în 
fața realismului“ şi a obiectivismului care sunt noțiuni fundamentale în 
filosofia tomistă. 

c. Cunoaşterea este definită de existență; a cunoaşte nu înseamnă a 
face ceva sau a primi ceva, ci în a exista mai bine. Subiectul, cunoscând, 
devine el însuşi şi alţii, într-un mod diferit de existența care îl actualizează 
ca subiect. Aşa cum se raportează existenţa la esență, la fel se raportează 
cunoscătorul la simț şi la inteligență, considerate ca funcții cunoscătoare. 
Este vorba, în definitiv, de acea supraexistență despre care vorbeam mai 
devreme. 

d. Dacă actul cunoaşterii este într-un anumit sens o atitudine pasivă 
în fața obiectului, totuşi el este, în acelaşi timp, ceva „în mod esențial activ, 


15 J. MARITAIN, Raison et raisons: O.C., IX, 256. 

+1 M. LORENZINI, L’'uomo in quanto persona..., 39. 

48 Referitor la realismul cunoaşterii la Maritain, amintim un studiu interesant şi util: 
Maurice Elder HyPPoLITE, Le réalisme de la connaissance comme condition pour lhumanisme 
intégral de Jacques Maritain, Università Pontificia Salesiana, Roma 2007. 

vital şi spontan”. Pasivitatea derivă din condiția omului care are nevoie de 
aportul obiectului; o dată ce este activată, intelecţia acționează ca o pură 
spontaneitate. Este o acțiune imanentă; imaginea produsă în cunoaşterea 
senzitivă şi conceptul produs în cunoaşterea intelectivă sunt o producţie 
interioară, care nu constituie în mod formal actul însuşi de cunoaştere. 
Această „deschidere imaterială a facultăţii în altul este ceva atât de ima- 
nent, încât [...] este o pură completare calitativă a facultăţii, care se perfec- 
ționează făcându-se obiect”*. De aici se înțelege „cum în actul de intelecţie 
se conciliază dependenţa față de obiect şi spontaneitatea activă; aşa cum 
în acest act toată vitalitatea vine de la facultate sau de la subiect, toată 
specificarea vine de la obiect”%. 

e. Pentru că vorbim despre o ființă cunoscătoare diferită de Dumne- 
zeu, Maritain introduce o noţiune de existență particulară, esse intentio- 
nale; această ființă intențională se opune lui esse naturae, adică ființei pe 
care fiecare lucru o posedă când există în propria natură. Cunoscutul este 
în cunoscător şi cunoscătorul este cunoscutul datorită unei existențe în 
totalitate tendențţială şi imaterială, care nu pune un lucru ca fiind existent 
pentru sine în afara nimicului, ci ca existent pentru altul şi ca relaţie. 
Fiinţa intențională este „un remediu la imperfecțiunea, esențială fiecărui 
subiect cunoscător creat, de a avea o ființă de natură limitată şi de a nu fi, 
prin sine însuşi, tot restul”5!. 

f. Mijlocul datorită căruia cunoscutul este în mod intențional în cunos- 
cător şi cunoscătorul devine intențional cunoscutul este întregul spectru 
„al formelor imateriale intrapsihice care în suflet au rol de ajutoare a 
obiectului şi pe care anticii le numeau similitudini sau species”; acest ter- 
men este redat de Maritain cu expresia „formă prezentativă sau obiectivantă”, 
cu semnificația de „a face prezent”. În privința cunoaşterii senzitive, sim- 
ţul extern primeşte de la obiect species impressa (formă prezentativă impri- 
mată în simţ) din care produce în imaginaţie şi în memorie o species expresa 
(o imagine sensibilă a ceea ce este simțit). În ceea ce priveşte cunoaşterea 
intelectivă, intelectul agent, „folosind reprezentările sensibile şi eliberând 
inteligibilitatea pe care acestea o conțin în mod potenţial [...], specifică 
inteligența cu ajutorul unei species impressa, a unei forme prezentative 
extrase din sensibil şi primite de inteligența însăşi. Atunci inteligența este 
în act inițial sau prim [...]. Actualizată de această species impressa şi pro- 
ducând în sine, ca un rod al vieţii sale, un cuvânt mintal sau concept, o 
species expressa de ordin inteligibil, o formă prezentativă elaborată, în care 


19 J. MARITAIN, Raison et raisons, O.C., IX, 259. 
50 J. MARITAIN, Raison et raisons, O.C., IX, 259. 
51 J. MARITAN, Distinguer pour unir: O.C., IV, 469. 

duce obiectul la gradul cel mai înalt de actualitate şi de formare inteligibilă, 
inteligenţa însăşi devine, astfel, în act ultim acel obiect”. 

g. Aceste „forme prezentative” au două funcţii; pe de o parte, sunt 
modificări ale sufletului: nu constituie cunoaşterea, dar sunt condiții nece- 
sare pentru aceasta. De cealaltă parte, sunt forme ajutătoare în sens pur şi 
formal ale obiectului, sunt obiectul făcut prezent în starea imaterială şi in- 
tențională: ca atare, determină în mod imaterial intelectul pentru operați- 
unea sa vitală. Astfel, spune Maritain, „această informaţie cu totul imate- 
rială, în care sufletul primeşte sau suportă doar pentru a exercita activita- 
tea sa vitală, pentru a ajunge în act la o existență nelimitată în sine, tocmai 
această informaţie constituie cunoaşterea”. 

h. Maritain scoate în evidență meritul deosebit al filosofiei lui Toma 
de Aquino în discursul despre natura cunoaşterii: Toma a dedus cu anti- 
cipaţie tot ceea ce idealismul modern a prezentat ca fiind adevărat în pri- 
vința activității şi spontaneităţii spiritului în cunoaştere; tomismul a făcut 
din obiectivitatea cunoaşterii „motivul însuşi şi scopul activităţii sale”. În 
acest fel, la Toma, spre deosebire de Descartes, intelectul „cunoaşte lucrul 
doar în măsura în care acesta este în el, în interiorul lui”; în această 
cunoaştere, „intelectul ajunge la obiectul însuşi prin intermediul ideii”. 

i. Pentru Maritain, ştiinţa este, în primul rând, metafizica, cea care 
„ne constrânge să ridicăm capul”. Inteligența noastră, în măsura în care 
este umană, are ca obiect proporționat ființa lucrurilor sensibile; dar „ca 
inteligență ea se îndreaptă spre ființă în integralitatea sa, spre Fiinţa prin 
excelență, ridicându-se prin analogie la o adevărată ştiinţă a realităților 
spirituale şi a lui Dumnezeu, cunoscut, fără îndoială, nu în esența sa, aşa 
cum este în el însuşi, ci cunoscut prin efectele sale, în oglinda creaturilor”5. 

Mai amintim, în încheiere, că pentru Maritain cunoaşterea conceptuală 
nu este singura formă de cunoaştere; există „un univers amplu” în care acti- 
vitatea spiritului nu este exprimată prin concepte şi nu se realizează prin 
idei sau raționament. Este o cunoaştere în care distincția dintre subiect 
şi obiect nu este la fel de evidentă, unde nu este necesar un act special al 
intelectului. 

Pentru a înţelege acest tip de cunoaştere, este necesar să distingem, la 
nivelul inconştientului uman, între ceea ce este „subconştient” şi ceea ce 


52 Cf. J. MARITAN, Distinguer pour unir: O.C., IV, 471-474. 

55 J. MARITAIN, Distinguer pour unir: O.C., IV, 474-475. 

54 Cf. J. MARITAIN, Raison et raisons, O.C., IX, 260. 

5 J. MARITAIN, Raison et raisons, O.C., IX, 258. Pentru doctrina lui Maritain despre cu- 
noaşterea ființei prin intuiție, abstractizare şi judecată, a se vedea: Battista MoNDIN, Manu- 
al de filosofie sistematică. III. Ontologie, Metafizică, Sapientia, Iaşi 2008, 101-108. Despre 
intuiţia ființei la Maritain, a se vedea: M. LORENZINI, L'uomo in quanto persona..., 41-56. 

este „supraconştient” sau preconştient. Dacă primul a fost analizat de şcoala 
freudiană, cel de-al doilea se referă la „viața puterilor spirituale, intelect şi 
voință”, considerată în profunzimea sa, în rădăcinile sale. Dincolo de con- 
cepte, există „izvoare ale cunoaşterii şi ale poeziei, ale iubirii şi ale aspira- 
țiilor profund umane, ascunse în obscuritatea spirituală a intimei vitalități 
a sufletului. Inainte să ia formă şi să se exprime în concepte şi judecăţi, 
cunoaşterea intelectuală este un început de percepţie, încă neformulată, care 
provine de la inconştientul activităţii iluminatoare a intelectului cu lumea 
imaginilor şi a emoţiilor şi care nu este altceva decât o mişcare umilă şi tremu- 
rătoare, dar inestimabilă, spre un conţinut inteligibil ce trebuie obținut”. 

De la acest izvor preconştient se naşte cunoaşterea prin conaturalitate, 
sau prin înclinaţie, sau prin simpatie. Această cunoaştere prin conatura- 
litate este de mai multe feluri: mai întâi, o cunoaştere prin conaturalitate 
afectivă, de ordin practic şi etic; această cunoaştere tinde spre scopurile 
acțiunii umane şi este în centrul cunoaşterii prudenţțiale. Al doilea tip de 
cunoaştere, opus celui dintâi, este cunoaşterea prin conaturalitate intelec- 
tivă: aceasta tinde spre realitate în măsura în care aceasta este conceptua- 
lizabilă şi făcută proporţională în act cu intelectul uman. În al treilea rând, 
avem cunoaşterea prin conaturalitate poetică sau prin creaţie: aceasta face 
referință la realitate ca neconceptualizabilă, pentru că trezeşte profunzi- 
mile creatoare ale subiectului, e cunoaşterea realității în măsura în care 
aceasta este înscrisă în subiectivitate, este consonanţa concretă şi existen- 
țială cu subiectul ca şi subiect. În sfârşit, al patrulea tip de cunoaştere prin 
connaturalitate tinde spre acea realitate care este în acelaşi timp necon- 
ceptualizabilă, dar şi percepută ca termen ultim al actului cognitiv în ima- 
nenta sa perfectă, termen interiorizat în care cunoaşterea îşi găseşte îm- 
plinirea şi rodnicia; cu alte cuvinte, este o cunoaştere prin conaturalitate 
cu realitatea ca ne-obiectivizabilă şi totuşi ca termen de uniune obiectivă”. 


4. Libertatea 


Pornind de la cea de-a doua facultate a sufletului uman - voința —, putem 
analiza şi înțelege o altă caracteristică a persoanei umane: omul este liber; 
cunoaşterea rațională şi libertatea sunt fundamente ale valorii şi demni- 
tăţii persoanei. 

Maritain defineşte libertatea pe baza a două concepte, voință şi inteli- 
gență: libertatea este „înrădăcinată în voință şi nu poate face abstracție de 
inteligență”. 


56 J. MARITAIN, Pour une philosophie de l'Education: O.C., VII, 815-816. 

57 Cf. M. LORENZINI, L'uomo in quanto persona..., 42-41. 

58 O prezentare generală a concepției maritainiene despre libertate în: Vedasto SIMONI, 
Libertà e liberazione dell’uomo nel pensiero di J. Maritain, Pontificia Universitas Gregori- 
ana, Roma 1975. 

Cât priveşte voința, Maritain spune că aceasta „este fondată în natură 
şi este ea însăşi o natură. Şi pentru că este o natură, are o determinare 
necesară, este ceva ce vrea în virtutea a ceea ce ea este: este binele ca atare 
[...]. Dacă ea este determinată în mod necesar să vrea un bine fără limite 
înseamnă că tot ceea ce nu este un bine fără limite nu o poate determina 
în mod necesar. Tocmai de aceea, ea are prin natură o capacitate infinită 
şi pentru că tinde prin natură şi în mod necesar spre un infinit care să o 
cuprindă, ea este liberă în raport cu orice bine particular sau parțial [...]. 
Scolasticii numeau indiferență această libertate a voinţei [...]; este vorba 
despre noțiunea unei indiferențe active şi dominatoare datorată amplorii 
spirituale a ceva care, pus în act şi în apetit, dacă se poate spune, de către 
infinit, nu are cu obiectele finite nici o legătură necesară. În sfârşit, dacă 
în orice voință se găseşte această indiferență dominatoare, acest lucru se 
întâmplă pentru că în orice ființă care nu este Ființa însăşi există indeter- 
minare de dominat, pentru că toate bunurile nu sunt Binele şi pentru că 
inteligența este conştientă de acest lucru pentru că are ideea de bine. Ast- 
fel, este clar că, dacă libertatea presupune natura voinţei, ea presupune, de 
asemenea şi mai profund, natura inteligenței”*. Necesitatea aportului jude- 
căţii este deci evidentă pentru ca voința să se îndrepte spre binele dorit. 

Se poate defini astfel care este natura actului liber. Acesta este „rodul 
comun al inteligenței şi al voinței, care se întrepătrund în mod vital într-o 
singură şi aceeaşi co-determinare instantanee: inteligența determinând 
voința în ordinea cauzalității obiective formal-extrinsece; voința determi- 
nând inteligența în ordinea cauzalității eficiente; cu alte cuvinte, specifi- 
carea (prin intermediul inteligenței) depinzând ea însăşi aici de exercitare 
(a voinței). Judecata însăşi care, realizată fiind în mod eficace, specifică şi 
determină actul de a voi primeşte de la voință propria valoare de eficaci- 
tate existenţială [...]. A fi liber înseamnă a fi stăpânul propriei judecăţi; 
voința are stăpânirea judecății înseşi care o determină şi, în acest fel, are 
dominarea deplină a acțiunilor sale”%. 

Acesta este liberul-arbitru pe care orice om îl are în mod radical, pentru 
că este în mod necesar legat de natura rațională. Văzut şi ca acea capacitate 
de autodeterminare din partea omului, sau ca libertatea fundamentală, 
liberul-arbitru este exercitat prin intermediul alegerii determinate, aici şi 
acum (hic et nunc)!. Maritain scrie în această privință: „Libertatea constă 
în dominarea voinţei asupra judecății practice care o determină. Inteligența 
poate, de altfel, să declare în mod speculativ că o acțiune determinată tre- 
buie săvârşită în virtutea unei legi sau a interesului care îi este atribuit 


59 J. MARITAIN, Du regime temporel et de la liberté: O.C., V, 328-329. 
6 J. MARITAIN, De Bergson à Thomas d'Aquin, O.C., VIII, 80. 
6&1 Cf. M. F. CANONICO, Antropologie del nostro tempo a confronto, 222. 

activității omului în general (este judecata practico-speculativă a scolasti- 
cilor): toate acestea nu sunt suficiente pentru a mă decide pentru o acțiune 
determinată. De aceea, am nevoie de o decizie practică, de o judecată prac- 
tică a inteligenţei, care să aibă ca obiect acțiunea pe care trebuie să o fac ca 
fiind a mea, ca acțiune concretă şi singulară în raport cu scopul meu şi cu 
voirea mea personală şi singulară a scopului meu, în circumstanţele parti- 
culare în care mă aflu (este ultima judecată practică a scolasticilor)”62. 

Dar acest liber-arbitru este într-un strâns raport cu acea libertate care 
se dobândeşte gradual şi cu efort, o libertate care creşte în noi o dată cu 
parcursul pe care îl facem pentru a ne realiza ca persoane. De fapt, „libe- 
rul-arbitru este rădăcina însăşi a lumii libertăţii, este un dat metafizic, noi 
îl primim cu natura noastră rațională şi nu trebuie să-l cucerim; al apare 
astfel ca libertate inițială. Dar această rădăcină metafizică trebuie să 
rodească în ordinea psihologică şi morală; ni se cere să devenim, în acțiu- 
nea noastră, ceea ce suntem deja din punct de vedere metafizic, şi anume 
persoane; trebuie să devenim, cu efortul nostru, persoane stăpâne pe ele 
însele şi care să fie totalitatea lor. lată deci o altă libertate, o libertate pe 
care trebuie să o câştigăm cu atâta oboseală: libertatea terminală [...]. Noi 
spunem, aşadar, că libertatea de alegere, libertatea în sensul de liber-arbitru, 
nu îşi este scop sieşi. Ea este orientată spre cucerirea libertăţii de autono- 
mie şi de exultare; şi tocmai în această cucerire, cerută de postulaţiile esen- 
țiale ale personalității umane, constă dinamismul libertății”. 

Referitor la această libertate terminală, Maritain precizează: „În măsura 
în care se referă la viața inteligenţei, ea este înțelepciune şi liberă posesie 
spirituală, libertate de exultare, am spus - pentru că este o odihnă vie şi 
profundă, împlinirea celei mai adevărate şi mai pure dorinţe a intelectului 
[...]; în măsura în care se referă la viața voinţei, ea este plinătate de iubire, 
este libertate de autonomie. Dintre aceste două aspecte, primul nu va apărea 
în toată perfecțiunea sa decât în momentul viziunii lui Dumnezeu, cel de-al 
doilea însă are primatul în viața prezentă; totuşi, ele nu pot fi separate”. 

Avem, aşadar, două noţiuni diferite atunci când vorbim despre libertate: 
liberul-arbitru, sau libertate de alegere, care înseamnă lipsa necesităţii, şi 


62 J. MARITAIN, De Bergson à Thomas d'Aquin: O.C., VIII, 78. 

6 J, MARITAIN, Du régime temporel et de la liberté: O.C., V, 348-349. Referitor la distincţia 
dintre cele două tipuri de libertate, Maritain spune că una dintre diferențele cele mai im- 
portante este aceasta: prima este mai liberă decât a doua, „pentru că eliberează nu doar de 
orice constrângere, ci şi de orice necesitate; dar este mai puțin perfectă, pentru că este 
orientată spre cealaltă libertate [...]. De fapt, nu se moare pentru liberul-arbitru; se moare 
pentru libertatea de autonomie sau de exultare” (J. MARITAIN, De Bergson à Thomas 
d'Aquin: O.C., VIII, 91-92). Despre diversele tipuri de libertate la Maritain, a se vedea şi: G. 
Razzi, L'uomo in Maritain, 152-158. 

64 J. MARITAIN, Du regime temporel et de la liberté: O.C., V, 352. 

libertatea de spontaneitate, care înseamnă lipsa constrângerii. Aceasta din 
urmă are mai multe niveluri: „de la spontaneitatea electronului care se 
învârte în jurul unui nucleu în mod liber, adică fără să fie deviat de la orbita 
sa de lovirea cu un corp străin, până la spontaneitatea ierbii câmpului 
care creşte în mod liber şi a păsării care zboară în mod liber, adică supu- 
nându-se doar necesităţilor interne ale naturii lor. Când libertatea de 
spontaneitate depăşeşte pragul lumii spiritului şi devine, astfel, spontane- 
itatea unei naturi spirituale, ea devine, vorbind la propriu, libertate de inde- 
pendenţă: de aceea, ea nu constă doar în a urmări înclinația naturii, ci în a 
fi sau a face să devină în mod activ principiul suficient al operațiunii sale, 
constă adică în a se poseda, în a se perfecționa şi în a se exprima ca un tot 
indivizibil în actul care este produs [...]. In fiecare dintre noi personalita- 
tea şi libertatea de independenţă cresc împreună. Astfel încât omul este o 
ființă în mişcare; dacă nu achiziționează, nu are nimic şi pierde ceea ce 
avea; el trebuie să-şi cucerească ființa”%. 

Maritain continuă spunând că „independența şi libertatea se realizează 
în diversele grade ale fiinţei, în funcție de tipuri în mod esenţial diferite: în 
Dumnezeu în mod absolut, pentru că, fiind în mod eminent toate lucrurile, 
este interioritatea suverană la care tot ceea ce este, este o participare; în 
noi în mod relativ şi datorită privilegiilor spiritului care, la orice dependență 
ar fi supus de către natura lucrurilor, devine independent prin intermediul 
operaţiunii proprii, când interiorizează cu cunoaşterea şi iubirea legea față 
de care se supune” ss, 

În definitiv, dacă ar trebui să cerem o definiţie a libertăţii la Maritain, 
aceasta ar putea fi următoarea: „Autonomia unei creaturi inteligente nu 
constă în a nu primi nici o regulă sau măsură obiectivă de la orice ființă 
care nu este ea însăşi, ci constă în a se conforma în mod voluntar la aceasta, 
pentru că ştii că sunt reguli şi măsuri drepte şi adevărate şi pentru că sunt 
iubite adevărul şi dreptatea. Aceasta este libertatea cu adevărat umană la 
care persoana tinde ca spre o perfecțiune connaturală [...]. Încă din veş- 
nicie, Dumnezeu este liber: mai exact, este Libertatea subzistentă. Omul 
nu se naşte liber decât în potenţele radicale ale ființei sale: devine liber; şi 
luptând cu sine şi datorită multor dureri, cu efortul spiritului şi al virtuţii, 
exercitându-şi libertatea, îşi câştigă libertatea [...]. De la început până la 
sfârşit este adevărul cel care eliberează”. 

Până la urmă, această libertate înseamnă, înainte de toate, eliberare de 
neființă” şi deci de rău şi eroare. Dumnezeu se bucură într-un mod per- 
fect de libertatea de autonomie şi chiar şi omul o poate cuceri, iar această 


65 J. MARITAN, Principes d'une politique humaniste, O.C., VIII, 189-190. 
66 J. MARITAIN, Principes d'une politique humaniste, O.C., VIII, 192. 
6 J. MARITAN, Principes d'une politique humaniste, O.C., VIII, 193. 

cucerire coincide cu sfințenia. Astfel, în timp ce liberul-arbitru nu mai este 
exercitat în fața Binelui suprem, libertatea terminală, cea de autonomie şi 
de exultare, rămâne şi în viziunea beatifică. Este libertatea deplinei reali- 
zări de sine în adevăr şi în bine. 

Pentru Maritain, este clar că nu există nici o libertate adevărată în ale- 
gerea neființei şi tocmai de aceea omul atinge libertatea sa maximă, liber- 
tatea de autonomie, în momentul în care realizează totala „dependență” 
de Dumnezeu. Dependenţă nu doar ontologică şi radicală, ci dependența 
actului de iubire supremă şi de adeziune totală la Binele suprem în viziu- 
nea beatificăs:. 


5. Dimensiunea socială a omului 


Alături de caracteristicile persoanei umane analizate până acum, tre- 
buie scoasă în evidenţă şi o altă dimensiune care-l specifică pe om: dimen- 
siunea socială; nu este, aşadar, un simplu adaos, ci este parte integrantă a 
persoanei, face parte din natura omului şi caracterizează modul său de a 
trăi alături şi împreună cu semenii săi. 

Viaţa în societate este strâns legată de natura rațională a omului; se 
poate spune că persoana umană cere prin natura ei viața socială: „Persoana 
este un întreg, dar nu un întreg închis [...]. Ea tinde prin natură la viața 
socială şi la comuniune [...]. Vorbind în sens absolut, persoana umană nu 
poate să fie singură. Ceea ce ea ştie, vrea să spună; vrea să spună despre 
sine: cui, dacă nu altor persoane?”% 

Aceeaşi necesitate a vieţii sociale, raportată la natura persoanei, mai 
este exprimată de Maritain astfel: persoana umană cere „viața socială, în 
primul rând, tocmai în măsura în care este persoană, cu alte cuvinte, în 
virtutea perfecțiunilor înseşi care îi sunt proprii şi a acelei deschideri spre 
comunicarea cunoaşterii şi iubirii, [...] care cer intrarea în relaţie cu alte 
persoane [...]. În al doilea rând, datorită nevoilor sale, cu alte cuvinte, în 
funcție de cerinţele ce derivă de la individualitatea materială, persoana 
cere această viață în societate. Privită sub aspectul cerințelor sale, ea tre- 
buie să se integreze într-un corp de comunicaţii sociale fără de care îi este 
imposibil să ajungă la viaţa sa deplină şi la împlinirea sa. Astfel, societatea 
apare ca fiind cea care îi poate procura persoanei condiţiile de existenţă şi 
de dezvoltare de care are nevoie în mod cert. Singură nu poate ajunge la 
plinătatea sa, ci doar primind bunurile esențiale de la societate””. 


68 Cf. M. LORENZINI, L'uomo in quanto persona..., 67. 
69 J. MARITAIN, Les droits de l'homme et la loi naturelle, O.C., VII. 622. 
70]. MARITAN, La personne et le bien commun: O.C., ??, 197-198. 

Evident că nu este vorba doar despre necesitățile materiale ce ţin de 
viața trupească, ci, mai ales, despre necesităţile care privesc viața intelec- 
tivă, ca nevoia de educație, necesitatea de a dobândi noi cunoştinţe şi de 
a progresa în virtute şi viața morală; astfel, „societatea se formează ca un 
lucru pe care îl cere natura şi (pentru că aceasta este natura umană) ca 
o operă împlinită de o muncă a rațiunii şi a voinţei şi consimţită în mod 
liber”. 

Ne putem întreba, în mod firesc, cum poate fi definită, caracterizată, 
această societate; Maritain ne oferă mai multe variante de răspuns. Dorim 
să amintim două astfel de răspunsuri: unul care scoate în evidență dimen- 
siunea ontologică, iar celălalt dintr-o perspectivă antropologică. 

Astfel, „dacă vrem să ne facem o idee corectă despre societatea umană, 
trebuie să o considerăm ca fiind situată pe scara ontologică între exem- 
plarul necreat, supra-analogatul conceptului de societate, adică societatea 
divină şi ceea ce nici măcar nu este un analogat al conceptului de societate, 
decât în sens impropriu şi metaforic, adică societatea animală [...]. Soci- 
etatea umană, între acestea două, este o societate de persoane care sunt 
indivizi materiali şi care sunt izolate fiecare în ea, dar cer să comunice 
unele cu altele pe cât e posibil încă din această lume, înainte de a comu- 
nica în mod perfect, împreună şi cu Dumnezeu în viața eternă şi al cărui 
bine comun este, pe de o parte, superior binelui propriu al fiecăreia, dar se 
revarsă asupra fiecăreia, şi, pe de altă parte, susține în fiecare elanul prin 
care ea merge spre binele său etern şi spre Totul transcendent şi depăşeşte 
ordinea în care este constituit binele comun al cetății pământeşti ”"2. 

Cea de-a doua definiţie ne prezintă societatea ca fiind un întreg al tutu- 
ror, adică o comunitate de persoane, fiecare dintre ele fiind un întreg; soci- 
etatea este, aşadar, „un întreg de libertăţi, pentru că, în sine, persoana 
semnifică stăpânire de sine sau independenţă (nu zic independență absolută, 
care este caracteristica lui Dumnezeu). Societatea este un întreg în care 
părțile sunt fiecare un întreg; un organism făcut din libertăţi, nu din simple 
celule vegetative. Are un bine propriu, o operă proprie de împlinit, distinc- 
te de binele şi opera indivizilor care o compun. Dar acest bine şi această 
operă sunt şi trebuie să fie în mod esenţial umane şi, în consecință, se per- 
vertesc dacă nu contribuie la dezvoltarea şi îmbunătăţirea persoanelor 
umane”. 

Ambele definiţii scot în evidenţă binele comun ce trebuie căutat şi înfăptuit, 
binele comun al tuturor persoanelor şi al fiecăreia în parte. În doctrina lui 
Maritain pe această temă, putem identifica anumite caracteristici importante: 


71]. MARITAN, Les droits de Phomme et la loi naturelle: O.C., VII, 622. 
72 J. MARITAIN, La personnne et le bien commun: O.C., ??, 205-206. 
33 J. MARITAIN, Les droits de Phomme et la loi naturelle: O.C., VII, 623. 

a. acest bine comun nu se poate identifica cu totalitatea bunurilor 
particulare ale persoanelor care compun societatea; este un bine al comu- 
nității drept corp social; 

b. binele comun este comun întregului şi părților; tocmai pentru că 
întregul este constituit dintr-o multitudine de persoane, este un bine co- 
mun al persoanelor umane, este viața umană bună în multitudine; 

c. binele comun nu se referă doar la bunurile şi serviciile de utilitate 
publică, ci şi la ceva mai profund, căci conține „suma sau integrarea socio- 
logică” a tot ceea ce înseamnă conştiinţă civică, virtuți politice, sens al 
dreptului şi al libertăţii, a tot ceea ce înseamnă activitate, prosperitate 
materială, dar şi bogăţie spirituală, dreptate, corectitudine morală, fericire 
şi virtuți eroice; toate acestea aparțin persoanelor individuale, dar sunt 
considerate din perspectiva unei posibile comunicări, împărtăşiri; 

d. moralitatea binelui comun: acest bine comun trebuie să fie bun din 
punct de vedere etic, să respecte corectitudinea vieții şi dreptatea; cu alte 
cuvinte, trebuie să se constituie în acel bonum honestum; 

e. binele comun trebuie să caute dezvoltarea maximă posibilă a per- 
soanelor concrete, în condiţii de viață concrete, aici şi acum; 

f. în viața socială, binele comun trebuie să vizeze omul integral; 

g. binele comun, în zilele noastre, nu mai este binele comun al unei 
națiuni, ci al societăţii civile în totalitatea, în globalitatea sa”. 

Astfel, comunitatea are un scop al său pe care trebuie să îl urmeze, scop 
care, deşi este legat de condiția pământească şi trecătoare a omului, este 
un bine în sine şi are astfel valoare deplină de scop, nu de simplu mijloc. 
Pentru a nu fi înțeles greşit, Maritain aminteşte că scopul societăţii este un 
scop ultim într-o anumită ordine şi, prin natura sa, este subordonat scopu- 
lui ultim absolut: „Binele comun temporal este un scop intermediar sau 
infravalent, are specificitate proprie, prin care se distinge de scopul ultim 
şi de interesele veşnice ale persoanei umane; dar în însăşi specificitatea sa 
este inclusă subordonarea față de acele scopuri şi acele interese de la care 
primeşte măsurile sale dominante. Are consistență proprie şi bunătate 
proprie, dar tocmai cu condiția să recunoască această subordonare şi să nu 
se erijeze ca bine absolut [...]. Societatea politică nu are ca îndatorire să 


14 Cf. G. Rizzi, L'uomo in Maritain, 104-105. Pentru unii autori, caracteristicile binelui 
comun pot fi sintetizate astfel: 1. necesitatea unei redistribuiri în favoarea persoanelor care 
compun corpul social pentru a le favoriza dezvoltarea; 2. binele comun este fundamentul 
autorităţii: unele persoane trebuie să se angajeze să conducă întreaga comunitate spre 
acest bine; 3. moralitatea intrinsecă a binelui comun: acesta nu trebuie să fie o simplă sumă 
de avantaje şi utilităţi, ci trebuie să contribuie la binele integral al persoanei umane (Cf. M. 
LORENZINI, L'uomo in quanto persona..., 88; Salvatore PRIOLA, L'essere umano come persona 
in E. Stein e J. Maritain, Pontificia Università Lateranense, Roma 2003, 136-137). 

conducă persoana umană la perfecțiunea sa spirituală şi la deplina sa liber- 
tate de autonomie [...]. Cu toate acestea, societatea politică este destinată 
în mod esenţial, tocmai datorită scopului pământesc care o specifică, să dez- 
volte condiții ambientale care în aşa fel să ducă mulțimea la un grad de 
viață materială, intelectuală şi morală relativ la binele şi la pacea întregu- 
lui, încât orice persoană să fie ajutată în mod pozitiv în cucerirea progresivă 
a propriei vieți de persoană şi a propriei libertăţi spirituale””. 

Se poate observa din cele de mai sus că persoana umană, deşi face parte 
din societate şi este subordonată acesteia, sub anumite aspecte îi este supe- 
rioară şi o transcende. Spune Maritain: „În timp ce persoana ca atare este 
o totalitate, individul material ca atare sau persoana ca individ material 
este doar o parte; în timp ce persoana ca persoană sau ca totalitate cere ca 
binele comun al societății temporale să se reverse asupra ei şi în timp ce ea 
chiar depăşeşte societatea temporală prin orientarea ei spre Totul trans- 
cendent, aceeaşi persoană, ca individ sau ca parte, este inferioară şi subor- 
donată întregului şi trebuie să slujească opera comună ca organ al 
întregului”"6. 

Pentru a explica şi mai bine această idee, Maritain se foloseşte de două 
texte ale lui Toma, care „se completează şi se echilibrează unul pe altul”. 
Primul text spune: „Orice persoană individuală se raportează la întreaga 
comunitate ca parte la întreg”; din acest punct de vedere, persoana umană 
este parte a societății şi se implică şi se ordonează în totalitate la binele 
comun al acesteia. Dar este amintit imediat că, dacă omul se implică în 
totalitate ca parte a societăţii politice, totuşi el nu este parte a acestei soci- 
etăți în virtutea totalităţii sale şi a tot ceea ce este în el. Dimpotrivă, dacă 
privim la anumite lucruri care sunt în el, omul se înalță în totalitatea sa 
deasupra societăţii politice. Aici intervine al doilea text tomist: „Omul nu 
este orientat spre societatea politică în funcţie de totalitatea sa şi în func- 
ție de tot ceea ce este în el”*E. Aceste aspecte sunt fundamentale pentru o 
corectă înțelegere a raportului dintre persoană şi societate”. 

Aminteam mai devreme că persoana umană cere să trăiască în societate 
prin natura sa, prin nevoile naturii sale; însă dimensiunea socială a omului 
nu se reduce la o simplă necesitate. De fapt, pentru persoana umană, a trăi 
în societate nu înseamnă, pur şi simplu, a face parte dintr-un grup, aşa 
cum se întâmplă cu unele animale; a trăi în societate înseamnă a realiza o 
comuniune. Doar omul este capabil să comunice spiritual, doar omul are 


15 J. MARITAIN, Humanisme Integral: O.C., VI, 443-444. 

16 J. MARITAIN, La personne et le bien commun: O.C., ??, 218. 

77 TOMA DE AQUINO, Summa Theologiae, II-II, q. 64, a. 2. 

18 TOMA DE AQUINO, Summa Theologiae, I-II, q. 21, a. 4. 

79 Cf. J. MARITAIN, La personne et le bien commun: O.C., ??, 214-215. 

această deschidere care este proprie spiritului şi care îi permite în acelaşi 
timp fie să-şi facă proprii bogăţiile altora, fie să le doneze altora pe ale sale. 
Astfel, relația care se instaurează între diferiții membri ai unei societăți 
umane şi între fiecare individ şi întregul corp social este una cu adevărat 
unică. 

În încheierea acestui discurs despre dimensiunea socială a omului, des- 
pre raportul dintre persoana umană şi societate, mai trebuie să amintim 
că la Maritain putem distinge cinci tipuri de societate: 

a. societatea familială: este cea mai importantă, este cea fundamen- 
tală, pentru că ţine de perpetuarea speciei; persoana încearcă să o depă- 
şească pentru a ajunge la societatea civilă; 

b. societatea civilă sau politică: este cea mai elevată, pentru că se referă 
la viaţa raţională însăşi; aici binele comun este superior binelui persoanei 
pe linia valorilor pământeşti; 

ce. societatea amicală sau a spiritelor în ordinea naturală: o întâlnim 
în măsura în care persoanele umane comunică prin intermediul iubirii de 
adevăr şi frumusețe; se referă la nevoia de societăţi şi prietenii mai restrânse, 
ce interesează viața intelectuală sau morală, aleasă de persoană spre pro- 
pria mulțumire; 

d. societatea supranaturală sau Biserica: persoana transcende comu- 
nitatea spiritelor şi intră să facă parte din această societate a cărei viață 
este viața divină comunicată ființei umane; binele propriu al persoanei ca 
persoană se împlineşte în unirea de har şi caritate cu Binele necreat care 
este Binele comun al Bisericii, Binele comun subzistent la care să adere 
mai presus de orice; 

e. societatea necreată a persoanelor divine sau trinitară: după ce inte- 
ligenţa a ajuns la esenţa divină, persoanele umane, în condiția de persoane 
pure, intră să facă parte din universul divinității, comunicând în gloriei. 

În definitiv, societatea aceasta temporală la care se raportează şi în care 
trăieşte persoana umană se identifică cu societatea idealului istoric con- 
cret, cu societatea noii creştinătăţi ce trebuie realizată; aceasta, aşa cum 
am văzut, a fost aprofundată de Maritain în ultimele patru capitole ale 
Umanismului Integral. 


6. Personalismul lui Maritain 


Pentru a evita o confuzie comună, este bine să facem încă de la început 
distincția între cele două sensuri ale termenului de personalism: în sens 


8 Cf. M. LORENZINI, L'uomo in quanto persona..., 156. 
si Cf. G. Razzi, L'uomo in Maritain, 107-108; S. PRIOLA, L'essere umano come persona in 
E. Stein e J. Maritain, pp. 138-139. 

strict, prin „personalism” se înțelege o filosofie care face din persoană cen- 
trul său teoretic, culmea unei întregi ontologii; în sens larg, acest termen 
face referinţă la o doctrină etică, socială şi politică raportată la un univers 
de valori morale şi de determinări practice, fără ca prin aceasta să defineşti 
o nouă metafizicăt?. 

Distincția aceasta este importantă pentru a înțelege semnificația perso- 
nalismului lui Maritain: este vorba, bineînțeles, despre personalism în sen- 
sul său larg. Cu alte cuvinte, prin personalism înțelegem o viziune filosofică 
asupra persoanei umane, viziune complexă cu multe perspective şi aspirații 
legate de om; am observat, de altfel, că antropologia Umanismului Inte- 
gral este întreţesută cu elemente de etică, de filosofie socială şi politică sau, 
cum spunea Maritain, de „filosofie practică”. 

Maritain însuşi vrea să clarifice această problemă: „Nimic nu ar fi mai 
fals decât a vorbi despre personalism ca despre o şcoală sau o doctrină. 
Este un fenomen de reacție împotriva a două erori opuse şi e un fenomen 
în mod inevitabil mixt. Nu există o doctrină personalistă, ci sunt aspirații 
personaliste, care de multe ori nu au nimic în comun în afară de cuvântul 
persoană”. 

Acelaşi Maritain afirmă că personalismul pentru care are un interes 
aparte „este cel fondat pe doctrina lui Toma de Aquino. Şi tocmai pen- 
tru a separa încă de la început o filosofie socială centrată pe demnitatea 
persoanei umane de orice filosofie centrată pe primatul individului şi al 
binelui privat, el insistă pe distincția metafizică între individualitate şi 
personalitate”s*. 

„Filosofia persoanei la Maritain merge în sens opus „de-ontologizării” 
subiectului uman, promovată de diferite curente filosofice şi psihologice 
contemporane, care sfârşesc prin dizolvarea persoanei în note empirice şi 
comportamentale. 

Metafizica persoanei la Maritain, sau ceea ce am putea numi personalis- 
mul său metafizic, conține mai multe straturi: cercetează dimensiunile onto- 
logice fundamentale ale persoanei; afirmă, în acord cu tradiţia aristotelică 
şi tomistă, superioritatea intelectului speculativ asupra celui practic; încearcă 
să dezvăluie structura subiectivităţii, a preconştientului spiritual, adică 
profunzimile subiectului ca subiect; configurează o filosofie a spiritului şi o 
doctrină a cunoaşterii şi a modurilor tipic diverse cu care inteligența umană 
se raportează la ființă; dezvoltă o doctrină a iubirii şi a contemplaţiei şi o 
filosofie a libertăţii, prin care omul se poate mişca spre adevăratul scop 
ultim al vieţii umane. Pe aceste fundamente de ordin metafizic şi gnoseologic 


82 Cf. S. PRIOLA, L'essere umano come persona in E. Stein e J. Maritain, 127. 
85 J. MARITAN, La personne et le bien commun: O.C., 170. 
84 J. MARITAN, La personne et le bien commun: O.C., 170-171. 

este înălțată o filosofie socială şi politică, ce trebuie înțeleasă în relația sa 
necesară cu premizele metafizice. 

Personalismul lui Maritain este, de altfel, metafizic şi religios, nu feno- 
menologic: nu se mulţumeşte să descrie evoluția vieții persoanei în diferi- 
tele sale manifestări (implicare, distanță, prezență, comunicare etc.), ci 
înțelege să depăşească nivelul necesar al acțiunii, pentru a atinge în pro- 
funzime nivelul fiinţei. În atingerea acestui nivel şi în cercetarea expansi- 
unilor armonice ale vastei lumi a subiectivităţii, lecţia lui Maritain apro- 
fundează şi îmbogățeşte în mod considerabil poziţiile lui Toma şi persona- 
lismul său 55. 

AŞTEPTAREA CREŞTINĂ A VENIRII FIULUI OMULUI 
(Le 17,26-30) 


Lect. univ. dr. pr. Iulian FARAOANU! 


Rezumat: Problematica escatologică este prezentă la tot pasul în Evanghelia 
după sfântul Luca. Tensiunea şi aşteptarea escatologică sunt însă în strânsă 
legătură cu istoria. 

Fragmentul Lc 17,26-30 se înscrie în aceeaşi sferă a escatologiei, mai exact, 
tematica aşteptării Parusiei. Evanghelistul oferă un exemplu de nepregătire în 
vederea reîntoarcerii lui Cristos, Fiul Omului. 

Comparaţia cu zilele lui Noe şi Lot are funcţie parenetică, invitându-i pe 
membrii comunității lucane să orienteze privirea şi atenţia către realităţile cereşti. 
Întârzierea Parusiei nu trebuie să determine la o viață ce are în vedere doar 
activităţile pământeşti, uitând în acest fel de Dumnezeu. Aşteptarea lui Cristos 
trebuie să rămână vie, având conştiinţa că Domnul poate veni dintr-o clipă în alta, 
iar venirea aceasta trebuie să îi găsească pe oameni pregătiţi. 

Cuvinte-cheie: escatologia; mâncau; beau; ziua judecății; Noe şi Lot; 
mântuire. 


Abstracts: The eschatology problem is present everywhere in Saint Luke 
gospel. But, the tension and the eschatology waiting are in a close relationship 
with the history. 

The fragment from Lc 17,26-30 is included in the same eschatology domain, 
more precise the theme related to the waiting of Jesus second coming. 

The comparison with the days of Noah and Lot have an exhortatory function, 
inviting the people of the Saint Luke community to look at the heavenly realities. 
The delay of Christ's second coming does not have to determine a life orientated 
only to the humanly activities, in this forgetting God. The waiting of Christ's 
coming must always be alive, knowing that the Lord may come soon and his 
coming must find us ready. 

Keywords: eschatology; eat; drink; judgment day; Noah and Lot; redemption. 


Introducere 


Pericopa evanghelică Lc 17,26-30 oferă o viziune a societăţii din timpul 
sfântului Luca, caracterizată de o complexitate şi o asemănare cu lumea 


1 Institutul Teologic Romano-Catolic „Sf. Iosif” din Iaşi: email faraoanu(Gyahoo.com. 

de astăzi. Activităţile pe care le desfăşurau contemporanii lui Luca lasă să 
se întrevadă o stare de bunăstare şi o dimensiune a existenţei orientată 
excesiv asupra vieții pământeşti. Această stare de lucruri se datora probabil 
şi influenței culturii greceşti, predominantă la acea vreme. Drept mărturie 
a acestui tip de existență avem prezența lexicului „a mânca şi a bea”, 
precum şi predilecția evanghelistului pentru tema ospitalităţii asociată cu 
ospățul. 

Această afinitate a comunităţii lucane cu societatea contemporană a 
inspirat şi motivațiile acestui studiu. Este vorba despre un stil de viață 
unde adesea se uită dimensiunea vieții viitoare, precedată de judecata ce 
va avea loc la a doua venire a lui Cristos. Conştiința faptului că Domnul 
va veni pe neaşteptate ar trebui să elimine tentaţia uitării lui Dumnezeu, 
înlocuindu-l cu preocupările existenței pământeşti. 

Tema examinată are legături cu escatologia, mai ales cu discursul 
referitor la Parusie. Este dovedit că aşteptarea venirii a doua a lui Cristos 
a exercitat o mare influență asupra eticii în Biserica primară. Referința la 
venirea Domnului constituia pentru primii creştini un imbold la o viață 
conformă cu exigenţele evangheliei, având privirea îndreptată către viața 
de apoi. 


1. Structura textului Le 17,26-30 


În textul Le 17,26-30, versetele 27 şi 28 par să fie centrale, concentrând 
atenţia asupra acțiunilor pe care contemporanii lui Noe şi Lot le împlineau. 
Versetele 28-30 sunt în paralelism cu vv. 26-27, considerate de mulți exegeți 
o unitate literară în sursa Q’. V. 27 continuă şi explicitează enunţul din v. 
26. Tot astfel, v. 28 este explicitat de v. 29. 

Surprinde aici numărul mare de verbe, mai ales acelea care se referă 
la acțiune: există 10 verbe ce redau activități, aflate într-o coordonare 
asindetică*, exprimând de fapt şapte“ tipuri de activități”. 

Mai apoi, repetiţia grupării de verbe „esthi6-pin6” (v. 27 şi 28) reflectă 
un anumit interes al evanghelistului pentru această temă. 

Pe baza acestor elemente, structura poate fi redată în acest fel. 


A. Cum se întâmpla în zilele lui Noe — tot aşa va fi şi în zilele Fiului 
Omului 


2 Cf. J. FITZMYER, The Gospel According to Luke (X-XIV), Doubleday, Garden City (NY) 
1985, 1165. 

3 Cf. G. Rosst, IZ vangelo di Luca, Città Nuova, Roma 19952, 676. 

1 Numărul 7 ar putea să fie un simbol al totalității şi ciclicităţii. 

5 Cf. J. FITZMYER, The Gospel According to Luke (X-XIV), 1171. 

B. În zilele lui Noe: 1. patru verbe la imperfect („mâncau, beau, se 
însurau şi se măritau”). 
2. Noe a intrat în arcă. 
3. Potopul i-a distrus pe toți. 
B’. (În zilele Fiului se va întâmpla) aşa cum s-a întâmplat în zilele 
lui Lot: 
1. şase verbe la imperfect. 
2. Lot a ieşit din Sodoma. 
3. Dumnezeu a făcut să plouă foc şi i-a distrus pe toți. 

A’. În acelaşi fel (ca în timpurile lui Noe şi Lot) se va întâmpla şi în ziua 
Fiului Omului. 

Sintetizând, structura textului s-ar putea explica în acest mod: 

A.  Afirmaţie centrală cu elementul A — „cum”... B- „tot aşa”. 

B. Ilustrarea acelui „cum” (pentru timpurile lui Noe). 

B’. Ilustrarea acelui „cum” (pentru timpurile lui Lot), mai gravă şi 
amplificată. 

A’. Repetiţia afirmației inițiale. 

Această ipoteză de structură nu este perfect simetrică. Autorul propune 
două exemple, cu o afirmație centrală la v. 26. Versetul respectiv conține 
punctul de plecare şi esența a tot ceea ce se va relata în continuare. Citind 
textul, se observă la fiecare pas confruntarea între perioada biblică a lui 
Noe şi Lot („cum s-a întâmplat în acele zile) şi sfârşitul timpurilor („tot 
aşa va fi şi în zilele Fiului Omului”). La sfârşitul relatării va fi reluată 
afirmaţia inițială, unde expresia „Fiul Omului se va revela” este unica 
apariție din Evanghelia după sfântul Luca’. 

O funcție importantă pare să o aibă aoristul „egheneto”, prezent în 
versetele 26 şi 28, evocând trecutul referitor la cele două relatări din 
Geneză, cea legată de Noe şi cea relativă la Lot. Mai apoi, apare o descriere 
în trei momente a acestor perioade biblice. 

Evaluând schema de structură în ansamblul ei, se pot trage următoarele 
concluzii: 

În primul rând, comparaţiile scot în evidenţă acţiunile (la imperfect) 
pe care contemporanii lui Noe şi Lot le împlineau. Se observă cum 
evanghelistul dedică un spațiu amplu reflecției despre comportamentul 
acestor persoane. 

În al doilea rând, se poate releva modul în care sunt salvați Noe şi Lot, 
folosind două acţiuni ce par să fie opuse: „a intra” şi, respectiv, „a ieşi”. 


6 Cf. R. SCHNACKENBURG, La vita cristiana, esegesi in progresso e in mutamento, Jaca 
Book, Milano 1977 [Miinchen 1971], 247. 

7 Cf. R. MEYNET, Il vangelo secondo Luca. Analisi retorica, Edizioni Dehoniane, Roma 
1994 [Paris 1988], 496. 

Spre deosebire de relatările din Geneză, este vorba aici despre o singură 
persoană salvată, Noe, respectiv Lot. Probabil evanghelistul este interesat 
nu atât de câţi s-au salvat, ci de paradigma omului salvat care se află într-o 
situație privilegiată. 

În fine, se prezintă o altă față a judecății, cu descrierea pedepsei tuturor 
celor care nu au acționat în conformitate cu voința lui Dumnezeu. E 
surprinzător faptul că, deşi nu se face nici o minimă aluzie la vreun păcat, 
Dumnezeu pedepseşte. Tocmai activităţile enumerate la vv. 27 şi 28 par 
să fie cauza anihilării oamenilor. E vorba, probabil, despre un stil de viață 
concentrat asupra dimensiunii pământeşti, neglijând realităţile cereşti’. 

Un alt lucru de subliniat este asocierea dintre exemplele lui Noe şi Lot, 
întâlnită alteori în Vechiul Testament. În Sir 64,10 se vorbeşte despre 
„neamuri distruse”, probabil o aluzie la giganţii din Gen 6,4. Aceşti giganți 
vor fi mai apoi pedepsiți cu potopul. 

Tot aici, la v. 28, cuvântul „paroikia”, care înseamnă a locui lângă sau a 
locui într-o ţară străină, ar putea fi aplicat locuitorilor din Sodoma, cei ce 
nu au fost cruțaţi în fața pedepsei’. 


2. Sensul celor patru grupuri de activităţi 


Înainte de analiza celor patru grupe de verbe, se poate face o premisă 
față de preferința lui Luca pentru relatările a „doi câte doi”. Şi în cazul 
acesta, verbele din vv. 27-28 sunt în grupuri de câte două, cu referință la 
domeniile fundamentale ale existenței umane. 


a) Sfera hranei (v. 27) 
Esthi6 (a mânca) 


Termenul esthi6 apare în Noul Testament în diferite contexte cu diverse 
accepțţii. Datorită instinctului de supravieţuire, omul se preocupă pentru 
ce va mânca şi va bea (Mt 6,25; Mc 6,36). Adesea aceste necesități sunt 
înțelese ca acțiuni de a potoli foamea şi setea sau a consuma un ospăț (cf. 
Le 11,8; 1Cor 11,21). 

În schimb, căutarea exagerată a hranei este în contradicție cu atitudinea 
lui Isus şi a discipolilor săi (cf. Mc 3,20; 6,31). Cuplul de acțiuni „a mânca 
şi a bea” ar putea fi un semn al bucuriei şi al exaltării, dar şi un indiciu 
al unei vieți făcute din plăceri. E vorba despre un mod de a se comporta 
pe care Isus îl dezaprobă de multe ori (cf. Le 12,29; Mt 24,29). A mânca şi 


8 Cf. L. SABOURIN, Il vangelo di Luca. Introduzione e commento, Pontificia Università 
Gregoriana, Piemme, Roma 1989, 291. 
9 Cf. J. SCHLOSSER, „Les jours de Noè et de Lot”, Revue Biblique 80 (1973) 27-28. 

a bea sunt activităţi lumeşti, iar iudeii se îndoiesc de faptul că Isus este 
trimisul lui Dumnezeu, tocmai pentru că mănâncă şi bea cu păcătoşii (Mt 
11,19)". 

În evanghelia lucană, „esthíô” apare de 33 de ori, 11 dintre aceste apariții 
fiind în asociere cu verbul „pino”. Sensurile întâlnite în Noul Testament se 
regăsesc şi în Luca. 

Rămâne totuşi de precizat semnificaţia activității de a mânca în Le 
17,26-28. Contextul escatologic în care se găseşte, acolo unde Parusia nu 
a sosit, conduce către o posibilă asociere cu parabola administratorului 
infidel, cel care îşi spune: „Domnul întârzie să vină, de aceea, mănâncă, 
bea şi bucură-te” (Le 12,45). În ambele texte verbele „a mânca şi a bea” 
nu sunt unite de conjuncţia „kai”. Mai apoi, acțiunile sunt contrare cu 
sfaturile lui Isus de a nu se îngriji pentru ceea ce se va mânca şi se va bea, 
aşa cum face lumea, deoarece ceea ce contează este căutarea Împărăției lui 
Dumnezeu (cf. Le 12,29). 


Pin6 (a bea) 


În Noul Testament „pin6” este folosit de circa 70 de ori, 30 de apariţii 
fără vreo specificare, iar de 40 de ori apare în asociere cu verbul „esthi5”. 

A mânca şi a bea, aşa cum s-a afirmat şi în precedenţă, sunt nevoi 
fundamentale ale omului. Însă există riscul ca aceste necesități să 
conducă spre păcat atunci când intervine abuzul. O concepție pătrunsă 
de mondenitate, moştenitoarea ideilor gnostice unde corpul nu valorează 
nimic, este aceea care ia drept moto: „Să mâncăm şi să bem, deoarece 
mâine vom muri” (1Cor 15,32). Conştiința morții inevitabile poate mai 
apoi să întărească această atitudine lumească. 

Chiar dacă hrana şi băutura reprezintă o tentaţie continuă a naturii 
umane, aceasta trebuie să fie combătută, deoarece caritatea creştină nu 
permite ca „a mânca şi a bea” să devină idoli. Această concepție este tipică 
păgânismului, iar Isus îi va pune mereu în gardă pe ai săi în fața pericolului 
de a se conforma cu mentalitatea acestei lumi care se îngrijeşte prea mult 
de ceea ce va mânca şi va bea (Lc 12,29). 

Acţiunea de a mânca şi a bea a lui Isus şi a ucenicilor săi se realizează pe 
linia libertăţii, fie în legătură cu exagerarea în a satisface aceste necesităţi, 
fie referitor la formele de post practicate fără un spirit corect. Isus a fost 
acuzat de a fi prea lumesc (Me 2,19; Le 7,34), însă el vrea să înveţe o 
libertate în care ceea ce contează este slava lui Dumnezeu şi dragostea față 
de aproapele, fără o insistență exagerată asupra aspectelor externe. Astfel, 


1 Cf. J. BEHM, „esthi6”, în G. KITTEL — G. FRIEDRICH, ed., Grande Lessico del Nuovo Tes- 
tamento, III, Brescia 1963-1988, 984-992. 

a mânca şi a bea, acțiuni garantate de harul lui Dumnezeu, sunt realizate 
pentru slava lui Dumnezeu şi în iubirea față de aproapele. 

Luând acum în considerare Evanghelia lui Luca, acolo unde „pino” 
apare de 17 ori, apare întrebarea asupra sensului acestui termen în Le 
17, 27-28. Din contextul escatologic în care este inserat, unde nu se mai 
aşteaptă Parusia, se poate spune că acțiunea de a bea nu are o conotaţie 
pozitivă. Este vorba despre o preocupare excesivă pentru mâncare şi 
băutură, atitudine condamnată, deoarece conduce la o viziune pământească 
asupra vieţii, neputând astfel să se deosebească semnele venirii împărăției. 
Un paralelism poate fi stabilit cu textul din Le 12,29, pe linia preocupării 
pentru a mânca şi a bea, şi cu Le 12,19, unde a mânca şi a bea reflectă lipsa 
de interes pentru Împărăţia deja inaugurată. 


b) Sfera căsătoriei (v.27b): 
game (a se căsători) 


În Noul Testament, Isus fondează concepția despre căsătorie pe textul 
din Gen 2,24: bărbatul se uneşte cu femeia şi formează un singur trup, aşa 
cum Dumnezeu a stabilit în cadrul creaţiei (cf. Mc 10,8). Insistenţa este 
asupra unității căsătoriei!!. 

În Evanghelia după sfântul Luca există şase apariții ale verbului 
„gam66” în cinci texte. Lc 16,18 readuce căsătoria la originile voite de 
Dumnezeu, adică unitatea şi indisolubilitatea ei. Le 20,34-35 pune în 
antiteză fiii acestei lumi, care îşi iau soție, cu cei ai lumii viitoare, care nu 
vor avea nici soție, nici soț. 

În ceea ce priveşte semnificaţia acţiunii de a se căsători în Le 17,27, ar 
putea fi o legătură cu Le 20,34-35, dat fiind că există şi aici un paralelism 
pe două planuri: pe de o parte, cel al vieţii pământeşti, pe de altă parte, cel 
al vieții de apoi. Mai mult, cele două verbe referitoare la căsătorie apar în 
cuplu şi în Le 17. 

Menţionarea faptului că în iminența judecății trebuie să se abțină de 
la a lua soţ sau soție sugerează o legătură probabilă şi cu Le 14,20. La 
invitaţia făcută la ospăț, cineva răspunde „am luat soție şi de aceea nu 
pot să vin”. Acest fapt este în contradicție cu sfaturile lui Isus. Pentru a 
putea fi discipolul său, e nevoie să se urască, pe lângă părinți, fiii şi soția 
(ef. Le 14,26). În această manieră, primatul trebuie să-l reprezinte Cristos 
şi urmarea sa, fapt întărit de apropierea Parusiei. 

Alături de verbul gaméô apare şi gamiz6, cu sensul de a lua în căsătorie. 
Termenul se găseşte în Luca doar în două fragmente, Le 17,27 şi 20,34-35, 


11 Cf. E. STAUFFER, „gam66”, în Grande Lessico del Nuovo Testamento, Il, 352-374. 

întotdeauna în asociere cu „gam65”. Probabil evanghelistul admite că a fi 
căsătorit nu este o condiţie vitală în raport cu Împărăţia lui Dumnezeu. 
Totul se încadrează în contextul escatologic prezent pe parcursul relatării 
din Le 17,26-30. 


c) Sfera comerțului (v. 28a) 
Agorazô (a cumpăra) 


În Noul Testament verbul „agorazô” are de obicei sensul de a cumpăra, 
însă doar în mod sporadic este folosit pentru a indica activități comerciale. 
Mult mai frecventă este folosirea termenului pentru e exprima cumpărarea 
şi vânzarea sclavului. Sfântul Paul în 1 Cor 6,20; 7,23 vorbeşte despre Cristos 
cel care ne-a cumpărat. În aceste două fragmente se afirmă cum creştinii 
nu sunt liberi, ci sclavi pe care Mântuitorul îi răscumpără. Conceptul este 
clarificat de cuvântul „exagoraz6”, care implică dimensiunea cumpărării 
din nou. Prețul de răscumpărare este chiar jertfa lui Cristos, împlinită în 
mod liber, din dragoste pentru noi”. 

Sensul lui „agoraz6” în textul Lc 17,26-28 este, fără îndoială, acela de a 
cumpăra, cu referire la raporturile comerciale. Verbul este folosit de Luca 
de şase ori, în principal cu semnificația sa proprie. În general, atitudinea 
lui Isus este critică față de comerț. Isus alungă din templu vânzătorii, cei 
care au transformat Casa Tatălui într-o peşteră de tâlhari (cf. Le 19,45). 
In parabola invitaţilor la ospăț, două persoane nu au timp să meargă la 
sărbătoare, deoarece au cumpărat un teren sau cinci perechi de boi (cf. 
Le 14,18-19). Probabil erau situaţii în care se acorda o importanță prea 
mare activităților comerciale. Chiar şi în Le 13,19 Isus nu este de acord 
cu ucenicii care voiau să meargă pentru a cumpăra hrană pentru mulțimi. 
Aici acțiunea de a cumpăra este în relaţie cu aceea de a mânca, aşa cum 
apare şi în Le 17,28. 


Pole6 (a vinde) 


Termenul nu este frecvent în Noul Testament, însă în Evanghelia 
după Sfântul Luca apare de şase ori. În episodul de la templu, pe lângă 
vânzători, Isus îi alungă şi pe cei ce cumpără (cf. Lc 19,45). De multe ori, 
a vinde nu reflectă un raport drept: se pot vinde 5 păsări pentru doi bani, 
însă înaintea lui Dumnezeu orice lucru are valoarea sa, valoare pe care 
omul nu o poate stabili (Le 12,6). 

Luca insistă mai mult asupra necesității de a vinde şi de a oferi totul 
săracilor pentru a câştiga o comoară în ceruri (Lc 12,33; 18,22). 


12 Cf. E BucHsEL, „agorâz6”, în Grande Lessico del Nuovo Testamento, I, 335-338. 

Le 22,36 conţine cele două verbe „a cumpăra şi a vinde” împreună, 
fiind vorba despre recomandări ale lui Isus pentru timpurile de încercare. 
Pe aceeaşi linie, Le 17,28 exprimă o viziune a lui Isus asupra acțiunii 
comerciale. A vinde pe pământ nu are nici o valoare, dacă nu există efortul 
pentru a cumpăra comoara inestimabilă a Împărăției. Este vorba despre 
aceleaşi două planuri, viața pământească şi cea viitoare. 


d) Sfera edilitară şi agricolă 
Oikodomed (a construi) 


În Noul Testament, „oikodome6” este folosit în mai multe texte: a edifica 
un turn (Mt 21,33), a construi şi a dărâma depozite (Le 12,18). Sensul 
figurat este mai des întâlnit: Cristos va edifica noul templu, cel ceresc, cu 
învierea sa (Mt 16,18; Mc 13,27). Termenul are şi o conotaţie ecleziologică, 
cartea Faptele Apostolilor vorbind despre Biserica edificată de Dumnezeu. 
Sfântul Paul va dezvolta mai mult acest concept. 

În opera sfântului Luca verbul „oikodome6” apare de 12 ori, fiind folosit 
mai des în comparaţie cu ceilalți sinoptici. Există o aluzie la construirea 
casei pe stâncă (Le 6,48), sau a unui turn (Le 14,28-30). Însă apare şi 
sensul metaforic: a construi mormintele profeților (Le 11,47-48). Aşa cum 
se întâmpla în Gen 33,17, Dumnezeu nu condamnă acțiunea de a edifica 
ceva, însă aceasta nu trebuie să pună omul împotriva lui Dumnezeu, fapt 
vizibil în relatarea despre Turnul Babel (Gen 11,1-9)!*. 

Apariția verbului în Le 17,28 la imperfect (o acţiune continuă) ar putea 
să aibă o legătură cu Le 12,18: în dorinţa sa de acumula bunuri, bogatul 
necugetat demolează vechile hambare şi dispune să se construiască depozite 
mai mari. Nu este vorba aici despre o acțiune obişnuită de a construi 
pentru acoperirea necesităților omeneşti, ci despre o activitate exagerată 
de construire. Pe fundal ar putea fi şi acțiunea de „a planta”, dat fiind că 
bogatul vrea să depoziteze recolta de grâu. Scopul efortului bogatului este 
mai apoi sintetizat în dorința de a mânca, a bea şi a se bucura. 


Futeu6 (a planta) 


În opera lucană verbul „futeuô” apare de puţine ori. Există o referință 
la smochinul plantat în vie (Le 13,6) şi la via plantată de stăpân în parabola 
viticultorilor (Le 20,9). 


13 Cf. O. MicaEL, „0oikodom66”, în Grande Lessico del Nuovo Testamento, VIII, 385-393. 
14 Cf. X. LRON-DUFoOUR, „edificare”, în Dizionario di teologia biblica, Marietti, Genova 
1976. 

Pe un plan superior se situează sentința despre credinţa care are puterea 
de a spune unui copac să se dezrădăcineze şi să se planteze în mare. In 
acest caz, acțiunea de a planta nu are legătură cu activitatea agricolă, ci cu 
puterea credinței. 

Le 17,28 ar putea fi în relaţie cu fragmentele de mai sus: riscul de a se 
îngriji doar de dimensiunea umană, de o activitate agricolă care poate aduce 
roade sau nu, ca şi în cazul smochinului neroditor. Acest lucru atrage cu 
sine ignorarea sau uitarea credinței. Doar aceasta are o putere superioară 
şi-l face capabil pe om de lucruri extraordinare. 

O altă constatare priveşte legătura dintre munca agricolă şi discursul 
mâncării şi băuturii. Faptul de a cultiva pământul este premisa pentru a 
se putea hrăni şi una dintre regulile stabilite de Dumnezeu în Gen 3,19. 
Totuşi, chiar dacă e vorba despre rodul muncii sale, omul nu trebuie să 
cadă în abuz”. 

Realizând o sinteză a analizei acestor acţiuni, se pot trasa unele 
consideraţii. Dacă pentru acțiunea de a mânca şi a bea se deduce mai uşor 
prezența unor aspecte negative legate de o concepție mondenă despre 
viață, nu se poate spune acelaşi lucru despre celelalte activități (comerțul, 
construirea). În cazul lor este dificil de găsit negativitatea. 

Fitzmyer observă că unele dintre verbele enumerate în Le 17,26-30 se 
regăsesc şi în alte fragmente lucane pentru a indica distragerea de la ceea 
ce ar trebui să fie o existență umană corectă: a cumpăra (Le 14,18,19), 
a mânca, a bea şi a construi (Le 12,18-19), a vinde (Le 19-45)". În ciuda 
normalității, aceste activități denotă o existență umană caracterizată de 
indiferență şi neglijență. 


3. Semnificaţia acţiunilor şi exortaţia evanghelistului 
a) Viziunea imanentă asupra vieţii (comparaţie cu zilele lui Noe şi Lot) 


În analiza textului Le 17,26-30 s-a încercat să se identifice şi implicaţiile 
cuvintelor pe care Isus le adresează discipolilor. În acest context, mulți 
exegeți accentuează intenţia parenetică a fragmentului. Ar fi vorba despre 
îndemnuri adresate ucenicilor pentru a se păzi de obstacole şi a fi disponibili 
în ziua întoarcerii lui Isus". Comparaţia, aşadar, nu ar fi atât între zilele 
lui Noe şi Lot şi cele ale Parusiei, ci între „faptele care s-au întâmplat pe 
timpul lui Noe şi cele care se vor adeveri în zilele Fiului Omului; interesul 


15 Cf. X. LR&ON-DUFOUR, „nutrimento”, în Dizionario di teologia biblica. 

16 Cf. J. FITZMYER, The Gospel According to Luke (X-XIV), 1171. 

17 Cf. K.H. RENGSTORF, Il vangelo secondo Luca, Paideia, Brescia 1980, 341; B. RIGAUX, 
„La seconde venue de Jesus”, 194. 

parenetic al evanghelistului se îndreaptă spre comportament, adică spre 
neglijența oamenilor”!:. 

Accentul a fost pus asupra acțiunilor contemporanilor lui Noe şi Lot, 
comparabile cu cele care vor preceda zilele Fiului Omului. Autorul propune 
un număr de 7 activităţi. Numărul 7 în Biblie simbolizează totalitatea. În 
acelaşi timp, se poate spune că e un simbol pentru a desemna ciclicitatea: 
7 sunt zilele săptămânii, repetate în mod ciclic. De aceea, cele 7 activităţi 
enumerate de evanghelist sunt suma perfectă a ocupaţiilor umane şi ar 
putea avea şi nuanţa de ciclicitate şi repetiție. 

Discursul lui Luca nu poate să facă abstracţie de nota escatologică 
dominantă în fragmentul analizat. Asemănarea cu zilele lui Noe şi Lot are 
ca punct de sosire venirea Fiului Omului. Tot în optica escatologiei este 
semnificativ un fragment din Talmud: în viaţa viitoare nu se va mânca, 
nici nu se va bea, nici nu se va procrea sau genera, nu se va cumpăra, nu se 
va vinde, nu vor fi invidie, ură sau certuri (Talmud babilonez, Berakor 17 
a.) Textul pare să fie o oglindire fidelă a celui din Le 1'7,26-30. 

Înainte de a lua în considerare relatarea despre Noe din Gen 6,1-12, 
e nevoie de unele premise. Întâi de toate, aluziile la Noe în literatura 
veterotestamentară postexilică nu sunt prea frecvente. Într-o epocă mai 
târzie, referințele la Noe conţin două idei: dreptatea acestuia şi prezentarea 
potopului ca judecată asupra păcătoşilor!?. 

Noe şi Lot sunt citați în alte locuri din Noul Testament, cum e cazul în 
2Pt 2,5. Ei sunt consideraţi „martori ai harului lui Dumnezeu, mântuiți 
deoarece au ascultat de Dumnezeu şi şi-au îndreptat privirea nu înapoi, ci 
înainte”2. 

Comparând Gen 6,6-12 şi Le 17,26-27, se pot identifica unele diferenţe. 
Un prim punct care denotă o situaţie negativă, de dezordine şi haos moral, 
este unirea dintre fiii lui Dumnezeu şi fiicele oamenilor. Chiar dacă ar 
putea fi vorba despre un motiv mitologic, pe de o parte, există acea natură 
(„hybris”) umană înclinată către păcat, iar pe de altă parte, sentința de 
judecată şi distrugere din partea lui Dumnezeu”. Autorul biblic afirmă 
mai apoi că omul este în sine doar carne, adică slăbiciune (cf. Gen 6,3). 
Se accentuează şi răutatea oamenilor, o tendință negativă şi deformarea 
naturii umane, dat fiind că „orice plan conceput de inima omului nu 
era altceva decât rău” (Gen 6,5). Drept consecință, Dumnezeu decide 
distrugerea tuturor oamenilor, chiar a tuturor ființelor vii, aducând istoria 


18 G. Rosst, IZ vangelo di Luca, 676; cf. şi L. SABOURIN, Il vangelo di Luca, 291. 

19 Cf. J. SCHLOSSER, „Les jours de Noè et de Lot”, 13-15. 

2 K.H. RENGSTORF, Il vangelo secondo Luca, 341. 

21 Cf. M. NOBILE, Teologia dell ’Antico Testamento, Elle Di Ci, Leumann (TO) 1998, 75. 

umană la zero. Doar Noe împreună cu familia sa vor fi salvaţi şi va începe 
o nouă istorie, de fapt, o nouă creaţie. 

Continuând observaţiile, s-ar putea spune că toți oamenii sunt sub 
influenţa judecății lui Dumnezeu şi toți vor fi distrugi, aşa cum se poate 
întrevedea şi în Le 17,27. 

În ceea ce priveşte păcatele comise de contemporanii lui Noe, se 
vorbeşte în mod general despre înclinarea spre rău, având ca punct de 
plecare unirea dintre fiii lui Dumnezeu şi fiicele oamenilor. Într-un sens 
mai amplu, sunt în prim-plan idolatria şi neascultarea față de adevăratul 
Dumnezeu. Probabil şi acțiunile descrise în Le 17,27 dau mărturie despre 
o atitudine nedreaptă față de Dumnezeu, o înclinaţie nu atât spre rău, ci 
în mod exclusiv către viața pământească. 

Un alt aspect relevant este legat de episodul în care Noe bea vin şi ajunge 
în stare de ebrietate, expunându-l astfel pe fiul său la vederea nudităţii 
tatălui. În acest caz, exagerarea în a bea poate avea consecințe negative, 
ducând chiar la o situare în afara binecuvântării lui Dumnezeu. 

La final, faptul că în Geneză se condamnă căsătoria dintre fiii lui 
Dumnezeu şi fiicele oamenilor, adică amestecarea între divin şi uman, 
poate avea o prelungire şi în Le 17,27. 

Diferența cea mai semnificativă dintre Lc 17 şi relatarea din Geneză 
este lipsa menţionării vreunui păcat din partea lui Luca. Evanghelistul 
vorbeşte mai degrabă despre un stil de viaţă. El nu este un moralist, ci un 
escatologist, şi doreşte să fondeze etica pe baze escatologice. În Le 17 se 
menționează Noe, considerat în mod implicit un om drept, însă nu există 
nici o aluzie la contemporanii săi care în Geneză comiteau fapte rele”. 
Aşadar, se poate spune că în cazul evangheliei lucane este vorba despre o 
viață fără păcate formale. În acest caz, evanghelistul ar da o interpretare 
revoluţionară: acțiuni normale sunt condamnate. Însă, în viziunea lui 
Luca, a se îngriji doar de viaţa pământească şi a uita Parusia e deja un 
păcat grav. 

Relatarea despre Lot este descrisă în Gen 19. Sodoma şi Gomora sunt 
menționate adesea în Vechiul Testament. Dacă în cazul potopului şi al 
lui Noe era evidenţiat şi aspectul mântuirii, în cazul relecturilor despre 
Sodoma se face referință doar la păcatul său”. Dumnezeu decide să 
distrugă Sodoma şi Gomora pentru relele pe care locuitorii acestor cetăți 


22 L. SABOURIN, Il vangelo di Luca, 291: „Acţiunile menţionate la v. 27 nu erau păcătoase 
în sine, însă societatea în ansamblul său era coruptă, motiv suficient pentru a prevedea 
pedeapsa divină”. 

23 Cf. J. SCHLOSSER, „Les jours de Noè et de Lot”, 14. 

le împlineau?. Pare să fie o situație mai gravă în comparaţie cu timpurile 
lui Noe, de fapt, inima celor din Sodoma este pătrunsă de păcat şi există un 
indiciu concret, dorința de a-i abuza de trimişii lui Dumnezeu. Consecința 
păcatului şi a idolatriei este judecata lui Dumnezeu care îi distruge pe toţi, 
în afară de Lot şi de fiicele sale. De asemenea, distruge şi cetatea şi toată 
acea vale împreună cu vegetaţia sa. 

Relatarea despre Lot are unele afinități cu Le 17,29. Şi în fragmentul 
lucan sunt distrugi toţi; mai apoi există o agravare a situaţiei, autorul 
enumerând 6 verbe care reflectă activități umane, mai extinse decât în 
versetele anterioare; pe deasupra, judecata lui Dumnezeu distruge ceea 
ce s-a plantat şi s-a construit. În fine, menţionarea pieţii în Gen 19,2 dă 
mărturie despre prezența unor activități comerciale desfăşurate în mod 
obişnuit în acel loc. 

În ceea ce priveşte obţinerea mântuirii, nu e voie să se privească în 
spate, adică întoarcerea spre trecut, altminteri se poate întâmpla ca în 
cazul soţiei lui Lot. 

Ajunşi la acest punct, apare întrebarea despre intenţia autorului 
atunci când menţionează judecata divină şi realizează comparaţia cu 
timpurile lui Noe şi Lot. Dacă se priveşte mai atent textul, ne dăm seama 
că evanghelistul nu condamnă exagerări sau fapte în sine negative. Mai 
mult, Luca nu vorbeşte despre o eventuală pedeapsă pentru păcate comise. 
Evanghelistul se limitează să descrie acțiuni normale, făcând trecerea de 
la timpurile vechi la ziua Fiului Omului. Probabil, evanghelistul vrea să 
tragă un semnal de alarmă, intenționează să proclame cuvinte pe care cine 
vrea să le înțeleagă, să le înțeleagă. Intenţia parenetică a evanghelistului 
are rădăcini în concepţia veterotestamentară care considera potopul şi 
distrugerea Sodomei drept pedepse exemplare ale lui Dumnezeu”. 

Observând şi contextul global al evangheliei, se poate concluziona că 
Luca are intenţia de a denunța, întâi de toate, o viziune imanentă a vieţii. 
În favoarea acestei teze s-ar putea aduce diferite argumente. În primul 
rând, lista lungă de acțiuni care privesc domeniul grijilor pământeşti este 
deja un indiciu în această direcție. În această optică, luând în considerare 
conceptul hedonistic, Brown afirmă că se cultivau plăceri ale vieţii (care 
nu au de-a face cu interiorul omului), ospețe şi distracții unde prevalau 
mâncarea şi băutura. 


24 Cf. J. SCHLOSSER, „Les jours de Noè et de Lot”, 19; Înţ 14,6 vorbeşte despre păcatul 
orgoliului, iar Ez 16,49-50 enumeră o listă de alte păcate: insolență, indiferență față de să- 
raci, nepăsare, orgoliu şi idolatrie. 

25 Cf. J. SCHLOSSER, „Les jours de Noè et de Lot”, 26; cf. şi D. LUHRMANN, „Noah und Lot 
(Lk 17,26-29) - ein Nachtrag”, Zeitschrift für neutestamentliche Wissenschaft 63 (1972) 130. 

26 Cf. S. BRownN, Apostasy and Perseverance in the Theology of Luke, Roma 1969, 26. 

Mai apoi, lipsa menţionării vreunei acțiuni referitoare la dimensiunea 
religioasă sau a vreunui indiciu al orientării către Dumnezeu dă impresia 
unei vieți călăuzite strict după principiile pământeşti. De aceea, tocmai 
acest tip de ateism practic e denunțat de către evanghelist. În alte părți 
din evanghelie, Luca denunță avariţia care îl ameninţă pe cel bogat (Le 
12,13-21), în timp ce anxietatea pentru necesitățile vieţii, neliniştea 
pentru nevoile naturale (a se hrăni, a se îmbrăca) riscă să îl stăpânească pe 
discipol (Lc 12,22-34). Persoanele care demonstrează acest tip de atitudine 
se pot regăsi şi în parabola semănătorului. E vorba despre acei oameni 
învăluiți de preocupări, de plăcerile vieţii şi care nu reuşesc să aducă roade 
mature (cf. Le 8,7)”. 

Pentru a nu fi în tensiune şi pentru a nu avea o falsă certitudine, este 
nevoie de încredere în Dumnezeu şi aşteptarea Împărăției. Viziunea 
lumească asupra vieţii este în mod constant contestată de Isus, cel care a 
venit să vestească mântuirea şi să fie profetul escatologic al Împărăției lui 
Dumnezeu. 


b) Lipsa de grijă pentru Împărăţia cerului 


Într-un al doilea moment, o consecinţă a viziunii imanente asupra vieţii 
este lipsa de preocupare pentru împărăţia lui Dumnezeu. Astfel, era riscul 
de a pierde conştiinţa că Dumnezeu este stăpânul a toate şi dătătorul 
oricărui bine. 

În discursul referitor la hrană („a mânca”), şi Israel uita adesea că 
Dumnezeu este stăpânul a toate, însă rămânea în poporul ales conştiinţa 
că se trăieşte înaintea lui Dumnezeu şi că se folosesc darurile sale. Ideea 
este exprimată şi în Dt 12,7: „Veţi mânca înaintea Domnului Dumnezeului 
vostru şi vă veți bucura voi şi familiile voastre de tot ceea ce vi s-a pus în 
mâini şi în care Domnul vă va binecuvânta”. Această acțiune de a se hrăni 
condiționează existența umană şi raportul cu Dumnezeu. Un proverb 
afirmă că omul este ceea ce mănâncă, de aceea, dacă omul consumă doar 
lucruri pământeşti, va fi şi el pământesc; în schimb, dacă se hrăneşte cu 
realitățile cereşti, va trăi în veşnicie. 

De aceea, pe bună dreptate Luca doreşte să suscite interesul pentru 
realitățile spirituale, pentru Împărăţia lui Dumnezeu deja inaugurată. 
Evanghelistul vrea să fie exhaustiv, luând în considerare toate domeniile 
vieții: a mânca, a bea, a se căsători, ca şi domeniile vieţii sociale: a vinde şi 
a cumpăra, a planta şi a construi. 

S-a afirmat de mai multe ori că aceste activităţi nu sunt rele în sine, 
dimpotrivă, sunt lucruri bune, esenţiale pentru dezvoltarea umană, atât 


27 Cf. S. ZEDDA, Teologia della salvezza nel vangelo di Luca, EDB, Bologna 1991, 105. 

individuală, cât şi socială. Apare, aşadar, aceeaşi întrebare: dacă aceste 
acțiuni nu sunt negative, de ce Dumnezeu a emis judecata sa asupra 
acestor generaţii? 

În opera lucană, mai ales în Faptele Apostolilor, există anumite 
fragmente unde păcatul este pedepsit cu o moarte neprevăzută (cf. Fap 
1,18; 5,5.10). În Evanghelie se face aluzie şi la pericolul mortal prezent în 
ataşarea față de bunurile pământeşti şi de bogății. Această atitudine va fi 
pedepsită în ziua judecății, aşa cum se observă în Le 12,46; 21,34-36. Ziua 
judecății este aceeaşi cu cea descrisă în Le 17,26-30, o zi care va sosi pe 
neaşteptate şi îi va distruge pe toți”. 

Bazându-ne pe aceste premise, s-ar putea găsi punctul negativ al 
acțiunilor aparent normale enumerate de evanghelist. Negativitatea 
constă în aceasta: preocuparea doar pentru lucrurile vieţii pământeşti. 
Într-adevăr, nu există nici o aluzie la gândul îndreptat către Dumnezeu sau 
adoraţia divinității. O atare viziune proiectată doar la nivel orizontal nu 
poate să satisfacă toate exigenţele naturii umane, care are în interiorul său 
aspiraţia către Fiinţa superioară. În această direcţie, Isus emite o judecată 
negativă: „Omul este cetățean al unei lumi care ar trebui să aibă drept 
lege voința lui Dumnezeu, în schimb, omul se face lege pentru el însuşi 
punând satisfacerea nevoilor tranzitorii, a instinctelor şi a slăbiciunilor 
sale în centrul existenței”2. 

Toate aceste insistențe fac să se întrevadă o viață creştină nu prea 
intensă, unde Dumnezeu avea puțin spațiu. Aceasta este şi constatarea 
lui Zedda: „Oamenii din generaţia lui Noe şi a lui Lot sunt consideraţi 
neglijenţi şi, de aceea, loviți pe neaşteptate de judecata divină. Tot astfel 
va fi şi cu generația care va asista la sfârşitul acestei lumi: vor trăi în 
nepăsare şi fără preocupări religioase, de aceea, Parusia va fi pentru ei o 
catastrofă”. 

Mai apoi, cunoscându-l pe Dumnezeu şi ascultând mesajul evanghelic, 
nu se poate rămâne într-o atitudine de ignoranță față de realitățile cereşti. 
Ca şi în alte părți din evanghelie, şi în Le 17 transpare neglijența față de 
sosirea Parusiei: „Domnul întârzie să vină, atunci să mâncăm, să bem, să 
facem sărbătoare”. Aceasta nu este atitudinea creştină a unui discipol al 
lui Cristos, invitat la aşteptarea venirii timpurilor de pe urmă. Aşteptarea 
trebuie să influențeze şi comportamentul prezent. În consecinţă, realităţile 
acestei vieți sunt relative şi nu trebuie să pătrundă existenţa în aşa măsură 


28 Cf. S. BRown, Apostasy and Perseverance, 107. 

29 B, CoRsANI, „L’uomo nelle parabole di Gesù”, in ASSOCIAZIONE BIBLICA ITALIANA, L'uomo 
nella Bibbia e nelle culture ad essa contemporanee. Atti del Simposio per il XXV dell” ABI, 
Paideia, Brescia 1977, 166. 

30 S, ZEDDA, L’escatologia biblica, I, 279. 

încât să se uite scopul suprem, adică a face voința lui Dumnezeu pentru a 
nu fi distruşi, ci, dimpotrivă, pentru a fi mântuiţi”!. 

Preocuparea pentru realitățile pământeşti este lipsită de sens, din 
moment ce întâlnirea definitivă cu Dumnezeu este iminentă. În acest 
punct se concentrează învățătura escatologică şi evanghelică. 


c) Intârzierea Parusiei şi lâncezeala vieţii creştine în comunităţile lucane 


Din consideraţiile făcute anterior şi ca urmare a neaşteptării unei 
Parusii iminente, se poate deduce că în comunităţile lucane s-a ajuns la o 
oarecare lâncezeală a vieţii creştine. 

Cauza îndepărtată a unei asemenea atitudini trebuie căutată în 
întârzierea Parusiei care condusese la neaşteptarea sfârşitului”. „Luca 
vede în comunitatea sa răceala în ceea ce priveşte efortul creştin în fața 
întârzierii Parusiei. Creştinii s-au întors la ocupațiile şi preocupările 
obişnuite, cele de fiecare zi: mâncau, beau şi se distrau, asemănându-se cu 
generația lui Noe şi Lot. Ei ar trebui să fie atenţi, pentru că Fiul Omului 
va veni ca un fulger”. Nu la întâmplare, Luca insistă în multe părți ale 
Evangheliei sale asupra faptului că împărăția lui Dumnezeu este prezentă, 
asupra necesităţii convertirii şi a gândului îndreptat către viața de apoi. 

La această scădere a efortului pentru o viață conformă cu evanghelia 
contribuia şi mentalitatea societăţii greceşti, care influența comunitatea 
lucană. 

Apare atunci întrebarea care este soluția pentru a evita judecata divină 
ce ar putea să pedepsească ascultătorii lui Isus la fel cum s-a întâmplat cu 
contemporanii lui Noe şi Lot. Un răspuns îl putem găsi în Lc 17,33: „Cine 
va încerca să-şi salveze viața o va pierde, iar cine o pierde o va salva”. 
Este luat în considerare tocmai acest efort de a păstra şi a salva viața 
pământească fără a se îngriji de viața viitoare. Aceste lucruri sunt specifice 
unei comunități care nu aşteaptă Parusia, care trăieşte după maniera 
grecească şi nu se interesează de împărăţia lui Dumnezeu. De aceea, 
evanghelistul vrea să înveţe un mod corect de a interpreta viața creştină. 

Mai apoi, tot Le 17,33 îndeamnă la „a fi gata şi a abandona totul, chiar şi 
existența proprie, în momentul Parusiei, pentru a se lăsa transformați de 
lumea viitoare. Realitatea venirii escatologice a Fiului îi cere credinciosului 
un comportament în contrast cu conduita celor care nu se gândesc decât 
să se ancoreze cât mai mult pe acest pământ. Îndemnurile la detaşarea de 
bunuri, denunțările împotriva pericolului bogățiilor de-a lungul evangheliei 


31 Cf. G. Rosst, Il vangelo di Luca, 676. 
32 Cf. S. ZEDDA, L’escatologia biblica, I, 321. 
33 G. SEGALLA, Evangelo e Vangeli, EDB, Bologna 1993, 257. 

găsesc acum în Le 17,33 motivaţia lor escatologică: a fi gata pentru venirea 
Domnului, venire care ar putea surveni în orice moment”. Această 
pregătire şi promptitudine trebuie să aibă ca fundal nu o existență anostă, 
fără a se gândi la Dumnezeu, dimpotrivă, o viață pătrunsă de simțăminte 
religioase. Evanghelistul Luca insistă asupra mântuirii care se realizează 
numai dacă omul contribuie. 

Tematicile convertirii, ale rugăciunii, ale renunțării la bunuri şi ale 
libertăţii în fața grijilor pământeşti sunt fundamentale. Pe de o parte, Luca 
condamnă situaţii contrare acestor imperative, pe de altă parte, vrea să îi 
antreneze într-adevăr pe discipoli într-o urmare autentică. Toate acestea 
au acum o motivaţie escatologică, de a fi pregătiți pentru venirea Fiului. 

În această optică, pare utilă o consideraţie despre situaţiile din viața 
comunităţilor lucane, aşa cum sunt descrise în evanghelie. În cartea sa 
despre fericiri, J. Dupont acordă mult spațiu destinatarilor mesajului 
lui Isus. Printre aceştia, un rol privilegiat îl au cei săraci. Pentru Luca, 
sărăcia şi foamea sunt adesea asociate, cum, de altfel, este şi asocierea 
dintre bogăţie şi abundența hranei. Acest aspect ne interesează deoarece 
are afinități cu discursul despre „a mânca şi a bea”. Aceşti înfometați sunt 
un exemplu concret de săraci, se află în mizerie şi nu pot să îşi procure de 
mâncare. Din contră, bogaţii au hrană pe săturate, semn al prosperității 
lor”. Printre altele „între avantajele imediate procurate de bogăţie, atenția 
lui Luca se opreşte asupra plăcerii de a petrece în ospeţe. De altfel, într-un 
sens mai amplu, se poate nota un interes spontan şi pentru tot ceea ce are 
legătură cu ospitalitatea”*. 

În Evanghelia după Sfântul Luca se observă un contrast continuu între 
cei ce suferă de foame şi cei sătui. În parabola bogatului şi a lui Lazăr, cel 
bogat dădea ospeţe, în timp ce Lazăr ar fi voit să se sature cu firimiturile 
(Le 16,19-21). Fiul risipitor din Le 15,16-32, care suferea de foame (şi ar 
fi fost bucuros să se sature cu roşcovele), va deveni sătul la ospăţul oferit 
de tatăl său; în acest fel, participă la bucuria ce caracteriza existența celui 
bogat. În fine, bogatul necugetat, după ce a acumulat bunuri, se gândea î în 
inima sa să mănânce, să bea şi să se distreze (Lc 12,19). Isus, în schimb, 
sfătuieşte la îndepărtarea grijii pentru hrană. 

Şi comentariul la parabola semănătorului descrie aspecte despre o viață 
în care abundența este în prim-plan. E vorba despre cei care, ascultând 
cuvântul, se lasă învăluiți de preocupări, de griji, bogății şi plăceri ale 
vieții. Într-un context escatologic (Le 21), Isus avertizează în fața alipirii 
inimii față de preocupările vieţii şi de abuz de mâncare sau băutură. Toate 


34 G. Rossè, Il vangelo di Luca, 679. 
35 Cf. J. DUPONT, Le beatitudini, II, Edizioni Paoline, Alba 1977, 61-70. 
3 J. DUPONT, Le beatitudini, II, 71. 

aceste atitudini sunt o consecință a îngreunării inimii, căreia i se opun, în 
schimb, starea de veghere (absența somnului) şi rugăciunea. 

Tot în perspectivă escatologică apare şi întrebarea despre momentul 
când se vor realiza fericirile. De fericire se beneficiază la Parusie sau în 
momentul morţii, când cei săraci şi persecutați vor primi consolare, în timp 
ce bogaţii şi cei onoraţi ai lumii vor avea parte de pedeapsă”. J. Dupont 
înclină să susțină a doua ipoteză. 

Într-un studiu despre Parusie, A. Moretti încearcă să demonstreze acelaşi 
lucru. În Biserica primară, date fiind dificultăţile şi încercările creştinilor 
şi faptul că nu erau clare concepțiile despre o viaţă viitoare între moarte şi 
înviere, exista ideea că judecata va fi la Parusie35. Cu moartea se termină 
viața pământească şi apare o altă stare de existență. În parabola bogatului 
necugetat se condamnă tocmai această atitudine referitor la ceea ce va fi 
după moarte. De aceea, atitudinea justă este vegherea în aşteptare“. 

Starea de veghere include pregătirea în vederea mântuirii, iar pentru 
a fi mântuiţi este nevoie de pocăință şi convertire. Conform Cărții Faptele 
Apostolilor, pocăința şi convertirea pregătesc venirea glorioasă a lui Cristos 
şi instaurarea sfârşitului timpurilor în lumea nouă. Creştinii aşteaptă 
intervenţia escatologică cu o mare nerăbdare, convinşi că învierea lui 
Isus pregăteşte această intervenţie: „Aceasta îl face părtaş la puterile sale 
pe cel ce va împlini judecata finală. Acum această perspectivă devine un 
motiv de convertire: toți oamenii, fie păgâni sau iudei, sunt invitaţi să se 
pregătească pentru judecată convertindu-se şi crezând în stăpânirea lui 
Isus; numai astfel vor putea să participe la fericirea lumii viitoare”. 

O atitudine fundamentală, care transpare mai ales în Lc 11,8, este 
aceea de a se pregăti pentru venirea Fiului Omului prin rugăciune. Este 
nevoie de o rugăciune făcută zi şi noapte, fără ispita oboselii. Discursul 
escatologic din Lc 21 vorbeşte despre veghere şi rugăciune: „Creştinul nu 
poate să doarmă, pentru că nu trebuie să înceteze a se ruga, vegherea 
creştină este aceea a rugăciunii”(!. Aşteptarea creştină are ca element 
esenţial rugăciunea, prin care creştinii pot să se îndepărteze de la soarta 
avută de contemporanii lui Noe şi Lot. 

Luca este teologul mântuirii, pe care omul trebuie să se străduiască să o 
posede. Insă pentru a ajunge la mântuire e nevoie şi de o etică de respectat. 
Imperativul moral apare din tensiunea dintre prezent şi viitor, dintre 
realitate şi făgăduință. Motivația principală a mesajului moral nu este 


37 Cf. J. DUPONT, Le beatitudini, II, 71-75. 

38 Cf. A. MORETTI, „Parusia e morale”, Rivista Biblica 10 (1962) 33. 

39 Cf. J. DUPONT, Le beatitudini, II, 175. 

40 J. DUPONT, Studi sugli Atti, Paoline, Roma 1971, 814. 

4 Cf. J. DuPoNT, Le tre apocalissi sinottiche, EDB, Bologna 1987, 148. 

apropierea sfârşitului, Isus însuşi refuzând să indice data şi locul Parusiei. 
Pe Cristos îl interesează mai mult prezentul, intenția sa fundamentală 
este să-i cheme pe oameni la convertire şi la credință; numai în al doilea 
moment trece şi la avertizări“?. Ceea ce contează mai mult, aşadar, este 
mântuirea. 

În acelaşi timp, Luca doreşte să vorbească despre o mântuire deja 
prezentă. În afara afirmației din Le 17,21, „împărăţia este prezentă în 
mijlocul vostru”, evanghelistul insistă asupra acelui „astăzi al mântuirii” 
(cf. Le 19,1-9; 4,21; 2,11). 


Concluzie 


Plecând de la textul Le 17,26-30, care aseamănă zilele Fiului Omului cu 
zilele lui Noe şi Lot, atenţia s-a concentrat, mai ales, asupra activităţilor 
pe care acele generaţii le desfăşurau într-o atitudine de nepăsare față 
de realităţile spirituale. S-a evidențiat faptul că acţiunile descrise de 
evanghelist nu sunt în sine negative, totuşi judecata divină soseşte şi le 
condamnă. 

O motivaţie poate fi faptul că pe evanghelistul Luca nu-l interesează prea 
mult moralitatea acţiunilor. Într-adevăr, în mai multe fragmente lucane 
transpare această idee şi se poate avea o reacție de perplexitate atunci 
când evanghelistul nu emite judecăți morale asupra a ceea ce anumite 
personaje gândesc sau fac. Aşa se întâmplă în parabola bogatului şi a lui 
Lazăr, parabola bogatului necugetat şi a administratorului necinstit. 

Totuşi, concentrarea exasperată asupra realităților pământeşti, uitând 
de Dumnezeu şi de aproapele, este un element negativ condamnat de 
evanghelist. 

S-a insistat suficient asupra tematicii acțiunilor de a mânca şi a bea 
ca sinonim al unei vieți făcute din plăceri. Se pare că aceasta era o temă 
predilectă pentru Luca, dat fiind că face aluzie la ea în mai multe părți 
din Evanghelie. Unii exegeți au arătat legătura dintre tema mâncării şi 
a băuturii şi cea a bogăției. Bogaţii sunt cei care se bucură de plăcerile 
ospețelor, în timp ce cei săraci sunt aproape întotdeauna înfometați (cf. 
fericirile, parabola bogatului şi a lui Lazăr). Prin deducție, s-ar putea spune 
că bogaţii înşişi sunt cei care nu numai că mănâncă, beau, dar şi construiesc 
sau plantează, aşa cum se observă în parabola bogatului necugetat. 
Probabil, acțiunile de a planta şi a construi, cum făceau contemporanii lui 


42 Cf. R. SCHNACKENBURG, Il messaggio morale del Nuovo Testamento, Paideia, Brescia 
1989, 40. 

45 Cf. G. SEGALLA, Introduzione all'etica biblica del Nuvo Testamento, Paideia, Brescia 
1989, 235. 

Noe şi Lot, se potriveau cu a mânca, a bea şi a se bucura (la fel cu gândul 
exprimat în inima sa de bogatul necugetat). 

Bunăstarea, bogățiile nu sunt în sine negative, însă experiența învață 
că adesea sunt greşit întrebuințate. Deseori bunăstarea conduce către o 
viață făcută din plăceri şi bucurii trupeşti. Şi chiar dacă nu se ajunge la un 
asemenea comportament, insistența asupra asigurării de bunuri materiale 
şi bunăstare poate fi negativă. Pentru ca toate acestea să nu fie obstacol în 
calea mântuirii şi a vieţii viitoare, e nevoie de rugăciune făcută cu credință, 
convertire şi împărtăşirea bunurilor cu cei săraci. 

Bunurile şi lucrurile acestei lumi sunt mereu un pericol pentru mântuire. 
Pentru cei bogaţi există pericolul de a se încrede prea mult în ele şi a-l uita 
pe Dumnezeu. Un pericol se prezintă şi pentru cei săraci; neavând bunuri, 
ei le doresc şi pot apărea preocuparea şi grija pentru a avea ceva în care 
să-şi pună încrederea. La acest lucru putea să contribuie şi mentalitatea 
unei societăți hedoniste cum era cea greacă. Isus îi învață pe discipoli să 
nu se comporte ca fiind cetăţeni ai acestei lumi, care se îngrijesc de ceea ce 
vor mânca şi vor bea. 

Luca, în general, nu condamnă bogăţia ca atare, ci obstacolul pe care 
aceasta poate să o prezinte în vederea convertirii. Bogatul are un orizont 
atât de închis, încât nu poate să vadă dincolo de el. Totuşi, şi bogatul se 
poate mântui: este cazul lui Zaheu care dă jumătate din bunurile sale 
celor săraci; este şi exemplul administratorului necinstit care a înțeles că 
esenţial este să-şi facă comoară în cer şi să-şi asigure un loc în Împărăţie. 
În Luca se întrevede o mântuire universală în ceea ce priveşte conținutul 
şi destinatarii ei. 

De asemenea, s-a putut observa preferința lui Luca pentru pareneză. 
Fragmentul Le 17,26-30 nu este altceva decât o exortaţie făcută discipolilor, 
împreună cu avertismentul pentru o atitudine justă în fața venirii 
Domnului. Luca pune în fața cititorilor cele două pedepse exemplare din 
Vechiul Testament, potopul şi distrugerea Sodomei, şi îndeamnă la alegeri 
corecte. Acest mod de a vorbi al evanghelistului are scopul de a crea un stil 
de viață bazat pe aşteptarea escatologică şi trasează liniile fundamentale 
ale teologiei sale. 

Consideraţiile făcute vin să confirme ideea potrivit căreia Luca este 
teologul mântuirii. Ceea ce interesează mai mult este ca mesajul lui Isus 
să producă efectul mântuirii. De aceea, în această direcție trebuie înțelese 
îndemnurile Mântuitorului la a nu se nelinişti pentru lucrurile acestei 
lumi, la a veghea în atitudine de rugăciune, pentru ca Domnul să îi găsească 
pregătiți. Privirea către viaţa viitoare pare să fie o condiţie şi o premisă 
fundamentală pentru a participa într-o zi la ospățul ceresc împreună cu 
Isus Cristos. 

Toate acestea conduc către ideea unei actualități perene a evangheliei. 
Mai ales evanghelia lucană pare să fie actuală pentru societatea noastră, 
chiar dacă situaţia este în parte diferită. Astăzi este problematică aşteptarea 
Parusiei, care constituia pentru primii creştini o motivaţie fundamentală 
în a trăi coerent credința, dată fiind perspectiva judecății şi a răsplăţii 
legate de venirea în slavă a lui Cristos. Şi pentru cei de astăzi aşteptarea 
Parusiei trebuie să fie vie, deoarece va fi un sfârşit. 

Totuşi, insistența este asupra speranţei în vederea întâlnirii fericite cu 
Domnul care va veni. În vederea acestei întâlniri, bunurile şi activităţile 
pământeşti trebuie să fie căi şi mijloace ce conduc la veşnicia fericită. 


